
Prefata 


Debussy demeure!, pentru a parafraza un titlu al lui Boulez privindu-l 
pe Stravinski! Este uimitor ce persistentä are încă în reprezentările noastre 
Claude Debussy. $i aceasta nu numai ca i se potriveste ca un etalon al 
perenitatii, al duratei nestirbite, pe care chiar si numai simpla insiruire, statistic 
privind lucrurile, a numelui Debussy in programele de concert sau in exegezele 
istoric-stilistice i-o asigură, ci şi pentru că el, Claude Debussy, desparte 
manifest secolul romantismului de modernitate, marcând prin muzica sa, dacă 
nu şi prin impresionismul acesteia, începuturile noului, căutat dincolo de 
orizonturile moştenite. În plus, pitorescul personajului încă predispune la 
comentarii (nu neapărat defavorabile) care fac, fără îndoială, din compozitorul 
francez un prototip al artistului independent ce va marca începutul modernităţii, 
ale avangardismului chiar. Deşi stiute toate aceste date şi daturi ale 
lăsământului debussyst, este inutil a fi rememorate pentru a vedea unghiurile 
lor de abordare din partea acelora ce şi le apropie şi şi le apropriază. Ei pot fi 
intelectuali de varii formaţii şi, în primul rând muzicieni care au acces în 
diferite grade şi la gândirea abstractă. Cazul din urmă este prin excelenţă 
caracteristic lui Gabriel Bulancea, de formație ghitarist, practician al 
instrumentului şi angajat în predarea acestuia, dar care prin interesul fata de 
subiectul ales şi, posedând pe deasupra mijloacele teoretice necesare, 
întreprinde o atrăgătoare incursiune exegetică în universul de gândire muzicală 
şi estetică a lui Claude Debussy. 

Dând senzaţia de a se fi cantonat în cea mai comodă etichetare a operei 
debussyste ca aparținând impresionismului, autorul debutează cu o incursiune 
destul de vastă în sfera artistică în care curentul impresionist a apărut, şi anume, 
acela al picturii. Consideraţii istorice, sociale, estetice, filosofice, chiar 
psihologice, se încrucişează în primul articol ca pentru a constitui fundalul 
primitor pentru o posibilă paralelă impresionistă în muzică. Dar lucrurile nu 
stau nici pe departe astfel, autorul neîncercând asemenea paralele, necăzând, 
aşadar, în propria-i capcană... El pune în discuţie de aceea apariţia în momentul 
respectiv a unui curent cel putin contemporan — simbolismul — ale cărui 
trăsături caută să le identifice în literatură dar şi în artele plastice şi chiar în 
muzică. Tabloul acestor aderări şi pseudo-aderări ale artelor la cele două 
curente rămâne — pentru a ne păstra în atmosfera timpului — destul de flou 
pentru ca dezbaterea cu privire la aderarea totală a gândirii artistice debussyste 
fata de una dintre orientări de aici să înceapă. Considerând pictura, poezia şi 
muzica arte ce „operează cu categorii estetice şi cu sisteme semiotice distincte”, 
autorul nu exclude unele analogii estetice (inclusiv analogiile spatiu-timp) 

dintre arte fie ele şi neînrudite ontologic sau fenomenologic. Sub imboldul 
celor scrise de Lucian Blaga, autorul încearcă şi reuşeşte chiar o apropiere a 
gândirii debussyste de aceea a lui Henri Bergson, de intuitionismul celui de-al 
doilea. Hotărâtoare în clarificarea, atât de larg dezbătută astăzi, a dilemei 
impresionism — nonimpresionism în opera debussystă este, finalmente, raportul 
dintre muzica impresionistă şi natură. 

Autorul lucrării ne convinge — dincolo de imperativele gândirii estetice 
— de existența unei gândiri muzicale în sine, ce se aplică unei opere anume 
(lucrările de scenă, simfonice, dar şi studiile şi preludiile pentru pian) sau unui 
ansamblu de lucrări (cicluri) similare, vădind omogenitatea concepţiei tocmai 
tocmai pe aceste grupuri de lucrări, care rareori se repetă la alte grupuri. 
Antiromantic, pseudoimpresionist sau quasisimbolist, Debussy nu încearcă o 
direcţie stilistică dominantă ci, cel mult, o coerenţă a unor principii grupate pe 
anume genuri căci, grație neconformismului său funciar el pare adesea 
neconform cu sine însuşi. 

Operele mari beneficiază de popasuri analitice prelungite, precum 
Tristanul debussyst — opera Pelleas et Melisande — sau Martiriul Sf. Sebastian, 
numit aici Parsifalul debussyst, cu ale sale trăsături panteiste. Letmotivica, 
trăsăturile programatice ale operelor evocate, dar şi acelea ale altor genuri sunt 
peste tot discutate. Cele din urmă sunt totuşi caracteristice stilului său de poet- 
muzician (precum romanticii), căci descriptivismul lui se bazează pe sugestie, 
„pe tot ceea ce ar corespunde limbajului aluziv.” 

Limbajul compozitorului francez este scrutat în varii ipostaze, fie ele 
pe un fond estetic generalizat, fie, mai ales, prin parcurgerea analitică a operei: 
timp muzical, tematism, armonie, funcţionalitate, culoare etc. 

Într-o inclestare intelectuală continuă între idei consacrate (partial 
acceptate) şi idei eretice, datorate unor autori naţionali şi străini (este suficient 
să amintim aici dilemele privind impresionismul lui Debussy), pendulând între 
orizontul estetic şi cel stilistic dar focalizând până la urmă viziunea asupra 
adevărului ultim — limbajul compozitorului -, autorul oferă astfel o panoramă 
seducătoare asupra celui ce a marcat trecerea spre modernitate. Seducătoare nu 
numai pentru cititorul avizat ci şi pentru cel doritor să se inițieze! O socotesc de 
aceea o contribuţie importantă a muzicologiei româneşti, nu tocmai săracă pe 
această linie directă (Constantin Brăiloiu, Romeo Alexandrescu, Constantin 
Bugeanu, Adrain Raţiu, Laura Vasiliu) dar şi pe o linie de ricoşeu (Vasile 
Tomescu, Alfred Alessandrescu, Clemansa Firca) atunci când sunt puse în 
ecuaţie reflexele debussyste în compoziția autohtonă. 

prof. univ. dr. Gheorghe Firca 


Capitolul I 
Caractere generale ale 
artei impresioniste 


Impresionismul debutează în pictură ca un curent artistic care nu se 
extinde pe o arie temporală prea mare, însă ale cărui rezonanţe se vor resimti în 
cadrul fiecărui stil care i-a urmat. Noutatea lui constă în tendința din ce în ce 
mai accentuată de a se dezice de orice reprezentare fixată în realitate, de a 
abdica de la idealurile moştenite încă din Renaştere, ale cărui scopuri erau 
păstrarea unui raport de o anumită congruenta între planul real şi planul ideal- 
artistic. 

Până la impresionişti se căuta adâncirea în realitate, perspectiva, 
tehnica modeleului, redarea clar-obscurului, realismul ancorat în introspectia 
modelului selectat. Toate acestea sunt câteva atribute care străbat Arta 
Occidentală de la Renaştere încoace. Pasul pe care-l face arta picturală a 
Renaşterii fata de cea a Evului Mediu este asemănat prin dimensiune şi forță cu 
pasul sfârşitului de secol al XIX-lea, conturând o ruptură fără precedent a 
acestuia cu lumea moştenită a Renaşterii. 

Impresionismul este veriga ce leagă arta figurativă de cea non- 
figurativă, este pragul ce separă concretul de abstract, graniţa dintre tăria unei 
arte raționale şi o artă instinctuală axată pe explorarea subconstientului. Mutatia 
survine în urma deplasării centrului de greutate dinspre obiectiv spre subiectiv, 
ca preocupare a artistului de a reproduce nu obiectul pe care-l vede ci modul în 
care acesta este perceput, instalându-se în sfera de investigație a fenomenelor 
de conştiinţă. El remarcă faptul că realitatea este percepută ca printr-o oglindă, 
opera de artă fiind expresia contactului dintre planul lumii reale şi planul lumii 
subiective. Impresionismul împinge analiza datelor sensibile cu o acuitate din 
ce în ce mai mare, ajungând astfel a da realității unele imagini uneori insolite, 
uimindu-i pe contemporani. 

Arta impresionistă devine o artă a experienţei individuale, o experiență 
filtrată de temperamentul artistului. Pictura impresionistă însemna astfel o nouă 
explozie în numele originalității, ce urmărea înghețarea acelor tresăriri ale 
sufletului de artist în fata naturii, a aspectelor exterioare. Scopul era să redea 
prospetimea emotiei, naturaletea şi frăgezimea ei eliberată de povara raţiunii, 
de semnificaţiile acumulate ca experienţă de viata. Se încerca o reîntoarcere la 
starea originară de sugestivă mirare in fata realităţii, indiferent de perspectiva 
pe care aceasta putea să o ofere. Reacţia cvasireflexă de adeziune subiectivă şi 
imprimarea acesteia pe pânză necesita un mare grad de virtuozitate tehnică. 
Pictorul devine asemenea unui aparat de fotografiat care surprinde instantanee 

ale realităţii fără să urmărească însă copierea ei. El încearcă să transpună, de 
fapt, imaginea care s-a format pe retină înainte ca aceasta să fie prelucrată şi 
corectată de analizatorii cortexului. El este preocupat de surprinderea ecoului 
afectiv, a emotiei diafane înaintea oricărui act reflexiv care i-ar putea dăuna. 


1. Repere istorice 


Impresionismul îşi are ca punct de plecare arta lui Courbet, fără a se 
regăsi ca tehnică în aceasta. Realismul lui Courbet şi concepțiile sale despre 
artă vor favoriza o stare de emulatie şi efervescenţă spirituală în rândul unor 
tineri pictori care vor deveni mai târziu partizanii impresionismului. 

Nu este neglijabil faptul că pictorii impresionişti au proclamat 
întotdeauna admiraţia lor pentru arta unui Delacroix, unui Constable, unui 
Turner sau a unui Watteau, de la care au preluat predilectia pentru culoare. La 
aceştia apar primele redări cetoase şi difuze ale realității, preocuparea pentru 
modul în care lumina se mulează pe forme, fapt ce ducea la realizarea unor 
imagini neclare. Această tehnică avea să fie cultivată şi dezvoltată până în 
aspectele ei de maximă înflorire de către pictorii impresionisti şi 
postimpresionişti. 

Totodată, expoziţiile de artă orientală, cu acele stampe japoneze care 
vor constitui o veritabilă sursă de înnoire a procedeelor picturale, nu numai sub 
raport tehnic - predilectia pentru tuşe deschise - dar şi sub raport tematic prin 
extinderea subiectelor inspiratoare la orice colt din realitate, vor crea premizele 
unei arte specific franceze. 

Anii 1860-1865 vor marca cristalizarea artei impresioniste, deşi atunci 
nu se numea încă aşa. În special, expoziţia din 1863 va determina o reacție dură 
din partea reprezentanților artei academice, când va fi refuzat un mare număr de 
tablouri marcate de vădite accente inovatoare. Împăratul Napoleon a îngăduit 
acestor refuzafi să expună lucrările lor într-o sală care se găsea din întâmplare 
tocmai în fata Salonului oficial. Si astfel, la 1863, se constituie grupul 
refuzatilor din care mai târziu se vor alege impresionistii şi alti câțiva, de mai 
mică valoare. Această reacţie din partea împăratului va impresiona comisia care 
va respinge mai puţine lucrări la expoziția organizată anul următor. 

Claude Monet este numele de care se leagă cel mai mult apariția 
acestei mişcări. Pasionat de pictură, acesta intră la 1863 în atelierul unui artist 
celebru pe atunci, Gleyre, unde îi va cunoaşte pe Bazille, Sisley şi Renoir, toți 
trei nume însemnate printre impresioniştii de mai târziu. O strânsă prietenie se 
naşte între ei. Plictisiti de teoriile şi predicile lui Gleyre, reprezentantul picturii 
academice, ei îl părăsesc şi începe fiecare să lucreze pentru sine, fără a rupe 
legătura dintre ei. 


Prietenia cu Edouard Manet, bazată pe o profundă afinitate între cei 
doi, coincide cu momentul în care Claude Monet era preocupat de formularea 
teoriilor care vor sta la baza impresionismului. Acestea vor gravita în jurul a 
trei puncte esenţiale: plenerismul, diviziunea tonului şi coloritul clar. 

Plenerismul se referă la modalitatea nouă, specifică impresioniştilor, 
de a picta un tablou numai în aer liber, fapt care prilejuia contactul cu lumina 
naturală şi a nuantelor ei schimbătoare. Practica exista şi înainte dar niciodată 
ea nu fusese aplicată în mod exclusiv. De regulă tabloul era început în cadrul 
naturii, însă el era finalizat la lumina rece şi impersonală a atelierului. 

Diviziunea tonului are în vedere o degradare fină a aceluiaşi ton, 
degradare destinată să sugereze volume şi reliefuri, să dea impresia celei de-a 
treia dimensiuni. Perspectiva nu mai are un statut geometric ci izvorâşte din 
necesități coloristice. 

Coloritul clar sau tusele pure se referă la tehnica de a întrebuința 
numai culori deschise. Acestea nu mai sunt combinate pe paletă ci prin 
juxtapunerea pe pânză a tuşelor celor mai pure posibil astfel încât rezultă un 
amestec optic. 

Anul 1874 reprezintă data oficială de naştere a impresionismului. În 
acest an, fotograful Félix Nadar găzduieşte în propriul studio parizian o 
expoziţie de pictură organizată de Degas, în care îşi vor expune lucrări Claude 
Monet, Guillaumin, Berthe Morisot, Pierre-Auguste Renoir, Alfred Sisley, 
Camille Pissaro, Paul Cezanne. Cu tabloul său, Impresie, răsărit de soare, 
Monet furnizează unui critic, Louis Leroy, cuvântul cheie pentru articolul său 
defavorabil intitulat Expoziția impresionistilor. Numele unei tendințe artistice, 
care devenise determinantă în cea de a doua jumătate a secolului al XIX-lea, se 
născuse. 


2. Obiectul artei impresioniste 


Arta impresionistă transformă lumina în obiect de investigaţie 
ştiinţifică, ea perpetuează tehnicile de cercetare specifice realismului şi 
naturalismului şi le aplică unui obiect lipsit de materialitate. Ea are în vedere nu 
lumina clar-obscurului şi nici lumina din atelier, ci lumina caracteristică unui 
anumit moment al zilei, o lumină care condensează în sine impresia, 
instantaneitatea momentului, nuanțele ei care determină anumite tonalități 
afective. 

Lumina reprezintă ultimul obiect pe care o mentalitate pozitivistă ar 
mai fi putut să-l ia sub observaţie. Dincolo de pragul luminii se află teritoriul 
insondabilului, al speculatiei, al metafizicii. Arta impresionistă avea să 
cucerească ultima redută a realităţii fizice, cea care face posibil vizibilul. La fel 
cum spiritul ştiinţific va diseca orice componentă a realului, în speranța că doar 

pătrunzând în profunzime va surprinde esența fenomenului, în acelaşi mod vor 
proceda şi pictorii impresionişti. Ei vor abuza de materialitatea luminii, 
transformând-o într-un simplu obiect, lipsit de orice realitate spirituală. Este 
atitudinea anatomistului care disecând corpul unui organism speră să găsească 
în interiorul lui sediul sufletului. Procedând în felul acesta, prin violarea 
intimitatii materiei, este alungat tocmai principiul care o insufleteste. 

Lumina este cea care compune materia, ea este lumea obiectivă pentru 
artistul impresionist. Constiinta artistului este absorbită de răsunetul luminii, 
conştiinţa se opacizează, se aplatizează pentru a surprinde mai bine fluctuațiile 
el. 

În arta impresionistă lumina nu mai este lumină increată ci devine un 
soi de materie organică, un organism care se descompune şi care dă impresia 
vieții sub chipul fals al reflectărilor coloristice, un fel de bolboroseală picturală. 
Pictorul impresionist este amăgit de ideea libertăţii. El este constrâns să 
evadeze din sine, el devine prizonierul propriei sale exterioritäti, el este azvârlit 
undeva în afara periferiei sale, pragul dintre subiect şi obiect căpătând tot mai 
pronunţat aspectul dur al oglinzii. El crede că se investighează pe sine din 
interior, în realitate situându-se cumva în afara graniţelor sale. 

Există un lucru extrem de interesant în arta impresionistă. Faptul că 
tablourile ne trimit cu gândul că ele au fost neterminate tocmai în ideea de a 
fixa o impresie. În felul acesta, este inserată subtil tema că arta este un univers 
semantic deschis, în care actul privirii vine să constituie forma lui. Pictorul nu 
perfectioneazä ceea ce vede, ci fuge chiar şi de simplul act al vederii, 
rezumându-se la ceea ce el zăreşte cu ochii întredeschişi. Lumea înconjurătoare 
este opera unui creator care a refuzat orice retuş, fapt care se regăseşte şi în 
tablourile impresioniste. Ideea hegeliană conform căreia arta ar trebui să 
corecteze frumosul natural pare să fie infirmată de arta impresionistă. 
Dimpotrivă, arta impresionistă perpetuează imperfectiunea lumii fizice plecând 
de la faptul că orice intervenţie din partea artistului produce un frumos fals, 
artificial. Misterul frumuseţii naturii este perpetuat în arta impresionistă 
dominată de ideea de creație neterminată la care perfecțiunea răzbate mai 
degrabă din ansamblul tabloului decât din retuşarea fiecărei componentă în 
parte. Tocmai această imprecizie, voit cultivată, transformă întregul tablou într- 
un simbol al căutării, al neliniştii umane care transformă materia, în speță 
lumina, într-un obiect de studiu care să permită aflarea adevărului. Lumina 
devine resortul care declanşează trăirea emoțiilor pure, fără să fie implicată 
conştiinţa în totalitatea ei. Dimpotrivă, conştiinţa este pusă între paranteze, se 
face abstracţie de ea datorită excesului de convențional ce o caracterizează. De 
aceea, pictorul impresionist este mai degrabă atras de lumea inconştientului, de 
tot ceea ce apare ca reacție spontană, neprefăcută şi nemodificată in fata 

realității. Lumina excita difuz conştiinţa şi lasă să se întrevadă, ca-ntr-o privire 
fugară deasupra prăpastiei, abisul căscat la marginea ei. 


3. Semnificaţia termenului impresie 


Impresia este o noţiune destul de înşelătoare. Ea reprezintă cel mai 
superficial mod de a cunoaşte lumea întrucât este reacția imediată a simţurilor 
în contact cu stimulii din exterior. În fine, ea nu există ca realitate de sine 
stătătoare, ea nu poate fi despărțită de tot ceea ce se adaugă pe parcursul 
înaintării omului în vârstă ca experintä de viata, cunoştinţe, convingeri, 
obiceiuri, sentimente. De aceea, se discută despre ea la modul ideal. Doar la 
copiii de vârstă foarte mică se poate vorbi de impresii pure. La un adult, acestea 
nu există. În arta impresionistă, impresia reprezintă temelia întregii cunoașteri, 
ea refuză orice tip de cunoaştere categorială. 

Impresia reprezintă ecoul afectiv pe care-l trezeşte în suflet o imagine, 
reală sau nu, prezentă sau trecută, definită uneori şi ca tonalitate sau ambiantä. 
Impresiei îi lipseşte scopul care directioneazä activitatea individului, ea seduce 
şi constrânge prin sine însăşi. Totodată, ea este lipsită de tărie, profunzime şi 
durată. Ea vietuieste în multiplicitatea conştiinţei, se leagă uşor de alte impresii, 
determină naşterea altor impresii, substituind imediat impresia trecută pentru a 
se lăsa devorată de impresia viitoare. Ea închide un întreg univers în sine şi 
făureşte cu aceeaşi dezinvoltură alte lumi a căror caracteristică esențială este 
inaccesibilul. Ea nu se lasă comunicată, ea nu se repetă niciodată însă poate 
renaşte într-o infinitate de alte feluri. Impresia nu se identifică nicicând cu alta 
însă se aseamănă cu toate celelalte care o precedă sau urmează. Impresia 
moduleaza pe frontispiciul sufletului uman diverse tonalități afective, nuanțe 
locale care imprimă sufletului starea de beatitudine. Poate semăna cu fericirea 
şi nefericirea în acelaşi timp, ea diluează graniţa dintre adevăr şi falsitate, dintre 
moral şi imoral, real şi imaginar. Ea se manifestă la nivel creator într-un flux 
perpetuu de trăiri. Ea trăieşte în nedefinit. 


3.1. Impresie, senzaţie şi percepție 


Senzatiile şi percepțiile reprezintă suportul cunoaşterii, cele care 
inițiază cunoaşterea la nivel periferic. Fără senzaţii şi percepții cunoaşterea 
noastră ar fi oarbă, la fel cum fără idei ea ar fi goală. Impresia este legată de 
senzații şi percepții însă tendinţa ei este de a rupe unitatea percepției umane şi 
de a o transforma într-o sumă de senzaţii, fără să mai fie posibilă sinteza lor. 
Caracterul difuz al ei pleacă din refuzul de a conferi substanță lumii 
înconjurătoare, ea este percepţie lipsită de obiect sau obiect lipsit de 

materialitate. Unitatea de ansamblu se pierde, percepția concentrându-se pe 
detaliu. Este ca şi cum aş privi din diverse unghiuri acelaşi obiect şi, întrucât îl 
receptez de fiecare dată altfel, deduc faptul că ar fi vorba de diverse obiecte. 
Imaginea percepută este una fragmentată. Impresia radiază difuz în conştiinţă 
de aceea ea transformă cunoaşterea într-o sumă de senzaţii fără legătură între 
ele. Impresia înseamnă până la urmă afectivitate umană captivată de senzaţii, 
debarasată de orice tip de subordonare intelectualistă. De aceea, impresia este 
suprapusă uneori, ca şi definiţie, senzatiei sau percepţiei. În fond, ea reprezintă 
o trăire afectivă lipsită de contur, o reacție cvasiorganică strâns legată de 
interacțiunea imediată dintre subiect şi lume, tradusă de facultatea senzorial- 
fiziologică a organismului. În felul acesta, este derogată orice activitate a 
spiritului pentru a lăsa loc evanescentului, a plutirii în vag. Memoria dispare. 
Revenind asupra aceluiaşi detaliu l-am percepe altfel şi l-am numi ca fiind 
altceva. Spiritul uman devine pasivitate, de aceea el va percepe materia ca fiind 
lipsită de formă. El va recepta lumea asemenea suprafeţei întinse a unui lac care 
se lasă atins de căderea picăturilor de ploaie sau mângâiat de lumina tăcută a 
stelelor fără să dea naştere conceptului de ploaie sau boltă cerească. 

Arta impresionistă este o artă a senzorialului, o artă descătuşată de 
operaţiile pe care le derulează gândirea cum ar fi analiza, sinteza, 
abstractizarea, generalizarea, comparatia etc. În felul acesta, artistul 
impresionist adoptă atitudinea copilului care nu posedă toate aceste facultăți 
pentru a cunoaşte lumea, el caută în plan artistic puritatea şi inocenta acestuia. 
Este ştiut faptul că, încă de la o vârstă fragedă, copilul manifestă predilecție 
pentru culorile deschise, luminoase, înaintea altor culori, or, toate aceste culori 
sunt preferate şi în arta popoarelor primitive rămase la nivelul naiv-infantil de 
percepere a lumii. De aici survine fascinația lor pentru arta orientală ce avea să 
fie expusă la Paris în 1889 şi 1890, expoziţie ce va determina un puternic 
răsunet în arta occidentală printr-o reîntoarcere la primitivism. 


3.2. Impresie şi intuiție 


Intuifia presupune deja intervenţia activităţii spirituale, este cea care 
pune ordine şi dă naştere imaginilor şi reprezentărilor noastre. Prin intuiţie, 
materia îşi recapătă corporalitatea, duritatea, forma, ea smulge lumea din ceața 
senzatiilor. Astfel, şi impresiile tind să se transforme în realități palpabile. 
Percepția devine în acest caz sinteză, adică intuiţie sau activitate a spiritului. 
Există, bineînţeles, mai multe feluri de intuiție, o intuiție fizică, o intuiție 
intelectuală, o intuiţie estetică, o intuiţie filosofică etc. În cadrul acestor tipuri 
de intuitii, impresiile se transformă în stări afective bine conturate, în pasiuni şi 
sentimente, primele fiind o pornire a apetitului senzitiv, o risipire necontrolată a 
fiinţei afective, o descătuşare a voinţei oarbe, în timp ce sentimentele presupun 

o mişcare volitivă în sensul obţinerii unui control de natură rațională care 
stăvileşte tendinţa de dezintegrare interioară. Una izbucneşte asemenea unui foc 
de artificii care, pret de câteva clipe acoperă întreaga boltă cerească într-o 
cascadă de lumini şi culori, cealaltă arde nestăvilită şi smerită asemenea unei 
flăcări de candelă ce-şi mistuie în tăcere uleiul. Din acest motiv sentimentele 
sunt mai puţin impetuoase decât pasiunile. La om, pasiunile şi sentimentele se 
întrepătrund, se amestecă în doze diferite, doar lucrul voinței şi al harului 
putând transforma pasiunile în sentimente nobile. 

De aceea, intuitiei îi sunt străine într-o oarecare măsură impresiile. 
Impresiile nu mai sunt un factor determinant şi dominant al vieţii afective 
umane. Ele se pot regăsi într-o pondere mult mai mică, fie în cazul pasiunilor, 
fie în cazul sentimentelor. Impresiile stagnează în întunecata regiune a 
psihicului în timp ce pasiunile şi sentimentele câştigă prin intuiție limpezimea 
spiritului contemplator. 


3.3. Impresie şi expresie 


Prin expresie omul se făureşte pe sine. De aceea, se impune din start o 
precizare privind distincția dintre expresie şi expresiv. Expresivitatea reprezintă 
una din calităţile artei care, folosindu-se de parametrii de opțiune subiectivă, 
reuşeşte să redea un fond emoţional de o anumită coloratură artistică. Expresia 
reprezintă însă o sinteză superioară, care implică la cel mai înalt nivel facultatea 
creatoare a omului, puterea lui de a imagina lucruri noi, scoase din rânduiala 
firească a lumii, dar care vin să o completeze pe aceasta. Expresia înseamnă a 
da formă gândurilor şi ideilor interioare, a exprima simtämintele proprii într-o 
manieră mai mult sau mai puţin nouă. Ea include sensul mai restrâns al 
expresiei verbale. 

Din acest punct de vedere, arta în totalitatea manifestărilor stilistice 
rămâne preocupată să redea cât mai fidel expresia propriei sale interioritäti. 
Distincția dintre arta impresionistă şi arta expresionistă, pe care o vom dezbate 
mai târziu, rămâne una la nivelul conţinutului subiectiv, a tematicii, a 
metodelor de care artistul se foloseşte pentru a face să răsară expresii distincte. 

Chiar dacă şi arta impresionistă ca şi cea expresionistă urmăresc 
riguros obținerea unei anumite expresii sau forme, materia psihică din care îşi 
au originea cele două stiluri este distinctă. Expresia fără impresie nu poate 
exista. Totodată ea este o prelungire la alte cote a impresiei. Ea se clădeşte pe 
impresii însă refuză să se menţină la nivelul lor. Expresia însemnă trăirea la 
altitudini maxime riscând deseori prostul gust, ridicolul sau intrebuintarea 
urâtului pentru a accentua caracterul ei. Impresia urmăreşte pacificarea iluziilor 
în timp ce expresia pune în poziţie de polaritate orice certitudine. 

4. Originea termenului impresionism 


Am amintit mai devreme împrejurarea în care apare termenul de 
impresionism, termen care avea să denumească mişcarea artistică inițiată de 
grupul de pictori care au expus în studioul parizian al fotografului Nadar, la 
data de 15 aprilie 1874. O preocupare din partea lor, pentru a defini printr-un 
termen sintetic orientarea acestui grup, a existat şi înainte de expoziție. Mai 
mult, sunt conştienţi că numai o parte dintre cei care au expus corespund noilor 
viziuni estetice, şi că, expunând numai într-o variantă restrânsă, vor reuşi să se 
afirme ca un grup unitar din care să reiasă bine specificul căutărilor lor. În final, 
din motive financiare, vor expune în jur de treizeci de pictori. 

Desigur, au existat nişte încercări de a denumi acest grup. Degas va 
propune, ca denumire a grupului, La Capucin, şi să aibă drept emblemă această 
floare pe afişele care anunțau expoziția. Se pare că a fost singura tentativă, 
refuzată dealtfel. În cele din urmă s-au hotărât ca grupul să expună pur si 
simplu sub numele de Societatea anonimă cooperatistă a artiştilor pictori, 
sculptori, gravori...etc. 

Interesant este şi modul în care este denumit tabloul care va furniza 
numele întregului grup. Se pare că Monet nu prea avea chemare în a da vreo 
denumire picturilor sale, fapt care va determina o reacție din partea fratelui lui 
Renoir, Edmond, însărcinat cu tipărirea catalogului. Acesta îl sfătuieşte să 
modifice unele nume, care sunau destul de monoton. Drept urmare, Monet îi 
răspunde calm să pună numele de /mpresie, la unul din tablourile sale. Intenţia 
lui a fost să picteze soarele prin ceaţă văzut de la fereastra camerei sale din 
oraşul Le Havre, tablou pictat în două versiuni, în 1872. 

Criticii erau cumva puşi in temă cu ciudățeniile estetice ale acestui 
grup. De aceea reacțiile unora, în momentul expoziţiei, au fost să nu-i bage în 
seamă. Alţii, în schimb, au ripostat extrem de sever şi vehement. Este şi cazul 
lui Louis Leroy, care, zece zile mai târziu după începerea expoziţiei, adică pe 
data de 25 aprilie, va publica în Le Charivari un articol intitulat Expoziția 
impresioniştilor. John Rewald afirmă că acest articol rezumă atât atitudinea 
autorului său cât şi pe cea a publicului. Este un articol ce denotă talent literar, 
surprinzând extrem de bine derularea unor reacţii afective contradictorii prin 
care sunt dezvăluite unele caracteristici ale artei impresioniste. Sentimentele 
trăite de Joseph Vincent, insotitorul celui care a scris articolul, evoluează de la 
o relativă adeziune amestecată cu compasiunea remarcării anumitor lipsuri la 
pictorii respectivi până la dezicere totală, şoc şi respingere a ceea ce vede, 
ironizează prefăcându-se admirator al artei lor, pentru ca în final să simuleze 
nebunia, care, uşor, uşor, simte cum pune stăpânire pe cugetul său. Articolul 
ilustrează talent în surprinderea elementelor comice ale întâmplării, dar şi 


15 


atitudinea autorului fata de arta pe care inconştient avea să o definească ca fiind 
impresionistă: 

„Oh! Cât de grea a fost ziua când m-am hazardat să merg la prima 
expoziție din boulevard des Capucines, în tovărăşia d-ului Joseph Vincent, 
peisagist, elev al lui Bertin, medaliat şi decorat sub mai multe guverne! 
Imprudentul pictor venise aici cu toată nevinovăția; se aştepta să vadă pictură, 
aşa cum se vede peste tot, şi bună şi proastă, mai mult proastă decât bună, dar 
nu din cea care să atenteze la bunele moravuri artistice, la cultul formei şi la 
respectul marilor maeştri. — Ah! Forma! Ah! Marii maeştri! Nu mai avem 
nevoie de ei, dragul meu. Am schimbat toate astea. 

Intrând în prima sală, Joseph Vincent capătă o primă lovitură văzând 
Dansatoarea d-nului Renoir. 

Ce păcat, îmi spune el, că pictorul, care are un oarecare simţ al culorii, 
nu desenează mai bine: picioarele dansatoarei sunt la fel de neconturate ca şi 
voalul fustei. 

Cred că sunteţi aspru cu el, îi răspund, desenul este, dimpotrivă, foarte 
riguros. 

Elevul lui Bertin, crezând că sunt ironic, se mulţumeşte să ridice din 
umeri, fără să-şi dea osteneala să-mi răspundă. Atunci, pe nesimţite, cu aerul 
cel mai nevinovat, îl duc în fata tabloului Câmp arat de d-l Pissarro. La vederea 
acestui peisaj formidabil, bietul om crede că lentilele de la ochelari i s-au 
împâclit. Le şterge cu grijă şi le pune din nou pe nas: 

Pentru Dumnezeu! exclamă el, dar ce mai e şi asta? 

Doar vedeți... urme de zăpadă pe nişte brazde săpate adânc. 

Astea-s brazde, asta-i zăpadă?... Dar nu sunt decât nişte răzuituri de pe 
paletă puse uniform pe o bucată de pânză murdară. N-are nici cap nici coadă, 
nici parte de sus nici parte de jos, nici fata nici spate. 

Poate... dar fixează o impresie. 

Ciudată impresie! Oh!... şi asta ce mai este? 

O Livadă de d-nul Sisley. Priviţi copăcelul din dreapta; e pictat în 
culori vesele; dar impresia... 

Lasă-mă în pace cu impresia d-tale!... Tabloul ăsta nu-i nici terminat 
şi nici n-o să mai fie vreodată. Dar iată o Vedere din Melun, de d-nul Rouart. 
Nu găseşti că umbra din primul plan este de-a dreptul caraghioasă? 

Ceea ce vă şochează este vibrația tonului. 

Spune tonul mâzgălit şi te voi înţelege mai bine. Ah! Corot, Corot, 
câte crime se săvârşesc în numele tău! Tu eşti cel care ai instaurat moda acestui 
fel neglijent de a picta, moda acestor frotuiuri, a acestor culori împroşcate, în 
faţa cărora amatorul de artă a protestat timp de treizeci de ani şi pe care nu le-a 
acceptat decât constrâns şi forțat de calma ta încăpățânare. Încă o dată, picătura 
de apă a străpuns stânca! 

Bietul om bătea câmpul astfel, pe un ton destul de liniştit, şi nimic nu 
mă putea face să prevăd accidentul supărător care avea să rezulte din vizita sa 
la această expoziţie. A suportat astfel fără să se înfurie prea tare până şi tabloul 
Corăbii de pescuit ieşind din port, de d-l Claude Monet; poate fiindcă l-am 
smuls din această primejdioasă contemplare înainte ca micile personaje nocive 
din primul plan să-şi fi produs efectul. Din nenorocire, am făcut imprudenta să- 
1 las prea mult timp in fata tabloului Boulevard des Capucines de acelaşi pictor. 

Ah! Ah! Ricanează el în chip de Mefisto, iată un tablou cât se poate de 
reuşit!... Asta zic şi eu impresie... Vrei numai să-mi spui ce reprezintă aceste 
nenumărate pete negre din partea de jos a tabloului? 

Sunt cei ce se plimbă, îi răspund. 

Deci când mă plimb pe boulevard de Capucines, semăn cu ăştia?... La 
dracu! Iti baţi joc de mine! 

Vă asigur, domnule Vincent... 

Dar aceste pete au fost obținute prin procedeul folosit la văruitul 
ghizdurilor de fântâni: pleosc, pleosc! Si tot aşa la nimerealä! Dar e 
nemaipomenit, înspăimântător! O să fac apoplexie, cu siguranță! 

Am încercat să-l calmez arătându-i Canalul Saint-Denis de d-l Lépin 
şi La Butte Montmartre de d-l Ottin, amândouă în tonuri destul de delicate; dar 
soarta mi-a fost potrivnică: Verzele d-lui Pissarro l-au oprit din drum si, din 
roşu, a devenit stacojiu. 

Ceea ce vedeţi sunt nişte verze, i-am spus, cu o voce blândă şi 
convingătoare. 

Doamne! Ce caricaturi!... Jur să nu mai mănânc varză toată viata! 

Şi totuşi, nu e vina lor dacă pictorul... 

Taci!... sau fac moarte de om! 

Dar în clipa următoare, zărind Casa spânzuratului, de d-nul Paul 
Cezanne, îl aud cum scoate un strigăt puternic. Straturile groase de culoare 
folosite de autorul acestei mici bijuterii au desăvârşit opera începută de 
Boulevard des Capucines; domnul Vincent începu să delireze. 

La început nebunia sa a fost destul de blândă. Adoptând punctul de 
vedere al impresionistilor, nu mai contenea cu laudele. 

Boudin are talent, îmi spune, în fata unei plaje pictate de acest artist, 
dar de ce îşi piguleşte astfel marinele ? 

Ah ! consideraţi că pictura lui e prea făcută ? 

Fără îndoială. Vorbeşte-mi de d-şoara Morisot! Această tânără 
persoană nu-şi pierde timpul reproducând o seamă de amănunte de prisos. Când 
are de pictat o mână, trage cu penelul tot atâtea linii câte degete, şi treaba e 
gata. Nătărăii care caută nod în papură în legătură cu o mână nu înțeleg nimic 
din arta impresiei şi marele Manet i-ar arunca din Republica sa. 

Deci d-nul Renoir e pe drumul cel bun; nu afli nimic de prisos în 
tabloul său Secerătorii. Aş îndrăzni chiar să spun că personajele sale... 

Sunt chiar prea studiate. 

Ah! Domnule Vincent!... Priviţi aceste trei tuşe de culoare care par să 
reprezinte un om în lanul de grâu. 

Două sunt în plus; una singură ar fi fost de ajuns. 

Am tras cu coada ochiului înspre elevul lui Bertin: fata sa devenea de 
un roşu închis. Catastrofa mi se părea de neînlăturat, şi iată că ultima lovitură 
urma să-i fie dată de d-nul Monet. 

Ah! lată-l, iată-l! îl aud strigând în fata tabloului cu nr. 98. ÎI recunosc, 
e favoritul lui nenea Vincent! Ce reprezintă acest tablou? Uită-te în catalog. 

Impresie, Răsărit de soare. 

Impresie, da, eram sigur, chiar îmi spuneam că, de vreme ce sunt 
impresionat, trebuie să existe pe undeva o impresie... şi câtă libertate, câtă 
dezinvoltură în maniera de lucru! Hârtia colorată în stare embrionară este încă 
mai lucrată decât această marină! 

Zadarnic caut eu să-i trezesc la viaţă judecata pe trei sferturi moartă... 
oribilul îl atrăgea. Spălătoreasa, atât de murdară, a d-lui Degas, îl face să scoată 
strigăte de admirație. Sisley însuşi îi pare dulceag şi prețios. Pentru a nu-i 
contraria mania şi de frică să nu-l enervez am început să caut ceea ce era 
acceptabil într-un tablou de impresie şi a trebuit să recunosc, fără prea mare 
greutate, că pâinea, strugurii şi scaunul din Dejunul de d-nul Monet, erau 
lucruri bine pictate. Dar el a respins aceste concesii. 

Nu, nu! Îl aud strigând, Monet e mai slab aici. Sacrifică pe altarul 
falşilor zei ai lui Meissonier. E prea făcut, prea făcut, prea făcut!... Vorbeşte- 
mi mai bine de Moderna Olympia. 

Vai! Dacă ati vedea-o! E o femeie îndoită de mijloc, alături de o 
negresă care-i ridică de pe trup ultimul voal, pentru a o arăta în toată urâtenia ei 
privirilor fermecate ale unei momâi brune. Vă amintiţi de Olympia d-lui 
Manet? Ei bine, era o capodoperă în ceea ce priveşte desenul, corectitudinea, 
finisarea, în comparaţie cu cea a d-lui Cezanne. 

Asta a fost picătura care a făcut să se reverse paharul. Judecata clasică 
a bietului domn Vincent, atacat din prea multe părți deodată, s-a smintit cu 
desăvârşire. Îl văd oprindu-se în fata gardianului care păzeşte toate acesta 
comori şi, luându-l drept un portret, începe să-i facă o critică foarte severă: 

Iată un portret cât se poate de prost, îmi spune el ridicând din umeri. E 
văzut din fata, are doi ochi... şi un nas... şi o gură! ...Un impresionist nici nu 
s-ar fi gândit să redea asemenea detalii. Cu toate aceste amănunte inutile din 
această figură, Monet ar fi pictat douăzeci de gardieni! 

Vă rog să circulati, îi spune portretul. 

fl auzi? Nu-i lipseşte nici glasul! Cred că belferului care l-a pigulit i-a 
trebuit mult timp ca să-l facă! 

Şi ca să dea esteticii sale toată greutatea necesară, bietul domn Vincent 
începu să danseze dansul scalpului in fata gardianului buimăcit, strigând cu o 
voce sugrumată: 

- Eu sunt impresia care merge, cuțitul de pus culoare răzbunător, 
tabloul Boulevard de Capucines de Monet; sunt Casa spânzuratului şi Moderna 
Olympia de d-nul Cézanne! Ah! Ah! Ah!”! 


5. Semnificatii ale termenului impresionism 


Iniţial, termenul de impresionism capătă o nuanţă peiorativă. Acesta 
era utilizat de critici cu scopul de a lua în derâdere o artă care, pentru prima 
dată de la Renastere încoace, inova substantial mijloacele picturale de expresie. 
Astfel, ei căutau să minimalizeze importanţa acestei tendinţe şi să o denunțe 
opiniei publice sub acest nume. Pentru critici, noua mişcare nu însemna decât 
dorinţa promotorilor ei de a face impresie, de a-şi asigura un loc printre 
celebrităţile artistice apelând la denaturarea mijloacelor tehnice şi formale. La 
cea de a doua expoziţie, un alt critic, Albert Wolff, semnează în Le Figaro un 
articol în care îi numeşte ,,nenorociti, atinşi de nebunia ambitiei (...) ce se 
intitulează intransigenfii, impresionistii, care iau pânzele, vopseaua şi 
pensulele, aruncă la întâmplare câteva culori şi semnează tabloul.”? 

Această idee prezumtivă camufla de fapt starea de impas în care se 
afla arta academică şi neputinta celor care o cultivau de a o urni din această 
situaţie, stare cauzată de sărăcia lor spirituală care îi determina să facă apel la 
tot felul de reguli şi canoane ce nu-şi mai aveau originea în sentimentele 
resimtite ca trăire vie şi neprefăcută în actul creaţiei. Încremenirea în convenţie 
şi rutină, arta în care prima normativul era singurul lucru pentru care pledau. 
Din această cauză, pictorii desemnaţi cu calificativul de impresionisti vor 
îmbrățişa termenul ca o modalitate de a sfida îngustimea unor astfel de 
concepții. Umorul şi nu spiritul polemic ajută rațiunea să planeze peste 
situaţiile conflictuale. Intuitia lor rămâne netulburată şi capabilă să preia un 
termen care îşi revelează întreaga eficacitate poate involuntară în semnificaţia 
fundamentală de a şti să culegi din zbor impresiile pe care viaţa cotidiană le 
schimbător al lucrurilor, de a se lăsa preocupaţi nu de esenţa lucrurilor, aşa cum 
obişnuise să facă arta până atunci, ci de a prefera să se redea aparenţa lor. 


1 apud John Rewald, Istoria impresionismului, trad. Irina Mavrodin, Ed. Meridiane, Bucuresti, 
1974, p. 237-242. 

? Jacek Debicki; Jean-Francois Favre; Dietrich Grünevald; Antonio Filipe Pimentel, Istoria artei - 
pictură, Sculptură, arhitectură, trad. Corina Stancu, Ed. Enciclopedia Rao, Bucureşti, 1998, p. 221. 

În plan subiectiv, această schimbare de atitudine desemna o emoție 
vagă al cărei spectru se transforma continuu în funcție de împrejurările pe care i 
le oferea realitatea. Pictorul reuşea să transpună pe pânză această impresie 
fugară rezultată în urma contactului cu aspectele cotidiene, aparent 
nesemnificative, care intrau în câmpul de observaţie al acestuia. 
Impresionismul are avantajul de a semnala importantul raport cu fotografia, cu 
placa impresionată de lumină pe care se fixează imaginea. „Cuvântul a rămas, 
şi are o anumită proprietate terminologică, denotând incompletul, neterminatul, 
o chestiune de moment, un act vizual instantaneu, o senzație mai curând decât o 
percepție.” Desigur, impresia este o reacţie imediată a sensibilităţii noastre in 
fata realităţii, o emoție care se amestecă cu senzațiile şi reprezentările noastre, 
indefinibilă şi fin fluctuantă, al cărei aspect calitativ se transformă în mod 
continuu, fără a atinge vreodată valori maxime. Ea se menţine în perimetrul 
cotelor descătuşate de orice balast estetic, profunzimea ei este asemănătoare cu 
imaginea bolţii înstelate reflectată pe oglinda unui lac liniştit, imagine care nu 
ne revelează niciodată adâncimea lui, ci doar ne lasă să o întrezărim. Ar fi 
greşit de aceea să restrângem definiția impresiei doar la o emoție de suprafaţă, 
superficială şi lipsită de orice determinare estetică. Urmărind redarea impresiei, 
se deschid porţile manifestării inconştientului în artă, este certificată activarea 
unei arte de esență iraţională care tâsneste din indeterminarea impulsului de 
moment. „Cu impresionismul începe într-un fel marea aventură a artei spre 
abisurile hazardului.” 

Apariția mişcării impresioniste a declanşat reacții contradictorii în 
rândul iubitorilor de artă, părerile lor fiind împărțite. „Tot ceea ce era nou, tot 
ceea ce era neaşteptat sau personal, era botezat cu numele de impresionism, 
care exprima ura sau iubirea publicului.” Era firesc ca acest lucru să se 
întâmple atâta timp cât până şi protagoniștii impresionismului nu-şi conturaseră 
clar o poziţie comună care să definească caracteristicile unei direcţii artistice şi 
să capete atributele unei şcoli de creaţie (în cel mai larg înţeles al său, termenul 
de şcoală nu are, pentru a ne exprima astfel, decât o valoare topografică: şcoala 
franceză, şcoala germană etc. Ca toţi termenii generali, cu caracter abstract, 
folosiți pentru realități precise, cuvântul școală cere să fie definit cu deosebită 
atenţie. Pentru noi el îi desemnează aici pe artiştii contemporani trăind la un loc 
şi grupaţi datorită unor anumite trăsături comune de ideal sau de metodă). Ei 
vor adera la ideea comună de a înnoi tehnica picturală, însă fiecare o va face în 
felul său, fără a fi excluse influenţele pe care le-au suferit unii de la alţii. De 
altfel, mişcarea impresionistă ascunde în sine un raport de contradicție. 


3 William Fleming, Arte şi idei, trad. Florin Ionescu, Ed. Meridiane, Bucuresti, 1983, p. 243. 

4 Mircea Deac, Impresionismul în pictura românească, Ed. Meridiane, Bucureşti, 1975, p. 13. 

5 Elie Faure, Istoria artei-Arta modernă 2, trad. Irina Mavrodin, Ed. Meridiane, Bucureşti, 1988, p. 
72. 

Impresionismul nu s-a coagulat niciodată ca mişcare şi asta din cauză că 
artistul, în concepția multora dintre aceştia, trebuia în primul rând să se 
manifeste ca personalitate individuală. Impresionismul nu face decât să 
surprindă tendinţele eterogene ale unui grup de artişti care se răzvrăteau 
împotriva artei oficiale. Paul Gauguin se declara „artist impresionist, adică un 
răsculat.” 

Arta impresionistă desemna tot ceea ce era nou în pictură, tot ceea ce 
însemna o abandonare a idealurilor formale ale trecutului, o încredere absolută 
în forţele creatoare şi regenerative ale artistului, în capacitatea acestuia de a-şi 
elibera instinctele şi de a pleda pentru sinceritate în cadrul actului creator unde 
pornirile cele mai intime trebuiau să-şi găsească o completă realizare. Focillon 
o numeşte ,,intinerire a picturii, intinerire în ceea ce priveşte atitudinea 
artistului creator în fata vieții şi a obiectului care-l inspiră (...) întinerire în ceea 
ce priveşte execuţia.” 

Filosoful şi esteticianul Wladyslaw Tatarkiewicz scoate în evidență o 
cu totul altă semnificație a noțiunii de impresie, aflată la polul opus celui de 
emoție diafană. Opera de artă redă „impresia puternică, şocul care frapează pe 
receptorul de artă.” Atare definiție corespunde artei de avangardă în care 
menirea nu este expresia ci impresia, opera reuşită fiind cea care zguduie şi nu 
care încântă prin diversitate de trăiri estetice. Această interpretare este 
fundamentată pe ceea ce exprima H. Bergson că „arta mai degrabă tinde să 
imprime în noi sentimente decât să le exprime pur şi simplu.” 


6. Filosofia impresionismului 


Cu toate că puţini dintre pictorii impresionisti s-au exprimat în scris, şi 
chiar mai puţini s-au îndeletnicit cu exerciţiul gândirii metafizice, se poate 
încerca o filozofie a impresionismului, aşa cum aceasta transpare în creațiile 
artistice ale sfârşitului de secol XIX, în umbra afinitätilor ei cu gândirea lui 
Schopenhauer şi Ernst Mach. Deja Lucian Blaga remarca acest fapt în lucrarea 
lui Zări şi etape, construind o posibilă corespondență între filosofia 
impresionismului şi filosofia lui Ernst Mach. Mach apare, fără să fi intuit acest 
lucru, ca un interpret în subsidiar al curentului impresionist, deşi nu credem să 
fi vizitat vreuna dintre expoziţiile pictorilor impresionişti. Mai sigur este că nici 


s apud Alexandru Husar, Izvoarele artei, Ed. Meridiane, Bucureşti, 1988, p. 185. 

7 apud George Oprescu, Manual de istoria artei — realismul şi impresionismul, Ed. Meridiane, 
Bucureşti, 1986, p. 166. 

3 Wladyslaw Tatarkiewicz, Istoria celor şase noțiuni, trad. Rodica Ciocan-Ivănescu, Ed. 
Meridiane, București, 1981, p. 77. 

” Henri Bergson, Eseu asupra datelor imediate ale conştiinţei, trad. Diana Morăraşu, Ed. Institutul 
European, 1992, p. 33-34. 

unul dintre artiştii impresionisti nu a citit cărțile lui Ernst Mach, şi în felul 
acesta, să-şi fi elaborat doctrina estetică. Oricum, Lucian Blaga constată că 
„lămurirea analogiei în discuţie trebuie căutată în ritmul istoric al stilurilor, care 
la fiecare pas a produs şi va produce atari misterioase corespondențe.” 

Filosofia impresionismului îşi găseşte cel mai îndepărtat punct de 
plecare în filosofia lui Schopenhauer, atunci când acesta fixa lumea în 
subiectivitatea individului. În felul acesta, filosofia avea să se apropie subtil de 
planul fenomenelor psihice şi să contribuie cumva la naşterea psihologiei ca 
ştiinţă a fenomenelor care i-au naştere la contactul dintre subiect şi lume. 

În impresionism, lumea înconjurătoare îşi pierde duritatea palpabilă 
devenind un complex de senzaţii care se adresează nemijlocit analizatorilor 
umani. Nu contează dacă ea are sau nu realitate obiectivă, astfel că, putem 
vorbi de o dizolvare a lumii în senzaţii, făcând să dispară opoziţia dintre 
realitate şi aparență, şi, mai mult, cea dintre obiect şi subiect. Lumea apare ca o 
reprezentare a eu-lui, aflată în permanentă transformare şi schimbare lentă. De 
aceea, lumea devine o realitate de natură dinamică, fiind părtaşă la o stabilitate 
relativă. „Impresioniştii nu au fost interesaţi de ceea ce este natura în sine, de 
obiectivitatea ei conturată în linii ferme; mai degrabă, ei s-au concentrat numai 
asupra aparentei.”!! 

În perimetrul tablourilor impresioniste nu există un plan sau un punct 
prioritar, ci putem vorbi de un tip de indiferență ontologică. Nu contează lumea 
obiectivă, dacă sau cum există ea, şi care sunt finalitätile ei, ci doar modul în 
care se dezvăluie nouă, ca un cumul de impresii ce apar şi dispar lent, fiind într- 
o continuă prefacere. Din acest punct de vedere, filosofia impresionismului se 
înscrie în marile curente heraclitiene care au drept principiu mişcarea. 

Întrucât lumea percepută de artistul impresionist este unică, rezultă că 
experiența lui este o experiență individuală, al cărei caracter poate fi surprins 
doar în limitele pânzei sale. Artistul impresionist poate comunica viziunea 
particulară a experienţei lui doar atunci când el se manifestă creator. Dacă 
ştiinţa tinde să niveleze constiintele şi să ne ofere o impresie monolitică asupra 
lumii, arta, şi implicit, impresionismul, atrage atenția asupra caracterului unic al 
intuitiei asupra lumii pe care o are fiecare individ în parte. Lumea este lumea 
fiecăruia dintre noi, aşa cum o vedem noi. Ea se sparge într-o serie de 
reprezentări specifice individualitätii umane. Lumea devine una, ca experiență a 
mea, şi multiplicitate, ca experiență a celorlalți, care se comunică mie prin 
mijlocirea creațiilor artistice. 

Fiind un complex de senzaţii, lumea impresionismului devine lipsită 
de contururi precis delimitate, cu forme pulverizate din care este absentă 


1 Lucian Blaga, Zări şi etape, Ed. Humanitas, Bucureşti, 2003, p. 125. 
" Gene Edward Veith, JR, Starea artelor, trad. Agnes Dragomir, Ed. Cartea Creştină, Oradea, 
2000, p. 94. 

intuiţia spatialitätii şi a perspectivei. Aşa cum este redată în picturile 
impresioniste, ea înseamnă altceva decât universul euclidian şi newtonian cum 
ne-a obişnuit de mii de ani simţul comun. Ea devine fluidă, desubstantializatä, 
muzicalizată. Ea devine o melodie a conştiinţei dacă vom aminti o expresie 
cunoscută a lui Bergson. Ea se modelează conform subiectivitätii noastre. 
Confirmând cele afirmate, Pierre Francastel leagă această viziune despre formă 
şi realitate a impresionismului de filosofia lui Bergson cu care se înrudeşte cel 
mai profund: „impresionismul ... a vrut să se elibereze de formule pentru a da 
frâu liber impulsului creator. Dealtfel vom regăsi în realitate în acest domeniu 
ideile dragi filosofului impresionismului şi vom spune, alături de Bergson, că 
există două moduri de a înţelege forma: drept un avânt încremenit în materie şi 
drept acest avânt însuşi, că de asemenea, în general, atât pentru artă cât şi 
pentru morală sau religie, există două izvoare, unul care se sprijină pe un joc 
abil de combinaţii de forme, iar celălalt răspunzând unei reale nevoi de 
exprimare.”!? 

Pe bună dreptate i se atribuie impresionismului un caracter agnostic şi 
pasiv. Dacă agnosticismul imputat impresionismului l-am dezbătut mai 
devreme, nu putem trece cu vederea caracterul pasiv al artei impresioniste. În 
aceste două puncte impresionismul se diferențiază net de filosofia 
schopenhaueriană. Artistul impresionist nu este preocupat de probleme de 
morală, de metafizică sau de cum se poate schimba pe sine sau societatea în 
care trăieşte. Dimpotrivă, el fuge din fata acesteia şi chiar se neagă pe sine 
atunci când devine receptacolul care primeşte impresiile venite de la colţurile 
din natură redate în tablourile lui pentru a nu reține decât impresia spontană, 
pură, nemijlocită şi nealterată a acesteia. Adânca religiozitate a artistului 
impresionist îşi găseşte ca obiect al cultului său chiar natura. Artistul 
impresionist este un panteist. Natura se identifică cumva cu un profund 
simtämânt al sacralitatii şi divinității. Ea se transformă într-un imens sanctuar al 
sufletului său şi tocmai de aceea refuză o atitudine activă în faţa ei. Prin 
contemplatie este restaurat dezechilibrul interior al artistului. De aceea el este 
preocupat să redea mai degrabă fenomenul, să surprindă în plan static impresia 
mişcării, devenirea, ceea ce fuge şi dispare. Orice ierarhie dispare, şi, în 
consecință, dispare şi sentimentul scopului şi al finalitatii morale. El devine un 
imens aparat de fotografiat ce se lasă impresionat ca şi pelicula acestuia de 
spotul de lumină care vine de la realitatea înconjurătoare. Constiinta lui se 
modelează în urma impresiilor resimtite în contact cu natura şi modulează în 
funcţie de nuanțele şi tonurile luminii. Este o atitudine cvasiorganicä, asemenea 
plantelor care se îmbată cu lumina venită de la soare. De aceea, viziunea artei 
impresioniste este întrucâtva retrogradă, deoarece, sub înfăţişarea unui 
optimism iluzoriu redă o lume asupra căreia nu se poate interveni. 


” Pierre Francastel, Impresionismul, trad. Radu Pontbriant, Ed. Meridiane, Bucuresti, 1977, p. 41. 

Filosofia impresionismului este o filozofie a pesimismului mascat. 
Acest lucru decurge şi din faptul că nu se atribuie o semnificaţie lucrurilor 
reprezentate în tablou. Ce conta pentru Degas dacă ceea ce picta era un nor sau 
o batistă mototolită privită în bătaia luminii? Iar pentru Monet, faptul că „ar fi 
dorit să se nască orb şi să-şi fi recâştigat brusc vederea astfel încât să fi început 
să picteze fără a şti ce reprezintă obiectele pe care le avea în fata ochilor”, nu 
însemna oare că urmărea să golească de semnificaţie realitatea sau că dorea să o 
substituie cu impresia globală? Este adevărat că unii leagă tendinţele operei sale 
de o uşoară miopie a lui Claude Monet care ar explica sensibilitatea lui extremă 
la culori şi gustul său pentru formele înecate în lumină. Şi Sisley este unul 
dintre impresioniştii care nu caută nimic dincolo de realitatea care i se 
dezvăluie, singurul lui tel fiind să redea ceea ce arta picturală visa de mult, 
freamătul naturii. 

Impresionismul este o artă care refuză orice concept, o artă non- 
conceptuală. El rămâne în perimetrul subiectivitätii romantice, însă restrânge 
această subiectivitate la tot ceea ce tine de realitate fiziologică. Lipsa de 
expresie, de emfază şi stil retoric, decurge din faptul că ființa umană este 
mutilatä de voință şi pasionalitate, caracteristici abolite poate şi ca urmare a 
unui accentuat sentiment al pudicitatii morale sau sufleteşti. 

Impresionismul este o artă a evidenţei, el prinde prima impresie şi se 
limitează numai la aceasta abolind ceea ce raţiunea dictează în mod despotic ca 
ținând de bunul simţ. Aminteam mai devreme poziția lui Degas sau Monet cu 
privire la lipsa de semnificație a lucrurilor care constituie lumea înconjurătoare. 
La scriitori, cum este Proust bunăoară, lipsa aceasta de interes pentru a acorda o 
semnificaţie impresiilor alunecă pe panta atribuirii altor sensuri decât celor 
încadrabile logic, dictate de hazardul memoriei, prefigurând în felul acesta 
naşterea artei suprarealiste. A vedea, a auzi altceva decât ceea ce se priveşte sau 
se ascultă constituie o preocupare permanentă pentru Proust. Samuel Beckett 
spunea că „prin impresionism în cazul lui Proust înțelege afirmarea nelogica a 
fenomenelor în ordinea perceperii lor şi cu aceeaşi exactitate, înainte să fie 
distorsionate şi introduse într-o schemă inteligibilă pentru a fi forţate să intre 
într-un lant de cauze si efecte.”!* Si mai departe sunt date câteva exemple care 
certifică cele spuse: un şervet în praf luat drept o pată de lumină, zgomotul apei 
în conducte luat drept lătratul unui câine sau şuieratul unei sirene, zgomotul 
unei uşi cu arc care se închide luat drept orchestrarea Corului Pelerinilor. De 
aici apare acea distincţie care se face între a vedea şi a privi, între a auzi şi a 
asculta. Arta impresionistă este artă văzută şi nu privită, este artă auzită şi nu 
artă ascultată. În dreptul ei este anulat din start orice elan critic, orice act de 


1 apud Andrei Pleşu, Pitoresc şi melancolie, Ed. Humanitas, Bucuresti, 2003, p. 118. 
14 Samuel Beckett, Proust, trad. Vlad Russo, Ed. Humanitas, Bucureşti, 2004, p. 86. 

reflectare, orice încercare de a scruta existenţa în miezul ei. Ea este departe încă 
de orice act contemplativ. 

Afirmând că în impresionism se urmăreşte redarea fenomenului aşa 
cum se imprimă el pe retină, confirmăm faptul că se reuşeşte doar înregistrarea 
naturii ca o „sumă de accidente optice”.!5 Stagnarea la nivelul impresiei 
estompează semnificația sau natura pasională a artistului. Realismul optic este 
împins până la separarea experienţei vizuale de memorie şi la evitarea oricăror 
asociații mentale ce s-ar putea naşte. Singurul mister, afirmă Andrei Pleşu, pe 
care-l descoperim în astfel de tablouri este acela al simplei lor apariţii, care tind 
să îngheţe o realitate mobilă sau să redea mişcarea printr-o artă a cărei 
principală caracteristică este staticul. În încercarea de a capta mişcarea, ea este 
de fapt pur şi simplu anulată. Artistul impresionist este un miop. El face 
greşeala de a „reduce timpul la instantaneitate, cunoaşterea la vizualitate, 
metafizica luminii la o scenografie a sclipirilor.”"° 

Această confuzie este explicată recurgând la teoria duratei schitatä de 
Bergson în Eseu asupra datelor imediate ale conştiinţei. Timpul fizic este o 
abstracție, iar clipa o construcţie rațională. Bergson vorbeşte de spatializarea 
timpului în măsura în care acesta este privit ca o succesiune de clipe, strict 
delimitate una fata de alta. Or, o astfel de viziune nu o putem avea decât despre 
spațiu. Doar în spaţiu putem aranja lucruri de aceleaşi mărimi, într-o anumită 
ordine, unul după altul. A transfera proprietățile spaţiului: multiplicitate, sens, 
direcție, înseamnă a fizicaliza timpul, a-i atribui caracteristici străine lui. 
Timpul are drept caracteristici curgerea şi transformarea permanentă. in 
profunzimea subiectivitätii noastre, el este durată pură, melodie a conştiinţei. 
În acest caz, timpul fizic devine umbra timpului pur, o realitate ghidată doar de 
o rațiune pragmatică. Timpul pur nu poate fi niciodată surprins, fotografiat, 
fixat. Încercând să i se capteze mişcarea ea este de fapt anulată. Cunoaşterea 
devine vizualitate în sensul că ea se restrânge doar la un tip de cunoaştere 
periferică, lipsită de profunzime cognitivă, iar metafizica luminii devine o 
scenografie a sclipirilor în măsura in care un nevertebrat se lasă fascinat, 
hipnotizat de mirajul caleidoscopic din oglindă. 

Lumina devine pentru impresionist un fel de paravan între sine şi 
lume. Ea nu descoperă lucrurile, ci le învăluie şi tocmai pentru că le învăluie îşi 
epuizează propria existență si propriul mister. Într-adevăr, ea mijloceşte 
vederea celorlalte lucruri, ea fiind vizibilă prin sine ceea ce i-a determinat pe 
unii filosofi să o considere un principiu, fiind singura realitate sensibilă care 
înalță mintea către o realitate suprasensibilă, transcendentă. Ea este un 
intermediar între lumea materială şi lumea spirituală, cea mai rarefiată 
substanță din universul vizibil şi cea mai densă din universul invizibil. Pentru 


15 Andrei Pleşu, op. cit., p. 119. 
16 idem, p. 121. 

impresionişti lumina nu mai înseamnă realitate profundă, unitate între spirit şi 
materie, ci devine unul dintre lucrurile obişnuite ale acestei lumi, o realitate de 
care se poate dispune după bunul plac, de dragul experimentului, un soi de 
substanță sclipitoare, un fel de beteală care ajută la împodobirea peisajului, un 
cadavru aflat în descompunere, cu ale cărui elemente este grefat spiritul unei 
lumi în cădere continuă, într-o permanentă desacralizare. 

De aceea impresionismul greşeşte atunci când transformă natura în 
vizualitate, întrucât „vederea (visio) nu constă în simpla percepere (aspectus 
simplus). Ea se intensifică în scrutare (intuitio), presupunând o anumită 
capacitate discriminativă (vis indicativa vel distinctiva), precum şi existenţa 
unui anumit fond aperceptiv. Scrutarea (intuitio) se combină cu memoria (cum 
scientia praecedente): ea e la antipodul privirii fugare, care se mulţumeşte cu 
aparențele clipei: e intuitio diligens: percepție îmbinată cu atenția şi cu efortul 
rațional.” 

Impresionismul constă în imposibilitatea de a zări acel dincolo, într-o 
impotentä a spiritului, într-un sacrificiu al funcției germinative specifice 
intelectului. Ceea ce zărim pe pânzele impresioniştilor constă în mici variatiuni 
pe aceeaşi temă, un fel de încercare de a căuta originalitate care se finalizează 
cu sentimentul unei monotonii a peisajului, cu neputinta de a se desprinde de o 
anumită tehnică sau stil. 

Eludând exercitarea voinţei în cadrul unor acte de reflexie, aşa cum se 
întâmplă in impresionism, informația primită din exterior se transformă în 
impresie, în senzație lipsită de conţinut afectiv sau de semnificaţie. „Experienţa 
nu capătă formă pentru om fără o mediere simbolică a sensibilului, fără 
capacitatea de a citi ceea ce povesteşte imaginea, lucru care, prin sine însuşi, 
cere o structură de gândire mai integrală. Fără această trimitere dincolo de sine, 
fără această împărtăşire a unei realități mai reale şi mai profunde, fără această 
capacitate de comunicare, imaginea îşi devine propria rațiune: izbeşte, atrage, 
supune, posedă, seduce, sfarsind prin a nega libertatea.”’* Împlinirea ființei 
umane într-o manieră totalizatoare vizând fiecare componentă a acesteia: fizică, 
intelectuală, spirituală, moral-religioasă, pentru care valorile sunt just 
ierarhizate mergând pe clara distingere a celor inferioare ce fac posibilă 
comunicarea valorilor superioare (estetice bunăoară), fără a constitui temeiul 
ontologic al acestora din urmă, ar trebui să preocupe orice stil artistic, orice 
manifestare creatoare a omului. Sinteza imaginii şi a cuvântului realizează acea 
unitate extraordinară care implică la nivel psihologic-comunicativ, unitatea 
între concept şi sentiment, între raționament şi intuiție. Tarele artei 


17 Wladyslaw Tatarkiewicz, Istoria esteticii, vol. II, trad. Sorin Mărculescu, Ed. Meridiane, 
Bucureşti, 1978, p. 376-377. 

18 Tomas Spidlik; Marko Ivan Rupnik, Credinţă şi icoană, trad. loan Milea, Ed. Dacia, Cluj 
Napoca, 2002, p. 8. 

contemporane, cum ar fi: fărâmițarea stilistică, ermetismul şi incapacitatea ei de 
a permite comunicarea, individualismul şi exacerbarea eu-lui, lipsa deschiderii 
către o finalitate umanistă în care să se caute recuperarea ființei umane în toată 
complexitatea ei, desacralizarea tot mai accentuată a tuturor componentelor 
artei, ruptura dintre rațiune şi subiectivitate, conştient şi subconştient, unitate şi 
multiplicitate, libertate şi constrângere, materie şi spirit, conştiinţa epuizării 
forţelor creatoare ale omului şi sentimentul decăderii artei, disjunctia dintre 
formă şi fond, anarhia şi relativismul moral, imposibilitatea de a realiza o 
sinteză a artei în contextul fenomenelor pluriculturale, intoleranta si 
agresivitatea integrativä, se regăsesc într-o forma incipientă în arta 
impresionistă, şi mai mult, ea va provoca un astfel de demers ulterior. 


7. Estetica impresionismului 


Chiar dacă riscăm să realizăm un abuz de limbaj atunci când vorbim 
despre estetica impresionistă, întrucât puține sunt însemnările de o astfel de 
natură — ele mai degrabă au fost preluate şi consemnate de alții ca aparținând 
pictorilor impresionişti —, iar grupul impresioniştilor nu a avut niciodată 
coeziunea poeţilor simbolisti şi nu a publicat niciodată vreun manifest estetic al 
mişcării, una din caracteristicile principale fiind aceea că nu trebuie să urmeze 
vreun îndemn normativ care să le limiteze libertatea în practicarea artei lor, 
totuşi, ea există, mai mult sau mai putin ca viziune unitară, care trebuie să 
reflecte tendinţele eterogene ale acelui grup. 

Una dintre cele mai radicale direcţii pe care o inițiază arta 
impresionistă este faptul că prin impresionism se deschide calea către non- 
figurativ. „Impresioniştii — scrie, de pildă, Georges Rivière în publicaţia 
L’Impressioniste din 1877 — se deosebesc de ceilalți pictori prin faptul că 
tratează un subiect pentru culoare şi nu prin el însuşi.”!” Peisajul nu mai este 
scop in sine, ţinta tuturor preocupărilor artistului, ci pretext pentru a surprinde 
spectacolul luminii şi culorilor aşa cum se înfăţişează el retinei, un spectacol 
care nu deformează realitatea, care se interpune însă între realitate şi retină, şi 
care, în felul acesta, va determina treptata excludere a figurativului din arta 
picturală, la fel cum dadaismul va elimina funcţia de reprezentare din cadrul 
vorbirii. Astfel se va realiza transferul dinspre lumea obiectivă spre cea 
subiectivă, o lume subiectivă înțeleasă la modul epidermic, care se rezumă doar 
la datele pe care i le oferă retina din teama de a nu le distorsiona prin 
intervenţia artistului şi de a modifica elementul esenţial al artei impresioniste, 
senzația. Adevărul artei impresioniste şi singura realitate a ei este redarea cât 
mai fidelă a acestui complex de senzații, fără nici o insertie a lăuntricului. 


i apud Constantin Prut, Dicționar de artă modernă, Ed. Albatros, Bucureşti, 1982, p. 205. 

Peisajul naturii devine, de fapt, peisajul interior al artistului provocat de această 
superficială impresie. Simpla orientare către subiectiv, chiar şi la modul 
periferic, va determina treptata desprindere a artei picturale de figurativ. 

Lumea devine în mod accidental vizibilă, ea se întrezăreşte asemenea 
unui peisaj care se reflectă în oglinda unui lac, dar la fel de bine putea să nu se 
întrevadă dacă suprafaţa lacului era mai tulbure, artistul impresionist urmărind 
doar redarea acestei suprafeţe a apei, pe care o identifică cu alter-egoul său. 
Lumina nu mai are valoare simbolică, nu mai înseamnă prezenţă şi mister, stare 
de ascundere şi neascundere, ci devine un simplu fenomen, o substanță 
cuantificată, care asemenea hârtiei de confeti produce o aparentă impresie de 
diversitate coloristică. „Impresionismul vrea să surprindă instabilitatea luminii, 
discontinuitatea propagării ei in timp şi spaţiu, dar nu obţine decât monotonia 
acelei instabilitäti, şi nu imprevizibilul ei.” Renuntarea la linia continuă si la 
forme, intrebuintarea tehnicii pointiliste şi a tuselor pure, abandonarea, nu 
întotdeauna, perspectivei geometrice şi a spatialitatii, abordarea cromaticii 
bazate pe nuanţe de culori decât pe culoare în sine, utilizarea nuantelor de 
culoare deschisă prin îndepărtarea celor închise, cum se întâmplă bunăoară cu 
negrul, înlăturarea desenului şi a viziunii geometrice asupra spaţiului, 
preocuparea pentru a reda obiecte cu formă instabilă, aer, abur, fum, apă, 
zăpadă, nori etc. transformă tabloul impresionist în multiplicitate lipsită de 
unitate formală, într-un cadru care tine mai mult de atmosferă şi ambient. 

Nuantele nu vor mai fi obținute prin amestecul pe şevalet a culorilor 
complementare, ci vor lăsa acest lucru în sarcina retinei, ținând cont de 
capacitatea ei de a reţine timp de o fracțiune de secundă culoarea unui corp abia 
văzut, şi de a o amesteca cu o altă culoare privită imediat. Vor lua naştere 
tonurile sintetizate pe retină, tonuri numite fonuri lumină, care vor înlocui 
tonurile pigmentare, obţinute prin procedeele tradiționale. Amestecul optic al 
culorilor complementare dădea impresia de lumină, în timp ce amestecul 
pigmentar al aceloraşi culori crea nuanţe închise, mate, cenușii. 

De asemenea, descoperirea substanțelor sintetice, care nu mai erau 
produse din diverse substanțe minerale extrase din pământ, aveau ca proprietate 
o luminozitate mai mare decât cea a unor astfel de pigmenţi. Acest lucru va 
determina opţiunea pictorilor impresionişti pentru pigmentii sintetici în dauna 
celor naturali. 

Pe de altă parte, ei vor remarca faptul că în natură umbra nu este 
niciodată întunecată ci colorată. În afară de teoria complementarelor, anterior 
expusă, pictorii impresionisti vor valorifica şi teoria contrastului simultan, care 
constă în faptul că orice corp luminos prezintă un punct de umbră şi orice corp 
întunecat prezintă un punct de lumină. De aici va proveni ideea că umbra are 
culoarea în funcţie de culoarea obiectului luminos. 


2 Andrei Pleşu, op. cit., p. 122. 

Una dintre teoriile care descrie cel mai bine estetica impresionistă este 
teoria autoiluzionării conştiente promovată de Konrad Lange. Conform acestei 
teorii sentimentul de plenitudine şi satisfacţie estetică ia naştere din sentimentul 
de dedublare pe care privitorul unui tablou îl are în fata acestuia şi in fata 
imaginii posibile a peisajului reprezentat. El reflectă în mintea sa tabloul pe 
care îl vede dar şi peisajul a cărui reprezentare este determinată de privirea 
tabloului. Tocmai această pendulare rapidă între realitatea tabloului care redă 
verosimilul şi realitatea peisajului care este adus în faţa privitorului provoacă 
spontan descătuşarea unei emoţii. Sentimentul estetic ia naştere din tensiunea 
care există între verosimil şi real. Nevoia de a se retrage în imaginar şi în vis se 
exprimă în acest caz prin nevoia de a satisface facultatea creatoare a conştiinţei. 
Arta impresionistă e persistenta iluziei într-o lume deziluzionată, e permanentă 
pendulare între realitate şi imaginație, menirea ei fiind conform teoriei 
autoiluzionării conştiente a lui Konrad Lange de a satisface dorul de iluzie al 
omului. Că aşa stau lucrurile o dovedeşte constatarea pe care o face Lucian 
Blaga atunci când vorbeşte adoptarea tehnicii pointiliste de către pictorii 
impresionişti şi neoimpresionişti, tehnică ce amplifică distanţa dintre realitatea 
tabloului şi realitatea reprezentată: „Un neoimpresionist sau pointilist, un pictor 
care descompune fiecare culoare în puncte şi-n linii mărunte, aşa ca din 
juxtapunerea, bunăoară, a unei linii galbene şi a unei linii albastre să rezulte 
senzaţia de verde, un pointilist care compune viziunea naturii din puncte şi 
culori minuţios analizate ar fi desigur de acord cu o astfel de teorie estetică; 
dovadă, chiar mărturisirea unui astfel de pictor (citată chiar de Lange): Prin 
nimic nu se justifică mai bine şi mai izbitor impresionismul decât prin teoria 
autoiluzionării conştiente (...). Niciodată nu s-a obținut o mai mare veracitate 
prin mijloace mai puţin realiste. Credem că teoria lui Lange nu se poate 
formula mai lapidar decât prin cuvintele acestui pictor necunoscut. Scopul spre 
care tinde arta ar fi deci: un maxim de veracitate cu un minim de mijloace 
realiste”?! 

Referitor la experiența plenerismului preluată de la pictorii din 
Barbizon, cum ar fi: Theodore Rousseau, Charles-François Daubigny, Jules 
Dupré, Diaz de la Peña, aceasta va constitui expresia noii atitudini a pictorilor 
fata de realitate. Pictorii impresionisti vor substitui lucrul în atelier cu lucrul in 
aer liber, consacrând în felul acesta tehnica plenerismului. Această necesitate 
de a păstra un contact nemijlocit şi permanent cu natura pleca de la nevoia de a 
nu diminua din intensitatea impresiilor şi de a nu altera lumina surprinsă într-un 
anumit moment al zilei. Conta, în primul rând, culoarea şi lumina sub care se 
prezenta peisajul în momentul pictării. Mutarea artistului impresionist din 
atelierul său în cadrul naturii va determina o schimbare de atitudine doar în 
aparență. El rămâne şi mai mult robul observaţiilor sale, al cercetărilor sale 


21 Lucian Blaga, op. cit., p. 42. 

privind dinamica luminii, al fluctuatiilor cromatice, al combinării diverselor 
nuanţe şi al efectului global pe care acestea îl realizează. În fond, tabloul lui 
rămâne un experiment cvasistiintific. Atitudinea lor, care reflectă mai mult un 
studiu pictural al luminii decât dorinţa de a fixa pe pânză un anumit colt de 
natură, promovează, aşa cum remarca Andrei Pleşu, ideea că „impresioniştii au 
schimbat natura într-un imens atelier, că natura este locul lor de muncă. Natura 
devine ambianța şi unealta unor experienţe fără directă legătură cu ea.””* 

Subiectele pe care şi le vor procura pictorii impresionişti vor fi 
desprinse din realitate recunoscând legătura lor cu realismul lui Courbet, pictor 
care se scandaliza atunci vedea pe vreunul din breasla lui că picta îngeri. În 
consecință, pictura impresionistă va fi profund ancorată în prezent şi nu în 
trecut. Ea este o artă a momentului şi nu o artă care să vizeze perenul, se ocupă 
de trupuri şi nu de suflete, de material şi nu de spiritual. Este o artă care refuză 
orice morală, o artă indiferentă în privinţa conţinutului sau semnificației operei. 

Tonul radical al noilor orientări va fi dat de cele două tablouri ale lui 
Edouard Manet, Dejunul pe iarbă (1863) şi Olympia (1863), care vor ridiculiza 
academismul artei prin propunerea unei arte amorale. Subiectul scandalos 
reprezenta o împunsătură la adresa celei oficiale încremenită în rutină, canoane 
şi convenţii care nu mai ştiau să valorifice inspiraţia artistului. Atacul din partea 
refuzatilor se va desfăşura pe flancul conduitei morale, ştiind că acesta este 
punctul nevralgic al unui individ fätarnic şi filistin. Pretextând o artă amorală se 
viza de fapt problema cea mai spinoasă a artei, dacă ea trebuie să se desfăşoare 
sub auspiciile emotiei sau al firului călăuzitor al raţiunii. Dacă în materie de 
canoane n-ar fi reuşit să-i impresioneze atunci au căutat să atragă atenţia 
propunând o falsă problemă: Care este granița dintre o artă morală şi una 
imorală? În secolul XX, Duchamp revine cu problema raportului dintre artă şi 
non-artă, la fel cum Magrite se va exprima în privinţa distinctiei dintre realitate 
şi artă, dintre limbaj şi artă. Anul 1863 constituie şi anul primei expoziţii a 
impresioniştilor pentru ca trei ani mai târziu Claude Monet să reitereze într-o 
variantă decentă acelaşi subiect. 

Impresionismul este arta care pentru prima dată îşi alege subiecte 
comune, subiecte care nu denotă nici o valoare simbolică morală. Ea coboară 
din imaginaţia înfierbântată a artiştilor romantici direct în stradă pentru a reda 
scene banale, care nu au vreo legătură afectivă specială cu pictorul. Liniştea 
unei după-amiezi de duminică, o promenadă pe trotuar realizată în lumina 
felinarelor, atmosfera unui bar, un picnic în iarbă, scăldatul unor femei, 
repetiţia unor figuri de balet, gara, forfota străzii, toate acestea constituie o 
încercare de a reda imagini desprinse din viata de zi cu zi, de a surprinde 
bucurii domestice. Se vorbeşte în speță de democratizarea gustului artistic, de o 
destelenire a lui de orice virtute morală, de crearea impresiei că orice om se 


* Andrei Pleşu, op. cit., p. 118. 

poate bucura micile plăceri pe care viaţa i le poate oferi. În impresionism este 
redată, aşa cum confirmă Andrei Pleşu, acea atmosferă „a citadinismului 
nonşalant, extravertit, sentimental şi superficial deopotrivă, naiv şi exaltat de 
progresele tehnicii, trăind în materialismul grob al succesului social şi afişând 
teorii idealiste de mâna a doua. Impresionismul e o dogmatică a asa-ziselor 
plăceri simple, socotite, printr-o abuzivă generalizare, etern-umane."2 

Arta impresionismului este o artă a orăşeanului, o artă care îi creează 
acestuia iluzia succesului facil, a perfectei adaptabilitati la lumea 
înconjurătoare, o artă a frumosului de natură hedonistă, în care se considera că 
„frumuseţea, ca şi culoarea, se află în ochiul privitorului, nu în pictura însăşi.” 
Este o artă a purei senzualitäti, în care artiştii se îmbată de lumină, în care 
predomină buna dispoziție, veselia, strălucirea, care scoate în evidență pulsul 
vieții citadine. 


8. Psihologia impresionismului 


Atunci când vorbeşte despre arta impresionistă, Lucian Blaga 
realizează în lucrarea Zări şi etape un portret psihologic al artistului 
impresionist care să permită adâncirea reflectiilor cu privire la motivațiile 
interioare ce au determinat naşterea artei impresioniste. O dată cu instalarea 
impresionismului se recurge deseori la ideea că arta occidentală se află într-un 
declin inevitabil, decădere care urmează unui moment de apogeu, de maximă 
înflorire a unor arte dominate de principiile limpezi ale rațiunii. 
Impresionismul, identificat uneori cu decadentismul, exprimă tocmai această 
renunțare la tot ceea ce înseamnă tradiție, stil, model, bun gust, autoritate. El 
contravine oricărui canon, este un spirit negativist care se identifică cu spiritul 
rafinat, cu sufletul corupt de moleşeala decadentei, subjugat de propriile 
simtäminte, care, lipsit de frânele morale, se complace unei mari diversitäti de 
impresii şi senzații. 

Impresionismul promovează filosofia clipei sau, mai bine spus, a 
clipelor. Fiecare moment aduce cu sine dulceata unei anumite stări. Astfel, 
artistul impresionist îşi lasă sufletul să plutească în derivă, la voia hazardului. 
El se complace în contrastele fine ale perceptiilor, este un îndrăgostit de sine 
însuşi care descoperă, asemenea lui Narcis, fascinația de a se contempla „într-o 
multiplicitate de eu-uri momentane.” El îşi neagă sinele pentru a descoperi 
aventura unei vieți fără preocupări de morală. Seductia propriei sale 
interioritäti îl determină să-şi modeleze sufletul după forma pe care o are 


3 idem, p. 119. 
William Fleming, op. cit., p. 247. 
*5 Lucian Blaga, op. cit., p. 130. 

fiecare clipă, spiritul lui se identifică acestei fluidizări permanente a 
simtämintelor, consimte evanescentelor, se pulverizează căpătând o mobilitate 
vaporoasă în care se complace. Mirajul noului, al permanentei prefaceri 
interioare, al psihologiei nuantelor care se întrepătrund şi care îşi pierd propria 
lor individualitate constituie morala şi religia artistului impresionist. 

Captivat de această metamorfoză permanentă a sufletului, el devine un 
introvertit, incapabil să reacționeze în fata evenimentelor sociale sau politice 
ale vremii. Cunoasteti vreun impresionist care să fi participat din proprie 
inițiativă la Comuna din Paris? Sunt, în schimb, multi artişti romantici care s-au 
expus pe baricadele revoluţiei franceze. Această atitudine pasivă în fata vieții 
provine dintr-o concepție pesimistă asupra ei, dintr-o luciditate a faptului că ea 
nu poate fi schimbată, cu toate că tablourile sale, aşa cum spuneam deja, 
afişează un optimism superficial. 

El priveşte destinul ca pe o fatalitate, iar natura umană ca fiind coruptă 
şi aflată în imposibilitatea de a fi restaurată. De aceea el refuză să o exprime în 
cadrul pânzei sale. El speră că, redând acele senzaţii nemijlocite pe care le 
resimte în fata naturii, să surprindă sufletul în starea lui cea mai pură. Negând 
implicarea afectivă şi profunzimea psihologică, el neagă de fapt însăşi natura 
umană şi refuză să creadă în perfectibilitatea morală a sufletului. De aici 
provine pesimismului lui doctrinar şi inactivismul lui în plan sufletesc. Artistul 
impresionist urmăreşte să recreeze emoția fără a îndemna la acțiune. Acest 
lucru este limpede exprimat de Claude Monet pentru care suprema împlinire nu 
este acțiunea, ci contemplatia şi comuniunea cu natura care înseamnă 
„grandoare, putere şi imortalitate, pe lângă care ființa omenească nu este decât 
un biet atom.” Acelaşi lucru îl exprimă cu si mai multă convingere Cézanne: 
„artistul este un organ de receptare, un aparat de înregistrat senzaţii, care 
desigur e bun, sensibil, complicat. Dar dacă intervine, dacă îndrăzneşte, 
mizerabilul, să se amestece în mod deliberat în procesul de transpunere atunci 
el nu face decât să-şi introducă în ea propria-i nulitate, şi opera devine 
mediocră... Toată voinţa sa trebuie să tacă. Trebuie să reducă în el la tăcere 
toate vocile premeditarii.””’ Intervenţia artistului impresionist trebuie să fie 
minimă în actul creaţiei. Voința lui coruptă, viziunea utilitară asupra vieţii 
trebuie anihilate pentru a nu transforma actul creator într-un gest forțat, căruia 
să-i lipsească spontaneitatea şi intuiţia vie a esteticului. 

Se spune că tablourile impresioniste exprimă un anumit tip de 
temperament. Se exagerează. Temperamentul înseamnă mai mult decât simplă 
vizualitate optică. El este un factor care descrie personalitatea umană prin 
prisma moştenirii genetice. Prin urmare, chiar dacă acelaşi peisaj redat de mai 


26 apud Pierre Francastel, op. cit., p. 159. 
27 apud Georg Lukacs, Estetica, vol. II, trad. Eugen Filotti şi Aurora M. Nasta, Ed. Meridiane, 
Bucureşti, 1974, p. 258. 

multi artişti impresionisti diferă de la unul la altul, acest lucru exprimă, mai 
degrabă particularitatea viziunii lui şi specificul tehnicii sale decât 
temperamentul său. Artistul impresionist este tipul individului care fuge 
permanent de sine şi de structura sa sufletească, în loc să o exprime. Este o fugă 
pe care el o întreprinde inconştient în speranţa că va reuşi să redea sufletului 
puritatea originară, acea stare de dezmierdare asemănată de unii sfinți părinți cu 
dulceata mierii, cu roua dimineții, cu chihlimbarul ce contopeste în sine trecutul 
şi viitorul într-un elan de cufundare în apele limpezi ale fluviului Lete. El se 
aseamănă cu călătorul epuizat de oboseală şi de sete, care întrezăreşte la capătul 
orizontului mirajul fetei morgana, iluzia sufletului său. 

Impresiile resimtite de pictorul impresionist nu prind niciodată un 
contur bine delimitat, „el trăieşte pentru impresia în sine, pe care o lasă să 
vibreze în voie sub bolțile eu-lui său pasiv. Impresionistul nu are diagonale 
sufleteşti, stâlpi şi arcuri de boltă pentru arhitectonica fiinţei, el se ţese din miile 
de stări pe care realitatea le stârneşte fără logică în interiorul crisalidei sale.””* 
Vlăguindu-şi ființa morală, el trăieşte in fata naturii un complex de inferioritate, 
dedicându-i-se fără rezerve. Dacă romanticii vedeau în natură reflexul propriei 
subiectivitäti, impresionistul îşi sacrifică personalitatea dintr-un posibil 
sentiment al pudicităţii sufleteşti. El nu numai că se neagă pe sine dar îşi 
dispretuieste orice formă de expresie mai pasională. El devine captivul propriei 
sale interioritäti, captivitate pe care o acceptă ca formă de a-şi proteja 
sensibilitatea exacerbată. 

De aici provine şi incapacitatea lui de a angaja o relaţie afectivă cu 
subiectul ales. El pictează la întâmplare atunci când este vorba să-şi aleagă 
subiectul, această selecție realizându-se doar de dragul unor experimente de 
natură optică sau tehnică. Chiar dacă la început el se apropie de natură cu 
interes şi cu fascinatie, el va fi ulterior mai preocupat să redea efectele de 
lumină şi mirajul de culori decât să urmărească vreo corespondență simbolică 
între diversele lui trăiri şi cadrele pe care natura i le oferă spre contemplare. 
Panteismul artistului impresionist se voalează treptat, nemaiavând nimic 
religios. Contactul cu natura nu va mai însemna stabilirea unei relaţii de 
apartenenţă religioasă. Renoir nu va picta femeia, ci femei, Monet va fi obsedat 
de efectele vaporoase ale realității, fiind-ui indiferentă gara, malurile Senei, 
răsăritul soarelui, cäpitele, stâncile, nuferii sau catedralele, Sisley va fi subjugat 
de manieră, Cezanne va fi preocupat de probleme de construcţie atunci când va 
picta Pod la lac, Jucătorii de cărți, Platou cu case şi copaci sau Femei la 
scăldat, Pissaro cu scenele bulevardiere va şterge orice amintire de perfecţiune 
şi integritate clasică. Dealtfel, aşa cum aminteam deja, Cezanne va fi cel care 
va exprima în mod explicit acest lucru atunci când îşi manifestă predilectia 
pentru tonuri şi nu pentru subiect. 


* Lucian Blaga, op. cit., p. 130. 

Preocuparea artiştilor impresionişti va fi să întinerească tema şi nu să 
interpreteze realitatea, urmărind să depoetizeze realitatea, să găsească cei mai 
adecvati stimuli pentru redarea ei nu aşa cum ştiu că este, ci aşa cum aceasta li 
se înfăţişează. De aceea, arta impresionistă este o artă a senzualului, a 
senzualitatii cultivate căreia îi lipseşte aproape valoarea simbolică. Pasiunile 
furtunoase, proiecţiile morale sau sociale, sentimentele bine determinate, 
viziunea simbolică sau hermeneutică nu vor constitui substanța artei lor. 
Impresionismul este o artă a indiferentei morale sau sociale. 

Atunci când Degas pictează pânza lui Amărăciunea, care înfăţişează 
două personaje, un bărbat şi o femeie, aflate într-o stare de toropeală provocată 
de paharul de absint, el urmăreşte mai degrabă să redea una din scenele 
obişnuite ale barurilor mai putin selecte din Paris decât să vorbească de 
consecințele consumării unei astfel de băuturi. Arta impresionistă rămâne o artă 
a umanului căreia îi lipseşte perspectiva implicării morale. Este atitudinea 
fotografului care surprinde cu indiferență pe peliculă aspecte ale realității 
înconjurătoare. Spectrul anonimatului, al dizolvării oricărei ierarhii valorice, 
sentimentul pasivitätii în fata realului vor marca încă de la început arta 
impresionistă. Este o artă a amortirii intelectuale provocată de senzualitatea 
corupătoare. Este o artă a uitării şi a detaşării care prefigurează obiectivitatea şi 
răceala ziaristică. 


9. Concluzii 


Există în general mai multe poziţii critice în privința artei 
impresioniste. Unele se completează, în timp ce altele exprimă o uşoară 
tendință de a instala un raport contradictoriu. Părerea unora este că arta 
impresionistă înseamnă pură vizualitate, simplă înregistrare a evenimentelor 
optice care se imprimă pe retină, dispărând sentimentul că natura ar însemna un 
spectacol mistic care exprimă măreția Creatorului. Minunea divină este 
substituită cu miracolul pozitivist al ştiinţei din acea epocă conform căreia totul 
poate fi explicat şi orice poate să devină obiect al cercetării ştiinţifice. 
Impresionismul ar însemna, în felul acesta, o formă de ateism nedeclarat. 

În acelaşi timp, se vorbeşte de viziunea panteistă a pictorului 
impresionist, conform căreia natura se identifică cu divinitatea şi divinitatea se 
identifică cu cel mai neînsemnat colt din natură. Artistul impresionist 
prelungeşte starea eroului romantic, etern îndrăgostit de natură. Divinitatea nu 
înseamnă în arta impresionistă o ființa transcendentală şi inaccesibilă. 
Divinitatea se identifica aici cu natura, fiecare colt din natură având un caracter 
aproape mistic. Întreg universul înconjurător se transformă într-o imensă sursă 
de spiritualitate. De fapt, arta impresionistă anulează distincția dintre material şi 
spiritual, însemnând detaşare prin abstractizare, abandonare a aspectelor 


34 


particulare ale realităţii, întreaga realitate fiind identificată cu emoția. Ea va 
elimina treptat accidentalul din experienţa estetică, frumosul artistic fiind într-o 
strânsă legătură cu frumosul natural. Asupra problemei panteismului în arta 
impresionistă, în special în arta lui Claude Debussy, vom reveni într-un capitol 
următor. 

Pe de altă parte, unii consideră că impresionismul este o artă 
impersonală, o artă care nu urmăreşte să redea subiectivitatea artistului, dar care 
exprimă individualitatea creatoare a fiecărui pictor în parte datorită 
caracteristicilor particulare ale tehnicii abordate de acesta. 

În aceeaşi măsură se vorbeşte de o tonalitate afectivă difuză care ar 
caracteriza creaţiile lor, de acea stare de suflet sau viziune temperamentală, de 
un simbolism mai putin nuantat, un simbolism care face trimitere la 
subconştientul însuşi. Din acest punct de vedere, arta impresionistă semnifică 
acea privire fugară aruncată peste marginea abisului uman. Artistul 
impresionist este conştient de prezenţa lui însă refuză să-l configureze ca obiect 
al artei lui. 

De asemenea, se vorbeşte de hedonismul artei impresioniste, de 
viziunea optimistă asupra realităţii, în contrast cu alții pentru care tocmai 
această stare superficială dospeşte forma de pesimism care va exploda în 
limitele artei expresioniste. 

În aceeaşi măsură în care se vorbeşte de puritatea, naturaletea şi 
frăgezimea pânzelor impresioniste se aminteşte şi de violența şi caracterul 
agresiv al artei impresioniste, prin faptul că urmăreşte să imprime sentimente, 
printr-un tip de seducţie senzuală, conştient cultivată de pictorii impresionisti. 

Existenţa acestor raporturi contradictorii poate crea un fel de derută în 
aprecierea artei impresioniste. Acest lucru poate fi depăşit, pe de o parte, prin 
conştientizarea că astfel de afirmaţii sunt rezultatul declarațiilor uneori 
contradictorii ale pictorilor impresionişti — fapt care se poate explica printr-o 
inadvertentä între construcţia teoretică şi partea de creaţie artistică, pe de altă 
parte, prin faptul că, teoriile despre impresionism, surprind un adevăr sau altul 
situându-ne în diverse poziții şi perspective epistemologice. 

Capitolul II 
Priviri comparative 


Impresionismul ca artă nu s-a născut fără nici o legătură cu contextul 
cultural, cu mediul literar şi filosofic al timpului. El nu este un accident în 
cursul evoluţiei istorice a stilurilor. El se încadrează firesc în sensibilitatea şi 
mentalitatea unei anumite epoci, ia atitudine împotriva unor obisnuinte artistice, 
a rutinei şi a academismului, nu poate să nu fie receptiv la spiritul acelui timp, 
la schimbările care au marcat alte domenii ale spiritului cum ar fi ştiinţa, 
filosofia, literatura. Este necesar, de aceea, a face unele delimitări dar şi 
conexiuni între diversele curente artistice care, fie au evoluat aproape simultan, 
fie au succedat impresionismului printr-o estetică asemănătoare sau total 
diferită ce impune unele distincţii sau analogii. 

Legătura cea mai strânsă este cea dintre impresionism şi 
neoimpresionism. Această legătură se păstrează între impresionism şi 
simbolism - Lucian Blaga nefiind singurul care consideră simbolismul drept 
varianta literară a impresionismului - pentru ca să se dizolve atunci când este 
vorba de impresionism şi expresionism, stiluri privite adeseori prin prisma unei 
relaţii antagonice. 


1. Impresionismul şi neoimpresionismul 


Firesc ni se pare ca mai întâi să dezbatem problema raportului dintre 
arta impresionistă şi cea neoimpresionistă datorită faptului că ne aflăm în 
continuare în interiorul acelei matrici spirituale care a marcat arta 
impresionistă. Ele decurg din acelaşi filon estetic însă diferă prin modul de 
raportare fata de rațiune. Una înseamnă intuiție, în care rațiunea nu este 
suprimată ci subordonată actului instantaneu de contemplare estetică, în timp ce 
cealaltă adoptă o atitudine pozitivistă, care preia tehnica impresionistă şi o 
conduce la ultimele sale consecințe, şi care este preocupată să construiască 
rațional realitatea, transformând intuiţia afectivă într-o intuiţie raţională. Seurat 
spera să cuantifice orice sentiment pe pânzele sale printr-un control rațional 
extrem de riguros, transformând fiecare culoare pulverizată prin tehnica 
pointilistă într-un simbol care descrie o anumită stare afectivă. 

Dacă ne este permisă o metaforă atunci când comparăm arta 
impresionistă cu cea neoimpresionistă, acest raport este acelaşi ca asemănarea 
şi distincția dintre picăturile de ploaie şi fulgii de zăpadă. În primul caz 
imaginația îşi păstrează caracterul fluid în timp ce în al doilea caz ea îngheață 
în raționalitate. De aceea se vorbeşte de două faze ale impresionismului, la fel 
ca şi picăturile de apă care cunosc starea lichidă sau cea solidă. 

Impresionismul cunoaşte două faze: una pornită din instinct şi o a doua 
teoretică. În prima fază artiştii fac impresionism fără să se gândească prea mult 
la teorie şi, mai ales, fără să sistematizeze. În faza a doua, ei îşi rationeazä 
mijloacele de care se servesc, fac o artă mai putin spontană, care are mai mult 
un caracter constructivist. În prima fază este vorba de o perioadă în care pictorii 
impresionişti s-au legat între ei, şi-au dezvoltat vederile şi s-au consacrat unei 
noi concepții asupra lumii vizuale. Această perioadă urmăreşte evoluția 
pictorilor impresionişti de la debut şi până la încununarea eforturilor lor în 
1874, şi mai ales traiectoria celor opt expoziții comune pe care aceştia le-au 
organizat, perioadă care se încheie în mod virtual cu anul 1886, unde ultima 
expoziție a grupului coincide cu dispersarea definitivă a prietenilor şi cu 
abandonarea mai mult sau mai puţin completă, de către ei, a impresionismului. 
Cea de-a doua fază corespunde perioadei neoimpresioniste în care pictorii caută 
a da un caracter mai riguros şi mai sistematic cercetărilor asupra luminii; 
demersul lor are o orientare ştiinţifică, căci se bazează pe cercetările conduse in 
domeniul opticii şi al psihologiei culorilor realizată de Helmholtz şi Chevreul. 
Această nouă orientare în sânul impresionismului îi are ca reprezentanţi pe 
Toulouse-Lautrec, Gauguin, Seurat şi Signac. 


2. Impresionismul şi simbolismul 


Adrian Marino constată că la sfârşitul secolului al XIX-lea „nu se 
făcea din motive polemice sau entuziasm inovator, în literaturile occidentale, 
nici o diferență precisă între esfetism, simbolism, impresionism, şi 
decadentism...”* Utilizarea abuzivă sau confuză a acestor termeni avea să 
conducă la asocieri care nouă astăzi ni se par cel puţin bizare. Nu vom insista 
asupra acestui lucru. Este adevărat că initial Jean Moreas se autointitula drept 
un decadent, termen văzut ca un derivat al termenului simbol, care va deveni 
mijlocul principal prin care se vor realiza planurile poetice sugestive, aluzive, 
cu aspirația de a exprima inefabilul. Ulterior însă, termenii amintiţi vor căpăta 
individualitate semantică precisă. Simbolismul va desemna un curent literar, în 
timp ce impresionismul va desemna un curent care aparţine artelor plastice. Cu 
toate acestea nu este greşit să căutăm corespondențe între cele două mişcări 


# Adrian Marino, Dicţionar de idei literare, Ed. Eminescu, Bucureşti, 1973, p. 505-506. 

artistice, chiar dacă fiecare utilizează tehnici şi procedee specifice artei lor, la 
fel cum nu ni se pare abuziv a vorbi de impresionism în arta literară sau de 
simbolism în arta picturală. Există o strânsă apropiere între impresionism şi 
simbolism, chiar şi numai prin faptul că au defilat sub acelaşi stindard. 
Aminteam mai devreme faptul că Lucian Blaga considera atât impresionismul 
cât şi simbolismul arte identice care diferă însă prin domeniul în care se 
manifestă fiecare. Vorbind despre arta lui Verlaine, căreia îi atribuie 
caracteristici specifice impresionismului, Blaga constată că „simbolismul nu e 
decât o variantă poetică a impresionismului.”*” Despre aceeaşi apropiere dintre 
simbolism şi impresionism vorbeşte şi Pierre Francastel atunci când îl citează 
pe Lote, operând o comparaţie între estetica lui Mallarmé şi Laforgue cu 
estetica lui Monet: „poetul fiind cel care defineşte în mod admirabil sentimentul 
său profund atunci când vorbeşte de poezie care este un cântec al sufletului, sau 
când îndeamnă la viață care începe şi sfârşeşte generalul, dar care se 
contopeşte cu noul şi conduce la adevăr pe căile divinei şi dureroasei 
imperfectiuni, dar încâlcită şi incoerenta.”*" 


2.1. Apariţia şi esența simbolismului 


Anul 1886 coincide şi cu o reacţie la adresa parnasianismului şi a 
naturalismului în literatură, în care, o dată cu publicarea Manifestului lui Jean 
Moreas în suplimentul literar al cotidianului Le Figaro, din 18 septembrie, se 
preconiza o nouă formulă poetică în cadrul noii şcoli pe care acesta o numea 
simbolistă, şi care îl considera pe Baudelaire tată al simbolismului. Este anul în 
care apare şi revista La symbolisme care îi proclamă ca maeştri ai noii poezii pe 
Verlaine şi Mallarmé. 

Simbolismul este o atitudine care promovează o reacție adversă celor 
trei tipuri de estetici dominante în epocă: estetica romantică, provenită în parte 
din spaţiul german, caracterizată de exces emotiv, de construcții utopice şi 
metafizice, de viziuni mitologice şi apocaliptice, căreia îi opune expresia lirică 
reținută, tonul poetic lipsit de emfază declamatorie; estetica parnasiană, cu 
viziunea formală asupra frumosului şi ţinuta glacială a poeziei, căreia îi opune 
expresia exclusivă a sensibilităţii, şi estetica naturalistă, cu primatul rațiunii şi 
adoptarea unei atitudini ştiinţifice în actul de creaţie, căreia îi opune 
cunoaşterea bazată pe intuiție. 

Esenţa simbolismului constă în conştientizarea unei corelaţii între 
lumea sensibilă şi lumea spirituală, corelație mediată de facultatea intuitivă. 
Poetul este purtătorul acestei facultăţi şi cel care revelează lumea profundă a 


3 Lucian Blaga, op. cit., Ed. Humanitas, Bucuresti, 2003, p. 128. 
= apud Pierre Francastel, op. cit., Ed. Meridiane, Bucuresti, 1977, p. 155. 

spiritului. Pentru aceasta el apelează la simbol, văzut ca o modalitate de a 
comunica, prin intermediul lumii exterioare şi a formelor ei contingente, 
activitatea sufletului, realitatea autentică surprinsă de simţul poetic. 

Caracterul esențial al artei simboliste constă în a nu merge niciodată 
până la conceperea ideii în sine. El urmăreşte să elimine din poezie mărturisirea 
directă a unei stări conştiente, sau pledoaria pentru o idee, având ca obiect 
numai stările sufleteşti confuze şi de obicei negative: melancolia, plictiseala, 
angoasa, disperarea etc. Aceste stări sufleteşti nediferentiate şi nedeterminate - 
care formează însăşi materia poeziei simboliste - , aceste tendinţe surde, ecouri 
confuze, amalgam de gânduri şi sentimente, nefiind formulate clar, nu vor 
putea fi transmise cititorului decât pe calea sugestiei. Acest lucru era realizat 
prin cultivarea impreciziei voite, prin utilizarea simbolului, prin tehnica 
sinesteziei sau a evidentierii muzicalitatii versurilor, a sonoritätii verbale 
capabilă să sugereze ceea ce poetul nu poate sau nu vrea să exprime clar. 

„Arta adevărată este totdeauna aproape incomprehensibilă. O dată 
înţeleasă, ea încetează a mai fi artă pură” - scrie un teoretician simbolist. „A 
numi un obiect, înseamnă a suprima trei sferturi din plăcerea pe care ţi-o dă un 
poem, plăcere care constă în bucuria de a ghici încetul cu încetul; să sugerezi 
obiectul, iată visul nostru”, declară simbolistul Mallarme, iar Verlaine: „Versul 
tău să fie ceva care zboara”.** Simboliştii erau conştienţi de faptul că opera de 
artă este purtătoare de multiple semnificaţii spirituale, că ea este capabilă de a 
vietui într-un mod unic şi irepetabil în conştiinţa fiecărui cititor. Cultivarea 
impreciziei voite permitea o mai strânsă comuniune între poet şi cititor, cititorul 
fiind pus în conjunctura de a-şi grefa visul lui peste visul poetului, de a întregi 
imaginea operei de artă conlucrând în felul acesta cu poetul la finalizarea uneia 
din variantele ei. În felul acesta se manifestă tendința de a sfărâma realismul 
pozitivist al concepţiei despre lume specific societăţii de atunci, în care artişti 
trăiesc chinuiti de problema propriei lor existente. 

Pentru a determina esenţa simbolismului este necesar să se facă 
deosebirea dintre arta simbolică şi arta simbolistă. Admitand faptul că arta 
simbolică apare în orice epocă, arta simbolistă ridică la rang de principiu 
metodologic simbolul în artă. Poeţii simbolişti căutau să interpreteze prin 
simboluri lumea reală. Poezia simbolistă cultivă simbolul nu în mod accidental, 
ca în trecut, ci programatic, nu periferic, ci central, simbolul constituind pivotul 
poeziei. Simbolul se dezvoltă prin două elemente: starea psihologică şi 
corespondentul său imagistic. În simbolism, simbolul devine un tel al artei, nu 
un mijloc al ei. Opera de artă simbolică e o explozie emotivă, şi adevărul 
corespondenţei sale cu simtirea artistului îşi află justificare în însăşi simtirea 
care determină propria ei întruchipare. 


% apud Ovidiu Drimba, Istoria literaturii universale, vol. Il, Ed. Saeculum I.O.& Vestala, 

Muzicalitatea versului, sonoritatea verbală constituie o altă modalitate 
de a reda mişcarea sufletească privită în sine, în fluiditatea interioară a eului. 
Prin revelarea acestei noi dimensiuni a versului poetic, conținutul rațional al 
poeziei este subjugat senzatiilor auditive, poezia devine o impresie auditivă a 
acestei muzicalitäti în care însăşi muzicalitatea versului este ridicată la rangul 
de simbol ce dezvăluie realitatea tăinuită a sufletului. 

Intuind capacitatea de sugestie pe care o provoacă stimularea în plan 
poetic a unui singur simţ, simboliştii vor căuta potentarea acestui procedeu prin 
corelarea lor, a impresiilor tactile, olfactive, auditive, vizuale şi gustative, 
făcând apel la tehnica sinesteziei. Această tehnică urmărea transpunerea unei 
senzaţii în planul unei alte senzaţii, sau două-trei senzaţii fiind determinate de o 
singură impresie exterioară. Astfel, cititorul are acces prin toate căile la 
realitatea sufletească a poetului. El participă la această viaţă interioară care, în 
fond, devine a lui, fiind intermediată de aceste vehicule materializatoare ale 
dinamicii sufletului. În concepția simboliştilor numai eul există, realitatea nu e 
decât un complex de senzaţii. Pentru aceştia senzaţia nu permite a cuprinde 
decât aparenţa lucrurilor, nu ne oferă fata lor ascunsă, adică esentialul. Datele 
lumii sensibile trebuie să fie nu simplu înregistrate, brut şi nemijlocit, ci 
interpretate ca semne, ca simboluri ale realităţii invizibile, şi numai cu această 
condiţie ea va putea fi dacă nu cunoscută, cel putin apropiată şi întrevăzută. 
Simbolismul aspiră a regăsi prin toate mijloacele posibile această realitate care 
e dincolo de vizibil, s-o exprime şi s-o difuzeze pentru a o face sensibilă 
oamenilor. 

Simbolul este un purtător de semnificații ce-l transcend. El poate ființa 
peste tot în lumea înconjurătoare, de la cel mai neînsemnat lucru până la cele 
mai impresionante creaţii ale acesteia. „Poetul vede în natură nu o realitate 
existând în sine şi pentru sine, ci un uriaş rezervor de analogii, un templu prin 
care omul intră în comuniune cu lumea spirituală, un loc al inițierii în păduri de 


simboluri care toate traduc o realitate spirituală. "5 


2.2. Afinitäti şi distincții 


Până la un punct paralel simbolismului şi echivalent, într-un sens, 
acestui curent ce îngloba sub egida unei mişcări literare între 1891-1897 şi 
pictori grupați sub emblema de pictori impresionişti şi simbolişti, 
impresionismul se rezumă doar la a reda datele sensibile ale realității, cucerind, 
în acest sens, o tehnică din ce în ce mai perfecționată şi performantă. Opera de 
artă devine un ochi uriaş care surprinde cu ingenuitate ceea ce vede şi transcrie 


33 Alexandru Husar, op. cit., p. 141. 

imediat pe pânză fragezimea şi spontaneitatea primei senzaţii vizuale. „În fata 
materialitätii dure, palpabile, a lumii perceptibile, impresioniştii nu vor să redea 
ceea ce le mijloceşte propria experienţă bazată pe obisnuintä, ci să transpună pe 
pânză ceea ce cuprinde actul spontan, necălăuzit de conştiinţă, al percepției 
vizuale, o impresie a lumii; deci o imagine de început, originară, cât mai pură şi 
mai nemijlocită.” Rațiunea nu însoţeşte nicidecum acest act spontan de 
contemplare a realităţii, fiind concepută ca un element care ar fi putut să 
denatureze calitatea acestor impresii. I se refuză dreptul de a sonda realitatea 
lăsându-se în prim plan să se manifeste numai intuiţia vie a lumii exterioare. 

Poziţia pe care şi-o rezervă poeţii simbolisti fata de rațiune coincide cu 
atitudinea pictorilor impresionişti, în ambele cazuri rațiunea jucând un rol 
secundar în cadrul actului artistic. Aşa cum aminteam, pentru simbolişti, a 
încerca să faci artă bazându-te pe demersurile rațiunii, în felul în care făceau 
scriitorii realişti şi naturalişti, însemna să suprimi o mare parte din emoția ce 
stătea la baza naşterii operei de artă. Pentru impresionişti, ea era elementul care 
stânjenea declanşarea emotiei şi sensibilităţii pure. 

Unul din aspectele esenţiale care diferențiază arta impresionistă de cea 
simbolistă, este alegerea suportului tematic. Impresionismul îşi extrage 
resursele artistice din contemplatia naturii, dintr-o nouă viziune a pictorilor în 
fata acesteia. În ce constă această nouă viziune? În faptul că artistul este 
preocupat să fixeze mişcările şi schimbătoarele aparente ale realităţii, insistă 
asupra aspectelor fluide şi tranzitorii, vizând fugarul şi nu permanentul, 
urmărind mirajele sclipitoare ale luminii, oglindirile şi irizärile ei pe apele 
râurilor, printre frunzişuri, fumegări, aburi sau brume, feeriile atmosferice. 
Lumina devine personajul principal în orice tablou de factură impresionistă, 
raporturile ei cu forma şi culoarea constituind obiectul muncii lor în pictură. 
Aspectul sub care se înfăţişează natura se află în perpetuă schimbare, această 
schimbare depinzând în primul rând de lumină, care la rândul ei depinde de 
anotimp, de starea vremii, de ora zilei etc. Redarea impresiilor de moment, a 
senzatiei efemere a artistului, căutând să reprezinte efectul mai mult sau mai 
puţin pronunţat produs de acțiunea obiectelor exterioare asupra organelor sale 
de simţ, în efortul său de a picta, duce la o nouă viziune asupra naturii. 

Contemplatia impresionistă a naturii, evocarea ei şi transpozitia 
subsecventă a emotiei directe sau a emotiei rememorate într-un tablou care „nu 
mai e reprezentarea naturii, ci supraviețuirea ei, metamorfoza ei într-o creație 
autonomă, impregnată de lecţia si de emoția primite în contact cu natura”*, 
distinge impresionismul în esența sa. Din această cauză impresionismul nu va 
urmări niciodată redarea sentimentelor negative, chiar şi atunci când peisajul 


34 Werner Hoffman, Fundamentele artei moderne, vol. 1, Ed. Meridiane, Bucuresti, 1977, p. 209- 
210. 
35 Marcel Brion, Art abstrait, Paris, 1956, p. 202. 

surprins pe pânză reprezintă o calamitate naturală, cum este cazul lui Alfred 
Sisley cu tabloul /nundatie la Port-Marly. Starea sufletească a artistului 
impresionist este regenerată de contactul cu natura, de participarea lui la 
freamătul vieţii universale. „În efectul general al picturii impresioniste 
predomină strălucirea, veselia, buna dispoziție, asupra apăsătorului şi 
mohoratului.”** Tonul imprimat pânzelor impresioniste este unul de optimism, 
de caldă îmbrăţişare a naturii, fapt care îl fereşte de nuanțele pesimiste cultivate 
de lirica simbolistă care-şi căuta resurse doar în experienţa de viață dominată de 
ideea resemnării în fata soartei, de concepția fatalistă privind destinul uman. 

De aici opţiunea lui Rimbaud la 19 ani, dezamăgit de faptul că nici 
poezia nu-l poate ajuta să-şi depăşească limitele, sufocanta-i condiţie umană, să 
abandoneze definitiv scrisul pentru a se îndeletnici cu cariera militară sau de a 
face comerţ cu fildeş şi cafea, dar şi trafic cu arme şi comerţ de sclavi. Pentru el 
poetul este un vizionar constrâns să acceadă la această stare nu dintr-un îndemn 
natural ci, mai degrabă, dintr-un refugiu în sine însuşi provocat de toate 
opiatele simţurilor şi rațiunii. El vrea să ajungă la necunoscut violând şi 
degradând propriile resurse sufleteşti. 

Din aceeaşi concepţie, Friedrich H considera că „lirica lui Mallarmé 
întruchipează singurătatea totală. Nu are nici o aspirație către tradiția creştină, 
umanistă, literară. Nu îşi permite nici o imixtiune în prezent. Îl respinge pe 
cititor şi refuză să fie umană (...) Realitatea i se dezvăluie ca insuficiență, 
transcendenta ca neant (...). Opera sa este edificiul cel mai abscons pe care 
lirica modernă l-a ridicat vreodată.” 

Simboliştii exclud elementul intelectual sau spectacolul exterior. 
Incapabil să se adapteze lumii din afară, Verlaine va cultiva aceleaşi sentimente 
deprimante, monotonia, spleenul, tristețea neînteleasä, toate născute din 
îngrijorări obscure, din tentaţii trupeşti, din naive elanuri mistice sau din 
aspirații nostalgice spre o stare de mulțumire calmă. 

Impresioniştii se rezumă la a reda doar lumea bidimensională a 
aparentelor, ignorând conştient celelalte dimensiuni legate de profunzimea 
psihologică şi de implicarea afectivă. Ei se îmbată de lumină, văd lumea ca pe o 
mulțime de oglinzi ce răsfrâng un caleidoscop de culori şi de intensitäti 
luminoase, ei trăiesc într-o lume vizuală de reflectări, nu de substanţe. Prin 
urmare, şi pictorii impresionisti, şi poeții simbolisti sunt într-un fel cufundati în 
lumea lor, unii seduşi de promovarea unei frumuseți superficiale, ceilalți 
imbatati de redarea nuantelor intangibile ale sufletului, ambele direcţii 
evoluând, în general, prin valori polare. Trunchiul ideologic este comun atât 
impresioniştilor, cât şi simboliştilor, aceştia adoptând o atitudine pasivă în faţa 
vieţii. Dacă acest lucru este mai evident în cazul poeţilor simbolisti, cum 


36 William Fleming, op. cit., p.247. 
3 apud Ovidiu Dramba, op. cit., p.421. 

aminteam mai devreme, în cazul pictorilor impresionişti faptul se face mai 
putin remarcabil. În cazul lor, „atât artistul cât şi spectatorul renuntaserä la un 
rol activ pentru cel de observator distant al vieţii, care lasă râul experienţei să 
treacă pe lângă el, fără a încerca să-i abată cursul în vreo direcţie 
semnificativa.”** Faptul că îmbrățişează natura în toate înfăţişările ei, in special 
sub aspecte care până atunci erau considerate nedemne de domeniul artei 
picturale, cum ar fi: peisajul marin, lacul cu nuferi, spectacolul străzii, cäpitele 
cu fân, câmpul de maci, balta cu rate, peisajul de iarnă; menţine în sfera stărilor 
pozitive tonusul afectiv al artistului impresionist. Chiar dacă s-a spus că în arta 
impresionistă nu răzbate problematica umană, că omul este absent din spațiul 
artistic, în cadrul fiecărui tablou respiră o stare de suflet, impresiile, jocul de 
senzaţii, energiile spirituale fiind expresia intimă a unui temperament marcat 
de plenitudine solară. Pentru impresionişti arta este aşa cum spunea Emile Zola 
„un colt al naturii văzut printr-un temperament.”*? 

În simbolism, arta ca natură, specifică curentelor artistice anterioare, 
este înlocuită de arta ca simbol. Noutatea simbolismului este ideea că fiecare 
formă reprezentată în opera de artă nu se exprimă doar pe sine, ci posedă 
infinite semnificații dincolo de sine, instituind un raport între văzut şi ceea ce 
este dincolo de actul a vedea. Cuvântul simbol, provenit din grecescul ovv- 
Bă)iew (a pune împreună), înseamnă într-adevăr, ceva care se leagă de altceva, 
sugerând totodată ceva diferit de sine. 

Sfârşitul de secol al XIX-lea este marcat de o recrudescentä a 
idealismului, de o reîntoarcere la idealismul filosofic de altă dată, ca urmare a 
deziluziilor provocate de încrederea netärmuritä a oamenilor în capacitatea 
rațiunii de a rezolva probleme de natură socială, psihologică, morală sau 
religioasă. Arta va suferi şi ea schimbări majore. E.A.Poe pune în lumină 
distincția dintre poezie şi ştiinţă, Rimbaud afirma că „palida rațiune ne ascunde 
infinitul”, în timp ce Jules Laforgue proclamă: „La arme, cetățeni! Nu mai 
există rațiune.” Estetica sentimentului specifică preromantismului si 
romantismului este înlocuită de o estetică a intuitiei, inutitia devenind factorul 
primordial cu ajutorul căruia artistul penetrează realitatea materială pentru a 
explora eul poetic surprins în formă de vis sau de activitate inconştientă. Este 
momentul în care este tradusă în Franţa lucrarea lui Hartmann, Filosofia 
inconştientului (1877), când H. Bergson lansează Eseul asupra datelor imediate 
ale conştiinţei (1889), când Freud începe să pună la punct metoda psihanalizei 
cu studii asupra istoriei (1895) şi asupra visului (1900). 

Prin însăşi natura limbajului său de a opera cu concepte, arta poetică 
simbolistă va cunoaşte o elaborare amplă a resurselor lirice, o conturare şi o 


38 William Fleming, op. cit., p.247-248. 
% apud Alexandru Husar, op. cit., p.171. 
“idem, p. 151. 

justificare a doctrinei promovate, în contrast cu arta impresionistă la care 
preocuparea pentru filosofie sau pentru programul care fundamentează această 
mişcare se manifestă mai putin. Artistul este într-un fel sclavul limbajului său. 
Prin urmare, dacă el s-a specializat în a se exprima prin culori sau sunete, va 
simți mai putin înclinația de a-şi argumenta din punct de vedere estetic arta sa. 
De aceea, arta simbolistă cunoaşte un surplus de repere de natură doctrinară, 
fiind avantajată de limbajul verbal comun celor două modalități de expresie: 
poezia şi estetica ei. Am ținut să facem această precizare întrucât, fata de 
impresionism, simbolismul consimte a se structura într-o şcoală de creaţie care 
este pe deplin fundamentată istoric şi estetic. 

Elementul comun dintre arta impresionistă si cea simbolistă constă în 
faptul că ambele restaurează rolul şi ponderea imaginii în cadrul culturii 
occidentale dominate de rațiunea critică. Distincția dintre impresionism şi 
simbolism rezidă în faptul că impresionismul se rezumă în cea mai mare parte a 
manifestării lui la senzația luminoasă, în timp ce simbolismul diversifică 
senzațiile ajungând la o încorporare a domeniului imaginativ în perimetrul 
senzorialului. 


3. Impresionismul şi expresionismul 


Pentru a clarifica şi mai mult esenţa impresionismului ne-am propus a- 
l privi şi în relaţie cu unul din curentele artistice care-i urmează nu numai din 
punct de vedere temporal dar şi estetic. Legea contrastelor permite o mai bună 
vizualizare a ambelor mişcări artistice dacă ne permitem să le apropiem la nivel 
conceptual şi să operăm asupra lor cu mijloacele raţiunii pentru a remarca ceea 
ce le apropie şi, mai ales, le separă. Atunci când este definit expresionismul se 
are în vedere desprinderea acestuia de estetica impresionistă în încercarea de a 
o depăşi prin axarea accentului pe valorile care aparţin de universul subiectiv, 
pe afecte, pe expresie, pe tot ceea ce tine de interioritate sufletească. 
Expresionismul continuă lirica romantică exacerbând tot ceea ce aparţine de 
emoție. În expresionism, artistul este stăpânit de sentimentul tragic al lumii în 
care trăieşte, sentiment neintalnit în universul romantic si, cu atât mai putin, în 
lumea artei impresioniste. 

Am putea atribui expresionismului un caracter masculin întrucât 
determină afirmarea unor principii profund vitaliste care din acestă cauză 
propagă ideea de moarte, în timp ce impresionismul angajează latura feminină 
a naturii umane devenind astfel purtător de viață. Sufletul este un amestec de 
principii masculine şi feminine, fiecare dintre aceste principii pronuntandu-se 
mai accentuat în cadrul celor două stiluri amintite. 

Exacerbarea liricii romantice va determina în definitiv o schimbare 
calitativă a tuturor facultăților care aparțin de universul interior al omului. Visul 

devine coşmar, idealul utopie, melancolia angoasă, ironia sarcasm, revolta ură 
şi îndemn la luptă indiferent de consecinţe. Chiar dacă este caracteristic mai 
mult țărilor nordice, expresionismul îşi găseşte o mică susținere în Franţa. 
Impresionismul va fi urmat de fauvişti şi cubişti, curente picturale care vor 
reflecta mai bine spiritul francez al acelor vremuri. 


3.1. Izvoarele expresionismului 


Arta expresionistă ia naştere şi se dezvoltă în special în spaţiul austro- 
german la începutul secolului al XX-lea ca o continuare a liniei inițiate de 
romantism şi printr-o reacție adversă impresionismului. Ea promovează 
descătuşarea emotiei în artă indiferent de intensitatea acesteia şi de consecinţele 
pe care le provoacă în planul mutatiilor care survin în fondul stilistic al artei. În 
sens restrâns, expresionismul se referă la comunitatea de artişti numită Die 
Briicke (Podul) întemeiată la Dresda în 1905, ce-i are ca figuri de referinţă pe 
Ernst Ludwig Kirchner şi pentru o perioadă mai scurtă pe Emil Nolde, şi la 
mişcarea Der Blaue Reiter (Cavalerul albastru) apărută la Miinchen în jurul 
anului 1910, care-l are ca figură centrală pe pictorul Vasili Kandinsky. Părinţii 
direcți ai expresionismului sunt pictorii Van Gogh, Edvard Munch, James 
Ensor, Paul Gauguin ce aveau drept bază ideologică filosofia lui Kierkegaard. 

În perioada imediat următoare primului război mondial, ideile 
expresioniste continuă să-şi exercite influenţa atât în artele plastice cât şi în 
literatură, în muzică şi în cinematografie. Tendinţe expresioniste se regăsesc în 
creaţia lui Alberto Giacomatti, Marc Chagall, Amedeo Modigliani etc. 

Expresionismul apare ca o previziune a suferinței celor mulți, a 
holocaustului declanşat de primul şi al doilea război mondial. Plutea în aer un 
sentiment de nelămurită nelinişte declanşat de răsturnarea oricărei ierarhii 
valorice sau mai bine spus de relativizarea lor, de asumarea unei libertăți 
absolute care fascina şi strivea ontologia umană. Omul devenea conştient de 
propria lui devenire, de propriile lui limite, fiind marcat la orice pas de iminenta 
morţii, de sentimentul de vină, de suferința lui neîntreruptă. Neputând să le 
înfrunte cu mijloace umane, va goli de conţinut orice ideologie care până atunci 
clădea echilibrul lui interior, centrându-şi existenţa în jurul acestor spaime pe 
care le va ridica la nivelul unor categorii filosofice. Atunci îşi va inaugura 
propria lui religie axată pe teroare, pe sentimentul puterii, pe dominarea 
despotică a celorlalți, pe satisfacția prilejuită de strivirea lor, pe haosul 
instinctelor primare. Numai el ca individualitate luciferică putea garanta 
temelia universului fizic, moral sau metafizic. 

Suferința oamenilor devenea o simplă statistică, interesul lui 
primordialitate funciară, egoismul virtute teologalä. Iată-l dezgolit de orice 

spiritualitate, bântuit de demonii conştiinţei, înfierând cea mai mică slăbiciune 
a celorlalţi. Supraomul nietzscheean se autoproclama regele universului şi al 
propriei conştiinţe pe care în felul acesta o dezavua. Era asemenea unui faraon 
mutilat de orice fărâmă de umanitate, în care slăbiciunile sale deveneau 
coşmaruri ce muşcau din albia secată a fiinţei lui, cavernă în care amintirea 
morţii celor multi amplifica strigătul acestora într-o disperată angoasă. 

Omul modern, omul începutului de secol XX, pare a fi căzut pradă 
haosului, instinctelor descătuşate, afirmă Karl Jaspers. Preocupat de pura 
instantaneitate prin desprindere de trecut şi de tot ce înseamnă tradiţie 
umanistă, el devine o ființă solitară, expusă întâmplării, la cheremul forțelor 
oarbe care compun mecanismul universului. Plecând de la această concepţie 
egocentrică asupra lumii pe care o vede deservită propriilor interese, va ajunge 
cu timpul să fie stăpânit de teamă fata de aceasta, să o privească drept un 
oponent al său, o realitate care ameninţă fiinţa lui. Sentimentul de înstrăinare va 
marca însăşi viziunea lui în relaţiile cu ceilalți semeni ai săi. Acaparat de 
singularitatea lui, incapabil să se dăruiască lor, îşi va crea religia lui în care 
iadul va fi fundamentat pe existenţa celorlalți. Ceilalți, iată iadul! confirma un 
tip de fiintare în care gradul de izolare capătă dimensiuni paroxistice. Omul 
pare să înainteze către neant. Cuprins de acest elan distructiv, el contemplă 
disperat dar şi trufaş posibilitățile sale existențiale de a decide sinuciderea sa, 
de a se arunca în neantul unei libertăţi absolute. Sub pretextul că cercetează 
aceste forte izbucnite din subconştient, psihologia modernă va justifica în mod 
tacit această neorânduială de elemente anarhice, de pierdere a unei unităţi 
interioare pe care de la Freud încoace omul nu şi-o va mai recăpăta. 

Artistul expresionist devine sensibil la toate aceste semne ale timpului 
său şi încearcă să-şi atentioneze semenii printr-o artă dominată de exces de 
emotivitate, într-o încercare disperată de a umple hăul spiritual căscat la 
picioarele sale. El devine barometrul care înregistreză cu acuitate datele pe care 
i le oferă realitatea umană, exacerbând expresia tocmai pentru a face vizibilă 
această realitate. În artă îşi va permite orice abatere de la cursul firesc al ei de 
până atunci, biciuind conştiinţa surdă a oamenilor, orbirea lor. Ea va fi 
străbătută de un puternic substrat social declarând război stărilor de fapt care 
marcau societatea contemporană, proiectând în viitor imagini utopice ale unor 
renasteri spirituale. Înşelarea aşteptărilor provocată de încrederea în rațiune îl 
va orienta pe artist către o atitudine subiectivă ce valoriza nuanțele propriilor 
lui trăiri. 

Expresionismul reprezintă ecoul artistic al existentialismului. 
Oglindind experiența umană în adâncime artistul redă de fapt propria lui 
decădere, acel implacabil marasm interior. Pesimismul filosofiei existentialiste 
va marca estetica expresionistă provocând mutații la nivelul mijloacelor de 
expresie. Şi pentru unii şi pentru alţii subiectul se află în centrul preocupărilor 

lor, subiectul care nu mai este nici măcar obiect al cunoaşterii, ci un individ 
surprins în existența lui concretă. Evoluţia alertă a tehnologiei precum şi 
evenimentele social-politice vor declanşa în sânul mişcărilor ideologice şi 
artistice de la începutul secolului XX o reacţie de recul fata de rațiune, 
idealism, sistem, gândire. Manifestările trupului, pasiunile, simţurile, nevoile 
primare dar şi nevoia de praxis, faptele lui, ceea ce-l determină şi formează pe 
individ, libertatea lui de decizie şi responsabilitatea, toate acestea caracterizează 
persoana umană, clădesc existenţa lui. Consideraţi părinți ai existentialismului, 
Kierkegaard şi Nietzsche vor detrona imperiul filosofilor idealiste, gândirea lor 
fiind dusă mai departe de Heidegger, Sartre, Camus, Jaspers, fiecare oferind 
soluţii şi perspective noi la problematica umană. Sentimentul absurdului, al 
unei înstrăinări profunde între om şi viata sa, vidul spiritual care transformă 
lumea într-o infinitate de cioburi scânteietoare, situaţiile limită, singurătatea, 
angoasa, durerea, bätrânetea, spectrul păcatului şi moartea vor constitui 
subiecte predilecte ale filosofiei existentialiste. Toate acestea vor clădi viziunea 
artistică a expresionismului. 

Amelia Pavel descrie expresionismul ca decurgând dintr-o experiență 
contradictorie, fiind în acelaşi timp abstracție, ca o sărăcire sau depăşire a 
concretului, din punct de vedere al limbajului, şi empatie, ca o îmbogăţire a 
experienţei concretului, din punct de vedere al conținutului, al substanței 
ideologice, de reprezentanţii curentelor revoluţionare. Expresionismul va 
însemna o permanentă risipă de o asemenea intensitate încât ceea ce va mai 
rămâne va corespunde doar emoţiilor instinctuale, sau dimpotrivă, o 
permanentă abstractizare a emoţiilor, o cerebralizare a lor până când se va 
pierde substanţa emotivă a acestora. Ambele atitudini promovate nu fac decât 
să nege realitatea emoţiilor. Pe de o parte ne vom confrunta cu spaime 
existențiale, convulsii metafizice care vor genera o artă nonfigurativă, pe de altă 
parte vom avea încercarea de a explica tot în dauna fondului emotiv, o estetică 
ezoterică ce acaparează sentimentele umane şi le desfigurează. Trăind în mod 
acut acea sfâşiere interioară între „abstract şi ascetic în măsura în care izvorăşte 
dintr-o experienţă de zbucium, de spaime existenţiale şi istorice presimtite şi 
prevestite; carnal şi armonic în măsura în care are conştiinţa, amintirea şi 
näzuinta contopirii şi înţelegerii euforice a omului cu universul în care trăieşte 
şi a cărui istorie o face” , artistul expresionist va imbratisa o estetică ce va 
avea la bază aspiraţia către unitate, o unitate născută din contopirea contrariilor, 
sperând să realizeze acea mult râvnită coincidentia opossitorum la nivel artistic. 
Experienţa spirituală se va manifesta cu violență în limitele unui limbaj care se 
va exprima în mod frenetic promovând tonalitätile cele mai ostile, tensiunea 


4 Amelia Pavel, Expresionismul si premizele sale, Ed. Meridiane, Bucuresti, 1978, p. 18. 

ascuţită a contrastului, extremele cele mai îndepărtate aduse laolaltă căutând 
descătuşarea oricărui balast emotiv. 

Această dizolvare a unităţii interioare se va transfera şi în sfera artei 
muzicale. Wagner va influenţa crucial făgaşul pe care va evolua muzica. 
Uimitoarea amplificare a expresivitätii limbajului muzical care va fi promovată 
de acesta în opera Tristan şi Isolda va determina noi experimentări ce vor 
contura manifestul nedeclarat al postromantismului. Trezită în mijlocul 
haosului biologic declanşat de expediţia nechibzuită către aflarea forului 
interior al energiilor sufleteşti, conştiinţa, sfâşiată de contradicții, va începe „să 
oscileze dramatic între tragismul resemnat (Cântecul pământului, de Mahler) şi 
nădejdile utopice (Poemul extazului, de Skriabin), între senzualitatea pătimaşă 
(Salomeea şi Elektra, de R.Strauss) şi elevația cea mai spiritualizată (simfoniile 
lui Brukner) "2 Exacerbarea subiectivitätii şi adoptarea unei psihologii sectare 
vor adânci problema valorizärii propriei arte. „Surprinzând paradoxul 
schônbergian al acuitätii afective dublate de o extremă luciditate, mai mult 
chiar, servite, subliniate de rigorile organizării muzicale — dodecafonice şi chiar 
antedodecafonice — Adorno îl explică prin aceea că expresionismul 
schônbergian preia subiectivitatea romantica dar o încremeneşte, o îngheaţă in 
construcţie, muzica încetând astfel să fie expresivă şi devenind de fapt protocol 
al expresiei, fixat fără putință de echivoc în stricte organizări sonore, conținutul 
subiectiv s-ar transforma deci în contrariul său, ar deveni, adică, 
obiectivitate.” 

Artistul expresionist devine conştient de unicitatea şi caracterul 
inefabil al emotiei dar şi de incapacitatea acestuia de a o comunica. O barieră 
de nepătruns pare să despartă indivizii între ei făcând imposibilă comunicarea 
dintre aceştia. Nu am în vedere transmiterea emoţiilor definite în general prin 
bucurie, iubire, nelinişte, ci incapacitatea de a transmite caracterul particular al 
acestora. Bucuria mea este diferită de bucuria celuilalt prin faptul că în ea se 
răsfrânge o experiență de viata distinctă. Această însingurare devine 
caracteristică artei expresioniste. De aici poate incapacitatea noastră de a gusta 
şi înțelege arta expresionistă. Singurul lucru, afirmă arta expresionistă, care 
uneşte destinele noastre este conştiinţa propriei noastre singurätäti. „Sunt 
singur, pare să spună lucrul, deci prins într-o necesitate împotriva căreia nu 
puteţi face nimic...deoarece sunt ceea ce sunt fără păreri preconcepute, 

singuratatea mea stie de singuratatea voastra. 


“2 George Bălan, Muzica - temă de meditaţie filosofică, Ed. Ştiinţifică, Bucureşti, 1965, p. 235. 

# apud Clemansa Liliana Firca, Modernitate şi avangardă in muzica ante - şi interbelică a 
secolului XX (1900 — 1940), Ed. Fundaţiei Culturale Române, Bucureşti, 2002, p. 31. 

+ Maria Fürst; Jürgen Trinks, Manual de filozofie, trad. Ioana Constantin, Ed. Humanitas, 1997, p. 
157. 

Dumnezeu este singurul care poate face posibilă comunicarea plenară. 
Nu rațiunea, nu noțiunile şi limbajul articulat, nu empatia sau arta, ci doar 
Dumnezeu. Când vorbesc în acest context de comunicare mă refer la acel tip de 
comunicare deplină, netrunchiată şi nefärâmitatä, cu sens mai degrabă de 
comuniune. Prin păcat, omul pierde această facultate de a comunica. Păcatul 
înseamnă îndepărtarea lui Dumnezeu din viata noastră, înstrăinarea şi 
însingurarea noastră. Păcatul îl redă pe om neantului. Filosofia existentialistä 
nu este decât un preambul la suma de orori care vor defila pe podiumul istoriei. 
Arta, rațiunea, limbajul sunt urmări ale păcatului, sunt modalităţi permise de 
Dumnezeu pentru a face fata abisului dintre noi. Arta este expresia milei lui 
Dumnezeu care nu permite să rătăcim într-o însingurare totală. Chiar dacă 
imperfecte, aceste modalităţi de comunicare reuşesc partial să instituie un 
climat de comuniune. Omul l-a refuzat pe Dumnezeu, însă Dumnezeu nu-l 
refuză pe om, ci lasă la îndemâna lui aceste sacramente. Ele fac posibilă 
comunicarea dintre oameni şi, oricât de mult şi-ar dori uneori omul, nu pot 
înlocui pe deplin absenţa Lui. Acestea nu sunt decât ruinele a ceea ce cândva a 
însemnat prezenţa lui Dumnezeu. 


3.2. Afinitati şi distincții 


Deosebirea esenţială dintre arta impresionistă şi cea expresionistă 
rezidă chiar în distincția dintre impresie şi expresie. Impresia rămâne un fapt de 
suprafață care nu afectează încă în vreun fel psihologia umană. În impresionism 
se urmăreşte expresia reținută echivalentă aici oarecum cu impresia şi se 
înlătură tot ceea ce ar putea exacerba latura pasională a omului. Expresia 
presupune deja o decantare a impresiilor şi realizarea unor sinteze la nivel 
cognitiv-afectiv. Impresia înseamnă stadiul incipient al analizei în timp ce 
expresia presupune stadiul final al sintezei. Una înseamnă exterioritate, cealaltă 
interioritate. Impresionismul asociază impresia intuitiei, percepţiei sau 
senzației. De la impresii pleacă cristalizarea expresiilor, între cele două 
existând o legătură. Asupra impresiilor, văzute ca şi conţinut al sensibilităţii 
umane, intervine acţiunea modelatoare a spiritului care le conturează în 
expresii, le dă o formă stabilă care se întrupează într-un obiect sensibil căpătând 
în felul acesta o componentă fizică. Putem afirma, fără să exagerăm, că obiectul 
artei impresioniste este impresia, la fel cum obiectul artei expresioniste este 
expresia. 

Un alt lucru care delimitează arta impresionistă de cea expresionistă 
este faptul că problematica socio-umanului lipseşte aproape cu desăvârşire din 
sfera artei impresioniste. Ea nu împărtăşeşte sau nu acordă vreo atenţie naturii 
umane şi relaţiilor sociale pe care le desconsideră. În ambele cazuri însă, 
tendința este de a dizolva în anonimat orice personalitate umană, cu accentuare 

mai mare în expresionism. În acest sens impresionismul inspiră expresionismul 
prin faptul că se va căuta dezmembrarea personalităților, fie în ansamblul 
tabloului, cum se întâmplă în multe dintre creaţiile impresioniste, fie prin 
înecarea lor în ansamblul gesturilor şi a reacţiilor umane, cum se întâmplă în 
literatura şi teatrul expresionist sau prin lipsa conturării vreunui detaliu în arta 
plastică expresionistă. Prin urmare, dacă arta impresionistă aduce în mod 
accidental omul în limitele preocupărilor sale aşa cum se întâmplă la Pierre- 
Auguste Renoir, Claude Monet, Berthe Morisot, Edgar Degas, Camille Pissarro 
acest lucru se petrece ca şi cum el a fost reţinut preţ de o clipă pentru a i se face 
o fotografie. Atitudinea sobră şi rece a pictorului impresionist este cea 
caracteristică unui fotograf care pleacă în grabă pentru a executa următoarea 
comandă. Impresionismul cultivă detaliul într-o foarte mică proporţie, 
urmăreşte expresia superficială şi dulceagă fapt care decurge din refuz şi 
neimplicare psihologică. Tablourile impresioniste dau impresia că sunt lăsate în 
mod voit neterminate, fiind departe de a urmări exactitatea şi precizia unei 
fotografii. Impresionismul este încă moştenitorul tradiției clasice, la care se 
întrevede dorința de a se desprinde definitiv de aceasta. Această ruptură de 
moştenirea clasică avea să fie realizată deplin de arta expresionistă prin 
ancorarea în nonfigurativ. 

Expresionismul ia naştere din interpretarea unei nemulțumiri colective, 
din sentimentul iminent al unei crize fără precedent. De aici impresia inutilitätii 
oricărei viziuni decorative. Omul devine prezent prin problematica lui însă 
reprezentarea şi personalitatea lui sunt cufundate în planul abstractiunilor şi 
generalitätilor. „Tematica socială, angajarea constiintelor în lupta contra 
irationalitatii războiului, in general a durerilor suferite de umanitate, duc la 
întărirea unui filon expresionist vehement formulat.”* Din acest punct de 
vedere, expresionismul se distinge de impresionism printr-o mai mare 
conştiinţă de sine, prin capacitatea de a-şi formula sub forma unor norme 
idealurile artistice. Au existat nenumărate grupări expresioniste dintre care cele 
mai importante au fost amintite mai devreme, care şi-au formulat crezul estetic 
şi chiar l-au publicat, spre deosebire de impresionism unde nu există o astfel de 
preocupare nici măcar în privința realizării unei unități sau a unei coeziuni a 
grupului care a expus în 1874. 

Subiectul predilect pe care îl va urmări arta expresionistă va fi omul, 
dar nu în calitatea lui de ființă rațională şi echilibrată, ci omul cufundat în 
adâncul patimilor sale cele mai mizere şi mai bizare, remarcate de psihanaliza 
freudiană, omul care şi-a pierdut pe deplin şi definitiv echilibrul interior. 
Tocmai acest demers de adâncire în tumultul patimilor provoacă 
depersonalizarea ființei umane. Wozzek, din opera cu acelaşi nume a 


4 Constantin Prut, op. cit., Ed. Albatros, Bucureşti, 1982, p. 142. 
50 


compozitorului german de orientare expresionistă, Alban Berg, devine 
prototipul individului care se lasă acaparat de spectrul geloziei asemenea 
personajului din tabloul Gelozie de Edvard Munch, personaj a cărui tulburare 
interioară răzbate cu toată intensitatea la suprafață. Consimtamantul că omul 
este doar un animal va proveni de acum înainte nu numai din rândul 
psihanalizei ci şi din sfera artei expresioniste. Arta expresionistă va promova 
pasiunile tulburi, stările care au depăşit de mult valorile patologicului. 
Nevrozele şi stările de anxietate sau stările morbide, disoluția dintre conştient si 
inconştient sunt permanent întâlnite în arta expresionistă. 

Impresionismul îşi trăieşte viata din reproducerea şi copierea naturii, 
din contactul cu natura. Tablourile impresioniste împrumută viata din freamătul 
universal al naturii. Din acest punct de vedere arta impresionistă rămâne o artă 
naturalistă, în sensul că ea copiază fără să intervină creator în ordinea firească a 
lucrurilor. Impresionismul revolutioneaza doar atitudinea artistului ca intuiție 
fizică nemijlocită în fata naturii. Expresionismul răstoarnă tabla de valori 
impusă de arta impresionistă. El preia anumite efecte de culoare din arta 
impresionistă însă trasează cu mişcări energice de penel o intuiție deformată a 
realităţii. Tablourile expresioniste sunt îmbibate de sufletul artistului, ele 
surprind şi copiază dezechilibrul emotiv al lui. Natura reprezentată în tablou 
nu-şi mai duce viaţa ei ci viaţa interioară a artistului, ea este stăpânită de delirul 
său interior. 

Dacă arta impresionistă urmărea să surprindă mişcarea elementelor 
naturii, arta expresionistă redă cu intensitate maximă dinamica lăuntrică a 
emoţiilor de care este stăpânit sufletul artistului. În arta expresionistă nu există 
moment de pauză sau contemplare. Spiritul ia forma unei fiare care caută 
permanent să străpungă carcasa trupului. Natura exprimă nebunia artistului, 
neîmpăcarea cu sine, starea unui spirit dezmoştenit de zestrea universală a păcii 
şi mântuirii. Copacii devin torte ridicate spre cer, aerul devine incandescent şi 
irespirabil, pământul se transformă în lava unui imens vulcan. Starea 
psihologică a artistului expresionist invadează cu violență pânza tabloului, 
transformând-o într-o viziune dantescă a infernului. Mulţi dintre cei care 
priveau pânzele lui Van Gogh sau Munch confirmau instalarea unei nebunii 
trecătoare în spiritul lor. 

Dacă artistul impresionist de transformă într-o peliculă fotografică care 
primeşte resemnat stimulii senzoriali din afară, artistul expresionist realizează o 
răsturnare copernicană în conceperea tabloului său. El intervine în ordinea 
firească a lumii, strămutând-o din statornicia ei, o scoate din albia 
naturalismului pentru a o transforma în lumea lui interioară. Este o lume 
bântuită de sentimentul dizolvării în neant, de credinţa că scăparea se află în 
afara sa. El bruschează resorturile lumii, violează natura stăpânit de o 
necontrolată senzualitate pătimaşă, instaurează noi arhetipuri în conştiinţa şi 

sensibilitatea artistică. Sentimentul cosmicului dispare, arhitectonica lumii se 
näruie, imaginaţia o ia la sănătoasa în nesfârşite cavalcade apocaliptice. Poate 
că nimeni nu surprinde mai bine decât Lucian Blaga această paralelă dintre arta 
impresionistă şi arta lui Van Gogh, unul din precursorii artei expresioniste: 
„Artistul împrumută parcă naturii propriul său suflet. Linia nu mai redă un 
contur real, ci devine simbolul unei mişcări, traiectoria unui gest. Linia nu mai 
este marginea tăiată cu foarfece ascuţite dupa forma lucrurilor, ci proiecția unui 
suflet interior. 

În peisajele cu pomi ale pictorului, plantele şi-au pierdut ființa 
vegetală, schimbându-se într-un fel de animale ciudate, în polipi ce-şi înalță 
braţele, zvârcolindu-se în luptă cu natura. Se poate vorbi la Van Gogh de chinul 
profund al pomilor, pe care nu vântul îl mişcă, ci propriul lor suflet blestemat. 

În unele tablouri ale lui Van Gogh ni se prezintă câmpuri cu lanuri, 
sămănături, tufe, arbori de-o înflăcărată înfăţişare. Liniile ce mărginesc lanurile 
o iau la goană, îndesând tot mai mult spaţiu între ele şi luând în curgerea lor 
pământul de sub picioarele privitorului. Mişcare violentă, ce adânceşte în 
perspective cosmice nişte simple ierburi sau câmpuri de varză, te prinde în 
tumultul ei şi te tulbură mai adânc decât orice dramă a omului. 

Van Gogh nu concepe repaosul şi contemplarea. Ochiul său nu e o 
simplă retină bucuroasă de imagini. Un suflet clocotitor sileşte toate lucrurile să 
ia parte la marea lui dramă interioară. Chiparoşii îşi pierd caracterul botanic, 
devenind mănunchiuri de linii şerpuitoare, simboluri pur sufleteşti. Dealurile se 
mişcă la fel cu valurile unei mări, iar peste oraşul în noapte, peste valurile de 
pământ, stelele se învârtesc în cercuri de lumina — parcă ar fi pietre aruncate 
într-un lac de foc. Ceea ce prin veacuri a fost un semn al eternei neclintiri: 
stelele, chiar şi ele încep să rotească, fmpärtindu-si undele luminoase Marelui 


x? 


Tot, ca intr-o ametitoare viziune apocaliptica. 


“ Lucian Blaga, op. cit., Ed. Humanitas, Bucureşti, 2003, p. 36-37. 

Capitolul III 
Simbolismul şi impresionismul 
în diferite arte 


Demersul nostru ulterior va fi acela de a urmări răspândirea şi în 
perimetrul celorlalte arte, acolo unde poate fi cazul, a celor două stiluri 
principale caracteristice sfârşitului de secol XIX, simbolismul şi 
impresionismul, pentru a reliefa caracteristicile particulare pe care acestea le 
îmbracă, pentru a scoate în evidență specificului fiecărui stil în parte, evitând în 
felul acesta riscul de a le mai suprapune unul altuia. Numai procedând în felul 
acesta vom putea construi imaginea totalizatoare a stilurilor amintite, vom 
constata multiplele înfätisäri sub care acestea pot să apară în diverse contexte 
culturale. Caracterul diacronic al artei se împleteşte cu cel sincronic dezvăluind 
din partea celor două stiluri suprapuneri parțiale sau aparente, juxtapuneri, 
perspective vizionare, sinteze sau simbioze, forme complexe şi tendinţe 
eteronome. 


1. Simbolismul în pictură 


După 1895, când poeţii numindu-se simbolisti - în Franţa şi în Belgia - 
atrag şi pe pictorii nemulțumiți de atitudinea impresionistă, simbolismul se 
extinde şi în artele plastice. Pentru pictorul simbolist opera de artă devine un 
univers în sine destinat să-i stimuleze imaginația senzuală, să-i satisfacă 
gusturile rafinate. Temele tradiţionale sunt imbogatite de astă data de aluzii 
ezoterice, peste care pluteşte o atmosferă de pretiozitate şi mister. Puvis de 
Chavannes, un precursor şi totodată un actor al mişcării simboliste, anunță 
această orientare. Pictori ca Munch şi Klimt creează lucrări saturate de 
semnificaţii simbolice, profund legate de domeniul imaginarului, a căror 
corespondență cu lumea realului este tot mai estompată. Opera lui Gustave 
Moreau manifestă opera unui simbolism pictural complet şi original, în care 
creează un climat senzual şi totodată mistic, cu o fină împletire a elementului 
istoric şi mitologic. Pictori ca Van Gogh, cu lumea tablourilor sale răsturnate 
amenintätor deasupra sa, şi Gauguin, al cărui obiectiv era de a depăşi limita 
senzorială a impresionismului, chiar Rousseau-Vameşul, veşnic sedus de o 
mentalitate naiv-picturală, în Anglia, prerafaeliştii cu Dante Gabriel Rosetti şi 
John Everett Millais, preocupaţi să redea artei lor spiritul simplităţii stilistice, a 
purității şi a sentimentului naturii preluat din arta prerenascentista italiană, în 

țările germanice Arnold Bôcklin, la care amestecul de mit şi realitate, trecut şi 
prezent, expresia poetică ce lasă impresia unei piese muzicale, amintesc de 
sinteza wagneriană a artelor, sunt adesea trecuţi printre simbolişti. Odilon 
Redon intră în simbolismul fantastic. Maurice Denis, precursor al aşa zişilor 
nabis (profeții), Bonnard, Vuillard, Roussel etc, compun grupul artistic al 
următoarelor generații simboliste. 


2. Simbolismul în muzică 


În muzică simbolismul cunoaşte o paletă mai extinsă şi mai diversă, 
deşi niciodată nu s-a numit aşa. Simbolismul este asimilat în muzică cu 
programatismul şi tehnica leit-motivelor. Începând cu Schumann si Franz Liszt 
care definesc pentru prima dată programatismul ca fiind o modalitate de a 
ilustra cu mijloace strict muzicale realități extramuzicale, simbolismul muzical 
capătă o întrebuințare din ce în ce mai asiduă printre compozitorii romantici, 
cunoscând multiple variante de abordare ce definesc matricea stilistică a 
fiecărui compozitor, şi culminând în creaţia lui Richard Wagner la care „drama 
însăşi devine ilustrarea - simbolul - unei realități mai înalte şi mai generale care 
se situează în afara contingentelor evenimentului şi are un caracter într-un fel 
mitic.” Preferinta pentru subiecte mitologice sau pentru teme desprinse din 
legende şi fapte istorice, mai mult sau mai putin reale, o anumită senzualitate a 
armoniei care aminteşte de decorurile şi ambianța luxurianta specific orientală, 
concepţia despre teatru şi dramaturgia scenică, viziunea sincretică asupra 
artelor, utilizarea tehnicii leitmotivelor cu intenţia de descoperi prin mijloace 
muzicale transformările care se petrec în sufletul personajelor, o anumită 
mentalitate pesimistă asupra vieții hrănită de filosofia lui Schopenhauer, toate 
acestea împreună cu misticismul vizionar din ultima sa operă, Parsifal, 
constituie elemente de o pronunţată orientare simbolistă. Este imposibil să ne 
imaginăm că Wagner ar fi putut să pactizeze cu o anumită mişcare artistică şi să 
subordoneze inspiraţia lui unor interese artistice de grup. Wagner nu a creat 
niciodată o şcoală, deşi inovațiile lui au fost preluate cu admiraţie şi uneori din 
spirit epigonic de multi compozitori europeni, şi, deşi şi-a exprimat în scris 
concepţiile sale estetice, nu a rămas fidel niciodată acesteia, viziunea lui, ca şi 
limbajul său muzical, fiind supus unei evoluţii perpetue. Mai mult, anul în care 
acesta a murit, 1883, va preceda cu doar trei ani anul naşterii oficiale a 
simbolismului în arta literară, astfel că, din punct de vedere temporal, 
activitatea lui creatoare nu se suprapune deloc cu activitatea noii orientări din 


#7 apud Alexandru Husar, op. cit., p. 134. 

artă. Însă, pe drept cuvânt, el poate fi considerat un precursor al acestora prin 
elementele anterior amintite, ştiut fiind faptul că activitatea lui va influența nu 
numai domeniul muzicii, ci şi domeniul celorlalte arte. Cazul Baudelaire este 
unul dintre cele mai cunoscute exemple în care admiraţia pentru arta 
wagneriană şi artistul Wagner se vor împleti cu demersurile poetice ulterioare 
ale acestuia. 

Se impune să facem o precizare. Am făcut mai devreme distincția 
dintre arta simbolică şi arta simbolistă, diferența dintre acestea fiind aceea că 
simbolismul alege ca unic mijloc de expresie simbolul ce are capacitatea de a 
destăinui emoțiile şi trăirile poetului, în timp ce arta simbolică îl cultivă 
accidental, fără să-l constituie vreodată ca prioritate în fata altor mijloace de 
expresie. În acest fel putem vorbi de artă simbolică în arhitectura gotică, în 
pictura lui Giotto şi tertinele lui Dante, în muzica neerlandezilor şi la maeştrii 
Renaşterii din cinquecento, de simbolica numerelor la Bach etc. În romantism 
este cultivat simbolul profan, astfel că artiştii romantici creează ei înşişi 
simboluri noi, abătându-se de la linia tradițională a secolelor anterioare. Arta 
romantică reprezintă simbolic infinitul, iar semnificației simbolice au a-i servi 
toate elementele izolate ale operei. Poezia în concepția romanticilor era 
expresia desăvârşită a frumosului în orice creaţie literară, iar muzica, în 
viziunea ei romantică, cea mai înaltă formă a poeziei. În simbolism artistul 
caută ceva dedesubtul aparentelor, un simbol plastic mai semnificativ decât 
poate fi o reproducere exactă a realităţii, şi substituie descriptivul cu simbolicul. 

Muzica însăşi reprezintă o artă simbolică prin excelență, raporturile 
sonore neavând nici un corespondent în realitate, cu excepția cazului în care se 
cultivă limbajul onomatopeic. Ea este artă pură şi, doar atunci când fuzionează 
cu celelalte arte, lasă loc în câmpul de semnificaţie al acesteia şi unor imagini 
plastice. De aceea nu s-a încetățenit termenul de simbolism în muzică, întrucât 
aici este întâlnit sub o acceptiune prea largă. 


3. Impresionismul în literatură 


O orientare nouă, caracterizată de un anumit conținut normativ, care 
urmăreşte realizarea anumitor idealuri estetice printr-o tehnică inovatoare în 
ceea ce priveşte modelarea substanței pasibilă de a fi investită cu semnificaţii 
artistice, nu s-a limitat niciodată doar la domeniul artei în care a apărut. 
Simbolismul poetic va afecta şi celelalte arii artistice aşa cum şi impresionismul 
va influenţa pe rând literatura, sculptura sau arta muzicală. Faptul că în secolul 
al XX-lea, dintr-un anumit curent poate să decurgă un filon care să nu mai 
poată depăşi graniţele artei în cadrul căreia s-a născut, este unul din semnele 
distinctive ale acestui secol. Fiecare grupare ia naştere şi moare în limitele 
individualismului său. De aici imposibilitatea sau mai degrabă refuzul de a 

generaliza al artiştilor acestui secol. Fovismul, nabismul sau orfismul se 
restrâng la domeniul artelor plastice fără să aibă capacitatea de a penetra 
propriile limite. 

În ce măsură putem vorbi de impresionism sau simbolism în sfera de 
cuprindere a altor arte, este o problemă cu totul aparte. Totuşi, din start, ideea 
poate supravieţui prin faptul că ambele cazuri nu se rezumă doar la o tehnică 
originală, ci aceasta este subsumată unor idealuri de creaţie care întregesc aria 
de investigație umană. O dată cu apariția impresionismului, realitatea, în modul 
în care este ea redată, îşi pierde din caracterul material, mecanicist sau grosier 
de până atunci, în timp ce simbolismul merge mai departe, preocupându-se de 
capacitatea acesteia de a dezvălui lucruri tăinuite, caută să investească anumite 
sunete, culori sau peisaje cu o anumită semnificaţie afectiv-ocultă dincolo de 
aspectul acestora în sine. 

Puterea de abstractizare şi de generalizare al unui curent estetic îi 
asigură acestuia capacitatea de a cuprinde diversele manifestări ale artelor, de a 
repera tendințe comune ce aspiră la universalitate, de a-i imprima un caracter 
peren. Însă acest lucru este posibil doar printr-o permanentă şi vie receptivitate 
la gustul şi sensibilibilitatea unui public, printr-un acord afectiv şi intelectual la 
tendința dominantă in epocă, acord care realizează legătura între artişti, pe de o 
parte, pe de altă parte, care încearcă să întrezărească şi să propună modele noi, 
cu caracter predictiv privind gradul de receptivitate al celor care gustă arta. 

Impresionismul nu-şi restrânge aria de influență numai la pictură. Într- 
adevăr, curentul impresionist este şi rămâne în esență pictural, rolul picturii 
fiind primordial. Ca reflex al unei anumite concepţii despre viaţă şi despre artă, 
impresionismul se impune, chiar dacă cu o pondere mult mai mică, şi în 
literatură, sculptură şi muzică. 

În literatură, termenul de impresionism desemnează o manieră a 
scriitorilor care urmăresc să exprime „impresiile fugitive, senzațiile vagi, 
nuanțele cele mai fine ale sentimentului, fără să efectueze analize psihologice. 
Mai rar întâlnit în literatură, fiind, în mare, echivalent cu simbolismul, 
impresionismul este ilustrat de scriitori ca fraţii Goncourt, A. France, Pierre 
Loti, iar la noi, de B. Delavrancea şi mai ales de D. Anghel." 

Acelaşi lucru îl remarcă Alexandru Husar afirmând că se poate vorbi 
de impresionism „la frații Goncourt, la Huysmans, dar mai ales la prozatori ca 
Loti, la poeţi ca Verlaine, Mallarme, Rimbaud, privind o orientare profundă a 
viziunii şi a sentimentului, analiştii descoperă o anumită calitate a stilului care 
rezidă in risipirea notatiilor, fluturarea cuvintelor, sclipirea frazei, interes 
pentru nuanțe, atmosferă, fluiditatea senzatiilor, modalitate (in fond 
neoromantică) impresionistă de zugravire a realităţii prin notația vie, rapidă a 


% coord. Al. Săndulescu, Dicţionar de termeni literari, Ed. Academiei, Bucureşti, 1976, p. 212- 
213. 

unor stări sufleteşti - senzații, impresii, stări emotive - resimtite de artist în 
semnificaţia lor imediată, directă.” Ei refuză regularitatea frazei si 
continuitatea descriptiilor şi analizelor, pentru că ei vor ca scrisul lor să traducă 
fidel ceea ce se află în spatele detaliilor pitoreşti şi schimbărilor perpetue ale 
lucrurilor vieţii. 

În afară de domeniul artei literare, impresionismul cunoaşte adevărata 
lui consacrare în critica literară reprezentând, aşa cum afirmă Al. Săndulescu, 
„o metodă şi o mişcare critică ce apelează în primul rând la impresia, gustul, 
vocaţia, talentul literar şi puterea de invenţie a criticului, afirmând ideea de 
relativizare, de aproximare a judecății de valoare, de elasticitate a criteriilor şi 
de variație infinită a punctelor de vedere despre operă. Impresioniştii resping 
ideea de obiectivitate şi de doctrină (A. France) şi susțin că opera este o 
invenţie a criticului (Jules Lemaitre).”*° În continuare el subliniază rolul pe care 
l-a avut intrebuintarea metodei impresioniste în câmpul artei literare care a dus 
la o apropiere între critică şi artă, renunţarea la aspectul doctrinar şi arid al 
criticii literare, însemnătatea pe care a avut-o această metodă în reliefarea 
capacităţii de percepţie estetică a criticului, dar şi valorizarea capacităţii de 
expresie a acestuia. 

Interesant este faptul că se specifică şi un sens al acestui termen care 
denunță atitudinea frivolă şi lipsa de criterii şi de puncte de referință istorice, 
care acuză atitudinea celui care absolutizează impresia fugară, superficială şi 
care ignoră scara de valori a timpului şi contextul istoric prin minimalizarea 
celorlalte domenii de activitate ale spiritului uman. 


4. Impresionismul în sculptură 


Sculptura este una din artele care utilizează un material inert, greoi 
precum marmura, bronzul, metalul, lemnul sau lutul care impune operei de artă 
un caracter dominant static. Lipsa de mobilitate specifică acestei arte pare să nu 
fie compatibilă cu ideea de sugestie promovată de arta impresionistă. Rodin 
descoperă capacitatea artei sculpturale de a pune în valoare nuanțele luminii, 
pulsul vieţii şi stările subiective, sentimentul plenar al bucuriei de a trăi. 
Alexandru Husar este unul dintre puţinii care asociază numele lui Rodin cu arta 
impresionistă. „Sugerând cu motive ale mişcării viata, vivacitatea ei, prin 
lumina fluidă, modelată în bronz, milita şi el (Rodin) pentru forme mai 
expresive, mai bogat nuantate, mai vibrante de viata, simpatiza cu acele aspecte 
ale impresionismului care erau bazate pe adevărul lăuntric, pe emoția adâncă a 
artistului. La întrebarea: În operele dumneavoastră nu evocati natura aşa cum o 


* Alexandru Husar, op. cit., p. 174. 
5 coord. Al. Săndulescu, op.cit., p. 213. 

vedeti?, Rodin răspunde: Ba da, aşa cum o văd. De acord că artistul nu vede 
natura aşa cum apare ea celor de rând (fiindcă emoția lui îi destăinuie 
adevărurile lăuntrice, ascunse sub aparente), el admite că singurul principiu în 
artă este de a copia ceea ce vezi. Omul de rând, deşi priveşte, nu vede. Artistul 
adevărat, însă, vede, căci ochiul său unit cu sufletul, citeşte adânc în sufletul 
naturii. În orice lucru şi în orice ființă ochiul său pătrunzător va desluşi 
caracterul, adică adevărul lăuntric; formele, culorile traducdnd sentimente. 
Artistul exprimă deci ceea ce simte: Nu ezitaţi niciodată să exprimati ceea ce 
simfifi, chiar atunci când vă aflaţi în contradicție cu ideile preponderente, 
spunea el, punând deci in prim plan emoția artistului. Esenfialul este să ai 
emoții, sa iubeşti, să nădăjduieşti. Făcând apel la om (să fii om înainte de a fi 
artist) — şi în concepţia sa — arta devine revelaţia unei conştiinţe, a spiritului. 
Artistul demn de acest nume, ascultă spiritul răspunzând spiritului său. Arta 
exprimă tot ce resimte geniul in fata naturii. Operele sale sunt tresariri ale 
sufletului, ca şi acelea ale marilor impresionisti.”*" 


5. Impresionismul în muzică 


În muzică, impresionismul este numele dat unei tendinţe care se 
cristalizează în Franţa, în ultima decadă din secolul al XIX-lea şi începutul 
secolului al XX-lea, când impresionismul pictural se dezintegrase deja. Marc 
Vignal afirmă că „singurii compozitori care au fost fără îndoială şi în mod 
fundamental impresionişti în acea epocă au fost Claude Debussy şi Deodat de 
Séverac.”” El aminteşte şi alti compozitori care adesea sunt clasati ca făcând 
parte din acelaşi curent doar prin anumite aspecte particulare ale stilului sau ale 
lucrărilor lor, cum ar fi: Maurice Ravel, Florent Schmitt, Albert Roussel, Paul 
Dukas, Charles Koechlin, Roland-Manuel, Andre Caplet etc. 

În general, anul 1894 este luat ca dată oficială de naştere a 
impresionismului muzical, dată marcată de naşterea primei creații modal- 
impresioniste, Preludiu la după-amiaza unui faun de Claude Debussy. Este 
lucrarea care-l consacră pe Claude Debussy unei celebrități antume. Această 
operă marchează o dublă întorsătură: reacția împotriva formelor clasice şi 
destabilizarea atracției tonale, fapt care reprezintă o grea lovitură dată esteticii 
wagneriene considerată cea mai avansată pentru acele timpuri. Patosul cedează 
locul registrului senzual şi poetic, nuantei şi sugestiei. Compozitorul inventează 
un echivalent muzical poeziei simboliste. 


51 apud Alexandru Husar, op. cit., p. 175-176. 
* Marc Vignal, Larrousse - Dictionnaire de la musique - la musique des origines à nos jours, 
Paris, 1987, p. 382. 

Despre o şcoală impresionistă în muzică nu poate fi vorba. O şcoală de 
creaţie presupune din partea membrilor ei adoptarea unor tehnici comune de 
compoziție, publicarea unui manifest, a unui program care să exprime viziunea 
estetică a acestora, formularea unor principii care dinamizează şi organizează 
întreaga lor creaţie, a unui acord preferential de concepții şi idealuri. O astfel de 
şcoală se formează în jurul unor indivizi care păstrează permanente legături, 
care discută şi-şi clarifică viziunile pe care le promovează în artă. Ea este strâns 
legată şi de o anumită arie geografică, exprimând sensibilitatea şi mentalitatea 
unei anumite etnii sau comunități. 

Or, Debussy n-a fost preocupat să încremenească elanul creator în 
formule de compoziţie care i-ar fi stârnit disprețul. Estetica lui Debussy 
contravine din start viziunii de şcoală sau de sistem. El n-ar fi suportat să 
încarcereze inspiraţia în limitele unor tehnici. Asta ar fi însemnat să procedeze 
în aceeaşi manieră în care promotorii artei academice şi oficiale o făcuseră deja. 
Noutatea lui era aceea de a propune o artă care să nu se lase îngrădită de nici un 
set de canoane, de a lăsa inspiraţia să decurgă în mod firesc din manifestarea 
sensibilităţii sale. „Sistemul meu este acela de a nu avea nici un sistem” 
afirma Claude Debussy. Acest lucru nu cauta sa justifice lipsa de pregatire a 
aspirantului la arta compozitiei muzicale. 

Au existat, în schimb, o serie de pretendenti care s-au auto-numit pro- 
debussysti, şi care îşi atribuiau cu aroganță rolul de a perpetua gândirea 
maestrului. În realitate, ei în loc să preia gândirea componistică a lui Debussy 
ca suport pentru formarea şi delimitarea unui stil propriu, o transformau într-un 
model de la care nu exista linie de abatere, o tratau ca pe un scop în sine, 
adoptând un tip de atitudine sectară foarte asemănătoare cu cea pe care o 
promovau membrii artei academice. Nu o dată s-a plâns Debussy în privinţa lor 
văzând cum este prost înţeles şi cum aceştia se transformă în simpli epigoni. 

Au existat şi tendinţe în care pro-debussystii şi-au acordat o libertate 
prea mare fără să mai existe preocupare pentru cizelarea formei până la cel mai 
mic detaliu, fără să se urmărească o justificare muzicală a fluxului inspirator. 
Eşti compozitor în măsura în care reuşeşti să dezvolti o exigenta cu tine însuţi, 
un spirit autocritic care să denunțe slăbiciunile tale. Acest lucru se pare că l-au 
neglijat cei care făcea multă zarvă în jurul maestrului determinându-l pe acesta 
să afirme în repetate rânduri reacţia de repulsie stârnită de atitudinea pro- 
debussystilor. 

Debussy rămâne un pictor al impresiilor stăpânite de incandescenta 
imaginației creatoare, limbajul muzical abordat de el fiind, în consecință, unul 
cu totul nou, care păstrează extrem de puţine caracteristici comune cu tradiția. 
Aceste lucru nu avea să se petreacă deodată, un stil melodic aparte, un colorit 


5 apud Romeo Alexandrescu, Debussy, Ed. Muzicală, Bucureşti, 1967, p. 100. 

armonic specific prefigurându-l şi în creaţiile de tinereţe ale lui. Totuşi, primele 
lui lucrări considerate impresioniste vor determina din partea publicului o 
reacţie contrară celei pe care au avut-o privitorii primelor expoziții 
impresioniste. Pe de o parte seducţie şi toropeală psihică declanşată de 
cromatismul descendent al flautului din Preludiu la După-amiaza unui faun, pe 
de alta parte, nebunie şi delir în reacţia criticilor la vederea tabloului Câmp arat 
al lui Sisley sau a Livezii lui Pissaro. 

În realitate, reacţiile au fost numai aparent contrare. La Debussy, o 
formă de respingere avea să survină mai târziu în persoana anti-debussystilor, 
care îl vor învinui pe acesta de acelaşi lucru de care au fost învinuiți pictorii 
impresionişti, de stricarea tradiției, de nerespectarea normelor de creaţie, de 
promovarea unei estetici bizare, de lipsa formei şi de promovare a unei arte 
fluide, estompate, amorfe, monotone, lipsită de ritm şi de melodie, care 
generează armonii incorecte, scriitură anarhică etc. Şi la pictori a existat o 
reacție de adeziune din partea criticilor, redată de autorul articolului defăimător 
sub forma unei ironii care ascunde o admiraţie tacită, un spirit subjugat de 
sinceritatea şi prospetimea emoţiilor imprimate pe pânză, conştiinţa faptului că 
ceea ce s-a petrecut în laboratorul lui Nadar avea să rămână înscris în istoria 
artei picturale. Există, din acest unghi de vedere, o asemănare între reacțiile 
consemnate, fapt care ar trebui să ne ducă cu gândul la echivalenta existentă, în 
definitiv, între limbajul lui Debussy şi limbajul pictorilor impresionişti. 

De asemenea, compozitori de primă mărime au ştiut să valorifice 
moştenirea lăsată de Debussy. Dintre aceştia amintim: Zoltan Kodaly, Bela 
Bartok în Ungaria, Manuel de Falla în Spania, Heitor Villa-Lobos în Brazilia, 
Leoë Janâcek, Bohuslav Martinu în Cehia, Karol Szymanowski în Polonia, 
Ottorino Respighi, Francesco Malipiero în Italia, Richard Strauss în Austria, 
Igor Stravinski, Arseni Korecenko, Nikolai Nikolaevici Cerepnin în Rusia, 
Franck Delius în Anglia, care lasă să se întrevadă în opusurile lor valenţele 
creatoare ale limbajului muzical promovat de Claude Debussy. 

Există şi în muzica românească din prima jumătate a secolului al XX- 
lea compozitori precum Alfonso Castaldi, Ion Nonna Otescu, Nottara, Alfred 
Alesandrescu, Theodor Rogalski, Constantin Silvestri, George Enescu în care 
se întrezăresc elemente din impresionismul lui Claude Debussy. 

Capitolul IV 

Îndoieli privind 
apartenenţa lui Debussy 
la curentul impresionist 


Poate părea redundantă toată această expunere pe care am făcut-o în 
introducere însă ea este pe cât de necesară, pe atât de utilă, întrucât deseori 
numele lui Claude Debussy este asociat cu prea mare uşurinţă curentului 
impresionist fără a se studia în profunzime originile şi dezvoltarea acestuia, 
raporturile lui cu celelalte mişcări artistice, precum şi influența pe care a 
exercitat-o asupra celorlalte domenii ale artei. De asemenea, atunci când sunt 
corelate şi privite comparativ cele două forme de expresie ale artei picturale şi 
ale artei muzicale, se trece aproape imediat la analiza amănunțită a limbajului 
muzical specific lui Debussy fără a se insista pe anumite similitudini sau 
analogii de natură formală, am putea spune, care înrudesc la nivel intim cele 
două arte, făcând astfel apropierea lor mai veridică. Întrebări de genul Este 
posibil să vorbim despre un limbaj impresionist în muzică? sau În ce fel se 
întrepătrunde gândirea lui Claude Debussy despre artă cu cea a pictorilor, a 
poeților impresionişti sau simbolişti? sunt întrebări care pot crea confuzie sau 
derută întrucât se ştie că pictura, poezia sau muzica operează cu categorii 
estetice şi cu sisteme semiotice distincte. Astfel de întrebări pot lesne a fi 
catalogate drept aporii însă, tocmai faptul că arta nu vehiculează niciodată cu 
adevăruri necesare şi universal valabile, aşa cum procedează ştiinţele raționale 
ci, mai degrabă, ea introduce în ecuaţia cunoaşterii principiul 
indeterminismului, care refuză relațiile apodictice, interpretările exclusiviste şi 
globale ne determină să acceptăm o astfel de provocare. De altfel, specificul 
sfârşitului de secol al XIX-lea şi începutul secolului al XX-lea este caracterizat 
de viziunea analogiilor estetice în cadrul artelor sau de „analogiile spatiu- 
timp.” Se renunţă la acea împărțire rigidă a artelor în spatiale şi temporale, 
realitatea însăşi fiind privită ca o conjugare a celor 3+1 dimensiuni, expresia 
continuum spatio-temporal având un mare răsunet în epocă. Sintagme precum: 
muzicalitatea artelor, ut pictura poesis, totalitate complexă şi indivizibilă a 
artelor consimt ideii că nu există graniţe între arte, că nu există arte pur spaţiale 
sau arte pur temporale, ci doar arte în care cele două coordonate sunt 
complementare. 


4 Şerban C Andronescu, Analogii estetice - Teoria spatiului-timp in arte şi literatură, Ed. 
Fundaţiei „România de Mâine”, Bucureşti, 1998. 

Muzica este definită, conform simțului comun, drept artă temporală, 
astfel că, în lumina celor de mai sus „va trebui să renuntäm la acest punct de 
vedere şi să o definim dinamic, drept artă cinetică, a mişcării” care presupune 
o formă specială de fiintare a componentei spatiale a cărei intuiție se produce 
direct în conştiinţă. Ca o confirmare a celor expuse, Gisele Brelet „consideră 
timpul muzical nu doar la nivel epistemologic (muzica = artă temporală) ci ca 
pe o derulare interioară a tuturor elementelor interioare ale muzicii şi ca pe o 
proiecţie corespunzătoare a acestuia în psihicul receptorului”™ care capătă un 
anumit tipic ce declanşează reprezentări spaţiale. Fără a insista asupra acestei 
probleme, vom încerca să construim într-un alt capitol al acestei lucrări o 
corelaţie (sinestezie voită) între parametrii picturali şi parametrii muzicali din 
punctul de vedere al opticii impresioniste, pornind de la analiza expresiilor cu 
referință la arta muzicală şi anume: artă picturală, spațiu sonor, culoare a 
sunetului, pictură pentru urechi, în care se admite coexistenta lingvistică a 
unor termeni ce desemnează realităţi aparent eteronome (spaţiu şi timp), a unor 
categorii ale sensibilităţii ce declanşează reprezentări din partea unor analizatori 
distincti (vizual şi auditiv). 


1. Începuturile creaţiei muzicale debussyste 


Claude Achille Debussy s-a născut în Saint-Germaine en Laye la data 
de 22 august 1862. Este anul când Wagner începe să compună Maestrii 
cântăreți, după ce scrisese Tristan şi Isolda şi trasează primele schiţe din 
Parsifal; anul când tânărul Mussorgsky este sigur că simfonia sau sonata sunt 
genurile cele mai puţin apropiate geniului său sau epocii sale, şi Anton 
Rubinstein înființează Conservatorul din St. Petersburg unde, în acelaşi an, se 
înscrie P. I. Ceaikovski; anul când semnătura lui Mallarmé apare pentru prima 
dată într-o publicaţie iar Verlaine termină liceul; săptămâna înainte de naşterea 
lui Maeterlinck şi câteva luni înainte de Dejun pe iarbă. Mulțumită unchiului 
său, pictorul Achille Arosa, Debussy vede pentru prima dată, la vârsta de şase 
ani, țărmul Mediteranei. Acelaşi unchi il iniţiază în arta picturii, artă in care 
copilul Debussy manifesta înclinaţie. 

La vârsta de nouă ani ia lecții de pian cu o fostă elevă a lui Chopin, 
Maria Maute de Fleureville, a cărei fiică se va căsători cu Paul Verlaine. După 
un an de studii, Debussy este admis la Conservatorul din Paris. Este perioada în 
care se formează pe deplin ca muzician: se familiarizează cu diverse partituri 
nu numai din domeniul pianistic, pe care obişnuia să le citească la pian făcând 


5 Zeno Vancea, coord. ştiinţific, Dicţionar de termeni muzicali, Ed. Ştiinţifică şi Enciclopedică, 
Bucureşti, 1984, vezi articolul „Fenomenologia muzicii” de Constantin Bugeanu (C.B.), p. 178. 
% idem, vezi articolul „Timp” de Gheorghe Firca (G.F.), p. 484. 

direct reductia din partitura generală, îşi desävârseste arta interpretativă, câştigă 
diverse premii la teorie şi solfegiu, la acompaniament şi transpozitie, la pian, 
schiteazä primele sale compoziţii. Simtind atracție pentru compoziţie, Debussy 
începe studiul propriu-zis al acestei discipline alegând clasa lui Ernest Guiraud. 

Cele două călătorii în Rusia îi prilejuiesc lui Debussy contactul cu 
pagini din creația lui Ceaikovski, Mussorgski, Borodin, Korsakov sau 
Balakirev, în muzica populară rusă recunoscând o vitalitate neîntâlnită, o forță 
regenerativă şi sălbatică originară care îl fascinează. 

O dată cu studiile muzicale propriu-zise încheiate, lui Debussy îi 
rămâne perspectiva cuceririi faimosului Premiu al Romei. Anul 1883 este anul 
primei încercări când, participând cu cantata pentru cor şi orchestră, 
Gladiatorul, pe text de Emile Moreau, va primi premiul secund. Următorul an 
candidează cu o altă cantata, Fiul risipitor, pe un text de Eduard Guinand, 
cantata care îi va aduce mult râvnitul premiu I. În această perioadă citeşte foarte 
mult cărți de literatură, de filozofie, teatru, in special Shakespeare. Tot astfel, 
numeroase reviste literare ce vin din Paris îi măresc predilectia pentru arta 
simboliştilor de care va continua să se apropie la întoarcerea în Franța, mult 
mai mult decât de pictura impresionistă. 

Una din obligaţiile celui care câştiga Premiul Romei era să trimită 
periodic, timp de trei ani de la obținerea lui, partiturile noilor compoziţii pentru 
a fi supuse unei expertize muzicale din partea comisiei de specialitate. Aici, se 
pare, este asociat pentru prima dată numele lui Debussy cu impresionismul, 
deşi termenul desemna în concepţia comisiei nu un curent stilistic recunoscut, 
aşa cum reiese din nota critică, ci mai degrabă o tehnică de compoziţie care 
scotea în evidenţă predilectia lui Debussy de a realiza combinaţii armonice şi 
timbrale neobişnuite pentru viziunea lor. „D-l Debussy nu păcătuieşte, desigur, 
nici prin platitudine, nici prin banalitate. El are, dimpotrivă, o tendință 
pronunţată, prea pronunțată chiar, înspre căutarea straniului. I se recunoaşte un 
sentiment al coloritului muzical a cărui exagerare îl face cu uşurinţă să uite 
importanța desenului şi a formei. Ar fi de dorit să se pună în gardă în contra 
acestui impresionism vag, care este unul dintre cei mai primejdioşi duşmani ai 
adevărului în opera de artă.” 


2. Atitudinea lui Claude Debussy faţă de 
impresionismul artei sale 


Unul dintre cele mai mari semne de îndoială privind apartenența lui 
Claude Debussy la curentul impresionist este însăşi atitudinea lui fata de acesta, 


57 Romeo Alexandrescu, op. cit., Debussy, Ed. Muzicală, Bucureşti, p. 32-33. 

fiind cunoscut faptul că el însuşi respingea epitetul de impresionist. Acest 
lucru este şi mai clar atunci când într-una dintre scrisorile sale către editorul 
său, vorbind despre a doua serie de Imagini la care lucra, adaugă: „Încerc să fac 
altceva, întrucâtva: realităţi, ceea ce imbecilii numesc impresionism, termen cât 
se poate de rău întrebuințat mai ales de către criticii de artă care nu şovăie să-l 
pocească cu el pe Turner, cel mai mare creator de mistere din toată arta.” 
Trecând peste traducerea reprobabilă a acestui text, reiese cu claritate reacția 
violentă a lui Claude Debussy împotriva celor care numesc tot ceea ce tine de 
arta inovatoare cu termenul de impresionism. Debussy nu admite pentru sine 
această categorisire. El detestă asemenea teorii şi clasificări pedante. 

De altfel preferințele lui în materie de pictură mergeau mai degrabă 
către Whistler si Turner decât către impresionisti, iar în literatură era preocupat 
mai mult de poeții simbolişti Mallarmé, Verlaine, Rimbaud, Maeterlinck. 

Cazul în care un compozitor refuză o anumită etichetare din partea 
criticilor nu este singular. Se pare că şi Schumann ar fi reacționat în acelaşi 
mod la clasarea lui în rândul compozitorilor romantici. 

Desigur, ceea ce trebuie urmărit aici şi subliniat, este o anumită 
incongruenta între semnificația pe care Debussy o atribuia acestui termen şi 
care, credea el, aparţine criticilor, semnificaţia cu care utilizau unii critici acest 
termen, încercarea lui Debussy de a-şi defini arta fără a întrebuința vreun 
cuvânt care să o eticheteze, dar şi semnificaţia actuală a impresionismului. 

Aminteam mai devreme de cele două acceptiuni sub care era întâlnit, 
în mare, termenul de impresionism. El desemna fie o artă in care emoția, de 
scurtă durată, se imprimă cu violență în fondul sufletesc al artistului, 
caracteristică în special picturii, la care lumina şi intrebuintarea tonurilor 
deschise funcţiona ca un flash declanşat de blitz-ul aparatului de fotografiat, pe 
de altă parte, el însemna o artă a emoţiilor vagi şi evanescente care se 
întrepătrund şi se transformă insesizabil într-un flux continuu, ce decreta 
activitatea fluctuantă a facultăţii imaginative a conştiinţei, caracteristică mai 
mult poeziei simboliste. De aici, criticii din acele vremuri se pare că au reținut 
doar violenţa de manifestare a sentimentelor care spărgeau cadrele riguroase ale 
tradiției academice interpretată de ei drept dorința artiştilor vremii de a fi 
originali cu orice scop, viziune cu care Debussy nu era deloc de acord. Pentru 
Debussy arta muzicală însemna exercițiul imaginaţiei, mult mister pe care doar 
sunetele au capacitatea de a-l reprezenta în formă pură, el însuşi afirmând 
despre aceasta că este „expresia afinitätii misterioase dintre Natură şi 
Imaginatie.”™ Iată de unde survine incapacitatea sau mai degrabă refuzul lui 


* Jean Barraqué, Debussy, Edition de Seuil, Paris, p. 157. 

® apud Eugeniu Sperantia, Medalioane muzicale, Ed. Muzicală, Bucuresti, 1966, p. 171. 

% Harold C Schonberg, Vieţile marilor compozitori, trad. Anca Ionescu, Ed. Lider, Bucureşti, p. 
443. 

Debussy de a adapta acest termen propriei lui concepții. Le lipsea, atât criticilor 
cât şi lui Debussy, gradul acela de obiectivitate care survine o dată cu trecerea 
timpului ce conduce în ultimă instanță la o justă raportare fata de evenimentele 
pe care le-au trăit. 

Însă Debussy era ataşat de cuvântul impresii, ca o contrapondere la 
estetica wagneriană (în cele două călătorii realizate la Bayreuth se vorbeşte de o 
perioadă de wagnerizare şi una de dewagnerizare corespunzătoare celor doi ani 
consecutivi 1886-1887), cuvânt care desemna pentru el cultivarea unei arte al 
cărei atu consta în exprimarea nuanțată şi delicată a sentimentelor, în diversitate 
şi nu exces emotiv aşa cum se întâmplă la Wagner care, pentru a întrebuința o 
comparaţie plastică, era in stare să ridice un muc de țigară folosindu-se de 
macara. „Te rog să retii cuvântul impresii la care tin pentru că îmi lasă 
libertatea să-mi apăr emoția de orice estetică de prisos.” 

Astăzi, arta impresionistă preia din prima viziune naturaletea cu care 
se impun emoțiile scăpate de orice cenzură decizională şi care se imprimă de la 
sine fără a întâlni vreo rezistență din partea privitorului, actul spontan de 
acceptare a impresiilor primite de la realitate conjugat cu diversitatea emoțiilor 
declanşate de acestea rezultate din cea de-a doua viziune. 


3. Opinii privind impresionismul debussyst 


Aminteam mai devreme faptul că data oficială de naştere a 
impresionismului muzical ar corespunde primei prezentări în public a lucrării 
Preludiu la după-amiaza unui faun efectuată la 22 decembrie 1894. Mare 
meloman, Mallarme îi solicitase lui Debussy un acompaniament muzical pentru 
egloga lui. Ceea ce rezultase depăşea orice închipuire a lui Mallarmé, acesta 
exprimându-și cu sinceritate admiraţia sa: „Ilustrația dumneavoastră nu prezintă 
nici o disonantä în raport cu textul meu, decât, cel mult, în sensul că merge 
mult mai departe în nostalgie şi în lumină, cu fineţe, cu nelinişte, cu bogăţie 
(...) Nu mă aşteptam la aşa ceva. Această muzică prelungeşte emoția poemului 
meu şi creează cadrul cu mai multă pasiune decât coloritul”.” 

Simbolismul sau impresionismul reprezintă aplicarea tehnicii 
sugestiei, a nuantei la cadrul literar sau pictural. Ceea ce le diferenţiază este 
sursa inspiratoare, lăsând la o parte modul de realizare a expresiei specific 
fiecărei arte. În cazul nostru, culoarea orchestrală, modulatiile de factură 
modală survenite pe parcurs, înveşmântările armonice nu urmăresc decât 
redarea „decorurilor succesive prin care trec dorinţele şi visele faunului în 


61 Claude Debussy, Domnul Croche antidiletant, trad. A. Hoffman, Ed. Muzicală, Bucureşti, 1965, 
p. 8. 
* Vasile Iliut, De la Wagner la contemporani, vol. III, Ed.Muzicală, Bucuresti, 1997, p. 47-48. 

fierbinteala acestei după-amieze.” Tema faunului apare ca un leitmotiv de-a 
lungul întregii lucrări, fără să sufere dezvoltări muzicale. Armonia căpătă rol 
evocator insotind-o de fiecare dată altfel. Tema irigă lucrarea de la un capăt la 
altul al ei, cu excepţia episodului median, fără să sufere modificări însemnate, 
astfel că putem considera această operă mai degrabă debutul simbolismului 
muzical, ce are ca ţel ilustrarea stărilor confuze, greu definibile ale faunului, 
aflate mai degrabă la baza simbolismului literar. Ca modalitate de întrebuințare 
a mijloacelor orchestrale impresionismul muzical pare a-şi avea ca punct de 
plecare tocmai aceste procedee, nu însă şi în ceea ce priveşte conținutul ideatic- 
emotiv. 

Naşterea impresionismului muzical poate fi legată de cele trei 
Nocturne pentru orchestră şi cor pe care Claude Debussy le compune între anii 
1897-1899. Debussy dă o cu totul altă interpretare genului de nocturnă aşa cum 
o cunoaştem din tradiția pianistică ce urmează linia John Field, Frederic 
Chopin. Dacă la John Field nocturna nu însemna decât o altă piesă de salon ce 
satisfăcea gusturile aristocrației, pentru Frederic Chopin ea capătă un pronunțat 
caracter confesiv, cu stări sufleteşti din sfera melancoliei reţinute, stări umbrite 
de nuanţe pesimiste. Debussy explică semnificaţia titlului conferindu-i un 
înțeles mai apropiat de cel de gen muzical decât de formă muzicală: „Titlul 
Nocturne vrea să ia aici un sens mai general şi îndeosebi mai decorativ. Nu este 
vorba deci despre forma obişnuită de nocturnă, ci de tot ceea ce acest cuvânt 
conţine ca impresii şi lumini speciale.”™ 

Aceste argumente pitoreşti fac legătura cu un veritabil peisaj muzical 
care justifică termenul de impresionism, cu toate că Debussy n-a revendicat 
niciodată această apartenenţă. Ca şi picturile lui Monet, muzica sa îşi ia ca 
pretext o reprezentare din natură, dezbărată de orice discurs psihologic sau 
metafizic, pentru a dezvolta un joc de forme senzuale şi vivante, invitând 
auditoriul la un voiaj muzical. 


3.1. În literatura şi muzicologia străină 


Aminteam ceva mai devreme contextul în care muzica lui Debussy 
este pentru prima dată asociată cu termenul impresionism, în care impresionism 
însemna o lipsă de preocupare pentru linia melodică şi pentru forma muzicală. 
Plecând de aici, Ronald Byrnside, în articolul Musical Impressionism: The 
Early History of the Term, trasează, dispunând de un material documentar 
extrem de abundent, treptata adeziune dintre termenul impresionism şi arta lui 
Debussy. Încă de la sfârşitul secolului al XIX-lea acesta este folosit în mod 


& Claude Debussy, Prélude à l’aprés-midi d'un faune, Edition Peters, 1975, p. V. 
* coord. Antoine Goléa; Marc Vignal, Larousse - Dictionar de mari muzicieni, trad. Oltea Serban- 
Pârâu, Ed. Univers Enciclopedic, Bucuresti, 2000, p. 136. 

inconştient şi nesistematic prin introducerea lui în domenul artei muzicale. O 
dată cu începutul secolului al XX-lea el este atribuit fie în mod exclusiv artei 
lui Debussy, fie este extins şi la creația altor compozitori. Se pun întrebări cu 
privire la specificul şi natura impresionismului muzical, care ar fi 
caracteristicile acestuia. Edward Dent îl numeşte pe Debussy şeful muzicii 
impresioniste, în timp ce alti autori americani sau britanici vor corela 
impresionismul cu noua muzică. 

Ronald Byrnside, autorul acestui studiu, remarcă faptul că între 1887 
şi 1910 aproximativ 125 de autori au scris cărți, articole, studii despre Debussy 
şi muzica sa. Louis Laloy, Jean Marnold, Paul Dukas, Camille Mauclair, Pierre 
Lalo, M. D. Calvocoressi şi Léon Vallas se numără printre cei mai prolifici 
autori care au ca subiect arta lui Debussy, mare parte din ei apropiind cu grijă 
termenul impresionism de arta sa, şi doar câţiva, dintr-un firesc sentiment de 
discreţie, nu vor aduce niciodată în discuţie acest aspect. 

Pe de altă parte, unii preferă diverse subterfugii precum Laloy care 
defineşte debussysmul în muzică echivalent impresionismului din pictură şi 
simbolismului din literatură. Continuând această linie, alţii preferă diverse 
expresii: Fernand Gregh îl numeşte un mare compozitor umanist, Leon Vallas îi 
spune păgân, Edwin Evans aminteşte de un adevărat primitiv, Ernest Newman 
îl vede ca un prinț al manierismelor, Etienne Destranges se referă la Debussy 
ca la un pointiliste, Edward Burlingame Hill îl numeşte poet mistic, in timp ce 
un autor anonim sugerează că Debussy este un pseudo-oriental. Desigur, toate 
aceste expresii constituie tatonări stilistice, încercări de a găsi un termen sau o 
expresie care să reziste tensiunii provocate de stilul individual al 
compozitorului şi adecvarea acestuia la un stil supraindividual, care să reflecte 
cel mai bine trendurile epocii respective. lar dacă unii refuză să facă vreo 
conexiune între Debussy şi termenul impresionism, alţii precum Camille 
Mauclair sugerează că acest lucru ar fi vag, inexact şi hazardat. Cu timpul, 
termenul impresionism va fi atribuit tot mai mult artei muzicale a lui Debussy, 
fără ca acest lucru să rezolve mult disputata problemă. 

Vom recurge şi noi la câteva nume mai cunoscute care au abordat 
acest spinos subiect cu intenţia de a trasa câteva direcţii principale vazute de 
astă dată prin prisma raportului de adecvare dintre impresionism şi simbolism. 


Charles Koechlin (Paris, 1867 - Le Canadel, 1950) în cartea lui 
despre Claude Debussy, respinge calificarea de impresionist atribuită lui 
Debussy şi aminteşte ceea ce este mai rău, faptul că este numit în mod eronat 
promotorul Școlii impresioniste, şeful acesteia. Koechlin a fost compozitor, 
pedagog, interpret şi exeget, cel căruia Debussy i-a încredinţat orchestrarea 
lucrării Khamma. A scris nenumărate tratate, de orchestrație, de armonic, 
despre scriitura fugii de şcoală, fiind de asemenea un scriitor extrem de prolific. 

Cunoscând în profunzime arta lui Debussy, el confirmă că nu este o artă 
determinată de aleatoriu, nu este o artă căreia să-i lipsească forma şi chiar 
caracterul constructivist al acesteia. Se ştie faptul că Debussy cizela îndelung 
fraza muzicală, cu toate că prima impresie pe care o lăsa era una contrară. 
Acest lucru provenea din înnoirea substanţială pe care Debussy o înfăptuise în 
muzică, de căutarea unor sintaxe noi, complexe, care nu mai corespundeau 
deloc cu cele utilizate de tradiția clasică sau romantică. 

„Şi aceasta ne determină să discutăm o dată pentru totdeauna reprosul 
de impresionist — căci este un reproş. « Şcoala impresionistă », avându-l ca şef 
pe Claude Debussy! — Clasificări prestabilite, idei prefabricate, cuvinte goale de 
sens, pasaje comune detestabile... 

Pictorii impresionişti — odinioară, pentru profani — erau oameni care 
lucrau prin pete de culoare, un pic la întâmplare, cu umbre violete şi reflexe 
galbene. Muzicieni incapabili de o compoziţie bine rânduită, căutând descrierea 
sonoră, cu ajutorul procedeelor mai mult sau mai puţin licite, oarecum 
revoluţionare, « avansate », în sensul rău al termenului: erau în mod egal, 
printr-o asociere de idei destul de discutabilă, « impresionişti ». (Vedeţi 
raportul Institutului despre Primăvara) De atunci, criticii şi chiar compozitorii 
(întâi cei ai grupului franckist şi foarte recent câţiva tineri) l-au plasat pe 
Debussy în capul unei şcoli al cărei stil se opunea întregii muzici « pure » şi 
chiar construite. Descrieri — încântătoare poate, făcute din mici tuşe de linii nete 
punctate, schiţe instinctive realizate în fata naturii, în detrimentul compoziţiei; 


artă pitorească, estompată, imprecisă.” 


André Suarès (Marsilia, 1868 — Saint Maur des Fosses, 1948), scriitor 
francez, autor al unor cărți despre Tolstoi, Pascal, Ibsen, Dostoievski, Goethe, 
evită initial cu discreţie apelativul impresionist acordat cu atâta uşurinţă lui 
Claude Debussy. Vorbeşte mult de independenţa şi mai ales de originalitatea 
stilului său. Ca şi Charles Koechlin el ia poziţie împotriva celor care-l consideră 


* Charles Koechlin, Debussy, Ed. Henri Lourens, Paris, 1956, p. 63-64. 

„Et cela nous méne à discuter une fois pour toutes le reproche d’impressionnisme — car c’est un 
reproche. L’ « Ecole impressionniste », avec pour chef, Claude Debussy! — Classifications 
préétablies, idées toutes faites, mots commodes mais vides de sens, lieux communs détestables... 
Les peintres impressionnistes — pour le profane, autrefois — c’étaient des gens procédant par taches 
de couleurs, un peu au hasard, avec des ombres violettes et reflets jaunes. Les musiciens incapables 
d’une composition bien assise, recherchant la description sonore, au moyen de procédés plus ou 
moins licites, quelque peu révolutionnaires, « avancés », dans le mauvais sens: c’étaient également, 
par une association d’idées assez discutable, des « impressionnistes ». (Voyez le rapport de 
l’Institut sur le Printemps.) Depuis, des critiques et même des compositeurs (ceux d’abord de 
groupe franckiste, et tout récemment quelques jeunes) ont placé Debussy à la tête d’une école dont 
le style s’opposerait à celui de toute musique « pure » et réelement construite. Descripitions — 
charmantes peut-être, mais faites de petites touches: point de lignes nettes; esquisses instinctives 
devant la natures, au détriment de la composition; art pittoresque, estompé, imprécis.” 

pe Debussy un compozitor impresionist. Consideră că cei care fac astfel de 
aprecieri nu au legătură cu arta muzicală, că în capul lor nu există muzică dacă 
îl compară pe Debussy cu Claude Monet şi iau notele muzicale drept sunete, iar 
culorile drept ceea ce ele exprimă. Recunoaşte calitatea lui Debussy de a fi un 
mare pictor de peisaje însă, totodată, se specifică faptul că el nu încarnează 
principiul dezordinii în arta sa, ci, dimpotrivă, pe cel al ordinii. Debussy vede 
peste tot doar emoție. El, asemenea regelui Midias din mitologia greacă, 
transformă tot ceea ce atinge în emoție sonoră. Debussy este prea muzician 
pentru a fi realist. El îndepărtează peisajul pe măsură ce se plimbă şi-l 
contemplă pentru a nu lăsa să apară decât ecoul sensibil, imaginea sonoră, 
cântecul pe care natura în fiecare moment îl imprimă într-o sensibilitate ardentă 
ŞI vie. 

Vorbind la modul metaforic despre arta lui Debussy, Andre Suares nu 
face decât să-şi pregătească terenul, să-şi construiască pledoaria pentru a 
confirma că „Debussy nu este câtusi de putin impresionist. El este dimpotrivă 
muzicianul care face uz în permanenţă de simboluri. Căci peisajul demn de 
muzică, demn de poezie, demn de artă în sfârşit, este un simbol şi doar un 

Marguerite Long (Nîmes, 1874 — Paris, 1966), pianistă de excepție, a 
fost una dintre cele mai fidele ucenice ale maestrului Debussy, ce a avut prilejul 
să primească în mod nemijlocit arta interpretării pieselor lui. Ea consideră 
comod termenul de impresionism cu care este adeseori catalogată muzica 
acestuia, subliniind preocuparea excesivă pentru formă, meticulozitatea cu care 
îşi însemna în partitură cele mai mici detalii ale propriilor trăiri sufleteşti. 
„Pentru a explica acorduri tulburătoare, accente ce par disparate, termenul de 
impresionism este comod. Dar Debussy se apăra de a fi impresionist: sub 
aparenţa înşelătoare a improvizatiei, muzica lui ascunde atâta grijă de formă, de 
îmbinare interioară! Artistul mai aproape de geolog decât de culegătorul de 
spice, urmează natura şi ştiinţa. Câmpul lui? În acelaşi timp al tehnicii şi al 
subconstientului. Apoi, ajunge la recolte geniale.” Este important de semnalat 
aici un raport de inadecvare între impresionismul conceput de Marguerite Long 
si impresionismul aşa cum este el conceput astăzi. Pentru pianistă 
impresionismul este o artă în care nu există preocupare pentru formă, lucru de 
altfel fals. Este adevărat că atunci forma însemna achiziţia în plan pictural a 
unei imagini desprinsă din realitate, astfel că, primele tendinţe din arta plastică 


% André Suarés, Debussy, Editions Emile — Paul Frères, 1936, p. 51. 

„Debussy n’est pas impressionniste le moins du monde. Il est au contraire le musicien qui fait 
partout usage des symboles. Car le paysage digne de la musique, digne de la poésie, digne de l’art 
enfin, est un symbol, et un symbol seulement.” 

7 Marguerite Long, La pian cu Claude Debussy, trad. C. Stoicescu, Ed. Muzicală, Bucureşti, 1968, 
p. 13. 

spre nonfiguratism au fost percepute ca o pulverizare a formei înseşi şi nu ca o 
dezicere de realitatea materială. Pictorul impresionist nu arunca la întâmplare 
puncte de culoare pe pânză ci urmărea cu o migală extrem de fină să 
exteriorizeze modul în care el percepe realitatea. Or acelaşi lucru îl face şi 
Debussy. Marguerite Long intuieşte extrem de bine impresionismul aşa cum 
este el receptat astăzi, fără a-şi da seama de eroarea în care alunecă. Ea percepe 
impresionismul ca o artă a dorinței de a face vâlvă aşa cum a fost perceput de 
majoritatea criticilor de atunci, chiar şi de Debussy. Cu toate acestea ea reuşeşte 
să definească arta lui Debussy ca fiind guvernată de o forţă în care se impleteste 
în chip miraculos calculul arid al raţiunii şi elanul fluid al inspiraţiei. 

Impresionismul, aşa cum era înţeles atât de Marguerite Long cât şi de 
Claude Debussy, însemna o artă care descrie viata, o artă care se rezumă doar la 
ceea ce reține retina pictorului. În felul acesta ei limitează impresionismul la 
domeniul artei picturale. Mentionand acest lucru poate că nu va mai părea 
şocantă afirmaţia pe care o face pianista atunci când neagă caracterul 
impresionist al Preludiilor lui Debussy, lucrări care astăzi sunt admise, fără 
nicio îndoială, ca fiind de factură impresionistă: „Aceste bucăţi scurte, de 
sentimente variate, de caractere diferite, aceste adnotări incisive, spontane, 
poetice, nu constituie Impresionismul. Aşa cum am spus-o şi cum el repeta fără 
încetare, Debussy susţinea că nu este impresionist. 

Simbolist, el nu descrie viata, el o integrează muzicii sale cu un 
rafinament nemaiauzit. Şi aceste preludii, aceste minuni uşoare sau grandioase, 
tandre, profunde şi melancolice, sunt o evocare de senzaţii nedefinite pentru 
care limba noastră nu are nume.”® Se atribuie creaţiei lui Debussy un caracter 
simbolist şi nu impresionist, în baza presupusei disjunctii existente între cele 
două curente. 


Emile Vuillermoz (Lyon, 1878 — Paris, 1960), critic muzical francez, 
unul dintre cei mai ferventi admiratori ai lui Debussy care a dirijat corurile la 
premiera Martiriul Sfântului Sebastian, cunoscător în profunzime al operei lui 
despre care a scris şi o carte în 1957, evită să facă o încadrare a compozitorului 
în vreunul din curentele ivite atunci în Franţa, preferând, mai degrabă, să 
vorbească despre caracterul francez al muzicii lui, caracter care se păstrează în 
ciuda diverselor influenţe pe care lasă să le întrevadă. Debussy vede totul cu 
ochii unui francez, astfel că „se vorbeşte, bineînţeles, de un galicanism, care se 
ataşează mai puţin de subiectele alese, cât mai degrabă de stilul în care le 
tratează.” Îşi permite cel mult să facă apropierea de marii pictori impresionisti 


% idem, p. 90. 

© Émile Vuillermoz, Histoire de la musique, Arthème Fayard, Paris, 1958, p. 354 

„il s’agit, bien entendu, d’un gallicanisme qui s’attache moins au choix de ses sujets qu’au style 
dans lequel il les traite.” 

atunci când vorbeşte despre paleta atât de nuanţată şi de diversă a culorilor 
instrumentale pe care Debussy le utilizează în cadrul orchestrei. 


Există câteva situaţii în care se vorbeşte mai degrabă de stil debussyst 
decât de stil impresionist in creaţia lui Claude Debussy. În cartea lui despre 
Debussy, muzicologul Léon Vallas (Rouen, 1879 - Lyon, 1956) realizează nu 
atât o analiză a limbajului muzical specific creaţiei acestuia, cât, mai degrabă, 
crearea unui limbaj paralel metaforic care să transpună în plan poetic impresiile 
autorului în contact cu armonia, ritmul şi melodia lui Debussy. Acordul devine 
un jet de apă sonoră, iar melodia se transformă într-o jerbă care se 
dispersează, armonia nu înseamnă un abuz de ştiinţă muzicală ci descoperirea 
unei frumuseți naturale. La creatorii de geniu intuiţia artistică va devansa 
întotdeauna ştiinţa. În cazul lui Debussy, noutatea limbajului său este atât de 
mare încât primii analişti ai operelor sale nu vor putea decât să metaforizeze. 
Metafora devine expresia insolită a propriei lor admiratii. Nu păcătuieşte, 
desigur, dacă evită atât de spinoasa problemă a afinitätilor lui Debussy cu una 
din mişcările artistice care caracterizau Franţa sfârşitului de secol XIX. El face 
mai degrabă mărturia de a vorbi despre debussysm decât de simbolism sau 
impresionism în creația maestrului. 


Roland-Manuel (Paris, 1891 — Paris, 1966), muzicolog francez şi 
compozitor, afirmă că muzica lui Debussy prezintă stranii afinități cu 
wagnerismul, muzica renascentistă şi muzica indoneziană prin magia timbrelor, 
prin misterioase iluminări sonore. De asemenea, în opinia lui, Debussy cerea 
muzicii sale să reproducă ceea ce îndrăgea simultan în poezia simbolistă (care 
i-ar conține şi pe poeţii prerafaeliti) şi în pictura impresionistă. Evită să 
numească drept programatism preferința lui Debussy pentru artele vizuale 
manifestată prin titlurile pe care le dă celor mai multe din compoziţiile sale, 
raportând-o la gustul său pentru arta japoneză. Problema orientării de factură 
simbolistă sau impresionistă a lui Claude Debussy, pare să fie încă una de 
actualitate, după cum afirmă chiar Roland-Manuel: „Dar pentru a termina cu o 
dispută recentă, el (Claude Debussy) reflecta poate mai mult la subtilitatea tuşei 
impresioniste decât la problema familiară a simbolismului; în orice caz, 
progresul artei sale este marcat prin treceri de la una la alta.” 


™ direction de Roland-Manuel, Encyclopédie de la Pléiade - Histoire de la Musique, vol.I, 
Editions Gallimard, 1963, p. 911. 

„Mais pour en terminer avec une dispute de naguère, c’est peut-être moins à la matière précieuse du 
symbolisme qu’il songea; en tout cas, le progrès de son art se marque par le passage de l’une à 
l’autre.” 

Harold C. Schonberg (1915 — 2003), critic muzical american la New 
York Times, afirmă despre Claude Debussy că mai bine i s-ar potrivi termenul 
de simbolist. Cu toate acestea, fără a aprofunda sau dezvolta această opinie, se 
înclină in fata tradiţiei care l-a consacrat drept impresionist, menționând faptul 
că „Impresionismul şi Debussy sunt definitiv legaţi unul de altul, şi pe bună 
dreptate. Prin analogie cu pictorii impresionişti care au dezvoltat noi teorii 
despre lumină şi culoare, Debussy a făcut acelaşi lucru în muzică. La fel ca şi 
pictorii impresionişti sau poeții simbolişti, a încercat să surprindă o impresie 
sau o stare sufletească trecătoare, şi-a propus să sesizeze exact esenţa unui gând 
cu cât mai multă economie. Era incomparabil mai puţin interesat de forma 
clasică decât de sensibilitate.” Nu se poate să nu subliniem analogia pe care o 
face acest critic între limbajul pictorilor impresionişti şi limbajul muzical 
debussyst, fapt care ne indreptateste să dezvoltăm mai târziu acest lucru 
surprins aici doar într-o fază embrionară. 


De asemenea, Jorge Zulueta, pianist şi compozitor, şi Jacobo 
Romano, muzicolog, ambii din secolul XX, preferă să vorbească de un stil 
debussyst considerându-l un echivalent al impresionismului pictural şi al 
simbolismului literar. Cu toate acestea ei nu-l consideră pe Claude Debussy un 
compozitor impresionist şi nici nu remarcă vreo afinitate între debussysm şi 
impresionism. Cel mult îl consideră echivalentul acestuia în muzică fără să 
specifice care sunt acele caracteristici care îi determină să facă o astfel de 
remarcă. Se constată apropierile pe care arta lui Debussy le are cu simbolismul 
poetic. Tendinţa este de a-l considera, chiar dacă în mod tacit, pe Debussy mai 
degrabă ca un compozitor de orientare simbolistă. „Nu este adevărat când se 
afirmă ca Debussy aadus în muzică impresionismul. A introdus în ea 
debussysm-ul, echivalent cu simbolismul literar si cu impresionismul pictural. 
A fondat împărăția imprevizibilului întrezărită de Arthur Rimbaud şi lumea 
sugestiilor proclamată de Charles Baudelaire. De asemenea, arta poetică a lui 
Paul Verlaine abundă în termeni care s-ar aplica operei lui Debussy. Lucru 
perceput şi în acest anunț memorabilpe care poetul îltransmite 
contemporanilor: Muzică înainte de toate; restul este literatură. Acest rest 
cuprinde multă muzică: mai precis Literatura. Dar caracterizând genul de 
muzică pe care îl cere, Verlaine defineşte o stare de suflet pe care Debussy va fi 
predestinat sa o traducă în arta sa.””” 


71 Harold C Schonberg, op. cit., p. 437. 

7? Jorge Zulueta; Jacobo Romano, Claude Debussy — La obra completa para piano (análisis y 
manuscritos), Buenos Aires, Febrero de 1964, p. 7. 

„No es exacto afirmar que Debussy aporté a la musica el impresionimo. Introdujo en ella el 
debussysmo, equivalente al simbolismo literario y al impresionismo pictórico. Fundó el reino de lo 
imprevisible anunciado por Arthur Rimbaud y el mundo de las sugestiones proclamado por Charles 
Baudelaire. También el arte poético de Paul Verlaine abunda en términos que se aplicarían a la obra 

Cu toate acestea se aminteşte faptul că nu se poate face o delimitare 
riguroasă între impresionism, simbolism şi chiar realism poetic, comun tuturor 
acestor stiluri fiind acel spirit de înnoire care va fecunda sub chipuri specifice 
fiecare domeniu al artei. „Arta simbolistă, cu formele sale fugare, cere 
muzicianului nostru sublimarea expresiei şi abandonul stilului retoric, pentru a 
converti în muzică cea mai neînsemnată inflexiune sau cel mai subtil soliloc. 

Impresionismul, simbolismul, realismul poetic se întrepătrund într-o 
desfăşurare de virtuozitate şi pasiune intelectuală. Au transformat materia, 
căutând în cuvinte sau culori, nuanţe şi senzaţii noi.”” 


Am putea continua acest demers de analiză a diferitelor concepții 
privind caracterul impresionist al artei lui Debussy însă am risca o listă foarte 
lungă în care ideile ar reveni de fiecare dată îmbrăcate sub o altă formă. Din 
multitudinea de opinii remarcăm formarea câtorva tendinţe care se conturează 
din exemplele de mai sus. Acest lucru provine din înțelegerea diferențiată pe 
care au avut-o reprezentanţii diverselor epoci în legătură cu arta impresionistă. 

Unii îl consideră pe Claude Debussy simbolist şi nu impresionist 
plecând de la faptul că Debussy stăruia îndelung asupra opusului muzical, 
căutând să dea acestuia o semnificație mai profundă, să surprindă în câteva note 
un adânc infinit de emoţii. Este cazul lui Marguerite Long şi al lui Andre 
Suares. 

Pe de altă parte, Roland-Manuel şi Émile Vuillermoz constată 
înrudirea artei lui Debussy cu mişcarea impresionistă, fără să-l numească 
impresionist. Probabil că sensul peiorativ pe care-l avea termenul şi stima 
deosebită pe care i-o purtau maestrului îi obliga să fie mai reținuți în privinţa 
etichetării lui Debussy cu calificativul de impresionist. Dimpotrivă, Charles 
Koechlin consideră calificativul de impresionist drept un reproş ca urmare a 
nesfârşitelor dispute desfăşurate pe tărâm estetic între pro- şi anti-debussysti, 
ştiut fiind faptul că Claude Debussy nu-i simpatiza nici pe unii nici pe alții. 

Există şi o tendinţă în care se preferă a se discuta mai degrabă de stil 
debussyst, particularitatea creaţiei lui Claude Debussy definind în sine limitele 


de Debussy. Lo percibimos en este memorable aviso que el poeta dirige a sus contemporâneos: La 
musica ante todo; el resto es literatura. Este resto compresnde mucha musica: precisamente La 
Literatura. Pero, caracterizando la especie de musica que requiere, Verlaine, define un estado de 
alma que Debussy estara predestinado a traducir en su arte.” 


73 idem, p. 9. 

„El arte simbolista, con sus formas fugitivas, reclama de nuestro músico la sublimación de su 
medio expresivo y el abandono de la ampulosidad, para convertir en musica la mas oscura inflexión 
o el mâs sutil soliloquio Impresionismo, simbolismo, realismo postico se confundian en un 
despliegue virtuoso de pasion intelectual. Transformaban la materia, buscando en palabras o 
colores, matices y sensaciones nuevas.” 

unui stil nou, care nu are granițele perfect delimitate cu arta impresionistă sau 
simbolistă. 

Tendinţa actuală, deşi în cercul muzicologilor francezi se refuză încă 
acest lucru, este de a-l considera pe Debussy drept un compozitor impresionist 
în virtutea respectării tradiției care a consacrat legătura dintre arta lui şi 
impresionism. Harold Schonberg, deşi îl consideră pe Debussy mai apropiat 
simbolismului literar, preferă să sacrifice propria opinie pentru a nu face notă 
discordantă cu ceea ce tradiţia a impus pentru totdeauna. 


3.2. In literatura şi muzicologia românească 


Romeo Alexandrescu constată că „epitetul clasificator de 
impresionist, ce-l însoţeşte cu fidelitate în aproape oricare istorie a muzicii şi 
care, prea generalizator şi în acelaşi timp insuficient de cuprinzător al artei 
debussyste, rămâne totuşi un termen în bună parte acceptabil.”” El face o 
analiză judicioasă privind aceasta afiliatie a lui Claude Debussy cu 
impresionismul sau simbolismul. Aminteşte din start reacția împotriva 
formalismului artei academice caracteristică celor două curente cât şi artei lui 
Claude Debussy. 

De asemenea, face câteva remarci care dovedesc o profundă 
cunoaştere a impresionismului şi simbolismului. Constată bunăoară faptul că 
artişti precum Monet, Manet, Degas, Renoir, Verlaine nu se încadrează 
exclusiv în curentele în care am obişnuit să-i categorisim. De altfel sfârşitul de 
secol XIX şi începutul de secol XX este caracterizat de polistilismul etapelor 
creatoare, de evoluţia artiştilor prin mai multe cadre şi orientări estetice. Cu 
fină intuiție subliniază un punct de divergență între arta lui Debussy şi 
simbolism, şi anume faptul că arta lui nu alunecă niciodată pe făgaşul unor 
achiziţii ermetice, abstracte şi dominate de viziuni himerice cum s-a întâmplat 
uneori cu poezia simbolistă. La Debussy, stările pe care acesta le evocă prin 
muzică nu sunt niciodată maladive, îmbibate de pesimism, ci vitalizante, 
stenice şi solare specifice impresionismului. Si el era preocupat să obțină efecte 
de vaporizare, estompaj, luminiscente sonore difuze, elemente comune 
simbolismului şi impresionismului. 

Pe de altă parte, Romeo Alexandrescu remarcă, pe bună dreptate, că 
Debussy nu va transforma niciodată tehnica drept scop în sine cum se va 
întâmpla cu protagoniştii neoimpresionismului, care vor reduce impresionismul 
la pointilism. „În impresionismul pictural există anumite cuceriri pe care 
paralel, dar nu în împrumut ci exclusiv prin muzică, le înscrie şi arta lui 


™ Romeo Alexandrescu, op. cit., p. 31. 

Debussy. Sunt redarea neconvenţională a senzatiei spontane unită vibratiei de 
lirism provocate, obţinerea autenticului aer liber prin sunete, reîmprospătarea 
creației căreia i se încredinţează cu fidelitate viziunea artistului.””S 

Către finalul cărţii sale dedicată lui Debussy, Romeo Alexandrescu 
revine la problematica raportului dintre arta lui Debussy şi curentul 
impresionist cu precizări suplimentare. Deşi nu întreaga lui creație reclamă 
epitetul de impresionism, Debussy rămâne un compozitor de factură 
impresionistă în virtutea faptului că este primul compozitor care se aliază noilor 
estetici promovate în epocă, fiind totodată şi cel mai apropiat ca factură şi 
simtire de aceştia. Personalitatea lui complexă nu se va mulţumi să preia în 
mod servil nişte tehnici picturale şi să le aplice domeniului muzical. El vibrează 
mai degrabă la suflul înnoitor care aducea noi formule de creaţie în arta 
picturală. Debussy era conştient de faptul că tehnica compoziţiei trebuie pusă în 
slujba simtirii restabilind un raport sănătos în actul creaţiei. Nu tehnica trebuia 
restaurată ci propria sensibilitate, de aici putând să decurgă un meşteşug 
compozițional mai mult sau mai apropiat de tradiție. Nu alierea la formule 
învechite provoacă autenticul în artă. De asemenea, nu dorința de a inova cu 
orice pret produce opere de artă veritabile. Singura răspunzătoare de acest 
lucru este simtirea, bogăţia imaginilor interioare. Ea provoacă reguli noi, ea 
determină inovaţia. Activitatea reflexivă survine ulterior actului creației. 
Aceasta este cheia creaţiei valoroase. Acest lucru îl preia Debussy de la pictorii 
impresionişti, acelaşi lucru încercând să ne transmită şi Romeo Alexandrescu 
atunci când afirmă că „definiţia foarte curentă de impresionism, adoptată de 
comentatorii cei mai multi ai muzicii lui Debussy, corespunde într-adevăr unor 
caractere dominante, noi şi speciale, fără a trebui privită totuşi ca un indicativ 
atotcuprinzător. Nu trebuie să uităm, de altfel, că Debussy nu încerca să creeze 
un corespondent sonor al picturii impresioniste, ci să exprime prin autentic 
limbaj muzical ceea ce mediul înconjurător dăruieşte perceperilor noastre 
interioare, aducând prin dozări infinit de delicate atât un suflu de romantism cât 
şi o intensă vibraţie afectivă si de comunicare psihicä.” Debussy rămâne, ca si 
pictorii impresionişti, profund ancorat în impresiile deşteptate de contactul cu 
natura, fără să urmărească a realiza o copie sonoră a acesteia. Senzatiile 
auditive şi vizuale se contopesc cu cele olfactive şi tactile determinând o 
puternică reacție afectivă din partea autorului. El este mai degrabă preocupat să 
transpună în plan sonor aceste emoţii, fără a pierde cu nimic din prospetimea şi 
multitudinea lor. Arta lui consimte ideii de mimesis în sensul în care reuşeşte să 
provoace acelaşi efect pe care-l provoacă contemplarea naturii. 


75 idem, p. 40. 
7 idem, p. 167. 

Pentru Dumitru Bughici nu pare să existe nici o problemă în privința 
asocierii numelui lui Claude Debussy cu impresionismul. În articolul despre 
impresionism scris de Bughici în Dicţionarul de forme si genuri muzicale, el 
remarcă unitatea dialectică existentă între romantism şi impresionism. Pe de o 
parte, impresionismul continuă ideea artei romantice de căutare a unităţii artelor 
fapt care determină în cadrul impresionismului muzical o mai strânsă legătură 
dintre arta muzicală şi cea picturală care trezeşte anumite corelaţii audio- 
vizuale, dar şi de perpetuare a ideii de programatism, pe de altă parte, 
impresionismul muzical ia atitudine împotriva a tot ceea ce i se părea 
grandilocvent şi lipsit de expresie poetică din arta romantică, wagneriană, în 
special, şi de căutare a unui limbaj melodic, ritmic şi armonic care să satisfacă 
cerințele unei noi sensibilitäti declansatä de prefacerile din arta poetică şi cea 
picturală prin naşterea simbolismului şi impresionismului. 


Wilhelm Berger adoptă acelaşi tip de atitudine atunci când vorbeşte 
de apartenenţa lui Claude Debussy la impresionism. Preocuparea lui Debussy 
pentru culoarea sonoră, motivat fiind de intenţia de a sugera impresii şi senzații 
nemijlocite, depărtarea lui de retorica romantică şi aspiraţia sa către un complex 
nou de forme şi mijloace muzicale, reacția puternică a lui fata de pericolul 
conventionalismului şi academismului sunt argumentele care îl asociază 
definitiv pe Claude Debussy de mişcare impresionistă. 


Asocierea dintre Claude Debussy şi curentul impresionist este tratată 
cu mai multă circumspectie de Radu Gheciu într-un articol despre 
impresionism din Dicţionarul de termeni muzicali. Această atitudine mai 
precaută provine din conştientizarea transferului unui termen, cel de 
impresionism, din domeniul artei picturale în domeniul artei muzicale, transfer 
care poate aduce cu sine denaturarea semnificației originare a acestuia. Atât 
arta picturală cât şi arta muzicală operează cu sisteme de semne distincte fapt 
care duce inevitabil la distorsionarea sensului acordat acestui termen atunci 
când se operează acest transfer. Mentalitatea lui Radu Gheciu asupra artei în 
general este aceea a unui semiotician care restrânge universul oricărei arte la un 
sistem de semne ce conferă, mai mult sau mai putin, substanță artei respective. 
El afirmă că „în arta lui Claude Debussy, de care este uneori ataşat termenul, 
sunt elemente ce pot fi apropiate, până la un punct, de pictura omonimă. 
Considerabila îmbogăţire a limbajului armonic, utilizarea modurilor gregoriene 
şi a celor proprii muzicii Extremului-Orient, scriitura pentru orchestră, bogată 
în combinaţii instrumentale inedite ajungând uneori la o adevărată pulverizare a 
timbrurilor, ca şi scriitura pianistică, plină de nuanţe şi subtile indicaţii de 
expresie, concură la crearea unui sistem de culori sonore comparabil cu irizatia 
cromatică a picturii impresioniste. Arta lui Debussy, ca şi a impresioniştilor, 


76 


este cea a evocării si nu a descriptiei, a sugestiei si nu a reprezentării. (...) În ce 
măsură aceste elemente şi altele, precum preferința pentru miniatura de formă 
liberă degajată de structurile tradiționale, justifică analogia dintre Debussy şi 
pictorii impresionisti este o întrebare care rămâne deschisă.” 

Cu toate că în citatul de mai sus nu face decât să motiveze apropierea 
lui Debussy de curentul impresionist, fără să afirme cu certitudine acest lucru, 
Radu Gheciu va confirma impresionismul lui Debussy într-o publicaţie 
ulterioară. Pentru el nu există nici o ruptură între gândirea lui Debussy şi 
mişcarea artistică a momentului. Este conştient de aproximatia care se face prin 
extrapolarea semnificației termenului de impresionism şi la domeniul muzicii. 
De aceea trece termenul între ghilimele. El confirmă faptul că „muzica lui 
Debussy poate fi încadrată ideii de impresionism.” Impresionismul lui 
Debussy îşi găseşte justificare şi în faptul că ceea ce au încercat pictorii 
impresionişti să realizeze din arta lor, prin muzicalizarea ei, realizează în plan 
răsturnat Claude Debussy cu arta muzicală, transformând-o într-o artă picturală. 


George Pascu remarcă faptul că nu putem atribui întregii creaţii lui 
Claude Debussy caracter impresionist. El este un compozitor impresionist în 
măsura în care arta lui se înrudeşte cu arta pictorilor francezi prin predilectia 
pentru evocarea impresiilor, prin admiraţia netarmurita pe care o are fata de 
natură, prin preocuparea pentru colorit, efecte atmosferice, contururi incerte şi 
armonii ambigui etc. 


4. Critică a ideii că stilul impresionist se 
limitează doar la arta picturală 


Au circulat opinii conform cărora arta impresionistă se restrânge doar 
la arta picturală întrucât are ca punct de plecare domeniul senzatiilor vizuale 
care au ca obiect de desfătare lumina naturală, infinit diversificată pe pânzele 
lor. În felul acesta nu am mai putea dezvolta ideea că impresionismul se extinde 
şi în muzică. Opinia se doreşte a fi de fapt restrictivă, mărginită şi 
marginalizatoare. Faptul că pictorii impresionişti sunt preocupaţi a reda 
complexele de senzații declanşate de contemplatia lirică a naturii, că natura nu 
este decât pretext pentru actul creației este o părere care trebuie depăşită şi 
adâncită ca semnificație. Chiar şi George Bălan cade în această capcană deşi el 
nu neagă impresionismul muzical. A imagina impresionismul doar ca 
preocupare pentru a reda acea pastă de senzaţii înseamnă a mutila ființa umană 
de ecoul afectiv, de sentimentul cenesteziei, de filtrare a impresiilor prin sita 


77 Zeno Vancea, op. cit., Ed. Ştiinţifică şi Enciclopedică, Bucuresti, 1984, p. 236. 
78 Radu Gheciu, Melpomene, Erato, Euterpe, Ed. Eminescu, Bucureşti, 1990, p. 164. 

unui temperament de artist. În fond, tocmai această vibraţie lirică declanşează 
impulsul spre exteriorizarea lui într-o operă de artă. Faptul că traseul ales este 
vizual sau auditiv tine de specializarea anumitor funcţii. Chiar dacă totul pleacă 
de la vizual nu se neagă o anumită capacitate a omului de a transpune anumite 
senzaţii în planul altor senzaţii, fenomen pe care îl defineam mai devreme drept 
sinestezie. Atunci când creează, un pictor poate să fie invadat şi de o anumită 
melodie, chiar dacă rudimentară. Arta înseamnă expresie. Impresiile primite de 
la realitate sunt convertite printr-o tainică alchimie în expresie fără ca acestea 
să se confunde unele cu altele. Chiar dacă arta pictorilor impresionişti percepe 
natura nu ca un subiect de meditaţie, ci ca o sursă nemijlocită de senzaţii pure, 
în care răzbate dragostea mistică pentru lumină (Pierre Francastel), Debussy 
reacționează în mod identic față de natură şi sunet, sursa inspiratoare şi materia 
artei sale. 


5. Conexiuni şi divergente între gândirea lui 
Claude Debussy şi estetica impresionistă sau 
simbolistă 


Punctul central al gândirii lui Claude Debussy îl constituie ideea că 
arta trebuie înnoită prin înnoirea sentimentelor, că ea şi-ar putea găsi resurse 
din contemplatia naturii, din profunda filiatie care există între sufletul omului şi 
sufletul naturii. Atunci când îşi exprimă convingerile estetice în scris, Debussy 
dezvăluie mai degrabă o orientare de esență simbolistă, chiar dacă peste tot 
răzbate admiraţia lui netarmurita pentru natură. Atunci când afirmă că „muzica 
începe acolo unde cuvântul este neputincios a se exprima; muzica este făcută 
pentru ceea ce este inexprimabil”” dezvăluie înrudirea lui cu arta simbolistă, 
Rimbaud formulând într-o scrisoare celebră aproape acelaşi lucru cu privire la 
poezia simbolistă care trebuie să noteze ceea „ce nu poate fi exprimat”. 
Scrisoarea lui Rimbaud datează din data de 15.05.1871, fapt care nu exclude 
posibilitatea ca Debussy să o fi citit. Se remarcă din partea lor preocuparea de a 
înzestra arta cu capacitatea de a realiza vizibilul sau audibilul, ceea ce înseamnă 
a reda ceea ce scapă vederii sau auzului comun. 

Pe de altă parte, Debussy vorbeşte de capacitatea muzicii de a trezi 
senzaţii corelate, efect specific simbolismului. Muzica are mai întâi propriul ei 
discurs în inima şi sufletul compozitorului pentru ca abia apoi să răzbată în 
afară. Armonia ei provine din armonia naturii filtrată ulterior în creuzetul 
matricei umane pentru a produce din freamătul acesteia armonia eternă, opera 


™ apud Romeo Alexandrescu, op. cit., Debussy, p. 53. 
% Ovidiu Drâmba, op. cit., p. 420. 

de artă. „Colaborarea tainică între ondulările aerului, freamătul frunzişului şi 
mireasma florilor s-ar sävârsi; muzica având darul de a reuni toate aceste 
elemente într-o îmbinare atât de desăvârşit firească încât ar părea să purceadă 
de la fiecare din ele...”%! Muzica trebuie să fie arta care dezvăluie semnificaţia 
simbolurilor preluate din lumea înconjurătoare pentru a revela adevărata lume, 
lumea spiritului, lumea în care tronează Ideea. De aceea, Debussy va crea o artă 
menită să impresioneze şi să creeze un amestec de senzaţii de culoare, miresme, 
sunete, de un nebănuit rafinament. Ritmul, factor determinant atât în poetica 
simbolistă, cât şi în muzica lui Debussy, va deveni elementul cu una dintre cele 
mai mari capacități de sugestie, ritmul clasic transformându-se într-o 
componentă extrem de subtilă în arta lui Debussy. 

Debussy n-a fost niciodată preocupat de virtuozitatea artificială a 
tehnicii componistice, de rapiditatea de a transfera în plan muzical impresiile 
resimtite într-un anumit cadru, fapt care nu exclude elementul tehnic de o 
deosebită complexitate. Se ştie că nota cu mare minutiozitate fiecare detaliu pe 
care-l intenţiona, reflectând îndelung asupra gradului de reuşită artistică al 
acestuia, revenind şi recorectând dacă era nevoie partitura muzicală. Aşa s-a 
întâmplat bunăoară cu partitura operei Pelléas şi Melisande pe care o termină în 
1895 însă ea a circulat sub forma mai multor variante până în 1902, când a fost 
definitivată şi montată pentru prima dată. „Culege impresii” spunea Debussy 
elevului său Raul Bardac, „dar nu te grăbi să le notezi."*? Debussy nu înţelege 
niciodată lumea ca pe o sumă de senzații fără semnificaţie, ca pe un inventar de 
forme dincolo de care poate fi orice aşa cum postulează unii pictori 
impresionişti. Cred că niciodată n-am putea transfera titlul unuia dintre 
preludiile sale asupra altuia fără să modificăm semnificația acestuia. El rămâne 
solidar impresionismului prin efortul său de a găsi cel mai adecvat echivalent 
muzical unor stimuli senzoriali, însă niciodată nu s-a rezumat doar la faptul că 
ei doar există. Natura nu e niciodată înregistrată de el ca o sumă de accidente 
auditive, ca o aglomerare de fenomene, fără alt mister decât acela al propriei lor 
apariții. Se ştie faptul că respingea orice aluzie onomatopeică în opera 
muzicală, intrebuintarea acesteia având efectul de a plictisi şi de a risipi tot 
farmecul auditiei. La Debussy, pădurea emană un anumit mister, iar adâncimea 
ei de necuprins înflăcărează imaginaţia, apusul soarelui provoacă un sentiment 
de contemplatie şi tăcere, fiind preocupat în muzică „de a evoca după plac 
meleagurile ireale, lumea de certitudini şi himere ce trudeşte în ascuns pentru a 
făuri poezia tainică a nopților, miile de şoapte anonime ale frunzelor mângâiate 
de razele lunii.”® Pentru el natura este spaţiu privit şi nu văzut. 


31 Claude Debussy, op. cit., Domnul Croche..., p. 71. 
% apud Romeo Alexandrescu, op. cit., p. 43. 
% Claude Debussy, op. cit., p. 75. 

Natura rămâne cadrul care suscită cel mai mult ființa estetică a 
compozitorului, îl provoacă în mod firesc să creeze plecând de la ideea că 
există o înrudire tainică între sufletul naturii şi sufletul autorului. „Zgomotul 
mării, curba unui orizont, vântul printre ramuri, strigătul unei păsări, trezesc în 
noi multiple impresii. Şi, dintr-o dată fără să consimtim câtuşi de putin, una 
dintre aceste amintiri se răspândeşte în afara noastră şi se exprimă în limbaj 
muzical. Această amintire poartă în ea însăşi armonia.”** Muzica tresare în 
spiritul compozitorului la fel cum tresaltă natura în plinätatea senzatiilor oferite 
debarasându-l de orice travaliu speculativ. Momentul creației devine la 
Debussy intuiţie şi nu act reflexiv. 

Pe de altă parte Debussy nu se dezminte atunci când îşi dezvăluie 
gândirea simbolică, facultatea acesteia de a simboliza şi de a investi cu sensuri 
noi fapte, acţiuni, personaje, idei, dezbătând mult discutatul subiect al dramei 
lirice cu fostul său profesor Ernest Guiraud. Nimic nu-l împiedică să pună pe 
seama destinului acțiunea din Pelléas şi Melisande sau să-l infatiseze pe Isus 
din misterul Martiriul Sfântului Sebastian mai degrabă ca pe un Adonis din 
mitologia greacă, aşa cum şi-l va imagina mai târziu şi Salvador Dali. Detaliile 
de natură informaţională restrâng aria de manifestare a imaginației umane, o 
constrâng să urmărească un traseu impus de autor. De aceea va prefera un autor 
simbolist, este vorba de Maeterlinck, atunci când se va decide să compună 
singura lui operă. El consonează cu estetica simbolistă dacă autorul ales, prin 
natura subiectului, îi va îngădui să-şi grefeze visul pe al lui, „care va imagina 
personaje a căror poveste şi cămin nu vor fi din nici un timp şi nici un loc; care 
nu-i va impune în mod despotic scena pe care trebuie să o zugrăvească şi care îl 
va lăsa liber, pe ici pe acolo, să facă mai multă artă decât el şi să-i 
desăvârşească lucrarea.”* 

Prin urmare, nu se poate să nu ne punem tranşant întrebarea dacă 
Debussy este sau nu compozitor impresionist, dacă nu cumva, aşa cum am lăsat 
să se întrevadă pe alocuri de-a lungul acestui periplu, îl putem lega mai degrabă 
de mişcarea simbolistă cu care de altfel a simpatizat mai mult. Concluzia poate 
fi una de natură simbolică. El aparţine unor multiple tendinţe manifestate în arta 
sa. Putem vorbi de modernism, de debussysm, de romantism şi realism, de 
impresionism, fovism şi simbolism, de parnasianism şi wagnerism, de exotism, 
spaniolism şi alte -isme în cadrul artei sale. Dacă Claude Debussy aparţine într- 
o mai mică sau mai mare măsură unuia dintre aceste curente are mai puțină 
importanță atâta timp cât este respectat spiritul lui care nu şi-ar fi dorit 
niciodată să fie fixat o dată pentru totdeauna în limitele unei anumite orientări 
artistice. De aceea, scopul acestui demers cognitiv de până aici a fost să 
lămurească mai bine unele înrudiri pe care creația şi gândirea lui Claude 


34 idem, p. 53. 
% Romeo Alexandrescu, op. cit, p. 53-54. 

Debussy le dezvăluie cu acestea, în special cu impresionismul şi simbolismul. 
Acest lucru nu înseamnă faptul că-i putem atribui orice calitate estetică dacă 
aceasta nu-şi găseşte corespondent în creația lui. Probabil că cel mai greu lucru 
este să facem să supravieţuiască imaginea nefärâmitatä a omului Debussy în 
conştiinţa noastră fără să avem îndoiala că am denaturat-o cumva. Chiar dacă 
demersul nostru va consta în decriptarea operei sale, din când în când trebuie să 
recurgem la cuvintele lui Debussy care afirmau că „disciplina trebuie căutată în 
libertate şi nu în formulele unei filozofii învechite şi bună pentru cei slabi. Să 
nu asculti sfaturile nimănui, decât poate ale vântului care trece şi ne istoriseşte 
povestea lumii.”*° 


% Claude Debussy, op. cit., Domnul Croche..., p. 12. 

Capitolul V 

Muzică picturală sau pictură muzicală? 
Caracteristici generale 

ale artei lui Claude Debussy 


Atunci când vorbeşte despre Debussy, Alexandru Husar realizează o 
admirabilă sinteză a esteticii şi creaţiei acestuia, remarcând încă de la început 
ceea ce sesiza şi Romeo Alexandrescu cu privire la raportul existent între arta 
lui Debussy şi calificativul de impresionist atribuit lui Debussy, rezumându-se 
la câteva aspecte esențiale: „Deşi Debussy a refuzat totdeauna calificarea de 
impresionism, şi impresionismul nu poate revendica ansamblul muzicii sale 
căci nu e prezent in toate operele lui şi nu e fără îndoială elementul 
fundamental al artei sale (...), o sursă importantă a inspiraţiei sale se găseşte în 
natură, de la Preludiul la După-amiaza unui faun (1894) la Marea (1905) si la 
operele ce vor urma.” 

Contactul lui Debussy cu natura rămâne un fapt primordial în activarea 
reproducerea acesteia cu mijloace muzicale. Ceea ce face Debussy nu este 
esențial descriptiv, însă un tip de descriptivism se păstrează în măsura în care 
ne face să trăim, prin mijlocirea muzicii lui, aceleaşi impresii declanşate de 
contemplarea naturii. Mimesisul se manifestă la nivelul sugestiei. Compozitorii 
francezi au manifestat o sensibilitate deosebită în a reda natura în operele lor, 
plecând de la Janequin, Rameau şi până la Berlioz, momentul Debussy 
survenind ca o încununare şi distilare a tuturor acestor eforturi, ajungându-se la 
un rafinament muzical nebănuit, capabil să reproducă cele mai fine vibrații ale 
naturii, transformând-o într-un spectacol tainic care degajă în fiecare colt al lui 
atmosfera intimistă a picturii impresioniste. În replică, Alexandru Husar 
adaugă: „Chiar dacă intenţiile muzicianului nu sunt esenţial descriptive, există 
totuşi strânse legături între muzică şi amintirea impresiilor resimtite în faţa 
naturii. Dacă Debussy nu e nici primul nici ultimul muzician care transcrie în 
muzică senzaţii vizuale sau auditive încercate în prezența naturii, insistența cu 
care el se dedă acestei lucrări ne face evident să ne gândim la primatul pe care 
pictorii impresionişti îl dau peisajului. Şi, cum s-a observat, nu numai teoretic, 
Debussy se pronunță pentru o muzică izvorâtă din contactul intim al artistului 
cu natura. Muzica sa redă adecvat mişcarea apelor, jocul valurilor iscat de 
vânturile care se schimbă, asfintitul soarelui. Apelând la cartea naturii, o carte 
insuficient folosită de muzicieni conform concepției sale, muzica este mai 

apropiată de natură decât orice. Numai muzicienii au privilegiul de a putea 
simți poezia nopții şi a zilei, a pământului şi a cerului, de a recrea atmosfera şi 
ritmul märetului freamăt al naturii. S-a şi spus că aproape întreaga creaţie a lui 
Debussy este o seducătoare imagine a naturii, a atmosferei şi a ritmului 
märetului ei freamăt. În preludiile şi nocturnele sale auzi adierea vântului de 
câmpie, dialogul vântului cu marea, ce a văzut vântul de apus, căderea 
frunzelor moarte, jocul valurilor mării de dimineaţă până la amiază, picăturile 
de ploaie ce cad peste grădini. Debussy sugerează acel halo emotiv de care sunt 
înconjurate urmele paşilor pe zăpada, terasa în umbră, umbra arborilor, 
mişcarea domoală a norilor, seara înmiresmată de parfumul florilor, de märetul 
freamăt al naturii. El urmăreşte să redea sufletul peisajului, atmosfera sa lirică, 
poezia pe care o respiră. Muzica sa e o patetică autobiografie spirituală. Si, ca 
atare, impresionismul muzical, la un nivel formal isi află reversul de fond.”*” 

Natura pare să fie privită de Debussy prin aura propriei sale 
sensibilitäti, ea capătă caracteristicile sufletului pe care Debussy, în mod 
inconştient îl proiectează asupra colturilor de natură care-i deşteaptă sentimente 
cvasiestetice. Esteticul survine abia atunci când toate aceste impresii capătă 
formă sensibilă în cadrul opusului muzical, atunci când materia muzicală 
trăieşte propria ei viață capabilă să adauge impresii noi, mai mult sau mai 
depărtate de simtirile compozitorului. Forma muzicală fuzionează cu materia 
psihică alcătuită din multitudinea de impresii extramuzicale, în aceeaşi manieră 
în care pictorii impresionişti căutau să surprindă pe pânză mişcările subtile, 
nuantate, diafane ale spiritului unit în contemplatie cu natura. Opusul muzical 
care ia naştere astfel nu va avea niciodată un caracter arid, nu va fi dominat de 
o structură muzicală inflexibilă care să constrângă inspiraţia să intre calculele 
reci ale rațiunii, asemenea unui pat procoustian. Dimpotrivă, limbajul muzical 
va fi impregnat, saturat de motivații sau simboluri de natură extramuzicală, care 
vor determina, în consecință, crearea unui organism muzical viu, în aparență 
lipsit de o structură apriori constituită. „Aceste particularităţi ale limbajului 
muzical nu sunt în general inflexiuni pur formale; ele traduc, la Debussy, 
subtilele nelinişti ale unei sensibilitäti perpetuu în ascultare, care răspunde 
sensibilităţii perpetuu treze a pictorilor. "8 

Pierre Francastel, unul dintre cei mai profunzi cunoscători ai 
curentului impresionist, şi când spun acest lucru mă refer şi la faptul că nu se 
rezumă doar la o acumulare de date biografice atunci când vorbeşte despre 
acesta, ci întocmeşte extrem de veridic un portret spiritual al lui, încurajează 
astfel de corelaţii între diversele arte, în special între arta muzicală şi cea 
picturală: „comparaţia trebuie continuată şi lărgită în domeniul apropiat 
muzicii. Căci aşa cum s-a mai spus, nu este adevărat că o paralelă făcută între 


37 Alexandru Husar, op. cit., p. 174-175. 
% René Jullian, Le mouvement des arts du romantisme au symbolisme, Paris, 1979, p. 334. 

efectele urmărite de către artişti care se exprimă cu ajutorul unor forme de artă 
diferite să fie neapărat superficială şi iluzorie. Ar însemna să uităm tocmai 
faptul că tehnica nu se află decât în slujba inspiraţiei şi, mai ales, că între planul 
inspiraţiei pure şi cel al tehnicii există, am putea spune, interpuşi: legile 
armoniei, ale compoziţiei, ale proportiei, care sunt comune tuturor artelor, ba 
mai mult, într-o oarecare măsură, muzica evocă imagini, aşa cum pictura evocă 
ritmuri. Este deci perfect justificat să admitem că într-o anumită epocă, diferiți 
artişti exprimându-se prin procedee deosebite reprezintă o stare de spirit foarte 
apropiată şi că se slujesc de metode strâns înrudite." 

Nu intentionäm să realizăm o analogie mecanică între elementele de 
limbaj specifice celor două domenii ale artei, muzica şi pictura, însă este 
relevant poate să amintim de preocuparea unor compozitori care au căutat să 
realizeze o corespondenţă între auditiv şi vizual. Skriabin a fost obsedat de 
ideea de a ilustra realitatea misterului prin artă, motiv pentru care el încearcă o 
fuziune a artelor şi simțurilor utilizând proiecții cromatice stabilite pe baza unor 
tabele de corespondenţă a spectrului înălțimilor sonore cu spectrul culorilor (do 
= roşu, re = galben strălucitor, la = verde, mi = alb-albăstrui etc.), lucru pe care 
îl realizează în lucrarea Prometeu. Se pare că şi Rimski-Korsakov ar fi îndrăgit 
o astfel de idee. 

În Domnul Croche antidiletant, Claude Debussy pune pe seama 
acestuia (d-ul Croche este văzut de Alfred Hoffman ca un alter-ego al lui 
Debussy însuşi) următoarea afirmaţie în care „vorbea despre o partitură de 
orchestră ca despre un tablou (să nu uităm faptul că Debussy a pictat în 
copilărie, înainte de a se apuca de cântat la pian, vădind un talent deosebit în 
acest domeniu şi că ulterior, în scrierile sale, manifesta o uşurinţă cu totul 
aparte în a aprecia diversele producţii artistice din mai multe arte), aproape fără 
să intrebuinteze termeni tehnici (...) paralela pe care a făcut-o între orchestra 
lui Beethoven, reprezentată pentru el printr-o formulă în alb şi negru, generând 
în consecință gama încântătoare a tonurilor cenuşii, şi acea a lui Wagner: un fel 
de pastă multicoloră întinsă aproape uniform şi în care îmi spunea că nu mai 
poate deosebi sunetul unei viori de acela al unui trombon.” 

Construcţia pe care vom încerca să o realizăm se bazează în 
mare parte pe analogii intuite sau analogii consacrate de anumiţi autori între 
termenii limbajului pictural şi termenii limbajului muzical, construcție care nu 
are pretenţia de a figura sub o unică înfăţişare. Schema prezentată ni se pare cea 
mai operativă din punctul nostru de vedere pentru a ilustra achiziţiile comune 
realizate de cele două arte raportate la stilul impresionist fapt care poate 
certifica cu mai multă tărie existenţa impresionismului şi în muzică: 


% Pierre Francastel, op. cit., Ed. Meridiane, Bucureşti, 1977, p. 156. 
% Claude Debussy, op. cit, Domnul Croche..., p.3-4. 

Sistem semiotic preponderent Sistem semiotic preponderent 
auditiv vizual 


spatialitate 
tonalitate perspectiva 
consonanta - disonanta clar — obscur 


forma muzicală, ruptura cu tradiția forma picturală, premize ale 
clasico-romanticä picturii nonfigurative 


melodia - element decorativ, 
tematicä cu contur sinuos, de 
arabesc 


functionalitate timbralä, expresia funcționalitate a culorii, tuse 
politimbrală pure neamestecate 
. . pulverizare ritmica, tehnica 
timpul muzical ee 
pointilista 


Opera de arta este elanul vital incremenit in materie. Dintre toate artele 
muzica exprima cel mai bine fluiditatea emotiei imbogatita de mii de nuante 
din ce in ce mai spiritualizate ce aspira tot mai mult spre transcendenta. Clipele 
parfumate din esente de frumusete decurg una din alta, se rasfrang una asupra 
celeilalte ca-ntr-o ploaie de caleidoscopice irizări ce refuză materialitatea dura, 
ancorandu-se intr-o pura multiplicitate, imagine a spiritualului. Ecourile diafane 
ale celor mai fine reverberatii sufleteşti se amplifică într-o amplă spirală ce 
transpune în sunete întreaga fluiditate interioară a proceselor de conştiinţă, acea 
melodie psihologică descătuşată de orice act rebarbativ. În acest fel, 
impresionismul muzical, prin capacitatea de sugestie a limbajului abordat, redă 
omului starea originară de pură emoție şi mirare în fata naturii. 

Nimeni altul nu a ştiut să cultive mai bine voluptatea şi senzualitatea 
sunetului decât Claude Debussy, justificând pe deplin afirmaţia lui Romain 
Roland care-l considera geniul gustului. „Scriitura muzicală, nuanţată şi difuză, 
cu contururi estompate, realizată adesea printr-o anumită pulverizare, o anumită 
diviziune a substanței muzicale, o putem apropia de tehnica picturală realizată 
prin mici tuşe proprii impresionistilor precum Monet, Seurat, etc.””! 


linie ghicită, contur niciodată 
trasat, renunțarea la desen 


Armonia reprezintă unul din elementele prioritare în cadrul unei 
lucrări de factură impresionistă, cuceririle ei fiind strâns legate de diluarea 
sentimentului de stabilitate tonală. Acest lucru se întâmplă prin predilectia lui 
Claude Debussy de a reînvia formule armonice arhaice care întrebuințează 
tehnica faux-bourdonului, cvintele paralele, relaţiile funcționale de tip modal, 


* Marc Vignal, op. cit., p. 382. 

combinate cu agregate sonore rezultate din acorduri cu note adăugate sau 
acorduri prin suprapuneri tonale, prin utilizarea politonalitätii. Impresia este 
una de dizolvare tonală, Claude Debussy eludând cultivarea disonantei în sine 
aşa cum avea să o practice a doua şcoală vieneză. Tonalitatea nu este acerb 
negată ci mai degrabă se caută funcționalitatea unor blocuri sonore al căror 
aspect se deplasează către domeniul timbral. Marea varietate de acorduri cu 
care se confruntă urechea omenească o face incapabilă de a mai zămisli criterii 
stricte de ierarhizare a acestora. Din această cauză se vorbeşte de caracterul 
cetos, ambiguu, nebulos ce lasă deseori loc unor multiple interpretări a lor. Iată 
de ce unii muzicologi afirmă că „la Debussy totul a devenit tonică, însă cu un 
număr nesfârşit de variante.”*? 

S-a obişnuit a se asocia latura armonică a muzicii cu dimensiunea 
spațială a ei, ca şi cum evenimentele muzicale, prin suprapunerile sau 
succesiunile lor, s-ar derula în spaţiu. „Pentru Hindemith armonia reprezintă 
dimensiunea spaţială a muzicii, iar tonalitatea este asociată de el cu ideea de 
perspectivă.” În tablourile impresioniste dispare noţiunea de perspectivă. 
Lipseşte senzaţia de adâncime vizuală prin renunțarea creării unui punct de 
fugă în funcţie de care să se redea iluzia optică a perspectivei. Construcția 
geometrică este eradicatä, spatialitatea fiind realizată prin acele degradeuri fine 
de culoare. În felul acesta nu se mai vorbeşte de planuri principale sau 
secundare ci mai degrabă de impresia de uniformizare a perspectivei. Tabloul 
impresionist caută realizarea unui efect global de luminozitate în care 
diversitatea tonurilor participă la simfonia cosmică a naturii. Perspectiva devine 
o chestiune de colorit local, astfel că putem afirma, transpunând constatarea cu 
referire la tonica din domeniul muzical, că în tablourile impresioniste totul a 
devenit perspectivă, însă cu un număr nesfârşit de variante. 


Se vorbeşte în muzica impresionistă de dispariţia noţiunii de 
disonanta, de absența pregătirii şi rezolvării ei, de emanciparea ei în 
consonantä. Acest lucru este realizat de Debussy prin intrebuintarea 
ciorchinelor de acorduri paralele care antrenează în acest mers cvinte, septime 
şi none lipsite de orice obligativitate de rezolvare. În impresionism distincția 
consonantä-disonantä este anihilată prin suprimarea celui de-al doilea termen 
şi tratarea lui în regim de consonantä. Nu se urmăresc stridentele armonice sau 
crearea unui profil dialectic prin accentuarea antagonismului dintre acestea. În 
impresionism disonanta nu înseamnă negarea consonantei, ci mai degrabă sunt 
transferate calitățile consonantei asupra disonantei. „Debussy dă o calitate 
consonantică disonantelor sale.”** Dacă in muzica postromantică tendința a fost 


” apud Alexandru Pascanu, Armonia, Ed. Didactică şi Pedagogică, Bucuresti, 1982, p. 473. 
* apud George Bălan, op. cit., Muzica - Temă ..., p. 279. 
” Clemansa Liliana Firca, op. cit., p. 66. 

de a asimila consonanta cu disonanta, în impresionism sensul se inversează. 
Atenuarea contrastului dintre acorduri produce similitudini între aspectele 
sonore ale acestora. Urechea tinde să le perceapă nediferentiat, distincţia dintre 
ele fiind atât de fină încât declanşează sentimentul muzicalitatii, al magiei 
sonore, al iluziei realității. 

Transferând această dualitate din domeniul muzical la cel al picturii, 
dualitate asimilată prin utilizarea tehnicii clar-obscurului, se remarcă acelaşi 
lucru. Este vorba aici de modul în care se caută a fi redată umbra în tablourile 
impresioniste prin renunțarea la nuanțele de negru. În impresionism totul 
devine o simfonie de culori, umbra nu e neagră, ci ea însăşi e colorată. Tendinţa 
este de a sugera diferențele dintre părțile luminate şi cele întunecate printr-un 
raport de valori de tonuri, fapt care va duce la necesitatea de a se servi de tonuri 
chiar mai deschise decât în natură. Umbra, asimilată disonantei muzicale, 
devine culoare dizolvată în cadrul general al tabloului. Nu mai există tehnică a 
clar-obscurului ci o invazie de lumină pe toată suprafaţa pânzei, lumină ce 
rezultă din raportul tonurilor clare fata de tonurile întrebuințate pentru părțile 
umbrite, şi acestea însă tot colorate. 


S-a afirmat pe nedrept că lucrările muzicale ale lui Claude Debussy nu 
mai au formă, lucru fals. Când se afirmă lucrul acesta se confundă de regulă 
forma cu structura, uitându-se faptul că „forma în muzică — remarcă Herman 
Erpf - este trăirea auditivă a unei structuri””, că forma este cea care mediază 
perceperea structurii. Orice existent are formă astfel că această confuzie viza de 
fapt structura care nu mai corespunde în cazul lui Claude Debussy cu tradiția 
clasico-romantica. Gresit ar fi şi să susţinem că lucrările lui Debussy n-ar mai 
avea structură, că elementele morfo-sintactice ale constructului muzical nu s-ar 
mai corelationa în noi structuri. Din acest punct de vedere Claude Debussy este 
un inovator cu sclipiri vizionare. Forma la Debussy este în permanentă 
prefacere la realizarea căreia participă toate celelalte elemente constitutive ale 
fenomenului muzical. Punctul culminant în această prefacere îl va constitui 
baletul pentru orchestră Jeux care „marchează, aşa cum susține P. Boulez, 
înscăunarea unor forme muzicale ce, reînnoindu-se instantaneu, solicită un mod 
de audiere nu mai putin instantaneu.” Forma se fluidizează, culoarea devenind 
generatoare de formă. 

În pictura impresionistă se întâmplă acelaşi lucru. Formele preluate din 
contextul naturii nu sunt decât un pretext pentru a pune în valoare nesfârşita 
varietate de tonuri. Imaginea lor este incetosata, pictura impresionistă abdicând 
de la idealurile Renaşterii, promovând în felul acesta o orientare din ce în ce 


° apud Laura Vasiliu, Articularea şi dramaturgia formei muzicale în epoca modernă (1900 — 


1920), Ed. Artes, Iasi, 2002, p. 19. 
°° apud Antoine Goléa şi Marc Vignal, op. cit., p. 138. 

mai putin realistă. Pentru prima dată artistul nu mai este preocupat de redarea 
obiectivă a lucrului văzut ci urmăreşte să surprindă întâlnirea dintre universul 
fizic şi conştiinţa umană, a modului în care se instalează imaginile în conştiinţă. 
Dacă prefacerile lumii înconjurătoare se desfăşoară mai încet, psihicul omului 
decalează prin mobilitate această transformare. Or, ancorarea pictorilor 
impresionisti în surprinderea fenomenelor aşa cum subzistă ele în conştiinţă, 
determină alterarea şi deformarea spaţiului artistic. Forma se pulverizează o 
dată cu conştientizarea faptului că dinamica interioară a sufletului îşi pune tot 
mai mult amprenta asupra ei. 


Melodia debussystă nu mai ocupă un rol principal în cadrul lucrării 
muzicale. Ea trece în plan secundar lăsând prioritate altor componente ale 
discursului muzical. Constituită din scări pentatonice, din gama prin tonuri sau 
din diferite moduri arhaice bisericeşti, ea este mai degrabă un reflex al armoniei 
întrebuințate, fiind guvernată de alte principii de construcţie decât melodia 
clasică. Şi ea este afectată de viziunea picturală specific impresionistă. Ea 
devine politimbrală în sensul în care nu mai este destinată execuţiei la un singur 
instrument. Melodia ia naştere din juxtapunerea mai multor culori 
instrumentale astfel încât conturul ei se fragmentează în mai multe secțiuni. 
Chiar dacă procedeul tehnic se întâlneşte şi în lucrările clasicilor, romanticilor 
şi a postromanticilor, el începe să fie întrebuințat conştient şi cu insistență abia 
în creaţia lui Debussy, având rolul de a sugera trecerea de la o stare afectivă la 
alta prin calități aproape nediferentiate. Definită pentru prima dată de Arnold 
Schânberg prin conceptul de K/angfarbenmelodie (melodia timbrelor), aceasta 
va evolua către o pulverizare totală a conturului melodic care va duce la apariţia 
pointilismului în muzică undeva către mijlocul secolului al XX-lea. 

În pictură, procedeul pointilist devine exclusiv abia în 
neoimpresionism, unde tehnica pointilistă se confundă cu impresionismul dând 
naştere acestuia. Începe să fie cultivat cu precădere de Pissaro şi alti câţiva 
urmărind prin utilizarea lui descompunerea realităţii în spoturi de lumină şi 
culoare pentru a reţine de aici doar emoția ingenuä. Contururile, liniile 
neîntrerupte lipsesc practic din tabloul impresionist. Acestea iau naştere din 
juxtapunerea tonurilor pure care formează în felul acesta o imagine 
tremurătoare asemenea imaginii reflectate în apă. 


Prin analogie cu vizualul, timbrul este denumit şi culoarea sunetului, 
expresie propusă de H. Helmholtz. Această proprietate îşi află originea în 
fenomenul rezonantei naturale. O dată cu impresionismul, calitatea timbralä ce 
ocupa un rol secundar în epocile creatoare anterioare, capătă un alt statut în 
cadrul opusului muzical. Sunetul devine identificabil prin mijlocirea acestei 
componente în detrimentul celorlalte respectiv înălțimea, durata, intensitatea. 

Dimensiunea spectrală a fenomenului sonor capătă importanță majoră, efectul 
ei fiziologic putând fi influenţat de colaborarea celorlalte trei mărimi. A. 
Schönberg marchează această preocupare prioritară a compozitorilor fata de 
calitatea timbrală atunci când afirmă că: „Mie mi se pare că un sunet este 
perceput esențialmente prin timbrul său, înălțimea fiind doar una dintre 
dimensiunile sunetului. Timbrul este un domeniu vast, din care înălțimea ocupă 
doar o parte.” 

Impresionismul muzical inițiază un adevărat cult al culorii sonore la 
conturarea căruia contribuie tonalitatea aleasă, registrul, atacul şi nuanțele. 
Debussy manifestă predilecție pentru tonalitätile cu multe alteratii la cheie 
pentru faptul că ele rezonează cu o anumită delicateţe exotică urechii umane. 
Tuseul instrumental care pleca dintr-o anumită ştiinţă a atacului, ştiinţă ce căuta 
să ignore efectele percutive de producere a sunetului, preferința pentru anumite 
compartimente instrumentale neglijate altădată, grija de a nota cu minutiozitate 
fiecare detaliu de stare sufletească sau nuanţă, inventând dacă era nevoie 
termeni şi expresii muzicale noi de sorginte simbolistă, toate acestea coroborate 
cu o inepuizabilă inventivitate armonică creau un efect global copleşitor al 
cărui farmec se impunea nu prin forță ci prin diversitate şi rafinament. 
„Gradaţiile lui Debussy nu ating niciodată paroxismul unui forte-fortissimo. În 
muzica sa se mişcă munții fără tunete şi bubuituri ostentative. Este un spaţiu 
muzical imens în care cele mai spectaculoase confruntări se pot resoarbe înainte 
de a ne strivi.”” Acest lucru determină o modificare a mentalitätii funcționale. 
Functionalitatea tonal-armonică va fi înlocuită cu funcționalitatea timbrală, 
culoarea sonoră va fi cea care va configura şi va genera, cum spuneam anterior, 
forma muzicală. 


Ritmul la Debussy este de o bogăţie incomparabilă. Nesfârşita 
mobilitate a tempoului, intrebuintarea consecventă a valorilor considerate 
iraționale, atacuri incisive, pe de o parte, iar pe de altă parte, suprapunerile 
poliritmice, formulele ritmice ostinate, secvențele compartimentate sau 
diviziunile instrumentale pe tremolouri, converg către eşalonarea a două 
modalități de acumulare a evenimentelor sonore structurate pe axa dens- 
rarefiat. În ambele cazuri tendința este de a suprima bara de măsură, fie prin 
impresia de cvasiimobilitate a acestuia ce desființează orice reper formal 
urmărind poetica momentului fugar, fie printr-o neîncetată fluctuatie a ritmului 
captivat de frenezia ludicului. 


” apud Adrian Iorgulescu, Timpul muzical - materie şi metaforă, Ed. Muzicală, Bucuresti, 1988, p. 
134. 
% Valentin Timaru, Muzica noastră cea spre ființă, Ed. Axa, Botoşani, 2001, p. 86. 

Punctul esenţial al impresionismului pictural este tendința de a 
suprima forma şi desenul, şi nu reînnoirea culorii. Cu toate acestea ar fi nedrept 
să spunem că, dacă impresioniştii nu au inventat pictura luminii, arta lor s-a 
dezvoltat totuşi într-o atmosferă în care luminozitatea a jucat un rol hotărâtor. 
Este o pictură sustrasă spatialitatii, care fixează sub o formă simplă o realitate 
psihică complexă. Această pictură are capacitatea de a reda prefacerile 
interioare, ea înseamnă desfăşurare, înlocuind legile experienţei obiective cu 
cele ale experienţei subiective. Suportul acestei arte este, s-ar putea spune, unul 
de natură armonică şi muzicală în care fără îndoială că un rol principal revine 
culorii. 


90 


Capitolul VI 
Dimensiuni stilistice. retorica debussystă 


Atunci când aducem în discuţie limbajul muzical specific lui Debussy 
avem în primul rând în vedere caracterul unic şi inconfundabil al acestuia, nota 
de originalitate pe care avea să o imprime încă de la primele manifestări ale lui. 
Este un limbaj care, în opinia mai multor muzicologi, s-a conturat fără ezitări, 
fără ocolişuri sau trasee sinuoase, a cărui evoluţie ulterioară s-a desfăşurat sub 
auspiciile unei oarecare rezerve, fără să mai cunoască rupturi stilistice de 
amploarea celei care a marcat debutul său în calitate de compozitor. 

Creaţia lui Debussy nu evită nici un gen muzical din cele cunoscute şi, 
mai mult, el nu se manifestă inegal din punct de vedere valoric în diversele 
compartimente ale artei. Fie că este vorba de miniatura vocală sau pianistică, de 
muzica de cameră, orchestrală sau cea pentru scenă, Debussy este un inovator 
pe toate planurile, un compozitor de geniu care a ştiut să se adapteze fiecărui 
gen si să valorifice la maximum virtuțile expresive specifice domeniilor artei 
muzicale, imprimând acestora pecetea personalităţii sale creatoare. Este un 
compozitor care nu a tratat preferenţial vreunul din compartimentele creației 
sale şi care nu a abordat niciodată muzica dintr-un spirit superficial, indiferent 
de gen. 

Privită în ansamblu, creaţia lui Debussy parcurge mai multe etape 
stilistice. Aceste etape nu trebuie privite ca un şir evenimential sufocat de legea 
cauzalitatii şi îndesat într-o perspectivă cronologică. Dimpotrivă, o viziune 
caleidoscopică asupra lor este mai justă. Studiul nostru pledează pentru 
depăşirea unei perspective liniare asupra stilurilor artei. Stilurile nu se 
derulează conform unei scheme evoluționiste, ele nu decurg dintr-unul într- 
altul, ci, de multe ori, coexistă. Dinamica spiritului este cea care determină să 
se manifeste pe axa timpului un stil sau altul. Un anumit stil nu se încadrează 
unei arii temporale, ca şi cum timpul este cel care delimitează stilul, ci stilul 
mărturiseşte de caracterul accidental al timpului. Timpul capătă semnificație 
prin manifestarea spiritului creator, el renunţă în felul acesta la statutul de timp 
pozitivist sau de istorie evenimentialä. Acest lucru îl remarcă foarte bine 
Girolamo de Michele atunci când aduce în discuţie o astfel de problemă: „Este 
vorba despre o mişcare dinamică, pe care numai din raţiuni exemplificative le- 
am încadrat în categorii didactic delimitate, cum ar fi clasicismul, manierismul, 
barocul, rococo-ul. S-ar cuveni poate să subliniem natura fluidă a unui proces 
cultural care străbate atât artele, cât şi societatea, şi care doar pentru scurte clipe 
şi adesea doar în aparenţă se cristalizează în figuri bine delimitate şi clar 

conturate.””” Împărţirea stilurilor pe perioade, asemenea unor felii de tort, nu 
are decât o finalitate metodologică. Rațiunea îşi permite să portioneze tortul 
întrucât nu este capabilă să se bucure de el în unitatea lui. Şi atunci recurge la 
ajutorul analizei şi sintezei, creează şi reconstruieşte concepte noi. 

Revenind la creaţia lui Debussy, se vorbeşte în repetate rânduri de 
parnasianism, simbolism, impresionism şi neoclasicism în cadrul ei. Aceste 
stiluri sunt văzute adesea într-o înşiruire cronologică ce riscă să se transforme 
într-o schemă rigidă. Or, Debussy a rămas permanent ancorat în fiecare dintre 
ele, ponderea unuia asupra celuilalt fiind mai mare sau mai mică. Elemente 
parnasiene sau simboliste se vor regăsi şi în perioada considerată impresionistă 
sau neoclasică, chiar dacă de mai mică anvergură, fie şi numai sub forma sursei 
inspiratoare, la fel cum intuitii impresioniste sau neoclasice apar şi în creaţia de 
factură parnasiană sau simbolistă. 

Parnasianismul evocă în plan creator ideea estetismului, a preocupării 
exagerate pentru formă în detrimentul conţinutului, în care frumosul tine mai 
degrabă de o esenţă de natură exterioară, senzorială, care se adresează mai mult 
simţurilor decât raţiunii sau sentimentelor umane. 

Simbolismul adaugă eufoniei ideea misterului, lirismul poetic, 
profunzimea emotiei care este doar sugerată. Menirea muzicii ar fi să reveleze 
prin mijlocirea simbolurilor esența ascunsă a lumii, să redea sub formă aparentă 
ceea ce constituie substanța imuabilă şi nepieritoare a ei. Muzica nu mai este 
simplă dublură a realității evocate, ci stabileşte corespondențe mai profunde, şi 
atunci când fuzionează cu cuvântul ea devine un simbol al simbolului, o 
realitate care adaugă simbolismului poetic un simbolism de natură muzicală. 

O dată cu impresionismul, expresia muzicală se pulverizează într-o 
explozie de sclipiri de un inefabil rafinament. Libertatea impresiilor dictează 
libertatea inspirației muzicale care în impresionism atinge pentru prima dată 
posibilitatea tehnică de realizare a ei, deplina descătuşare de tradiţia clasico- 
romantică. 

Neoclasicismul reinstaurează linia pură, conturul limpede al melodiei, 
eleganța şi accesibilitatea armonică, fără să se dezică total, în cazul lui 
Debussy, de achiziţiile corespunzătoare celorlalte etape stilistice. Este mai 
degrabă o etapă a sintezelor specifică acelor compozitori care au ajuns la o 
vârstă de bilanţ creator. 


% Umberto Eco, Girolamo de Michele, Istoria frumuseţii, trad. Oana Sălişteanu, Ed. Rao, 
Bucureşti, 2005, p. 214. 

1. Consonante diacronice şi influenţe 
impresioniste în arta lui Debussy 


În privința influențelor pe care arta lui Debussy ar fi primit-o, deseori 
se afirmă că el apare ca un compozitor fără predecesori imediati. 

Printre cei mai îndepărtați compozitori de la care arta lui Debussy ar fi 
imbratisat unele influenţe se numără Claudio Monteverdo prin tipul de recitativ 
resimţit în opera Pelleas si Melisande, în care „Debussy va conferi fiecărei 
fraze o articulație melodică apropiată de murmur”,’” sau prin scriitura 
polifonică înzestrată, de tip madrigalesc, pe care Debussy o întrebuinţează în 
Martiriul Sfântului Sebastian. 

În perioada în care a locuit la Roma, Debussy avea se familiarizeze cu 
creaţia marilor renascentişti Palestrina şi Orlando di Lasso şi să audieze câteva 
din lucrările lor, exprimându-și neîncetat admiraţia pentru ei. De aici, Debussy 
nu numai că-şi va însuşi limbajul lor, ci va recurge la principiile de construcție 
specifice acestuia în sensul în care va reţine ideea de liniaritate a mişcării 
melodice şi complexitatea suprapunerilor melodice. Într-una din scrisorile sale 
către casă, Debussy se va exprima în felul următor despre lucrările audiate în 
escapadele sale muzicale: „În fiecare moment când liniile melodice se 
rostogoleau şi se dezvoltau, îţi aminteau de inspiraţia vechilor misse. Şi acestea 
erau singurele ocazii când experiențele mele muzicale căpătau o mişcare 
lentä.”"°! 

Gesualdo da Venosa ar fi un alt compozitor care prin predilectia pentru 
colorit şi inedit armonic îl prefigurează pe Debussy, aşa cum afirmă Dumitru 
Bughici în al său Dicţionar de forme şi genuri muzicale, deşi el este luat în 
considerare de muzicologi mai mult ca un precursor al expresionismului 
muzical. Cromatismul armonic, modulant sau nemodulant, neasteptatele 
incursiuni în tonalități îndepărtate, unele previziuni ale dodecafonismului, 
scriitura polifonică densă ajungând şi până la şapte voci, îl apropie în mod cert 
de Wagner şi Schônberg, de Mahler şi Berg, decât de Claude Debussy. El 
rămâne un compozitor (Debussy nici nu auzise de el întrucât în vremea lui, 
Gesualdo era practic necunoscut) pe care cele mai multe studii muzicologice 
nu-l asociază niciodată cu impresionismul lui Debussy. 


1% Maurice Roche, Monteverdi, Editions de Seuil, 1960, p. 151. 

„Debussy conferera à chaque phrase une articulation mélodique proche de murmure;” 

11 apud Jodi Lambert Blount, Claude Debussy's Images, Series Two, and the influences on 
Debussy's compositional style, teză pentru obţinerea titlului de Doctor în Arte Muzicale, susţinută 
la University of Texas at Austin, în anul 2001, p. 36. 

„And every now and then the melodic lines unroll and expand, reminding you of the illuminations 
in ancient missals. And those are the only occasiones when my real musical self has given a slight 
stir.” 

De asemenea, de la Jean Philippe Rameau şi Frangois Couperin va 
prelua Debussy noblețea atât de caracteristică liniilor sale melodice vocale al 
căror contur lin, cvasirecitat nu cunoaşte asperitatea melodismului de tip 
german, fluiditatea armoniei, a cărei discreție clasică atât de îndrăgită de 
Debussy, îl va determina, aşa cum afirmă Antoine Golea, „să reînnoiască 
muzica franceză şi s-o scape de tirania romantică pentru a o reda geniului ei 
propriu, acela al unei contopiri cu natura, dar înveşmântată cu toate podoabele 
şi cuceririle unei civilizaţii rafinate.”1%2 

Insistând şi mai mult, Antoine Goléa întrezăreşte în jocurile 
arabescurilor melodice ale lui Rameau „acele arabescuri în care, o sută 
cincizeci de ani mai târziu, Debussy avea să vadă semnul autentic al oricărei 
inspiratii, inflexiunile întemeiate pe pulsatiile cele mai profunde ale unei 
declamatii lirice naturale, pe care el o va reinventa in Pelléas si Mélisande.”'™ 

În plus, Pierre Citron atribuie artei lui Couperin expresii pe care André 
Gide le dedicase lui Chopin, apropiindu-l mult pe Couperin de Debussy, fiind 
văzut aproape ca un preimpresionist. Couperin reuşeşte prin muzica sa pentru 
lăută să facă să „freamăte un peisaj imaterial”, de o „aparenţă fluidă”, asemenea 
curgerii discrete a unui râu, care, înaintea lui Debussy a făcut ca muzica să fie 
„atât de pătrunsă de jocuri de lumină, de murmurul apei, de vânt, de frunze.”! 

Mergând mai departe, Antoine Golea întrezăreşte în lucrarea Fantezia 
cromatică a lui Johann Sebastian Bach o evoluţie a stilului şi a scriiturii 
armonice „ce vestește pe aceea din Marea şi Jocurile lui Debussy” "". Debussy 
a cântat la pian această lucrare şi a admirat-o mult. Influențele sunt legate mai 
mult de modul de articulare al acordurilor decât de construcția lor, Debussy 
preluând paralelismul inlantuirii lor. 

În privinţa influențelor pe care arta lui Debussy le-ar fi resimţit de la 
predecesorii săi imediati, putem aminti experiența muzicii orientale, în special 
cea javaneză, compozitorii ruşi precum Modest Mussorgski, Aleksandr Borodin 
şi Rimski-Korsakov, romanticii francezi Jules Massenet, Emmanuel Chabrier, 
Ernst Chausson, Gabriel Faure şi Cesar Franck, romanticii germani Robert 
Schumann, Franz Liszt, Richard Wagner, şi nu în ultimul rând romanticul de 
origine poloneză, Fr. Chopin. 

Desigur, aceste influenţe se regăsesc în mod inconstant în creația lui 
Debussy, ele marcând mai mult sau mai putin diverse etape stilistice, într-o 
pondere mai mică sau mai mare unele fata de alele. De asemenea, unii 


12 Antoine Golea, Muzica din noaptea timpurilor până în zorile noi, vol. II, trad. I. Igiroşianu, Ed. 
Muzicală, Bucureşti, 1987, p. 187. 

1% idem, p. 203. 

1% apud Pierre Citron, Couperin, Editions de Seuil, 1969, p. 116. 

„un frémissant paysage immatériel (...) apparence fluide (...) aussi pénétrée de jeux de lumière, de 
murmure d’eaux, de vent, de feuillage.” 

105 Antoine Goléa, op. cit., Muzica din noaptea..., vol. I, p. 225. 

comentatori vorbesc nu atât despre o influență directă cât despre reminiscente 
sau puncte de plecare care au marcat arta compozitorului francez, în timp ce 
alții se străduiesc să caute teme comune sau asemănătoare, structuri melodice 
sau formule armonice, principii de construcţie formală care ar proveni de la 
compozitorii amintiți. 

Cu muzica Javaneză, Debussy avea să ia contact la Expoziţia 
Universală din Paris, în 1889, unde, în afară de cântăreţi, dansatori şi muzicanți 
din Africa, Arabia, Orientul apropiat şi îndepărtat, Scandinavia, Rusia, Spania 
şi Norvegia, ar fi cântat ţigani maghiari şi lăutari români. Caracterul 
improvizatoric al muzicii javaneze, realizat de o mare diversitate de 
instrumente ale căror timbre specifice trebuie să fi sunat extrem de exotic 
pentru urechile cetăţenilor francezi, complexitatea formulelor ritmice, 
melodismul bazat pe formule de întindere mică a căror repetiţie se realiza cu 
extrem de fine variații, instrumentele de percuție care dublau acompaniamentul 
dădeau impresia unei libertăți interpretative depline ce avea să-l fascineze pe 
Claude Debussy. În straturile ritmice, în melodiile suprapuse, Debussy va 
recunoaşte un contrapunct în comparaţie cu care, cel al lui Palestrina îi va 
apărea ca o joacă de copil. Un studiu privind influența muzicii javaneze în 
creaţia lui Claude Debussy este realizat de Tamagawa Kiyoshi, Echoes from the 
East: The Javanese Gamelan and its influence on the music of Claude Debussy. 

Referitor la creațiile compozitorilor ruşi, Debussy va lua cunoştinţă de 
ele atunci când, la recomandarea profesorului său de teorie Marmontel, va 
preda lecţii de pian uneia dintre fetele doamnei Filaretovna von Meck, cea care 
l-a sprijinit financiar pe Ceaikovski. Debussy, afirmă Nichols Rogers! în 
Viaţa lui Debussy, va admira mult creaţia lui Ceaikovski fără să fie în vreun fel 
infuentat de acesta. Pe de altă parte, Edward Lockspeiser!” vorbeşte în 
Debussy: His Life and Mind de influenţa lui Borodin asupra liedurilor de 
început ale lui Debussy, iar Léon Vallas!% în cartea Claude Debussy: His Life 
and Works deconspirä împrumutul neintentionat al unor teme de Mussorgski, 
neintentionat întrucât nu este confirmat de corespondenţa lui Debussy, deşi el 
se pare că ar exista. Totodată, se ştie că Debussy a citit partitura de la opera 
Boris Godunov, motiv pentru care s-a speculat mult asupra influenței pe care 
Mussorgski ar fi manifestat-o asupra a compunerii operei Pelléas şi Mélisande. 
În realitate, aşa cum afirmă Antoine Golea, Debussy „a găsit în această artă de 
o sălbăticie ciudată un principiu de independenţă pe plan armonic, premisele 
unei noţiuni de acord in sine, cu funcţie fugitivă, instantanee, din care avea să 
facă una din trăsăturile esenţiale ale limbajului său. În schimb, pe plan melodic, 
dacă limbajul vocal al celor doi muzicieni provine din recitativul melodic, ei se 


1% apud Jodi Lambert Blount, op. cit., p. 40. 
idem, p. 41. 


1% idem, p. 41. 

deosebesc prin concepțiile asupra acestuia. Recitativul lui Mussorgski, care se 
leagă riguros de prozodia slavă, este mult mai apropiat de cânt decât acela din 
Pelleas. Oricum ar fi, cu siguranță, dacă nu putem vorbi despre influență, este 
vorba cel putin despre un rol revelator pe care muzicianul rus îl va avea asupra 
tânărului muzician francez, aflat în plină evolutie.”!” Pe de altă parte, acelaşi 
Antoine Golea îl aminteşte pe Rimski-Korsakov „atras de acordurile 
augmentate si de anumite descoperiri care îl pot apropia de Debussy.” ™!? 

O oarecare candoare a liniei melodice în creaţia de început de lied a lui 
Debussy, un rafinament al armoniei, se resimte ca având o apartenență de la 
compozitorul Jules Massenet, iar altele apar, aşa cum ne împărtăşeşte Romeo 
Alexandrescu", ca reminiscente din Grieg, Duparc sau Eduard Lalo. Totodată, 
Leon Vallas!!? aminteşte de o oarecare corespondență melodică si armonică cu 
cea a creaţiei compozitorilor Emmanuel Chabrier, Ernst Chausson sau Gabriel 
Fauré, prin inserarea gamei în tonuri atât în circuitul melodic cât şi în cel 
armonic. 

În creaţiile timpurii de pian se simte exaltarea sau melancolia 
romantică specifică unui Robert Schumann sau Frederic Chopin, în timp ce în 
Cvartetul de coarde se simte influenţa, deloc epigonică, a lui Cesar Franck, prin 
tratarea într-o manieră ciclică a temei iniţiale ce se va regăsi în fiecare parte a 
acestei lucrări. 

Franz Liszt este unul dintre compozitorii care prin ultimele sale creații 
pianistice prefigurează apariția impresionismului lui Debussy. Ioana Ştefănescu 
împreună cu muzicologul Zeno Vancea susţin această idee argumentând prin 
remarcarea unor înrudiri stilistice existente între cei doi mari compozitori. 
„Începând cu mijloacele de lărgire a tonalitätii prin inlantuirea unor acorduri 
situate la un interval de terță, de folosire a trisonurilor mărite (ca suport 
armonic sau ca arpegii în succesiune melodică) (...), de integrare a gamei în 
tonuri întregi, a acordului de nonă, de undecimă şi chiar de cvintdecimă (ca 
acord integral, alcătuit din cele şapte sunete ale gamei diatonice) (...), cu 
reluarea vechilor moduri”!!5, toate acestea constituie puncte de convergență 
între cele două limbaje muzicale. Respirăm un aer preimpresionist atunci când 
audiem diverse lucrări pentru pian din ciclul intitulat Ani de pelerinaj. 

Primele contacte ale lui Debussy cu muzica lui Wagner vor avea loc, 
aşa cum ne informează Lockspeiser!!%, în anii studenţiei, la orele cu Albert 
Lavignac, dar şi în casa soţilor Vasnier, unde obişnuia să cânte lieduri cu 


1 Antoine Goléa, Marc Vignal, op. cit., p. 134. 

110 idem, p. 398. 

1 Romeo Alexandrescu, op. cit., p. 79. 

"2 apud Jodi Lambert Blount, op. cit., p. 42. 

"3 Toana Ştefănescu, O istorie a muzicii universale, vol. III, Ed. Fundaţiei Culturale Române, 
Bucureşti, 1998, p. 353. 

"4 apud Jodi Lambert Blount, op. cit., p. 37. 

doamna Vasnier, acompaniind-o la pian. Partiturile pe care le dețineau aceşti 
includeau şi repertoriu wagnerian. Debussy va dedica doamnei Vasnier unele 
lieduri compuse în acea perioadă. Ulterior, experiența wagneriană a lui 
Debussy va lua amploare prin călătoriile întreprinse de acesta la Bayreuth, în 
1888 şi 1889. În prima va cunoaşte valoarea lui Wagner, în cea de a doua va 
conştientiza pericolul Wagner, astfel că, scrierile sale referitoare la el vor oscila 
întotdeauna între admiraţie şi sarcasm. Influenţa lui Wagner se resimte în 
special în opera Pelléas şi Melisande, în cele Cinci poeme de Baudelaire şi mai 
puţin în misterul Martiriul Sfântului Sebastian, în prima prin preluarea într-o 
manieră proprie a tehnicii leitmotivice, iar în celelalte prin coloratura armonică. 
Şi dacă până acum am vorbit despre preluarea unor tehnici de compoziţie care 
apar sporadic în creaţia lui Debussy, putem vorbi de asemenea despre Wagner 
ca un precursor al impresionismului. 

Emanoil Ciomac consideră că Debussy n-ar fi fost posibil fără 
Wagner. Cromatismul wagnerian ar fi dus la o dislocare în gama diatonică pe 
care a desăvârşit-o Debussy. „Şi muzicianul francez este un simbolist din 
şcoala wagnerian-literară a cercului Mallarme. Şi el caută expresia interioară a 
lucrurilor, peisajele sufleteşti, chiar dacă a fost acuzat că a evocat în muzica lui 
mai mult aspectele lucrurilor decât conţinutul lor lăuntric. Impresionismul de 
amănunt, pe care muzica lui Wagner, în nesfârşitele ei notații psihologice sau 
plastice, l-a ilustrat cu atâta nouă sensibilitate modernă, s-a repercutat şi asupra 
lui Debussy. Si el a dus impresionismul mai departe — a devenit maestrul său. 
Ca şi Wagner, a fost un mare armonist şi, cu toate veleitätile lui, a neglijat 
melodia simplă populară, care-şi conţine virtutea în sine, lipsită de 
acompaniament. Nu putem concepe un muzician mai depărtat de monodie decât 
pe antiwagnerianul Debussy — polifonist de forță, dacă nu în sensul 
contrapunctului, dar desigur in cel al armoniei verticale.” 

În monografia lui dedicată magicianului de la Bayreuth, Doru 
Popovici face repetate apeluri la o înrudire existentă între Wagner şi Claude 
Debussy. Astfel, el vorbeşte de „varietatea, fineţea, complexitatea îmbinărilor 
instrumentale” 11, „de armonia de cvarte si cvinte alterate (...) de acordurile cu 
note străine, voit nerezolvate”!!” pe care le numeste ,,acorduri de culoare”!!$, de 
„disonanţele dulci”! care prevestesc în felul acesta zorii impresionismului 
debussyst. 

Chopin este unul dintre compozitorii cei mai indragiti de Debussy, cu 
atât mai mult cu cât cântase mai multe lucrări de acesta. Cu Concertul pentru 


"5 Emanoil Ciomac, Viata si opera lui Richard Wagner, Ed. Muzicala, Bucuresti, 1967, p. 213. 
"6 Doru Popovici, Magicianul de la Bayreuth, Ed. Albatros, Bucuresti, 1985, p. 62. 

"7 idem, p. 103. 

"8 idem, p. 140. 

M9 idem, p. 183. 

pian şi orchestră în fa minor, Debussy câştigase menţiunea a II-a la vârsta de 
numai treisprezece ani, iar Rondo-ul şi Balada a I-a îi vor aduce mențiunea I. 
Si apoi, să nu uităm că studiul pianului l-a început cu doamna Mauté de 
Fleurville, fostă elevă de-a lui Chopin însuşi. Debussy avea toate motivele să 
fie influenţat de stilul acestuia. Faptul că admiraţia lui rămâne constantă fata de 
acest compozitor o constituie şi consimțământul acestuia, survenit către 
sfârşitul vieţii (1915), de a revizui întreaga operă pianistică a lui Chopin în 
vederea publicării unei versiuni integrale, inițiativă venită din partea editurii 
Durand. 

În ce fel avea să-l influențeze Chopin pe Debussy? Dacă este să 
parcurgem creaţia lui Chopin, vom regăsi în germene multe dintre inovațiile 
ulterioare ale lui Debussy. Iată în Barcarola cum acordul iniţial anunţă într-o 
şiroire luminoasă pe Debussy. lată acordul final, înainte de coda, din Ballada a 
I-a, acord major, cu cvintă micsoratä, septimă mică şi nonă mare, care se 
transpune exact pe o structură hexatonală, lipsindu-i un singur element ca să o 
completeze. Iată Balada a IV-a, în care Alfred Cortot descoperă „accentele 
precursoare ale impresionismului.”!”° Preludiile lui Chopin sunt punctul de 
plecare în compunerea propriilor sale Preludii. Chiar dacă cele ale lui Chopin 
sunt lipsite de titluri evocatoare, esența muzicală este extrem de concisă 
provocând corelaţii fugare între sunet şi realitate. Debussy va fi inspirat de 
acestea. De asemenea, viziunea cu totul nouă asupra interpretării pianistice 
care-l transforma într-un instrument capabil de multiple nuanţe şi culori, o 
anumită fluidizare a discursului muzical, rubato-ul care imprimă o libertate a 
tempoului nemaivăzută, linia melodică ale cărei ornamente anunță acele 
cascade melodice figurate din creația debussystă, tehnica tuşeului, toate acestea 
„aduc un gen de transparență, de luminozitate impresionistă care fac din el un 
jalon esenţial în evoluția creației pianistice şi strămoşul direct al lui Claude 
Debussy.” 


2. Timpul muzical 


Ritmul in creatia lui Debussy nu-si are prin complexitate corespondent 
în creaţia predecesorilor săi. El este conceput astfel încât permanent dă 
impresia că se sustrage cadrului metric impus de măsură. Măsura apare ca 
pretext, raportul dintre metru şi ritm fiind permanent subminat de cele mai 
complexe formule ritmice. Libertatea ritmică pe care o va impune discursului 
său muzical nu va însemna libertate interpretativă. Debussy a atras în repetate 


12 apud Antoine Golea, Marc Vignal, op. cit., Dicţionar..., p. 107. 
121 idem, p. 109. 

rânduri atenția asupra unui astfel de pericol. Ritmul trebuie mai întâi asimilat 
prin măsurare justă şi abia apoi să se urmărească intenţiile expresive ale 
acestuia. El trebuie interpretat astfel încât să dea impresia că pluteşte deasupra 
cadrului metric însă bine ancorat în acesta, astfel încât să fie evitate situațiile de 
superficialitate ritmică, ritmizare inexpresivă sau rigidizare metrică. Libertatea 
şi supletea ritmică, mobilitatea tempoului, schimbările dese de metrică, 
asimetriile, accentii de natură expresivă, fixează drept unic principiu de 
compoziţie fantezia autorului. 

Una dintre caracteristicile esenţiale ale ritmului la Debussy o 
constituie ponderea formulelor excepţionale de toate tipurile. Dacă în lucrările 
de început prezenţa lor este mai mică, în cele de factură impresionistă atinge 
punctul culminant. Astfel, trioletii, cvintoletii, sextoletii, septoletii, pe timpi sau 
pe diviziuni extrem de mici, ajungându-se la o aglomerare de valori de până la 
doisprezece, treisprezece, cincisprezece, şaisprezece şi chiar şaptesprezece, aşa 
cum se întâmplă în unele preludii din volumul al doilea pentru pian, creează 
adevărate drapaje sonore a căror funcție este una decorativă, de ambiantä, fără a 
îndeplini rolul ornamentelor din muzica romantică. Mai mult, aceste cascade 
sonore îşi asumă un rol principal în structurarea piesei, iar în raport cu linia 
melodică ele dețin întâietate. Funcţia lor devine una de culoare armonică, ele 
nuantând extrem de fin o linie melodică firavă. Acest lucru nu exclude şi 
prezenţa lor în calitate de ornamente melodice, aşa cum se întâmplă în unele 
lucrări, în special în Studiul VIII, unde prezenţa lor şi marea diversitate 
combinatorică aminteşte de studiile transcendentale lisztiene. 

Un alt lucru distinctiv în ritmica lui Debussy îl constituie formulele 
punctate. Una dintre cel mai des întâlnite este optimea cu două puncte urmată 
de treizecidoime şi, destul de rar, varianta recurentă sau augmentatä. De 
asemenea, mai rar întâlnită este şaisprezecimea cu punct urmată de 
treizecidoime sau optimea cu punct urmată de triolet din treizecidoimi sau chiar 
de sextolet sau septolet de şaizecipătrimi, aşa cum apare în Preludiu IT din 
volumul al doilea, în care, lucru de o şi mai mare subtilitate, este legată 
valoarea punctată de prima notă din grupul de valori iraționale. Acest lucru 
implică o creştere a gradului de dificultate tehnică, la care se adaugă şi 
executarea pasajului respectiv în duble note prin inserarea unor terțe: 


EXEMPLUL 1 Preludiu III (Poarta vinului) din vol. al II-lea 


2, Msi = 
o a PE Se LS oro 

O prezență aproape singulară în creația lui Debussy este utilizarea unui 
triolet în care cea de a doua optime este dublu punctată: 


EXEMPLUL 2 Preludiu VII (Ce a văzut vântul de Vest) din vol. I 


So ec IEZI | IRI 8 ae 


SSS SSS 


Construcţia pasajului este realizată prin duplicare şi prin creşterea 
gradată a densităţii sonore, fapt care va determina, în măsura 67 şi 68, prezenţa 
unor interesante poliritmii. Formula ternară specifică, în care prima optime va fi 
ulterior suprimată printr-o pauză, este transferată mâinii stângi, având 
caracteristică schimbarea în sens ascendent a registrului sonor, sugerând în felul 
acesta o intenţie programatică bine conturată. 

Un alt aspect al ritmicii impresioniste îl constituie procedeul 
suprimării sau al cumulării valorilor de note, aplicate în situaţii extrem de 
subtile. Frecvența lor nu este la fel de mare ca acelea discutate până acum, însă 
sunt câteva cazuri care rețin în mod special atenția. 

Unul dintre aceste cazuri este acela în care o formulă de triolet este 
precedată de un şir de valori de treizecidoimi care are inserată o pauză de 
valoare echivalentă lor. Aspectul cupolat al motivului determină o nuantare 
identică, climaxul dând impresia unei false opriri a discursului muzical, 

reluarea acesteia constând într-o cădere pe câteva note ce aduc o mişcare mai 


pronunțată. 


EXEMPLUL 3 Preludiu V (Maracini) din vol. al II-lea 


ES, es = aa 
Bus PSE FE DEF 


Un alt exemplu îl constituie suprimarea unor valori la începutul sau la 
mijlocul formulelor excepționale, prefigurând fie un ritm anacruzic special, fie 
un procedeu ritmic ostinat, asemenea exemplelor de mai jos: 


EXEMPLUL 4 Preludiu IX (Omagiu lui S. Pickwick) din vol. al II-lea 


— =e 
i 


Un fenomen ritmic intalnit in creatia lui Debussy il constituie 
izocronia sonora. Sunt unele lucrari pianistice sau orchestrale care contin astfel 
de elemente, particularizate prin specificul valorilor de note sau prin modul de 


stratificare sonora. 
Intalnim, in acest sens, izocronii melodice rezultate din mersuri 


treptate: 


EXEMPLUL 5 Studiul VI (Pentru cele opt degete) din vol. I 


f i 
k 
it 

sau izocronii melodice în care mersul melodic este predominant arpegiat, având 
inserate elemente armonice reale, aşa cum avem în piesa pentru pian Grădini 
sub ploaie: 


EXEMPLUL 6 Grădini sub ploaie din suita Stampe 


- - e ee Le e £ fie 
D Fe £ =e 
ES: 2 p 2 2 = z r 
EEE = E SES SEE = 
a ———— 


a cärei formä este determinatä de juxtapunerea unor articulatii, în 
fiecare dintre acestea izocronia având un specific valoric. Astfel, de la mäsura 1 
pânä la mäsura 63 se pästreazä o figuratie formatä din patru valori de 
şaisprezecime, îmbogăţită ulterior cu rezonanțe armonice ce intervin fie pe 
prima pulsatie, fie pe a doua, iar către sfârşitul acestui segment de formă ele 
sunt aduse concomitent. 

Începând cu măsura 64, izocronia se fixează pe o formulă ternară ce 
păstrează elementele armonice (cu proveniență din structura hexatonală) pe 
primele două pulsatii, surprinse pe un cromatism divergent sau convergent: 


EXEMPLUL 7 Grădini sub ploaie din suita Stampe 


3 
a Pan) N SAE DARE Fhe "E, ie E, 
v pee 1 — — foes — el he 
oes ba Le z s pe 
£ Me lame a cree 


Din măsura 71 se modifică aspectul figurat, izocronia ternarä căpătând 
aspectul unei pedale izoritmice formată dintr-un tremolo pe note alăturate, cu 
excepția primelor două măsuri, tremolo ce se menţine într-un registru mediu 
care este transferat în mai multe rânduri de la o mână la alta, pentru ca în 
ultimele două măsuri să fie obținut pe note prin salt melodic. 

EXEMPLUL 8 Grădini sub ploaie din suita Stampe 


Cr À © = do | 

Este un pasaj care face tranziția către o noua secţiune ce are specific o 
altă formulă figurată formată din cvintoleti, al cărei aspect izocron este părăsit 
uneori prin inserarea unui sextolet: 


EXEMPLUL 9 Grădini sub ploaie din suita Stampe 


å 5 Le 5 ii 5 LI 5 Ir 5 LI 5 1 
$ ote ef oe 
Le IT Berz oer rs Pees E 
i St 5 LT LT E ce SPEAR ee 
“h 6 5 5—5 +s 6 5 
Ea z = fe 
DE 3 

= = 

wO i n SO TT 


Din măsura 116 se revine la monoritmia bazată pe grupul de patru 
şaisprezecimi, întreruptă între măsurile 122-132 de o nouă ostinatie tremolată 
ce se desfăşoară pe pulsatii valorice mult mai mici (treizecidoimi) decât 
secțiunea anterioară de acelaşi specific. Iată deci o mare varietate de izocronii, 
la care pulsatia constitutivă (triolet, şaisprezecime, cvintolet, treizecidoime), 
tehnica întrebuințată, aspectul melodic cu inserări de diverse straturi armonice 
(intervale armonice sau structuri acordice) îşi spun cuvântul în configurarea lor. 

Un alt tip de izocronie, care haşurează suprafeţe formale mai putin 
extinse, fiind întrebuințată mai rar, este cea de tip armonic, ce antrenează fie 

intervale armonice, fie structuri acordice. De regulă, Debussy combină cele 
două tipuri de izocronii amintite într-o varietate inepuizabilă. 

lată mai întâi un exemplu în care cvintele paralele sunt elementul 
tehnic distinctiv al acestei izocronii ce se transformă ulterior într-un ostinato 
ritmic prin adăugarea unei linii melodice în plan melodic superior: 


EXEMPLUL 10 Preludiu IX (Serenada întreruptă) 


25 


Rennes Pre 


LE Re 


31 


_ 


Urmätorul exemplu are la bazä structuri acordice în desfäsurare liberä 
pe valori de optimi, a cärui evolutie valorificä mersul contrar, dar si paralel în 
sectiunile urmätoare ale acestuia. Saltul melodic repetat instaureazä un efect de 
polimetrie care pe anumite porțiuni mai ample se va generaliza, provocând acea 
discontinuitate a discursului sonor creată de conflictul dintre accentul metric şi 
accentul melodic: 


EXEMPLUL u Studiu XII (Pentru arora din ver II 
1 -£ 3 
fa să 

O altă particularitate a ritmului impresionist o constituie pedala ritmică 
sau ostinato-ul de tip monoritmic realizat într-o mare diversitate de desfăşurări 
sonore. O primă situaţie pe care o aducem în discuţie este cea în care izoritmia 
ia naştere din succesiunea unei formule ternare ce are la bază o şaisprezecime 
urmată de o altă şaisprezecime cumulată cu două valori de pătrime de sorginte 
divizionară distinctă. 


EXEMPLUL 12 Preludiu VI (Pasi pe zăpadă) din vol. I 
1 


oH =e = 


În acest caz, pedala se menţine pe aproape întreaga durată a 
preludiului, purtând în sine monotonia aparentă a unui peisaj sufletesc în care 
prefacerile de natură emoţională se derulează cu o anumită încetineală specifică 
celui care dominat de melancolie remarcă vastitatea spațiului interior. Pedala 
ritmică păstrează acelaşi registru sonor peste care sau dedesubtul căreia se 
adaugă treptat un fir melodic, o succesiune de acorduri ce creează pe parcursul 
a câteva măsuri o pluristratificare a materiei sonore, mixturi cromatice menite 
să înăsprească expresia sonoră, pentru ca în măsura 21 atmosfera lucrării să fie 
diversificată prin prezența unei noi teme melodice sub care se va adăuga 
ulterior un faux-bourdon. 

De asemenea, un alt specific al ritmului la Debussy îl constituie 
pedalele izocrone aşa cum prefiguram deja mai devreme, formate din 
tremolouri cu note alăturate, 


EXEMPLUL 13 Preludiu VII (Ce a văzut vântul de Vest) din vol. I 
za = = TS —5 = ag SS 
pin === = 


i e3 p f p =: 0 


sau din tremolouri cu note aduse prin salturi intervalice: 

EXEMPLUL 14 Preludiu XII (Focuri de artificii) din vol. II 


90 i = i 
ra == f TF p a 
ss = = = RER 
= pă : EF - = 
“el al Tal Tel Tal Tal 


sau izocroniile dublu stratificate care se transformă în două pedale 
monoritmice, bazate pe aceleaşi secvenţe tremolate: 
EXEMPLUL 15 Peşti de aur din Imagini pentru pian IT 


1 
ha 
p= = : = 


€ 


sau ostinatii bazate pe pluristratificarea discursului muzical în care este 
inserată şi o pedală ce decurge dintr-o inlantuire catenată de sincope: 


EXEMPLUL 16 Pentru egipteanul din Şase epigrafe antice 
id LÉ 
RE = — 
x a FISE EEE = © === >=: ==: a == a À 
rr ‘ice ‘ite TS ae > 
Există situații în care ostinatiile izocrone abordează şi alte valori 


pulsatorii (vezi Preludiu III, Vântul pe câmpie sau Preludiu VII, Ce a văzut 
vântul de Vest din vol. I, la care izocronia devine aproape un simbol al agitatiei 

eolice) sau care se axează pe un alt tip de scriitură tehnică. 
Iată şi un tip de ostinatie izoritmică ce este compusă din trei straturi 
ritmice distincte, a cărei dominantă este diviziunea ternară: 


EXEMPLUL 17 Dialogul vântului cu marea 

Poliritmiile reprezintă unul din elementele ritmice cel mai des 
întrebuințate de Debussy fiind în concordanță cu estetica promovată de acesta 
prin care urmăreşte să creeze efecte globale, atmosferice, intrebuintand texturi 
sonore dense, ce dau impresia pe alocuri a unei aparente cvasiimobilitäti. În 
afara prefacerilor ritmice care decurg pe axa orizontal-cronologică marcată de 
nesfârşita mobilitate a tempoului sau a ritmului lăsând uneori impresia unei 
dezagregări a factorului metric, Debussy întrebuințează pe axa verticală 
suprapuneri de mai multe planuri ritmice determinând un ritm global a cărei 
pulsatie devine imperceptibilă. Ne referim în special la lucrarea Marea, unde 
scriitura orchestrală întrebuinţează uncori şi şapte formule ritmice distincte, a 
cărei densitate pe axa sintagmatică şi paradigmatică fluctuează continuu. 

Poliritmia poate rezulta fie din suprapunerea unei diviziuni normale cu 
una excepțională, fie din suprapunerea unor diviziuni excepţionale distincte. La 
Debussy acest lucru poate să fie combinat, aşa cum se întâmplă la măsura 132 
din prima schiţă simfonică, Din zori până-n amiază pe mare, unde, pe o 
metrică de patru pătrimi, suprapune unor formule binare alcătuite din optimi 
sau şaisprezecimi, diviziuni de trioleti pe timp şi diviziuni de cvintoleti pe parti 
de timp. 


În afară de aceasta, Debussy suprapune în repetate rânduri diviziuni 
ternare şi binare pe parti de timp, fapt care contribuie la densificarea texturii 
muzicale nu numai pe axa verticală, ci şi pe axa orizontală. Un astfel de 
exemplu îl avem în măsura 67 din schița simfonică Jocul valurilor, unde apar 
suprapuse valori de treizecidoimi cu diviziuni ternare pe parti de timp. 


De asemenea, predilectia pentru poliritmii rezultate din suprapunerea 
unor formule punctate, atât de provenienţă binară cât şi ternară, constituie un alt 
specific ritmic la Debussy întâlnit în a treia schiță simfonică, Dialogul vântului 
cu valurile, în măsurile 96 sau 116. 


O altă situaţie este aceea a suprapunerii unui duolet într-o măsură 
ternară de doisprezece optimi cu un triolet pe timp şi o formulă ritmică punctată 
specifică unei astfel de măsuri, lucru care se petrece în prima schiță, la măsura 
106. Interesant este efectul de polimetrie pe care îl creează repetiţia trioletului 
urmat de optime, ce se desfăşoară în registre sonore alternate, fapt care impune 
măsurii notate metrul unei măsuri de patru optimi. De altfel, în măsura 109, 
intenția de polimetrie devine evidentă prin suprapunerea unei măsuri de patru 
pătrimi cu una de doisprezece optimi, măsuri a căror întindere coincide, având 
ca element distinctiv cadrul metric organizator ce imprimă un accent binar în 
primul caz şi ternar în cel de-al doilea. 

În afară de toate acestea, apelul la diverse mijloace tehnice precum 
prezenţa trilurilor, a notelor tremolate de aceeaşi înălțime sau de înălțimi 
diferite, pedalele şi ostinatiile ritmice, glissando-urile, contribuie la fluidizarea 
discursului muzical în care pulsatia nu mai este perceptibilă, aceasta rămânând 
într-un cadru de referință general în care accentii metrici contopesc prin 
sincronizare toată această diversitate de ritmuri. 


Iată în continuare un alt fragment care dovedeşte prezenţa poliritmiilor 
şi în literatura instrumentală, în speţă cea pentru pian, unde obținerea ei se face 
pe secțiuni extrem de restrânse, la nivel de celulă melodică, aducând la un 
moment dat şi un caz de poliritmie mai putin obişnuit: 

EXEMPLUL 18 Pentru dansatoarea cu şerpi din Şase epigrafe 

Prin gradarea treptată a densității si stratificärii sonore sunt create 
efecte poliritmice care rezultă fie din suprapunerea binarului cu ternarului pe 
valori de note mici, fie din suprapunerea unor formule ritmice excepţionale, a 
cvintoletului şi a trioletului creat pe a patra şaisprezecime. Poliritmia din 
măsurile 35-37 rezultă din intersecția unei formule de dactil punctat cu un ritm 
de iamb cu triolet (identic cu peonul IV), motiv pentru care, conflictul de natură 
metrică persistă doar pe segmente de timp restrânse, în reveniri succesive. 
Caracterul incisiv al impresiei generale este atenuat de inserarea cvintoletului în 
măsurile 38-39. Este adevărat că persistenta trioletului doar pe ultima valoare 
limitează efectul poliritmic la această durată. Rezultă un ritm complex, un ritm 
care aminteşte de poliritmiile javaneze. Evoluţia ulterioară permite o rarefiere 

treptată a discursului muzical ajungându-se, în măsura 42, la valori binare, 
ulterior şi ternare, precedate de o pauză. 

Procedeele de dezvoltare a ritmului în manieră polifonică la Debussy 
sunt rare, ele apărând mai mult accidental decât ca o preocupare excesivă a 
autorului pentru acestea. lată un caz de augmentare ritmică ce survine prin 
juxtapunere la motivul iniţial prin substituirea celui de-al doilea motiv, măsurile 
12-14, dar şi de dublă augmentare ritmică care este pus sub acelaşi motiv 
iniţial, cel care suferă transformarea ritmică dar şi melodică din măsurile 10-11, 
în fiecare caz motivul augmentat fiind transpus pe o altă treaptă: 


EXEMPLUL 19 Preludiu II (Pânze) din vol. I 


Ded ž sg — Era ? 
Ep à REA dE: 


Un alt exemplu îl constituie tema inițială din prima schiţă simfonică a 
poemului Marea, în care aceasta este reexpusă în secțiunea a doua pe valori 
diminuate: 


EXEMPLUL 20 Din zori până-n amiază pe mare din poemul 
simfonic Marea 

Se cuvine poate să mai amintim şi unele cazuri in care Debussy 
întrebuințează ritmurile complementare: 

EXEMPLUL 21 Preludiu IV (Zânele sunt dansatoare minunate) din 


vol. II 

sau unele procedee de permutare a motivelor chemate fiind sa 
slujeasca ideii de varietate, reminiscente ale tehnicii polifonice pe care Debussy 
o stapanea foarte bine: 


EXEMPLUL 22 Miscare din Imagini I 

De asemenea, nu putem trece cu vederea predilectia lui pentru ritmul 
de bolero (Marea) şi vals (Marea, in unele preludii cum ar fi Preludiu VII, 
Terasa audienţelor clarului de lună, din vol. II sau Preludiu VIII, Ondine din 
acelaşi caiet), habaneră (Preludiu III, Poarta vinului din vol. Il sau Seară in 
Granada din suita Stampe), pentru music-halls (Golliwogg’s cake-walk din 
suita Colţul copiilor, Preludiu XII, Menestreli din vol. I, Preludiu VI, General 
Lavine excentric din vol. II), care, prin modul de prelucrare rămân la stadiul de 
amintiri sau evocări ale acestora. Sunt ritmuri pe care Debussy le tratează ca pe 
nişte ecouri vagi ale conştiinţei lui, impresia de dans sau consistenţă sonoră 
fiind pe cât posibil atenuate. Debussy păstrează din acestea doar răsunetul lor, 
imaginea sonoră fiind atât de fragilă încât dă impresia că este gata să se frângă 
la orice gând mai persistent. 

Problematica ritmului la Debussy este deosebit de complexă. Cu toate 
că formulele ritmice şi chiar unele procedee poliritmice întrebuințate de el nu 
sunt noi, unele dintre ele găsindu-se chiar şi la compozitori preclasici precum 
Bach, sau clasici precum Mozart sau Beethoven, surprinde la Debussy fantezia 
cu care le întrebuințează, multitudinea de procedee rezultate pe o arie restrânsă, 

predilectia lui în special pentru acestea. Dacă la compozitorii amintiţi acestea 
apar sporadic în creaţia lor, la Debussy ele devin element primordial în 
constituirea opusului muzical. 


3. Tematismul lui Debussy 


Deşi Debussy a fost extrem de grijuliu în ceea ce priveşte elaborarea şi 
cizelarea fiecărui detaliu structural, forma muzicală cunoaşte alte modalități de 
compunere şi articulare, distincte de cadenta tonal-functionalä care deţinea rol 
prioritar în tradiţia clasico-romantică. Acest lucru avea să se producă în virtutea 
amplificării ambiguitatii tonale şi a structurilor acordice complexe al căror efect 
devine din ce în ce mai estompat. Astfel, ritmul, culoarea sonoră care include 
armonia - rezultat fie al noilor structuri sonore, fie al densităţii agregatelor 
sonore sau al desfăşurărilor figurate - şi segmentarea melodiei prin 
intrebuintarea mai multor timbre sonore sau a aliajelor coloristice, de 
asemenea, elementele de tehnică instrumentală devin la Debussy generatoare de 
formă muzicală. 

Ruptura cu tradiţia nu este totală, formele noi instaurate fiind uneori 
reminiscente ale celor vechi, chiar dacă pentru contemporanii lui Debussy ele 
se ofereau auzului ca o noutate absolută. Dimpotrivă, ele se înscriu firesc într-o 
perspectivă diacronică în care primează cu prisosintä o estetică ce punea 
accentul pe originalitate subtil controlată de instinctul muzical înnăscut al 
maestrului. 

Rolul tematismului în configurarea formei, tonalitatea, procedeele de 
articulare specifice epocilor precedente cad în desuet, dezvoltarea tematică, 
tehnica polifonică devin elemente anacronice, extrem de rar sau deloc 
întrebuințate de Debussy. 

Totodată, se cuvine a preciza că la Debussy forma nu mai dezvăluie 
structura ci, dimpotrivă, o ascunde. Sunt necesare audiții repetate, analize al 
partiturilor cu creionul în mână pentru a desluşi elementele structurale care o 
compun, pe câtă vreme la compozitorii clasici structura piesei reiese cu o 
relativă uşurinţă. Mai de grabă, în impresionism, forma evocă structura în care 
incursiunile tematice sunt despărțite de fluenta sectiunilor figurate, de 
arabescuri melodice care se pliază pe diverse scări modale. Uneori, temele pot 
să se inlantuie liber fără vreo ordine prestabilită şi atunci forma are o structură 
mozaicată. Alteori, repetiţia tematică se realizează prin foarte mici şi 
insesizabile modificări astfel încât dau impresia unui perpetuum variational, iar 
în unele cazuri, teme noi tâsnesc fără o pregătire prealabilă, dispărând în 
aceeaşi manieră în care au apărut, lăsând impresia unui colaj. 

Tematica lui Debussy nu mai este străbătută de o dialectică formală. 
La Debussy, contrastul tematic este mult atenuat sau nici nu există, revenirile 
temelor se bazează pe libera lor alternantä. Dramaturgia sonoră dispare din 
planul confruntărilor tematice sau tonale, sensul teatral al temelor fiind 
inexistent. Temele sunt lipsite de consistență ritmică sau melodică, repetițiile 
lor apărând ca evocări nuantate ale aceleiaşi idei. Totodată, ideea de virtuozitate 
instrumentală nu se mai găseşte în cadrul lor. 

Există riscul de a judeca tematismul lui Debussy, pentru că el, într- 
adevăr, există, printr-o prismă excesiv clasică sau romantică. De aceea, ar 
trebui ca în momentul în care abordăm tematismul la Debussy, să eludăm tot 
ceea ce înseamnă tradiţie. El se apropie mai mult de tematismul specific unor 
culturi non-occidentale, ba, mai mult, al unor culturi primitive. La Debussy, 
tema nu mai construieşte spaţii sonore, ea nu mai deţine un rol prioritar în 
construcţia formei sonore aşa cum ne obişnuise cultura functionalitatii tonale. 
Tematismul debussyst nu mai deține virtuţi formatoare. O dată tonalitatea pusă 
între paranteze, se deschidea perspectiva unor alte procedee de construcție 
melodică, mai flexibile, cărora le lipsea ideea de dezvoltare muzicală. 

La Debussy, tema muzicală suferă un proces de simplificare, atât 
melodică, cât şi ritmică, pentru a lăsa întâietate armoniei şi ambianţei sonore 
care vor deveni generatoare de forme. Tema devine extrem de concisă, 
esentializatä, am putea spune, pentru a căuta o nouă concepţie de frazare prin 
care să fie expuse sentimente fragile. 

Se vorbeşte deseori despre caracterul abstract al creaţiilor lui Debussy. 
Acest lucru nu trebuie înțeles ca o absență a dramaturgiei muzicale, chiar daca 
ea urmăreşte alte principii de juxtapunere formală. De asemenea, opusul 
muzical debussyst nu exprimă sensuri muzicale prozaice, nu se ancorează în 
repetiții inutile sau parafraze melodice fără rost, ci urmăreşte întotdeauna să 
evoce o anumită viziune poetică sau o anumită stare de a fi. Nu lipsa titlului 
dintr-o piesă muzicală determină caracterul abstract al ei, ci capacitatea 
compozitorului de a crea teme cărora le lipseşte un contur precis determinat, 
care sunt private de o anumită înfăţişare sculpturală. 

Arta lui Debussy este o artă a redării efemerului, în consecință, şi 
tematica debussystă va fi pusă în slujba acestui principiu. Temele sunt 
esentializate şi concentrate, deseori nu mai mari decât întinderea unui motiv 
muzical, însă, în felul acesta, ele capătă virtuţi sugestive, ele prind un statut 
magic în cadrul opusului muzical, fiind capabile să destăinuie miile de impresii 
care sălăşluiesc în profunzimea sufletului omenesc. Câteva note pot ascunde în 
sine un întreg univers de simtiri umane. 

Mai mult, temele au înfăţişarea unor arabescuri, construcția rezidă în 
succesiuni de volute melodice în care repetiţia este principiu dominant în 
structurarea lor, capul de temă fiind de cele mai multe ori duplicat. Este şi cazul 

temei din Preludiu la După-amiaza unui faun. Primele două expuneri ale ei, 
realizate de flaut, survin la scurt timp una fata de alta, fără să sufere 
transformări de substanță sau transpuneri pe alte trepte: 


EXEMPLUL 23 Preludiu la După-amiaza unui faun 

Următoarele trei reveniri ale temei decurg în acelaşi mod, la scurt timp 
una fata de alta. Flautul rămâne culoarea instrumentală dominantă. De aceasta 
dată ele sunt prezentate concentrat, numai primul motiv păstrându-şi 
caracteristicile melodice sau ritmice iniţiale. Una dintre ele, cea de a doua, este 
transpusă cu o terță mare mai jos, iar finalul celei de-a treia suferă dinamizări 
ritmice care-i conferă un aspect ezitant. Celelalte cinci intrări tematice survin 
după un segment formal amplu, aducând nu numai trei expuneri cu o terță mica 
mai sus, ci şi o nouă culoare în cadrul monocromiei flautistice, este vorba de 
intervenţia oboiului. Revenirea la registrul melodic inițial caracterizează 
celelalte două intrări tematice, ultima fiind o evocare a expunerii tematice din 
debutul piesei, un fel de concluzie redată într-un context orchestral rarefiat. 
Conservarea relativă a aspectului său melodic, ritmic şi timbral îi conferă 
funcție leitmotivică în cadrul acestui opus. 

Următoarea temă pe care o aducem în discuţie este tema din prima 
Nocturnă pentru orchestră, temă ce survine ca un leitmotiv în această parte, 
fiind expusă de şapte ori. Prima dată este expusă singular, pentru ca 
următoarele şase reveniri ale ei să fie cuplate două câte două: 


EXEMPLUL 24 Nori din Nocturne pentru orchestră 

Ea apare într-o singură conjunctură timbrală şi anume cornul englez, 
sugerând de fiecare dată apariția pasageră, într-o simfonie de gri, a norilor lui 
Whistler. Mai mult, tema nu comportă modificări de natură ritmică sau 

melodică, fiind expusă întotdeauna în acelaşi registru sonor. 

Un alt tip de tematică pe care o abordăm este cea de factură ciclic- 
variationalä. Una dintre primele lucrări care abordează o astfel scriitură, pe care 
Debussy o preluase de la Cesar Franck fără însă să o trateze într-o manieră 
epigonică, este Cvartetul de coarde, lucrare pe care Debussy o compune în 
perioada primelor sale incursiuni mai ample în domeniul compoziţiei. Este 
singura lucrare de acest gen în care se manifestă personalitatea creatoare a lui 
Debussy, păstrând pregnant pecetea tradiţiei în care se întrevăd zorii evoluţiei 
sale ulterioare, fiind o lucrare profund inovatoare. Ea conţine patru parti în care 
doar inversarea locului părților mediane constituie abaterea de la tiparul formal 
al acestui gen, astfel că, în loc de o parte lentă cum ne obişnuisem în secțiunea 
a Il-a, apare o mişcare rapidă, „un veritabil scherzo”, 12 urmat de o mişcare 
lentă. Tema primei parti, cea cu care debutează cvartetul încă din prima măsură, 
este scurtă şi concisă: 


EXEMPLUL 25 Cvartetul în sol minor pentru coarde op. 10 

Este o temă căreia Debussy îi întrevede nenumărate virtualitäti 
melodice, armonice sau polifonice într-un context ce păstrează ambianța tonală, 
îmbogăţită cu sonorități modale sau cromatice. Păstrându-şi relativ aspectul 
ritmic şi melodic, această temă va fi recunoscută în fiecare din părțile 
cvartetului, având de fiecare dată un caracter nou dat de multitudinea de 
contexte armonice, timbrale sau tehnice în care aceasta apare. Ea este cea care 
asigură unitatea organică a celor patru parti ale cvartetului, fiind gândită pe 
principiul revenirii ciclice, într-o îmbinare permanentă cu noi elemente 
tematice cu caracter secundar. 

În cadrul aceloraşi prefaceri ciclice se regăseşte şi tema principală din 
poemul simfonic Marea, temă care în prima parte, apare doar de trei ori expusă, 
în măsura 12, 72 şi 112. Şi dacă în a doua parte ea nu se mai regăseşte, în cea 
de-a treia parte revine de opt ori, la măsura 31, 38, 98, 110, 115, 215, 225, 234. 
La baza întregului opus există un material melodic de bază din care îşi extrag 
substanţa intonationalä elementele tematice principale sau secundare. Acesta 
este constituit din tetracordul si - do diez - fa diez - sol diez expus încă din 
partea introductivă, adevărată stampă sonoră japoneză ce va declanşa din punct 


12 W.G.Berger, Ghid pentru muzica instrumentală de cameră, Ed. Muzicală, Bucuresti, 1965, p. 
254. 

de vedere melodic şi armonic, structural şi formal, configurarea întregului opus 
muzical. 

Fluxul sonor din cadrul acestor schiţe nu se mai desfăşoară în albia 
tonalitatii astfel că tonalitatea nu mai are forță să structureze la nivel tematic 
subunități formale. Ambianta modală, specificul scriiturii orchestrale, ritmul şi 
culoarea sonoră, determinată atât de mixturile timbrale cât şi de predilectia 
autorului pentru compartimentul suflătorilor, în special pentru cornul englez, 
vor susține întreaga structură a celor trei schiţe. Iată tema principală în care se 
recunoaşte ca germen constructiv acea celulă tetracordală: 


EXEMPLUL 26 Din zori până-n amiază pe mare din poemul 
simfonic Marea 
corn englez 

Oare nu acest desen in volute pe care îl desfăşoară tema principală din 
acest poem, sugerează acea sinestezie existentă între senzații, racordandu-ne la 
imaginea vizuală a mării? 

Şi oare nu din aceeaşi reverberatie intimă produsă în conştiinţa 
compozitorului decurg şi celelalte teme secundare sau motive? Analogia este 
prea izbitoare şi, mai mult, pare să le constrângă şi pe acestea să desfăşoare un 
traseu intonational identic, chiar şi atunci când întinderea lor se rezumă la 
câteva note. 


EXEMPLUL 27 Din zori până-n amiază pe mare din poemul 
simfonic Marea 

Astfel, principiul ciclic care domină toate aceste trei schiţe este menit 
să confere unitate organică întregii lucrări, principiu de care Debussy era 
conştient. Forma ia naştere implicând prefaceri profunde într-o devenire 
perpetuă, caleidoscopică, ce afectează întreaga textură muzicală cu rarefieri şi 
densificări ale discursului muzical. Acest flux şi reflux al masei sonore, 
tematismul în volute, ritmica lipsită de rigoarea pulsatiei caracterizată de 
lichefierea elementului metric prin poliritmiile supraetajate, sonoritatile 
singulare care se desprind din aparentul haos orchestral, cu predilecție pentru 
acelea care sugerează atmosfera şi imensitatea spaţiului interior, concentrarea 
expresiei lirice în asemenea măsură încât se vorbeşte de poetica momentului 
fugar, ancorarea subiectivitätii noastre în impresiile desteptate de bancurile 
submarine ale evoluţiilor tono-modale, construiesc un indefinibil tablou al 
mării, o mare văzută prin ochii şi sufletul lui Debussy. 

Tematismul caracterizează şi creaţiile dedicate pianului. Încă din 
Insula voioasă se remarcă centrarea idelor muzicale în jurul a două teme de 
bază, una prezentă chiar la debutul piesei, precedată de triluri expuse pe arpegii 
hexatonale (să fie oare o meditaţie în stil impresionist despre caracterul vietii?): 

EXEMPLUL 28 /nsula voioasa 


cu un caracter şăgalnic, de nuanţă folclorică, ce exprimă bucuria de a 
trăi în sânul naturii, o bucurie superficială care primeşte viata în spirit 
aventurier, în timp ce cea de-a doua temă, scrisă pe un mod de lidian transpus 
pe la, redă în manieră chopiniană elanul trecător al sufletului stăpânit de 
pasiunea unei acțiuni: 


EXEMPLUL 29 Insula voioasa 

Un tematism discret există şi în cadrul preludiilor, tematism care în 
unele cazuri abia dacă depăşeşte limitele unui motiv muzical, alteori 
întinzându-se pe durata mai multor măsuri, al căror specific intonational se face 
remarcat prin revenirile succesive, prin concentrarea expresiei, printr-o anumită 
indecizie sonoră, prin caracterul evocator al anumitor stări sufleteşti la care se 
resimte o anumită melancolie reținută chiar şi în cazul în care redau în formă 
stilizată anumite dansuri. Puţine sunt efuziunile sentimentale în genul 
destăinuirilor romantice şi, atunci când ele se petrec, sunt de scurtă durată. Un 
umor fin străbate aproape fiecare preludiu, umor care maschează în permanență 
starea sufletească reală a autorului. 

În unele preludii se simte influența populară, foarte rare fiind cazurile 
în care Debussy citează anumite teme de astfel de inspirație. Fie că este vorba 
de folclorul francez, spaniol, englez, scoțian sau italian, Debussy creează astfel 
de teme, în spiritul culturii unui anumit popor. Mai mult, aceste momente de 
inspiraţie folclorică nu-şi extind niciodată expresia la întreaga lucrare. Ele au 
caracter accidental, ele sunt stări pasagere în cadrul preludiilor, asemenea 
sentimentelor umane evocate, astfel că, deseori abia dacă acoperă câteva 
portative. 

În general, fiecare preludiu este dominat de conjunctura mai multor 
teme, acestea inlantuindu-se arbitrar, fără să existe un contrast evident între 
acestea, fără să se urmărească o ierarhizare a lor sau o gradare secventiala a 

dramaturgiei muzicale. Scăpate de sub auspiciile raţiunii, impresiile muzicale 
se inlantuie in mod voit capricios în care logica idealismului clasic este cu totul 
abolită. 

Iată o temă al cărei contur melodic se bazează pe repetiţie, cu un 
ambitus de cvartä, încadrabilă într-un tetracord, care abia depăşeşte 
dimensiunile unei măsuri : 


EXEMPLUL 30 Preludiu I (Dansatoarele din Delphi) din vol. I 


sau o alta, cu structură tetracordică, având specific, din punct de 
vedere ritmic, o optime dublu punctată: 


EXEMPLUL 31 Preludiu III (Vântul pe câmpie) din vol. I 


şi, de ce nu, un alt exemplu, în care tema apare episodic, asemenea 
unui gând trecător căruia îi acordăm cea mai mică însemnătate: 


EXEMPLUL 32 Preludiu IV (Zânele sunt dansatoare 
minunate) din vol. II 


Alte teme, cu un ambitus şi mai mic (o tricordie — cu oscilație între 
terta mare şi mică), apar o singură dată asemenea unor descătuşări pasionale de 
scurtă durată care nu prinde niciodată consistență, cauzată de împrejurări 
misterioase în care autorul caută să surprindă particularitatea inefabilă a acelui 
moment: 

EXEMPLUL 33 Preludiu IX (Omagiu lui Pickwick) din vol. II 

Iată o altă temă a cărei lipsă de consistenţă ritmică sau melodica dă 
impresia unei fragilitäti de nedescris ce are drept suport o serie de figuratii în 
ostinato, combinaţii între clapele albe şi negre, armonic şi melodic. Un arpegiu 
descendent pe Fa diez, ale cărui sunete sunt transformate într-un crâmpei 
melodic ce-şi revendică dreptul la existență, adevărată umbră a unei idei ce se 
străduieşte să iasă la suprafață din imensa albie a inconştientului: 


EXEMPLUL 34 Preludiu I (Ceturi) din vol. II 

Iată şi teme care supraviețuiesc în tandem fără să construiască o relaţie 
antagonică. Le diferenţiază tonalitatea, ambele fiind caracterizate de renaştere 
pasională şi de vivacitate ritmică, directionand impulsiv liniile de forță 
melodică către aflarea unor rezolvări iraționale figurate asemenea unor 
scânteieri de raze care se risipesc neştiute pe suprafața apei, irizând în mii de 
nuanţe: 


EXEMPLUL 35 Preludiu VIII (Ondine) din vol. II 

Iată un alt exemplu în care relaţia dintre teme este lipsită de rigoare 
dialectică, melancolia reţinută a lor dând impresia unei juxtapuneri arbitrare, 
deşi se remarcă transpunerea pe trepte distincte, desenul melodic şi ritmica nu 

atât contrastante cât mai degrabă complementare, constituindu-se ca nuanțe ale 
aceluiaşi sentiment: 


EXEMPLUL 36 Preludiu VI (Pasi pe zăpadă) din vol. II 

Retinem şi exemple de teme care au aspect de arabesc, cu coborâşuri 
Şi suişuri, cu plecări şi reveniri melodice arpegiate ce amintesc de structurile 
pentatonice în care se recunoaşte prospetimea muzicii populare franceze cu 
acel ostinato ritmic de tip bourée: 


EXEMPLUL 37 Preludiu VIII (Fata cu părul bălai) din vol. I 


sau: 


EXEMPLUL 38 Preludiu V (Mărăcini) din vol. II 

Debussy utilizeazä în cadrul preludiilor si teme de certä inspiratie 
folcloricä din muzica altor popoare, färä ca acestea sä fie preluate ca citat, 
dovedindu-se un profund cunoscător al fondului cultural specific lor. lată o 
temă care aminteşte de tarantelele italiene: 


EXEMPLUL 39 Preludiu V (Colinele din Anacapri) din vol. I 

sau de doinele româneşti, pe care Debussy e posibil să le fi ascultat la 
una din expoziţiile de la Paris din 1889-1990: 


EXEMPLUL 40 Preludiu I (Ceturi) din vol. II 

sau de folclorul spaniol: 


EXEMPLUL 41 Preludiu III (Poarta vinului) din vol. II 

Dacă preludiile au în structura lor o posibilă urzeală tematică, studiile 
sunt atematice, concentrate pe desfăşurarea diverselor procedee tehnice într-o 
deplină libertate formală. Dacă preludiile lasă să se întrevadă o posibilă schemă 
strofică, studiile lasă rareori să se întrevadă aşa ceva. Substanța sonoră este 
subordonată elementului tehnic sau ritmic, legătura dintre figuratii şi melodie 
fiind mult mai strânsă, motiv pentru care sunt mai dificil de adus în discuție. 
Asimetria ritmică, variatiunile timbrale sau polifoniile de timbruri, preocuparea 
pentru registre sonore, atacuri, intensitäti fac din studii unele dintre cele mai 
vizionare lucrări ale lui Debussy. 

Spre deosebire de acestea, Cele şase epigrafe antice aduc un tematism 
mai pronunțat, unele dintre ele cu vizibile înnoiri armonice (a doua şi a cincea 
piesă), cu formule monoritmice ostinate. 

Iată tema primei piese, compusă pe o scară pentatonică, ce aminteşte, 
conform indicatiei autorului, de stilul unei pastorale: 


EXEMPLUL 42 Pentru a-l invoca pe Pan, zeul vântului de vară 

A doua şi a treia piesă au temele constituite pe modul hexatonic, 
evocând fie tăcerea unui mormânt (şi Ravel avea să scrie o piesă numită 

Mormântul lui Couperin, tema viziunii mormântului sau a cimitirului fiind de 
sorginte romantica), fie liniştea nopții, prilej pentru artist de a evada în oniric. 

Cea de a patra piesă redă imaginea unei dansatoare, a unei 
îmblânzitoare de şerpi, tema însăşi păstrând un contur şerpuitor debutând într- 
un mixolidian precedat de arpegii aduse în poziţie largă. 

A cincea piesă evocă din nou figura femeii, o egipteancă, în care tema 
din debut este încărcată de ornamente, fiind constituită pe un mod cromatic cu 
trepte instabile, reexpusă concentrat la final. 

A şasea piesă, dedicată ploii, redă monotonia ei printr-un motiv care 
revine în mai multe rânduri, constituindu-se ca un leitmotiv al ploii. În final 
este readusă tema din primul epigraf dând întregului ciclu înfăţişarea unei suite 
ghidată de sentimentul unei religiozitäti mascate de admiraţia pentru exotism. 

Multe dintre temele amintite certifică intrebuintarea diverselor scări 
melodice. Că este vorba de structuri prepentatonice sau de scări defective, de 
moduri liturgice sau de gama prin tonuri, de scări octatonice sau de moduri 
populare diatonice sau cromatice, de filoane tonale sau moduri mai complexe, 
Debussy le utilizează conferind o bogăţie policromă temelor sale care transcend 
timpul prin incursiunile în epoci de mult apuse sau care aparţin unor arii etnice 
extinse, de la Pirinei până în Extremul Orient, dovedind o mare multitudine de 
surse inspiratoare. Bogăția se relevă în toată amploarea ei atunci când aducem 
în discuţie şi diversele pasaje melodice cu funcţie expozitivă, de tranziţie sau 
concluzivă, mult atenuate fata de tonalitatea clasică. Un studiu exhaustiv 
privind prezența pentatonismelor în creaţia lui Debussy este realizat de 
muzicologul român Constantin Brăiloiu, în timp ce Allen Forte realizează o 
interesantă disertaţie în jurul ponderii scărilor octatonice la acelaşi compozitor, 
ambii fiind personalităţi de notorietate internațională des menţionate în 
bibliografiile despre Debussy. De asemenea, din punct de vedere formal, autori 
precum Laura Vasiliu, Wilhelm Berger, Constantin Bugeanu, Mathew Brown, 
Jodi Lambert Blount aduc mărturii grăitoare în privinţa atestării existenței unor 
structuri muzicale care guvernează gândirea creatoare a lui Claude Debussy. 


4. Armonia lui Debussy 


Pe linia înnoirilor armonice promovate de curentul romantic şi 
postromantic la care cromatizarea intensivă a discursului muzical va de termina 
apariţia unor formaţiuni acordice din ce în ce mai complexe, dar şi urmărind 
experienţele componistice noi specifice culturilor naţionale care realizau o 
sinteză între limbajul tonal-armonic şi cel modal, de sorginte folclorică, va 

apare şi se va dezvolta armonia lui Debussy ca un element de certă 
originalitate, cu un impact profund asupra evoluţiilor stilistice ulterioare din 
prima jumătate a secolului al XX-lea. 

La Debussy armonia va ocupa treptat un loc prioritar în desfăşurarea 
opusului muzical devenind element de culoare alături de formațiunile timbrale 
din ce în ce mai diversificate, constituind unul din însemnele caracteristice 
curentului impresionist. Limpezimea functionalitätii armonice clasice este 
substituită de necesitatea experimentării unor sonorități noi, în conformitate cu 
cerințele noilor estetici. Cu alte cuvinte, funcţiile clasice nu mai determină 
inlantuiri de acorduri în sensul atracției de altădată. 

Totodată, suprapopularea acordurilor cu elemente care nu mai provin 
din rezonanța naturală, le transformă pe acestea în entităţi fără corespondent in 
armonia gravitațională. Elementele ajoutée, acordurile rezultate din suprapuneri 
de cvarte, cvinte sau secunde, straturile acordice, mixturile, acordurile de 
proveniență modală sunt câteva din inovațiile armoniei debussyste. 


4.1. Conceptul de funcționalitate 


Noţiunea de funcționalitate în muzică exprimă o relaţie de natura 
cognitiv-psihologică care se instituie între elementele discursului muzical şi om 
luat în totalitatea lui, ca ființă rațională, afectivă şi volitivă. Fără funcționalitate 
muzica, şi în general arta, ar dispare din câmpul axiologic al omului, ar înceta 
să existe ca şi realitate ontologică, ar deveni un obiect indiferent în ordinea 
mecanică a lumii. Functionalitatea unui element este strâns legată de finalitatea 
atribuită unui sistem, cât şi de structura acestuia. 

Alexandru Paşcanu defineşte termenul de funcţionalitate drept 
„caracterul, impresia produsă, sensul pe care îl acordăm, ierarhizarea şi 
interdependenta (atracție, neutralitate sau respingere), rezultate între un sunet 
sau un acord prin raporturile sale cu celelalte sunete sau acorduri cu care se 
înlănțuie.”!* Este o noţiune definită în strânsă legătură cu noţiunea de 
tonalitate, cu noţiunile de consonantä şi disonantä muzicală, care are în vedere 
sensul mai restrâns al armoniei în cadrul căreia se vorbeşte de funcţia sunetelor 
în interiorul acordurilor sau în interiorul tonalitätii. 

Încorporând această noţiune unei viziuni integralizatoare, Laura 
Vasiliu face distincția între funcționalitatea tonal-armonică, de care am pomenit 
mai devreme, funcționalitatea intervalică şi funcționalitatea culorii sonore, 
cazuri in care, relaţia dintre aceste noțiuni cu structura şi forma muzicală este 
mai evidentă. 


3 Alexandru Pascanu, op. cit., p.21. 

Într-un sens mult mai larg, Gheorghe Firca identifică funcţia cu 
„modul de existență al structurii”!*, fapt care ar putea determina implicaţii 
profunde in definirea gradului de entropie care caracterizează o lucrare 
muzicală. Este o idee care provine dintr-o viziune structuralistă asupra opusului 
muzical, care transmută analizele semiotice ale lui Ferdinand de Saussure din 
domeniul lingvisticii asupra limbajului muzical. 

Revenind la clasificarea făcută de Laura Vasiliu, trebuie precizat faptul 
că cele trei tipuri de funcționalitate muzicală se află într-o relaţie trihotomică, 
fiecare dintre ele având o mai amplă aplicabilitate în limitele unor anumite 
stiluri muzicale. Bunäoarä, vorbim de funcționalitate tonal-armonică o dată cu 
instaurarea Barocului, Clasicismului şi Romantismului în muzică. Funcțiile 
elementelor sunt de esență armonică ca urmare a unei perspective verticale 
asupra opusului muzical, fără ca acest lucru să înlăture exclusiv viziunea 
melodică. 

De funcţionalitate intervalică se vorbeşte în cadrul Renaşterii şi a 
stilurilor care au precedat această perioadă, în cadrul culturilor muzicale 
monodice, a manifestărilor muzicale care tin de un anumit specific etnic şi 
folcloric, având ca şi caracteristică esențială predominanta melodicului în 
structurarea opusului muzical, fără ca acest lucru să înlăture exclusiv şi 
perspectiva armonică ce caracterizează în special acele stiluri care cunosc 
polifonia savant elaborată. În aceeaşi măsură se vorbeşte de funcţionalitate 
intervalică în cadrul creaţiei compozitorilor Schönberg, Berg şi Webern din 
şcoala vieneză ce se constituie la începutul secolului al XX-lea, ce avea la bază 
cromatismul dodecafonic liber, dar şi în cadrul impresionismului francez 
reprezentat de Debussy, Ravel, Schmitt etc., şi a repercusiunilor lui în limitele 
altor şcoli de compoziţie cultă, Skriabin, Stravinski, Bartok etc. Modalismul, fie 
că este de esenţă folclorică, liturgică, exotică sau savantă va fi cel care va 
asigura coeziunea structurilor muzicale. 

Cel de-al treilea tip de funcţionalitate, funcţionalitatea culorii sonore, 
va avea cel mai mare impact în structurarea formei muzicale, în contextul în 
care, funcționalitatea de tip tonal-armonic îşi va găsi o aplicaţie din ce în ce 
mai restrânsă începând cu Claude Debussy, fiind exclusă radical în cadrul şcolii 
vieneze sau în cadrul experiențelor componistice ale unor compozitori de la 
mijlocul secolului al XX-lea precum Boulez, Xenakis, Stockhausen, Cage, 
Schaeffer etc. Functionalitatea culorii sonore pleacă de la reconsiderarea 
calităţilor sonore, punându-le în plan de egalitate. Astfel, timbrul muzical, 
considerat până atunci un element secundar, devine o dimensiune esențială a 
fenomenului sonor, fiind statuat pe picior de egalitate cu celelalte componente. 

La Debussy, funcţionalitatea culorii sonore va constitui premiza 
marilor experimente de mai târziu, la acest lucru contribuind nu numai 


ue Gheorghe Firca, Structuri şi funcţii în armonia modală, Ed. Muzicală, Bucuresti, 1988, p. 85. 

diversificarea sonoritätilor timbrale sau tipurile de aliaje sonore întrebuințate, ci 
şi armonia de factură modală, acordurile cu sunete suprapuse, acordurile de 
cvarte şi de cvinte, posibile agregate sonore, toate acestea determinând 
perceperea lui mai mult ca efect global ce revendică o tratare în sine, distinctă 
de cea cu care ne-a obişnuit funcționalitatea de tip tonal-armonic. Vom urmări 
în continuare această treptată desprindere de albia tonală, caracteristică 
creaţiilor lui Claude Debussy, metodele întrebuințate care au dus la slăbirea 
sentimentului de stabilitate tonală şi ancorarea în vag şi indefinit. 


4.2. Metamorfoze armonice 


Armonia impresionistă, în speţă, armonia lui Debussy, este de o 
fantezie inepuizabilă, păstrând uneori corelaţii cu sistemul tonal. Tonalitatea 
aleasă la începutul pieselor sale este doar un pretext pentru experimentele 
armonice ce apar pe parcursul derulării evenimentelor sonore, deşi încheie de 
cele mai multe ori cu acorduri de sorginte tonală în stare directă, un fel de 
aluzie la cadenta perfectă de altădată. Armonia impresionistă nu neagă sistemul 
tonal ci îl imbogateste considerabil cu sonorități deosebite, lăsând deseori 
impresia de destrămare funcțională a acestuia. Într-una din scrisorile adresate 
lui Ernest Guiraud, Debussy vorbeşte de necesitatea acestui lucru, de apelul la 
alte scări muzicale. El nu-şi propune premeditat să dizolve sentimentul tonal, 
aşa cum vor proceda ulterior reprezentanţii expresionismului german, ci 
urmăreşte să realizeze sinteze cu alte sisteme de organizare sonoră, mai vechi 
sau mai noi, amalgamări variate de sisteme diatonice sau cromatice, ducând 
tonalitatea la limita la care se învecinează cu atonalismul. Cum se întâmplă 
lucrul acesta? 

Să analizăm, mai întâi, următorul pasaj: 


EXEMPLUL 43 Preludiul I (Dansatoarele din Delphi) din vol. I 

Preludiul conține puţine relații armonice care să amintească de o 
posibilă tonalitate Si bemol. Una dintre acestea, prezentată mai sus, îngăduie 
ilustrarea transformărilor care apar în urma păstrării stricte a mersului paralel 

ascendent, reminiscență a relației I-[V-IV#-V-I. Singurul acord perfect este cel 
de pe treapta I, celelalte fiind acorduri mărite, obținându-se astfel un paralelism 
de disonante expuse într-o nuanţă delicată. 

Pe de altă parte, motivul cu care debutează preludiul, motiv ce 
aminteşte de cromatismul wagnerian, construit pe relația I-VII,-Vss-I, cu 
inserarea în plan median a unui pasaj melodic cromatic ascendent (leitmotivul 
lui Tristan), va prefigura sentimentul de ambiguitate tonală care se va instala 
treptat către finalul lui. Sensibilizarea ascendentă a cvintei din acordul de 
dominantă provoacă apariţia unui trison mărit care se rezolvă aici pe acordul lui 
Si bemol. De asemenea, nota melodică în valoare de optime cu punct, provenită 
din alterarea cromatică ascendentă a tonicii, şi care îşi va găsi rezolvare pe 
sunetul do (terta acordului de pe treapta a VII-a), va determina apariția 
trecătoare a unui alt trison mărit, înrudind şi mai puternic cele două pasaje 
amintite. Următoarele două măsuri transpun pasajul cromatic în bas, uşor 
modificat ritmic, pentru a înscrie o armonie cu pasagere modulatii cromatice şi 
acorduri cu sunete adăugate: 


EXEMPLUL 44 Preludiu I (Dansatoarele din Delphi) din vol. I 

Armonia debussystä îşi revendică uneori inspirația de natură 
wagneriană. În cântecul Armonie de seară pe versuri de Charles Baudelaire, 
una dintre relaţiile acordice care vor determina slăbirea tonalitatii de bază va fi 
substituirea treptelor dominantice (dominanta şi subdominanta) cu treptele 
mediantelor (inferioare şi superioare), aduse prin alterarea cromatică parțială a 
acestora sau a acordurilor constituite pe acestea. 

EXEMPLUL 45 Armonie de seară din Cinci cântece pe versuri de 
Ch. Ponda 


Astfel, acordul Si major este încadrat de alte două acorduri majore, 
fiind vorba de Sol, — medianta inferioară — şi Re major — medianta superioară. 
Medianta inferioară este legată de acordul tonicii prin nota comună si, celelalte 
sunete comportându-se ca sensibile cromatice expansive (re—re# şi fa—fa#) 
sau depresive (sol—fa#) în relaţie cu treptele acordului de Si major, apărând 
fata de acesta în ipostaza de acord triplu apogiat. Acordul de Sol; se găseşte în 
tonalitatea Si major prin fundamentală (sol) şi terță (si) şi asta doar în varianta 
armonică sau melodică a acesteia. Cvinta (re) şi septima (fa) apar din 
cromatizarea descendentă a treptelor trei şi cinci. 

Celălalt acord, de Re major, păstrează comun cu acordul tonicii doar 
nota fa diez, celelalte, fundamentala (re) şi cvinta (la), provenind din 
cromatizarea descendentă a treptei a treia şi a şaptea din tonalitatea Si major. 
Totodată, acordul Re major are comun cu Sol» nota re, fundamentală în primul 
şi cvintă în al doilea. 

Schematic, tot ceea ce am amintit mai devreme s-ar reda în felul 
următor: 

Se remarcă o simetrie de terță existentă între fundamentalele acestor 
acorduri, simetrie care se păstrează doar sub raport cantitativ, nu şi calitativ, de 
o manieră îmbinată. În timp ce acordul Sol; se află la interval de terță mare 
(sexta mică) fata de Si major, celălalt, Re major, se află la o terță mică (sexta 
mare) fata de fundamentala aceluiaşi acord. 


În altă parte, înläntuirea unor acorduri majore aflate în relaţie de terță 
apare mult mai succint redată într-unul dintre preludiile lui Debussy, pe valori 
de note repezi, cu permanentă pendulare între două acorduri ce-şi schimbă 
deseori registrul sonor şi sensul de cântare arpegiată: 


EXEMPLUL 46 Preludiu VIII (Ondină) din caietul nr. 

Sunt acorduri pe care Eduard Terény le numeşte „acorduri de schimb 
simultane”! care relevă prezenţa structurilor de straturi acordice în creaţia lui 
Debussy, practică ce se va dezvolta cu precădere în creația muzicii 
contemporane. 

În palmaresul relaţiilor de tip armonic care instaurează sentimentul de 
echivocitate tonală se găsesc şi acordurile inlantuite pe relaţii de terță, cu sunete 
comune şi în sens ascendent în cazul pe care dorim să-l aducem în discuţie, 
construind în felul acesta un traseu de apartenență plagală. De altfel, 
succesiunile de terță impun în sine neutralitate funcțională, motiv pentru care 
nu se poate stabili un anumit sens de natură tonală. Cadrul modal al acestui 
pasaj este cu atât mai evident cu cât principiul distantial îşi face simțită 
prezenţa în detrimentul principiului asimetric ce caracterizează creația tonală: 


25 Eduard Terény, Structuri de straturi acordice, articol apărut în Lucrări de muzicologie, vol.6, 
Cluj, 1970. 

EXEMPLUL 47 Preludiu I (Dansatoarele din Delphi) din vol. 


— 


În exemplul de mai sus apar catene formate din acorduri de structură 
majoră (Si bemol, Re bemol, Fa, La, Do, Mi) la care relaţia de terță dintre 
fundamentalele lor se menține, variind doar aspectul calitativ al ei (3m, 3M, 
3M, 3m, 3M). Grupul (3m, 3M) impune deja un principiu repetitiv, acesta fiind 
reluat identic prin transpunere la o 3M. Lucrul se vede şi mai bine urmărind 
schema de mai jos: 


Sib Reb Fa La Do Mi 


Totodată, se remarcă în cadrul primelor două acorduri din 
fiecare măsură (Si bemol şi Re bemol în prima măsură; La şi Do 
în a doua măsură) prezența unui cromatism încrucişat sau 
cromatism întors specific muzicii modale de sorginte 
renascentistă: 


Pe timpul 2 şi 3 din aceleaşi două măsuri avem deasemenea conjunctia 
a două 3m la interval de un semiton cromatic, procedeu de sorginte modală care 
mizează pe echivocitatea provocată de alternanţa dintre 3m şi 3M: 

Comparând cele două situații constatăm prezența unor structuri 
asemănătoare, lucru evident atât în primul caz: 

Ținând cont de toate aceste delimitări de natură cognitivă, putem vorbi 
în aceste cazuri, fără să avem sentimentul unei digresiuni de la cadrul rațional, 
de o zonă modală referential conturată, limitată doar la planul armonic, 
sintetizată în prima măsură şi transpusă pe o altă treaptă în următoarea măsură, 
a cărei structură prefigurează teoretizări modale specifice secolului al XX — lea: 


Îl a: 


1 3 3 1 


Debussy nu abuzează de acest procedeu întrucât o a doua transpunere 
corespunzătoare acordurilor Lab, Si, Mib ar fi cauzat o uşoară monotonie 
cauzată de construcția identică şi de simetria repetitivă a pasajului. 

Situaţia in care Debussy inlantuie acorduri la interval de terță nu este 
singulara. Pot apare cazuri in care se modifica $i structura acordurilor, alternand 
fara vreo regula anume cele minore cu cele majore (mi bemol, Sol, si bemol) 
aşa cum se întâmplă în exemplul următor, fără ca între acestea să existe note 
comune, structura modală nedizlocând repere raţionale care să-i dea un statut 
conturat: 

EXEMPLUL 48 Preludiu VI (General Lavine excentric) din vol. II 
i 


Cu o varietate şi mai mare, acelaşi lucru se petrece câteva măsuri mai 
târziu, situaţie în care sunt inlantuite descendent pe relaţii de terţe (3m, 3m, 3M, 
3m, 3M) acorduri minore cu acorduri majore (Re bemol, Si bemol, Sol, mi 
bemol, Do, la bemol), acorduri ce păstrează în cele mai multe cazuri şi note 
comune, ilustrând exemple asemănătoare cu cele discutate anterior: 


EXEMPLUL 49 Preludiu VI (General Lavine excentric) din vol. II 
8 

Această libertate de inlantuire a acordurilor, Debussy o va prelua ca 
principiu de la Mussorgski, utilizând cu sălbăticie tot ceea ce va atenua din 
stabilitatea tonalitätii clasice. Exemplul următor pare să constituie o abatere de 
la înläntuirea acordurilor pe relaţii de terţe. În realitate, acordul Re major din 
registrul acut, transpus cu o octavă perfectă mai jos, ar constitui o schemă 
armonică în care fundamentalele lor ar fi separate de aceleaşi intervale de terță: 


EXEMPLUL 50 Preludiu I (Frunze moarte) din vol. II 


133 


Un alt specific al armoniei impresioniste îl constituie paralelismul de 
acorduri, toate cazurile discutate anterior constituind de fapt situaţii particulare 
ale acestui aspect. Diferenţa constă în libertatea lor de inlantuire sau în 
structurile noi abordate. 

Un prim caz este cel al intrebuintarii faux-bourdonului. Faux- 
bourdonul este o tehnică ce-şi are originea în practica muzicală populară 
engleză din Evul Mediu, constând în cântarea paralelă de terțe şi sexte, astfel 
că, rezultă un paralelism de acorduri în răsturnarea întâi sau a doua, la care se 
adaugă evident şi paralelismul de cvarte, atât de caracteristic acelor timpuri. 
Această tehnică avea să înflorească în arta polifonică a Renaşterii, ulterior 
căzând în desuet, o dată cu apariția armoniei functional-tonalä. Redăm aici unul 
din exemplele cele mai cunoscute în care Debussy foloseşte această tehnică. 
Tema principală a acestui preludiu se contopeşte cu acorduri în răsturnarea a 
doua, antrenând toate cele opt voci într-o mişcare omofonă suprapusă unei 
pedale pe do: 


EXEMPLUL 51 Preludiu X (Catedrala scufundată) din vol.I 

Pasajul debutează în modul ionian a cărui sonoritate este reglementată 
de cadente specifice, pentru ca între măsurile 33-37 să fie insinuată sonoritatea 
mixolidianului pe do sau a eolianului transpus pe treapta sol, revenindu-se 
ulterior la modul initial. Textura densă şi intrebuintarea modurilor vechi 
bisericeşti (tritus plagalis pentru ionian şi protus plagalis pentru eolianul 
transpus) contribuie la intenția programatică din titlu, evocând momentul 
apariției catedralei din ape din care răsună parcă aceste acorduri glorioase ce 
instaurează în plan auditiv dar şi vizual o atmosferă solemnă, monumentală şi 
misterioasă totodată. 

Cazul este departe de a fi singular, deşi fntrebuintarea faux- 
bourdonului nu mai are aceeaşi însemnătate în celelalte lucrări. Tehnica este 
evocată ca reper secundar, moment care dă culoare locală anumitor pasaje, fiind 
redată în limite mult mai restrânse. 

Un alt caz special de utilizare a acestei tehnici îl constituie 
suprapunerea acestor acorduri paralele, de astă dată aduse în răsturnarea întâi, 
unei linii melodice la care motivele ritmice sunt expuse prin duplicare. 
Disonantele create fata de bas au o asperitate moale, fiind atenuate de cadrul 
modal (un dorian pe la bemol) şi de atacarea lor pe timpi slabi: 


EXEMPLUL 52 Preludiu VI (Pasi pe zăpadă) din vol. I 

Tema este finalizată pe un acord de Re bemol, pasajul următor 
readucând brusc, prin cromatizare, sonoritatea re minorului. 

O alta situaţie, în care tonalitatea suferă disfunctiuni prin 
intrebuintarea paralelismului de acorduri, o constituie acordurile majore de 
septimă mică, inlantuite cromatic, mai rar întrebuințate de Debussy decât 
Ravel: 


EXEMPLUL 53 Seara în Granada din suita Stampe 


Cazul menţionat corespunde unei specificitäti aparte. După expunerea 
paralelismului de acorduri de septimă, urmează o inlantuire de acorduri în 
răsturnarea a doua, care se îmbină cu linia melodică parcurgând aceeaşi ritmică. 
S-ar putea crede că avem de-a face cu un faux-bourdon. Pentru a acredita acest 
lucru nu este suficient să vorbim de paralelism de terţe şi sexte, ci trebuie să 
ținem cont şi de ambianța modală care nu mai corespunde în acest caz 
modurilor liturgice. Şi ritmul, de asemenea, contribuie la o dinamizare a 

expresiei învecinată în acest caz cu muzica spaniolă, la polul opus muzicii 
gregoriene. 

Urmărind îndeaproape schema armonică (la, Fa diez, Sol, Mi, Fa, Re, 
mi, Do diez, Re, Si), aceasta instituie o relaţie de terță mică descendentă, 
secundă mică (cu o singură excepție, între Re şi mi) ascendentă specifică 
progresiilor tonale. Nu este decât o reminiscență a acestor relaţii întrucât 
inlantuirea acordurilor nu determină vreo apartenenţă tonală, ba mai mult, 
prefigurează aspecte anterior discutate. 

lată un alt exemplu în care Debussy întrebuințează paralelismul 
armonic format din acorduri majore de septimă mică, la care se adaugă şi nona 
mică de astă dată, ce aminteşte de un acompaniament de chitară: 


EXEMPLUL 54 Studiu I (Pentru cinci degete) din vol. I 

Acordurile sunt inlantuite cromatic descendent, în care secunda mărită 
dintre nona şi terta acordului, cvinta micşorată dintre septima şi terta lui precum 
şi septima mare dintre nonă şi fundamentală, la care se adaugă o altă nonă mare 
între septimă şi fundamentală, creează un sentiment de instabilitate sonoră 
rezolvat doar de sensul melodic descendent al acestor acorduri. 

Aminteam la începutul acestui capitol de analize armonice de un 
paralelism cromatic ascendent de acorduri mărite. Cazuistica acestor tipuri de 
acorduri este extrem de des reprezentată astfel că, pentru a evoca multitudinea 
de întrebuințări pe care Debussy o acordă acestui acord ar necesita un capitol 
distinct. Redăm în continuare situaţia in care ele sunt inlantuite din ton în ton: 


EXEMPLUL 55 Preludiu II (Pânze) din vol. I 

Suprapuse unei pedale de si bemol, acordurile mărite sunt construite 
pe cinci trepte din cele şase ale gamei hexatonale, configurând un traseu 
ascendent şi descendent pe una din cele două variante transpozabile. 

Paralelismul cromatic de acorduri apare şi în cazul acordurilor 
micşorate, acestea fiind dublate de secunde mari reunite pe acelaşi traseu 
cromatic, fapt care provoacă frictiuni de natură armonică de o deosebită 
intensitate disonantică, ce epuizează totalul cromatic la fiecare un timp şi 
jumătate. 


EXEMPLUL 56 Pentru mormântul fără nume din Şase epigrafe 
antice 
16 

Într-un alt preludiu, Debussy prefigurează, ca şi manieră de 
construcţie, agregatele sonore ce vor fi specifice lui Hindemith: 


EXEMPLUL 57 Preludiu VII (Ce a văzut vântul de vest) din vol.I 


Cu toate acestea, ele rămân ancorate în structura hexacordală, fiind 
gândite prin mers paralel de secunde mari ce sunt dublate la octavă. Chiar 
mersul melodic al lor desfăşoară arpegii mărite prin cvarta mărită descendentă 
urmată de septima mică ascendentă, de cvarta micşorată descendentă şi din nou 
de cvarta mărită, intervale uzuale într-un astfel de mod: 

Câteva măsuri mai târziu, în acelaşi preludiu, apar 
alte agregate sonore în care notele sunt dispuse fata de 
bas la secundă mare, cvartă şi cvintă mărită: 


Pos >» 
4 BOS Ho og 
© 


Primul şi ultimul agregat sonor se pliază pe scara hexatonală, 
completand-o în întregime, în timp ce al doilea se transpune pe scara transpusă. 
Structurile impun o simetrie constructivă prin adăugare în sens contrar şi către 
exteriorul intervalului, a unor secunde mari fata de notele intermediare, 
rezultând două cvarte mărite decalate cu o secundă mare, sau o terță mare 
încadrată simetric de o cvintă mărită. Mai mult, imaginându-ne ca axă de 
simetrie nota care împarte în două intervalul de cvintă mărită (în primul caz 
este do diez, în al doilea, mi, iar în al treilea, si), vom avea patru sunete 
simetrice fata de aceasta la interval de secundă mare şi terță mare. Un motiv in 
plus pentru care vorbim în cazul lor de agregate sonore şi nu de acorduri, 
întrucât ele nu decurg din succesiuni de terțe sau cvarte. 

Şi pentru că am amintit de acordurile de cvarte şi cvinte, semnalăm 
faptul că o pondere însemnată în creaţia lui Debussy o au şi acestea, putând fi 
întâlnite ca în exemplul următor: 


EXEMPLUL 58 Luna coboară peste templul dispărut din Imagini IT 


Un acord de cvarte şi cvinte are ca principiu formativ suprapunerea a 
cel putin două cvarte ascendente peste sunetul de bază. Răsturnându-l o dată, va 
genera un ansamblu sonor format dintr-o cvartä şi o cvintä peste noul sunet din 
bas, generând între sunetele superioare un interval de secundă, şi o terță între 
sunetul median şi cel din bas, asemenea exemplului anterior. Transpunând 
sunetul median cu o octavă mai jos, va rezulta un conglomerat sonor format din 
suprapuneri de cvinte. De aici provine denumirea acestui acord, de cvarte şi de 
cvinte, întrucât prin răsturnarea intervalelor constitutive pot transforma acordul 

din cvarte suprapuse într-unul de cvinte, sau într-unul care să constea în 
suprapunerea unei cvarte şi a unei cvinte. Debussy le inlantuie liber, fiind 
cazuri în care aspectul calitativ al intervalelor poate să fie modificat. 

Iată un alt fragment în care, pornind de la ideea de agregat sonor, 
Debussy prefigurează clusterul pianistic ca element care simbolizează mediul 
acvatic: 


EXEMPLUL 59 Preludiu VIII (Ondine) din vol. II 

În mod surprinzător, următoarele măsuri din acest preludiu aduc o 
structură de cvarte suprapuse (o cvartă mărită şi o cvartă perfectă), expuse 
simultan atât placat, cât şi arpegiat. 

Se cuvine să amintim şi un caz de politonalitate în care Debussy 
suprapune două tonalități aflate la cinci cvinte una fata de cealaltă (Sol si Fa 
diez): 


EXEMPLUL 60 Studiu I (Pentru cele cinci degete) din vol. I 

Este adevärat faptul cä efectul politonal se desfäsoarä pe suprafete 
sonore restrânse, fără a se impune din punct de vedere auditiv, pasajul relevând 
o posibilă influență pe care Debussy ar fi suferit-o inconştient din partea lui 
Stravinski. Lucrul este plauzibil dacă ne gândim că la data la care el compunea 
aceste studii, vizionase deja, în premieră la Paris, trupa de balet a lui Nijinski 
care dansase pe muzica compozitorului rus. Celebrul pasaj politonal din 
Petruşca (1911) avea să lase urme adânci în sensibilitatea componistică a acelui 
început de secol. În cazul lui Debussy, intenţia cvasiprogramatică a realizării 
unui efect comic prin intrebuintarea bitonalitatii pare a-şi găsi un corespondent 

mai îndepărtat în lucrarea lui Mozart O glumă muzicală (1787), unde sunt 
folosite aceleaşi procedee tehnice, chiar dacă pe o porţiune restrânsă. 

Acordurile de cvinte goale, mixturile cromatice, acordurile de 
undecimă sau rezultate prin suprapuneri tonale, elementele ajoutées sau 
acordurile de specificitate modală sunt tot atâtea exemple care imbogatesc 
armonia lui Debussy. Cele prezentate până aici sunt doar câteva caracteristici 
ale ei. Studii mai amănunțite, vizând fie un anumit gen sau lucrare, fie întreaga 
lui creaţie, există atât pe plan național, realizate de muzicologi români precum 
Alexandru Paşcanu, Valentin Timaru sau Eduard Terenyi, cât şi în plan 
internațional prin contribuţia unui Martinne Corriveau, Robert Schmitz, Avo 
Somer, Matthew Brown. Toate aceste studii vorbesc de marea diversitate a unui 
limbaj, sintetizator şi vizionar totodată. 

Capitolul VII 
Estetica operei 
Pelleas şi Melisande (1893-1902) 


Marcat de experiența wagneriană, de ideea promovată de Wagner 
conform căreia drama era concepută ca şi spectacol total, Claude Debussy va 
purcede la zămislirea propriei lui opere, ca întrupare a unei viziuni estetice care 
prevedea înnoirea resurselor muzicale, a concepției scenice, a impletirii dintre 
cuvânt şi muzică. În anul 1888, Debussy va face prima călătorie la Bayreuth, an 
în care va cunoaşte opera lui Wagner şi se va lăsa cuprins de o profundă 
admiraţie pentru acesta, pentru ca în anul următor să-şi renege idolul afirmând 
că „de aici înainte ar trebui realizată căutarea după Wagner (în timp) şi nu după 
Wagner (în manieră)."1% 

Experienţa în domeniul artei care împleteşte cuvântul cu muzica nu-i 
lipsea lui Debussy. Până în 1893, anul în care începe lucrul la opera sa Pelléas 
şi Melisande, scrisese deja nenumărate lieduri (poate că le-am putea numi mai 
bine chansonuri) care figurau în creaţia lui ca piese de sine stătătoare pe versuri 
din diverşi poeți (Alfred de Musset, Théodore de Banville, André Girod, 
Theophile Gautier, Leone Valade, Leconte de Lisle, Armand Renaud, Paul 
Bourget, Charles Cros şi Maurice Bouchor) sau care se grupau după sursa 
poetică inspiratoare, constituind în felul acesta un ciclu de lieduri (Paul 
Verlaine, Charles Baudelaire, Claude Debussy). 

De asemenea, Debussy manifestase o preferință constantă pentru genul 
cantatei compunând Daniel, Primăvara, Invocaţie, Gladiatorul, dar şi o 
comedie eroică, Diana din pădure, scena lirică Fiul risipitor, oda simfonică 
Zuleima, poemul liric Domnișoara aleasă şi prima lui încercare de a compune o 
operă în trei acte neterminată numită Rodrigue şi Chimene. În afară de aceste 
experienţe, Debussy va compune şi alte piese de acest gen, pe care însă nu va 
reuşi să le finalizeze. Aşa este bunăoară scena lirică Elena, piesa Choeur de 
brises sau comedia lirică intitulată /mn. 

Atunci când alege subiectul pentru viitoarea lui operă, Debussy se 
orientează către piesa de teatru Pelléas et Melisande a scriitorului belgian 
Maurice Maeterlinck, principalul nume care ilustrează teatrul simbolist, piesă 
care fusese publicată şi prezentată la Paris în 1892. Debussy va începe să 
compună muzica acestei opere în 1893, existând, se pare, mai multe versiuni de 


6 apud Antoine Goléa şi Marc Vignal, op. cit., p. 135. 

manuscrise, fiind prezentată în primă audiție la 30 aprilie 1902, la Teatrul 
Naţional de Operă Comică. 

În 1898, Gabriel Fauré va întreprinde aceeaşi experiență compunând 
muzica pentru scenă cu număr de opus 80 plecând de la acelaşi text, iar în 
1903, Arnold Schénberg va compune poemul simfonic Pelleas und Melisande. 
Un pic mai târziu, în anul 1905, Jan Sibelius va compune muzica de scenă cu 
număr de opus 46 la aceeaşi dramă a lui Maeterlinck. 

Care este contextul muzical în care apare această operă? Romantismul 
lăsase ca moştenire opera lui Berlioz, putin gustată de publicul francez, şi 
grand-opera, o specie de operă cultivată de compozitori precum Meyerbeer, 
Rossini, Donizetti, Auber etc., ale cărei formule învechite supravietuiau dintr- 
un spirit excesiv manierist, opus la orice element de noutate, promovat de 
instituțiile muzicale franceze. Aşa se ajunge la creaţia de operă a lui Camille 
Saint-Saëns (1835 — 1921), la care montajul, expresia grandilocventă şi fastul 
ating apogeul. Cea mai cunoscută operă a lui va fi Samson şi Dalila (1868), 
operă ce va marca declinul spectacolului de tip grand-opera. În a doua jumătate 
a secolului al XIX-lea, Franţa constientizeazä tot mai mult necesitatea formării 
unei culturi proprii care să promoveze valorile artiştilor francezi prin înfiinţarea 
Societății Naţionale de Muzică (1871), a seriilor de concerte Colonne (1873) 
sau Lamoureaux (1882) cu rolul de a forma un public adecvat, fapt care va 
determina o schimbare de mentalitate şi din partea marilor teatre muzicale 
pariziene. Franţa îi dăduse deja pe Charles Gounod (1818 — 1893) şi pe 
Georges Bizet (1838 — 1875), compozitori de geniu ale căror opere au rămas 
întipărite pentru totdeauna în conştiinţa publicului francez dar şi european. Cele 
mai de seamă lucrări, Faust (1859), Romeo şi Julieta (1867) de Gounod, şi 
Carmen (1875) de Bizet, deveniseră deja repere majore care vor influența 
destinul creator al unor compozitori precum Jules Massenet (1842 — 1912) sau 
vor prefigura apariția verismului. Astfel, opera lirică a lui Gounod cunoaşte 
valenţe expresive noi în melodrama lui Massenet, în timp ce realismul şi 
naturalismul operei lui Bizet inspiră noile tendințe din opera italiană. 

Prospectând alte teritorii stilistice vom descoperi fenomenul Wagner 
(1813 — 1883), la fel de mult dezbătut ca şi evenimentele politice, Wagner fiind 
unul dintre compozitorii care va influența covârşitor evoluția muzicală 
ulterioară, majoritatea operelor sale cunoscând data naşterii în a doua jumătate 
a secolului al XIX-lea. Numai unsprezece ani despart ultima operă wagneriană, 
Parsifal (1882), de demersul lui Debussy de a compune opera sa, şi Europa 
încă vuia prin moştenirea lăsată la Bayreuth. 

La celălalt pol stilistic, Giuseppe Verdi (1813 — 1901), promotorul 
rafinamentului introspectiv, a bel-canto-ului aflat în slujba destăinuirilor lirice, 
va preda ştacheta mai tinerei generații a veriştilor. Ultima lui operă, Falstaff 
(1893), urmată de o îndelungată tăcere întreruptă doar de moartea lui, confirmă 

acest lucru, întrucât primele opere veriste, Cavaleria rusticană (1890) de Pietro 
Mascagni (1863 — 1945) şi Paiate (1892) de Ruggiero Leoncavallo (1858 — 
1919), cuceriseră deja inima poporului italian sau european. Din urmă venea, 
cu un avânt rar întâlnit, un alt compozitor verist, aspirant la tiluri de glorie 
artistică, este vorba de Giacomo Puccini (1858 — 1924), cel care va obţine 
supremație în fata lor prin operele Manon Lescaut (1893), Boema (1896), Tosca 
(1900) sau Madame Butterfly (1904). Ideea de a reda viata în aspectele ei 
umile, conturând personaje verosimile, extrem de complexe, precum şi 
melodismul robust, pe alocuri de inspiraţie exotică ce întrebuințează deseori 
armonii şi aliaje sonore noi vor constitui trăsăturile dominante ale acestui 
compozitor. 

În acest context european, opera lui Debussy intervine ca o ruptură 
fără precedent cu orice tip de estetică. Până şi în spaţiul francez ea nu-şi găseşte 
corespondent întrucât noutăţile, La Jaquerie (1889) de Edouard Lalo (1823 — 
1891), Ghisele (1889) de Cesar Franck (1822 — 1890), Werther (1892) şi Thais 
(1894) de Jules Massenet, Phriné (1893) de Camille Saint-Saéns, Fervaal 
(1897) şi Karadek (1898) de Vincent d'Indy (1851 — 1931) sau chiar Pelléas si 
Melisande (1898) de Gabriel Faure (1845 — 1924) nu vor prevesti nici pe 
departe ceea ce avea să urmeze. La aspectul ei unic şi cu totul original avea să 
contribuie în mod providential alegerea subiectului tălmăcit cu mijloace 
muzicale gândite în spiritul aceleiaşi estetici simboliste care marcase sfârşitul 
de secol XIX. 

Dar să vedem care este acţiunea acestei noi opere? 


1. Acţiunea operei Pelléas şi Mélisande 


ACTULI 
SCENA I 


O pădure. Golaud, care s-a rătăcit în timpul vânătorii, o întâlneşte pe 
Mélisande plângând. El nu o poate împăca, dar o ia cu el. 


SCENA II 


O sală într-un castel. Golaud trimite o scrisoare mai tânărului său frate 
vitreg, Pelléas, cerându-i să intervină pentru el la regele Arkel. În scrisoare 
specifică faptul că după un voiaj pe mare de şase luni, el doreşte să aducă acasă 
pe cea care avea să-i fie soție, pe Mélisande. Mama lui, Geneviève, citeşte 
scrisoarea lui Arkel. Pelléas însuşi, somat de un prieten muribund, vrea să 
părăsească castelul. Deşi regele Arkel avea planuri pentru Golaud de a-l 

căsători cu o altă femeie, el este de acord cu alegerea făcută şi îi permite să se 
întoarcă acasă. Oricum, el îi interzice totodată şi lui Pelléas să plece. 


SCENA III 


O încăpere în castel. Geneviève îi arată lui Mélisande noua ei casă. Lui 
Mélisande nu îi place atmosfera sumbră a castelului şi împrejurimile lui. Sunt 
auzite voci de pe un vas îndepărtat. Sunetul îi aduce pe Mélisande şi Pelléas 
împreună. 


ACTUL II 
SCENA I 


Lângă o fântână în parcul castelului. Pelléas îi arată lui Melisande 
Fântâna orbului despre care se spunea că apele ei acordă puterea de a vedea. 
Ea deschide deasemenea ochii lui Pelleas şi ai lui Melisande asupra 
simtamintelor pe care fiecare le are unul pentru celălalt. Melisande scapă 
verigheta lui Golaud în fântână. 


SCENA II 


O încăpere în castel. În momentul în care Mélisande scapă verigheta 
lui Golaud în fântână, Golaud însuşi cade de pe calul său şi este rănit. 
Mélisande il îngrijeşte. El descoperă pierderea verighetei. Ea îl minte 
spunându-i că a pierdut-o într-o grotă. El o trimite să caute verigheta, dovada 
dragostei lui. 


SCENA III 


O grotă. La cererea lui Golaud, Pelleas merge cu Mélisande să caute 
verigheta. În grota umedă si întunecoasă, umbra morţii pare prezentă si 
amenințătoare. Decorul înfricoşător este completat de trei bătrâni cerşetori care 
dorm acolo netulburati de vuietul mării. Speriati, cei doi tineri părăsesc grota. 


ACTUL III 
SCENA I 


Un turn. Melisande îşi piaptănă părul ei lung, auriu, şi îşi exprimă 
sentimentele ei cântând şi atrăgându-l pe Pelleas către ea. Ei îşi dăruiesc unul 
altuia priviri vrăjite. Pelléas se acoperă cu părul ei. Golaud îi găseşte jucându- 
se şi le reproşează purtarea copilărească. 


SCENA II 


Un pasaj subteran. Golaud îl amenință pe Pelléas cu teroarea 
întunericului şi cu moartea. 


SCENA III 
144 


O terasă lângă ieşirea din pasajul subteran. Înspăimântat de teroarea 
morţii, Pelleas este bucuros să se vadă afară în lumina soarelui. Golaud îi 
interzice să mai aibă ceva de a face cu Melisande din frica de a nu dăuna 
sarcinii sale. 


SCENA IV 


În afara castelului. Golaud se foloseşte de fiul său mai mare, copil din 
prima sa căsătorie, ca spion pentru el. Ținându-l pe copil ridicat pe umeri la o 
fereastră, îi cere să-i spună ce fac Pelléas şi Melisande în cameră. Yniold este 
şovăielnic. Lui îi este teamă de tatăl său şi în acelaşi timp îi simte durerea. 
Golaud nu află nimic de la copil: Pelléas şi Melisande stau doar unul în fata 
celuilalt, trişti şi tacuti. 


ACTUL IV 
SCENA I 


O încăpere în castel. Pelléas îi cere lui Mélisande să se întâlnească cu 
el în parc pentru a-şi lua adio. 


SCENA II 


O încăpere în caste. Arkel încearcă să o împace pe Mélisande şi să 
umple golul lăsat din vita ei lăsat de plecarea lui Pelleas. Ea e de neconsolat. 
Golaud îşi dezvăluie gelozia şi furia, înhăţând-o pe Mélisande de părul ei auriu. 

SCENA III 


Lângă fântână în parc. Yniold se joacă singur. El aude oile venind 
acasă aşa cum fac ele zilnic. Apoi se face tăcere. Păstorul le vorbeşte nu despre 
staul ci despre tăiere. Copilul are presimtirea morţii. 


SCENA IV 


În fata Fântânii orbului Pelléas îşi ia adio de la Mélisande. Pentru 
prima dată ei îşi exprimă în cuvinte dragostea unuia pentru celălalt. Golaud 
apare şi îl omoară pe Pelléas. Melisande fuge. 


ACTUL V 


O încăpere în castel. Melisande dă naştere prematură unei fete. Golaud 
încearcă în zadar să justifice crima pe care a comis-o. Pentru regele Arkel, 
copilul este garanția continuității familiei sale şi triumful vieţii. Mélisande îi 
plânge de milă fiicei sale care trebuie să trăiască. Ea însăşi moare. 

2. Dramaturgia lui Maeterlinck 


Debussy este atras de subiectul acestei piese de teatru întrucât 
acțiunea, foarte simplă de altfel, este lipsită de orice preocupare de profunzime 
sau analiză psihologică. Lucrurile se desfăşoară în voia lor, ca sub acțiunea unei 
forte misterioase, exterioară lor, care guvernează acţiunile şi destinele 
personajelor. Există aici o tendință de a de-fenomenaliza orice acţiune. În 
cadrul acestui tip de teatru se manifestă tentatia absolutului, prezența 
infinitului, aspirația către ceva de dincolo. El răspunde celor care au chemare 
către metafizică şi a căror viață spirituală se desfăşoară undeva în plan ideal. 
Problematica va cuprinde adevăruri generale legate de iubire, moarte, destin, 
atitudine în fata vieţii, care exprimă în fond relația omului cu ceilalți şi cu 
universul înconjurător. Tematica evadează din cotidian, ea se fixează în vis sau 
în mit, îi este străină o abordare concretă, de aceea personajele sunt 
esentializate, imaginare şi idealizate, ele exprimă mai degrabă tipuri de 
comportamente, foarte generale de altfel. Contrar naturalismului care aborda 
subiecți reali, simbolismul fuge de orice tangenţă cu realitatea, se fereşte la 
limită de orice acţiune concretă. 

Din acest punct de vedere, estetica simbolistă se apropie de estetica 
clasică. Arkel reprezintă tipul omului pasiv în fata evenimentelor vieții, fapt 
care poate masca şi o stare de indolentä nu numai de înţelepciune, Mélisande 
reprezintă un comportament indecis, tipul individului ezitant, Golaud este 
suspicios, măcinat de neîncredere în ceilalți, incapabil să abordeze cu ei o 
relație deschisă, în timp ce Pelléas marchează comportamentul intuitivului, a 
aceluia pentru care evenimentele, împrejurările, circumstanţele pe care i le 
oferă viata nu sunt prevăzute sau calculate, determinate să se petreacă, ci sunt 
luate ca atare, el este tipul pasionalului detaşat, pur şi naiv totodată. 

Subiectul piesei se desfăşoară într-un ținut şi într-un timp încărcat de 
aură legendară în care eroii se exprimă într-un limbaj incoerent, sacadat, 
intenția autorului fiind aceea de a depăşi sensul literar şi imediat al cuvintelor, 
şi de a pătrunde într-o lume a semnificatiilor ultime, inaccesibile cunoaşterii 
raționale. De aceea, limbajul personajelor este evaziv, bazat mai degrabă pe 
sugestie, el cultivă suprafirescul, lipsa de precizie, atmosfera de vis, 
idealizează, astfel încât, invizibilul să devină vizibil, să fie revelat misterul care 
constituie în teatrul simbolist adevărata esenţă, fata nemărturisită a universului. 

Conflictul dramatic nu este bine motivat şi abordat gradat, într-o 
desfăşurare treptată. De asemenea, dialogul nu are funcție dramatică ci, mai 
degrabă, rolul şi structura unei confesiuni lirice. Altfel spus, elementul principal 
al dramei nu-l formează acţiunea ci dialogul, în care piesa sau secţiunile piesei 
devin expresia unei stări spirituale generale sau a unui personaj: calmul 
meditativ al lui Arkel, iubirea pură dintre Pelléas şi Mélisande, gelozia lui 

Golaud etc. Obsesia amintirilor, presimtirile şi neliniştile, lipsa unei unități a 
acțiunii, pasivitatea personajelor, incoerenta dialogurilor, credinţa unei legături 
tainice care ar exista între oameni şi lucrurile neinsufletite concură în realizarea 
unei drame de un accentuat substrat simbolic. Psihologia rudimentară a 
personajelor dezvăluie un soi de pace paradisiacă a acestora, al căror mecanism 
volitiv este lipsit de orice imanentism. 

Incertitudinea situaţiilor, echivocul lor, lipsa de concizie dramaturgică 
este ceea ce-l atrage pe Claude Debussy la piesa scriitorului belgian. Incoerenta 
dramaturgică reiese din mai multe întâmplări, acest lucru fiind caracteristic 
teatrului de factură simbolistă: iat-o pe Mélisande care acceptă să însoţească şi 
să se căsătorească cu un necunoscut, ea însăşi rămâne o străină pentru Goloaud 
deşi trecuseră şase luni de când se căsătoriseră, gestul lui Golaud de a trimite o 
scrisoare fratelui său vitreg care să-i instiinteze pe părinţi de decizia lui de a se 
căsători, consimțământul lui Arkel privind purtarea lui Golaud, deşi intenționa 
alte planuri în privinţa lui şi nu o cunoştea pe Mélisande, presimtirea lui Pelleas 
şi intenţia lui de a părăsi castelul la aflarea vestilor de la fratele lui, superstitia 
lor reliefată prin credința în vorbele muribunzilor, în fântâna cu apă care 
vindecă, în legătura care ar exista între inel şi destinul lui Golaud, simbolismul 
fatidic al piesei, grota întunecată, cei trei cerşetori, ciobanul care vorbeşte oilor 
despre tăiere, toate acestea prefigurează crima căreia îi lipseşte aparent mobilul. 

De asemenea, laşitatea lui Golaud care preferă să-i dezvăluie fiului său 
îndoiala lui cu privire la Mélisande şi să-l facă părtaş la tumultul interior, 
violenţa lui Golaud fata de Pelléas, atunci când îl amenință cu moartea, dar şi 
fata de Mélisande, atunci când o brutalizează trăgând-o de păr deşi nu avea 
vreun motiv, gestul tinerilor care, la presimtirea venirii lui Golaud preferă parcă 
să provoace un deznodământ tragic, intuind reacţia lui şi renunțând la orice 
instinct de apărare, incertitudinea lui Golaud față de vinovăția tinerilor, 
remuşcările lui, moartea Mélisandei din alte cauze decât cele provocate de 
gestul lui Golaud, reacția lui Arkel care iartă cu uşurinţă crima lui, conturează o 
acțiune cu multe sinuozitäti în care faptele care o construiesc se ascund şi se 
dezvăluie unele prin altele. 

Văzută în simplitatea ei, drama lui Pelléas şi a Melisandei se aseamănă 
cu o altă dramă a unui alt cuplu de îndrăgostiți, Francesca da Rimini şi Paolo 
Malatesta, protagonişti care au trăit în perioada Renaşterii şi care au cunoscut în 
mare aceeaşi soartă. 

Există un tip de misticism pervertit în toată această dramă, un soi de 
rămăşiţă a unei mentalități creştine regăsită în concepţia lui Arkel despre viata 
si destin, în purtarea Mélisandei, în reacția copilului care presimte crima etc. În 
final, Mélisande dă naştere unei fetițe, ea însăşi decedând din cauze 
misterioase. Să fi fost rănită de Golaud atunci când acesta l-a ucis pe Pélleas? 
Să fi fost epuizată de travaliul naşterii? Să fi fost elanul fiintial de a găsi 

împlinirea iubirii sale în transcendent? Nu ştim acest lucru. Pentru regele Arkel, 
copilul este garanţia continuității familiei sale şi triumful vieţii în timp ce 
pentru Mélisande ea înseamnă perpetuarea condiţiei umane tragice, o viata 
zămislită în zadar care este stăpânită de perspectiva morții şi mai ales a 
destinului. De aceea ea se va întrista la vederea ei. 

Episodul amintit este, cu unele excepţii, extrem de asemănător cu 
episodul biblic al naşterii lui Beniamin, unde credinţa în Dumnezeu are puterea 
de a transfigura durerea şi de a o transforma în bucurie. Rachel îşi dă sufletul 
atunci când va naşte acest copil căruia apucă să-i dea numele de Ben-Oni, adică 
fiul durerii mele. Tatăl acestuia, Iacob, îl va numi Beniamin, care înseamnă fiul 
bucuriei mele. Mélisande se sfârşeşte cu inima cotropită de durere, strivită de o 
ontologie nefastă, asemănându-se astfel Rachelei. Dimpotrivă, Arkel este 
stăpânit de duhul înțelepciunii, el devine purtător de bucurie şi speranță 
asemenea personajului biblic Iacob. 

Dintr-un impuls de pioşenie vom evidenția ceea ce Jankélévitch 
remarca deja că Debussy, poetul pianissimo-ului sau al esteticii fugare, se 
regăseşte în moartea pudică a Melisandei. Discreta părăsire a acestei lumi din 
partea Mélisandei, neobservată nici de Arkel care tine să precizeze: n-am văzut 
nimic...n-am auzit nimic...asa de repede, aşa de repede...dintr-o dată...ea s-a 
dus fără să spună nimic, ne duce cu gândul la delicatetea cu care ar trebui să ne 
manifestăm într-o lume în care suntem doar în tranzit, şi a cărei părăsire nu 
trebuie să fie tulburată de o schimbare biologică nesemnificativă. Moartea ei 
este lipsită de durere fizică sau angoasă, ea se stinge asemenea flăcării unei 
lumânări, într-o linişte deplină, neobservată, demnă, lipsită de orice emfază. 
Iată cât de uşor, aceste calități surprinse în contextul unui fenomen căruia noi îi 
suntem singurii martori, pot fi transferate în domeniul artei lui Debussy. Căci 
lui Debussy îi repugnă, ca şi lui Jankélévitch, moartea frumoasă despre care 
vorbesc muzicienii romantici, tendința hiperbolizantă a lor transformând 
maiestatea şi solemnitatea unei clipe într-o vastă eternitate. Această distincție 
ne determină să abordăm dintr-o perspectivă comparativă opera lui Debussy al 
cărei punct de pornire dar şi de räzmeritä este drama wagneriană. 


3. Conceptul de dramă muzicală wagneriană 


Numită în limba germană Gesamtkunstwerck (opera de artă totală), 
drama muzicală wagneriană constă într-o reînviere, la cu totul alte dimensiuni, 
a arhetipului artei, a formei embrionare a acesteia, în care muzica, dansul şi 
poezia fuzionau in chip desăvârşit urmărind realizarea unei depline unități a 
expresiei artistice. Cunoscută şi sub denumirea de spectacol total, acest tip de 

artă promovat de Wagner va urmări o implicare tot mai profundă a privitorului, 
astfel încât el să retrăiască, într-o variantă modernă, magia pe care o resimțea 
omul primordial atunci când, în iureşul orgiastic al instrumentelor, se lansa într- 
un dans sălbatic ale cărui gesturi constituiau expresia cea mai pură a propriei 
sale interioritäti. Desigur, publicul modern nu mai participă asemenea 
primitivilor printr-o antrenare efectivă la spectacolul scenic, ci îi sunt asigurate 
acestuia condiţiile creării unei iluzii perfecte care să-l integreze în desfăşurarea 
dramei. El nu mai are nevoie de elementul kinetic care să determine o 
participare afectivă a acestuia, însă el devine parte din aceasta prin „suma 
diverselor impresii vizuale, auditive, olfactive care se completează în mod 
natural unele pe celelalte. Ceea ce este propriu artei wagneriene, este tocmai 
această capacitate de a acţiona asupra omului în întregul său, datorită 
sincretismului artelor pe care îl realizează in drama sa muzicală.” Starea de 
mimesis se produce de astă dată la nivel empatic, omul modern având 
capacitatea de a se autoiluziona prin corespondență directă cu fiecare personaj 
al dramei. El devine parte din fiecare personaj prin realizarea în cadrul dramei a 
deplinei coeziuni dintre părțile acesteia, fiind absorbit de derularea 
evenimentelor care constituie de fapt un reflex al propriei aventuri umane. 
Wagner devine într-un fel iniţiatorul artei cinematografice, la care personajele 
sunt vii prin confruntarea acestora în cadrul unei acțiuni verosimile. 

Pentru a defini conceptul de dramă, Wagner alege într-un fel ca 
metodă via negatio, în care opera, aşa cum era ea înțeleasă de compozitorii 
contemporani cu acesta şi în special cei italieni, devine tot ceea ce nu reprezintă 
în esența ei drama. Toate caracteristicile operei sunt transpuse asupra dramei în 
sens negativ. Melodia nu mai este melodie, armonia nu mai este armonic, 
orchestratia nu mai este orchestrație, poezia nu mai este poezie, acțiunea nu mai 
este acțiune în sensul în care acestea erau concepute în limitatele tipare ale 
operei de tip italian. Aceasta se mărginea doar la caracterul dansant şi cantabil 
al melodiei, la banalitatea armoniei care lăsa impresia unui zgomot de fond 
numai bun ca să umple conversațiile cele mai puerile din timpul dineului, la 
orchestra devenită „o chitară monstruoasă pentru acompaniamentul ariei” S, la 
poezia lipsită de conținut, aservită total melodiei, la acțiunea permanent 
fragmentată de momentele de jubilatie interpretativă ale cântărețului care 
aştepta în mod josnic confirmarea publicului prin aplauzele sale. Wagner va 
redefini fiecare aspect menționat, realizând un interesant istoric al acestora şi al 
cauzelor sociale care au determinat apariția lor în această formă. 

Apariția operei, ca gen de sine stătător, reprezintă pentru Wagner o 
cale de nedorit determinată de o falsă raportare între poet, compozitor şi 


127 Cristina Vasiliu, Artele în Parisul veacului al XIX-lea, Ed. Do-Minor, Iasi, 2002, p. 145. 
8 Richard Wagner, Un muzicant german la Paris, trad. Bucur Stănescu şi Gemma Zinveliu, Ed. 
Muzicală, Bucureşti, 1981, p. 213. 


149 


interpret. În timp ce compozitorul manifestă o atitudine dictatorială faţă de 
poet, interpretul îl va antrena pe compozitor în etalarea dibăciei sale artistice 
dedându-se unei experimentări muzicale pure. Nici unul, nici celălalt nu vor fi 
preocupaţi să tălmăcească sensul intim al textului cu mijloacele caracteristice 
artei lor: compozitorul printr-o melodică şi expresie adecvată, cântăreţul printr- 
o interpretare şi elaborare a atitudinilor comportamentale care să fuzioneze 
profund cu desfăşurarea acţiunii redate de text. În felul acesta, în operă se 
instalează gustul nefastei mediocritäti care va genera un public pe măsură. 
Marea greşeală a genului operei constă, aşa cum afirma Wagner, în faptul că 
„un mijloc al expresiei (muzica) a devenit scop, iar scopul expresiei (drama), 
mijloc.”!”” 

Drama muzicală devine pentru Wagner o încercare de a subordona 
inspiraţia melodică libretului şi de a conferi acestuia un statut pe care nu-l mai 
cunoscuse înainte. Compozitorul trebuia să dea melodiei o expresie 
corespunzătoare textului, să recurgă la acel filon liric caracteristic poeziei şi să 
exteriorizeze prin muzică cele mai fine trăiri care s-au întrupat în substanța 
poetică. În cadrul dramei, muzica devine expresia unei atitudini conştiente 
asupra rolului pe care-l joacă. Ea „se manifestă ca limbaj nemijlocit inimii” 
fiind „suprafaţa unei adânci si nesfârşite mări de dor şi aspirație, care — din 
plenitudinea de necuprins a fiinţei sale — se extindea până la suprafaţa sa, ca o 
exteriorizare a adâncului său, pentru ca — din salutul frumoasei apariţii, 
înclinată spre el, din setea de recunoaştere a propriei sale ființe — să 
dobândească întruchipare, formă şi frumuseţe.”1% 

Acest act de subordonare a muzicii fata de poezie nu trebuie înţeles ca 
un raport de inferioritate fata de aceasta. Dimpotrivă, la Wagner şi poezia, şi 
muzica îndeplinesc aceeaşi importanță în constituirea acțiunii dramatice. Am 
vorbit de acel act de subordonare al muzicii fata de poezie în sensul în care 
muzica trebuie să decurgă din poezie, iar poezia trebuie să constituie pentru 
melodie suportul germinator care generează naşterea acesteia. Conform 
concepţiei wagneriene poezia şi melodia se aflau în criză, criză ce putea fi 
depăşită prin înrâurirea pe care o puteau exercita una asupra celeilalte. Numai 
prin intimă fuziune între acestea, ele îşi puteau recunoaşte adevărata lor natură 
şi menire. De aceea scopul dramei muzicale va fi realizarea unei uniuni 
autentice a poeziei cu muzica, în contradicţie cu ceea ce înfăptuia opera, în care 
poezia sau muzica constituia un factor de a limita şi îngrădi acţiunea 
netulburată a lor. În drama muzicală dispare limbajul conceptual al poeziei şi 
abstractiunea muzicii. Ele se hrănesc una din cealaltă, poezia devine muzică şi 
muzica poezie doar în măsura în care „poezia va găsi uşor drumul spre aceasta, 


1% Richard Wagner, Opera si drama, trad. Liviu Rusu şi Bucur Stănescu, Ed. Muzicală, Bucuresti, 
1983, p. 33. 
15 idem, p. 47. 

şi în cele din urmă va recunoaşte revărsarea ei în muzică drept dorinţa ei 
proprie cea mai intimă, de îndată ce în muzica însăşi va lua naştere o nevoie pe 


care, la rândul ei, numai poezia poate să o satisfacă.”!5! 


4. Dramaturgia lui Claude Debussy 


Vorbind despre dramaturgia wagneriană, nu putem să nu remarcăm 
anumite corespondențe ale acesteia cu dramaturgia lui Claude Debussy. Atât 
Wagner cât şi Debussy au căutat o justificare a melodismului prin prisma 
poeticului. Contopirea dintre cele două componente trebuia să fie atât de intimă 
încât să nu mai poată fi percepute ca elemente distincte în cadrul operei, astfel 
că, putem vorbi de o apropiere a limbii vorbite de inflexiunile muzicale în 
aceeaşi măsură în care melodia devine purtătoare a statusului vorbirii. 
Rezultatele sunt diferite. În timp ce la Wagner melodia capătă o expresie 
deconcertantă provocată de intensa polifonizare a discursului muzical, de 
cromatizarea abundentă a acestuia, de lipsa suspensiilor cadentiale şi de 
utilizarea unor aliaje sonore din ce în ce mai diversificate, la Debussy ea este 
legată mai degrabă de funcția primordială a limbajului, aceea de a comunica 
sentimente sau idei, prin transformarea ei în element decorativ care va 
determina la nivel sonor o sintaxă aparte, sinteză superioară a formelor 
tradiționale. 

Melodismul promovat de Debussy în a această operă nu aminteşte 
deloc cu bel-cantoul italian sau cu vreo arie franceză din vremea lui. El este 
mult mai apropiat de Monteverdi astfel că, unii comentatori vorbesc de „pictură 
madrigalescă”!*?, de un profil melodic ezitant care evoluează într-un ambitus 
restrâns, cu un debit calm, cu o dinamică voalată, lipsită de extreme, într-o 
nuanță medie de mezzo-forte si un registru mai degrabă înalt cu o vădită 
tendință către izoritmie. Expresia poeţilor şi pictorilor prerafaeliti sau simbolisti 
se regăseşte cu totul în acest tip de melodism. Realismul şi naturalismul de 
asemenea printr-o mai mare apropiere de firescul vorbirii decât de cântec. Este 
un melodism care oscilează între acel cvasi parlando de tip bisericesc şi unele 
efuziuni sentimentale care tind doar să contureze un anumit profil melodic. 

Aceste tip de recitativ împrumută caracteristicile limbii franceze. 
J.J.Rousseau, analizând raporturile existente între limba franceză şi stilul 
traditional de cântare existent în cadrul operelor franceze, afirma că „nu e nici 
un raport între inflexiunile verbului francez, al cărui accent e neted, simplu şi 
modest, şi zgomotoasele şi tipätoarele intonatii din opera franceză. Recitativul 


81 Richard Wagner, op. cit., Un muzicant..., p. 194. 

132 Christiane Spieth-Weissenbacher, Prosodes et symboles melodiques dans le recitativ de Pelléas 
si Mélisande ou place du figuralisme dans l’ecriture vocale de Debussy, International Review on 
the Aesthetics and Sociology of Music, published by Croation Musicological Society, p. 87. 

trebuie să se desfăşoare între intervale mici, să nu urce sau să coboare prea mult 
glasul, niciodată cu ridicări bruscate de glas, cu atât mai putin strigăte, totodată 
nimic să nu semene a cântec iar inegalitatea în durata sunetelor să fie foarte 
redusă."!*% El expune aici propria lui viziune estetică care îl va prefigura pe 
Debussy. Mergând mai departe pe firul căutării unei tradiţii autohtone a 
recitativului lui Debussy, aceasta poate fi descoperită în prerogativele esteticii 
Pleiadei, unde exista o preocupare pentru o ritmică fără evoluţii spectaculoase 
de tipul musica reservata, în care accentul cade pe expresia poetică şi pe 
subordonarea muzicii acesteia. 

Muzica şi vorbirea apar la Debussy ca expresii complementare a căror 
unitate este nediferentiatä şi perfect realizată în recitativul său. Asemenea lui 
Wagner, el renunță la împărţirea opusului în arii, arioso-uri şi recitative 
specifice operei de sorginte italiană pentru a scoate în evidență derularea 
necondiționată a acțiunii, nefragmentarea ei şi păstrarea fluxului acesteia astfel 
încât emoția estetică să fie plenară, să se infatiseze toată publicului, fără să fie 
întreruptă de ieşirile la rampă a vedetei şi a aplauzelor acestora. 

În plus, interludiile orchestrale la Debussy tind către o valoare 
decorativă, contribuind la întregirea atmosferei generale, ele nu sunt prevăzute 
cu rolul de a comenta acţiunea, nu sintetizează sau prefigurează evoluţii 
muzicale ulterioare, ci creează un cadru formal şi structural ce trimite cu gândul 
la scheme atemporale nonevolutive prin simplul fapt că reînvie un limbaj 
muzical anacronic care prin expresia lapidară corespunde esteticii simboliste. 
Cronologia muzicală lasă impresia unei evoluţii cvasistatice, nu produce repere 
dezvoltätoare decât prin folosirea leitmotivelor, desele rarefieri sau densificări 
ale substanţei orchestrale, atât pe axa paradigmatică cât şi sintagmatică, 
formulează un timp a cărei curgere este neuniformă, cu evocări ale planurilor 
pluridimensionale decât cu o efectivă ancorare într-o viziune stratificată de tip 
polifonic. 

Mai mult, Debussy vorbeşte de o unitate existentă la nivelul emotiei 
provocate de muzică care se confundă cu emoția personajelor. Defalcarea 
expresiei operei este depăşită de prezenţa dihotomică a celor două componente 
amintite. Acest lucru este confirmat de Debussy care afirma că: „Am vrut ca 
acțiunea operei să nu se oprească niciodată, ca ea să fie continuă, neîntreruptă. 
Am vrut să mă debarasez de frazele muzicale de prisos. La audierea unei opere, 
spectatorul este obişnuit să încerce două feluri de emoții bine diferențiate: 
emoția muzicală, pe de o parte, emoția personajelor, pe de altă parte; în general 
el le recepționează succesiv. Eu am încercat ca aceste două emoţii să fie perfect 
sudate şi simultane. Melodia, dacă pot spune aşa, este antiliricä. Ea este 


'5 apud Romeo Alexandrescu, op. cit., p. 139. 

neputincioasă a traduce mobilitatea sufletelor şi a vieţii. Ea se potriveşte mai 
ales cântecului care confirmă un sentiment fix...”!** 

Debussy a urmărit, ca şi Wagner de altfel, ca opera să păstreze cât mai 
puţine legături cu realitatea. Personalitatea actorilor trebuia să fie minimalizată 
pe cât posibil, actorul trebuia să îmbrace caracterul personajului interpretat, 
personalitatea lui să se dizolve în personaj şi nu să se anihileze. Totodată el 
vorbeşte de antilirismul melodiilor sale în sensul în care renunţă la emfază şi 
declamatie oratoricä, la bravură de virtuozitate vocală şi la exces de expresie. 
Personajele lui nu-şi confesează sentimentele în arii siropoase şi nici nu-şi 
deplâng soarta printr-un melodism grobian. Se caută nuditatea sau, am putea 
adăuga noi, pudoarea expresiei, nu însă şi dezgolirea de conţinut. Muzica lui se 
naşte din emoție şi transmite emoție, însă se fereşte să construiască o expresie 
artificială sau afectată, care să exprime sentimente acolo unde ele nu sunt sau 
care să le exagereze cu riscul de a le transforma în altceva decât ceea ce sunt. În 
acest sens trebuie interpretat antilirismul de care vorbea Debussy, 
considerându-l o calitate primordială melodismului său. 

Debussy este conştient pe de altă parte că a obţine o expresie 
independentă de voinţa lui constituie o utopie, motiv pentru care recurge la 
interpretarea fidelă a personajelor care dau viata operei lui. Acest lucru 
presupune din partea lui o cât mai lucidă intervenţie care să denatureze cât mai 
putin viata personajelor lui după cum el însuşi afirma: „Am respectat înainte de 
toate caracterul, viata personajelor mele; am vrut să se exprime independent de 
mine, de ele însele. Le-am lăsat să cânte în mine. M-am străduit să le ascult şi 
să le interpretez fidel. Asta este tot.”"*° 

Totodată se remarcă o viziune teatrală a lui Debussy în cadrul operei în 
care jocul scenic se asociază mai strâns vocii cântărețului. Cuvântul la Debussy 
nu mai este purtat de melodie, în care de multe ori, în opera italiană sau 
franceză sfârşea prin a se pierde, ci domină întreaga mimică actoricească 
urmărind sublinierea tuturor inflexiunilor sensului său. Pe de altă parte, actorul 
trebuie să semene cu personajul pe care-l încarnează, nu numai să fie posesorul 
unei voci adecvate. Este cunoscut scandalul pe care l-a cunoscut prima 
reprezentație a operei Pelléas şi Melisande ca urmare a disensiunilor existente 
între Debussy şi Maeterlinck cu privire la alegerea persoanei care să joace rolul 
Mélisandei. Debussy optase pentru tânăra scoțiană Mary Garden despre care 
afirma că are o voce dulce pe care o auzise în adâncul sufletului său şi care 
întrupa cele mai potrivite calități fizice şi morale pentru a da viață personajului 


134 apud Vasile Iliut, op. cit., vol.III, p. 54. 

135 Claude Debussy, Monsieur Croche et autres écrits, Gallimard, Paris 1971, p. 270. 

J'ai respecté avant tout le caractère, la vie de mes personnages, j'ai voulu qu’ils s’exprimassent en 
dehors de moi, d’eux-mêmes. Je les ai laissés chanter en moi. J’ai tâché de les entendre et de les 
interpréter fidèlement. Voilà tout.” 

său, în timp ce Maeterlinck o favoriza pe soţia sa, cântăreața Georgette 
Leblanc. Reacţia lui Maeterlinck a fost să-i retragă drepturile lui Debussy de a 
compune muzică pe libretul său şi de a prezenta opera pe scenă fapt pentru 
care Debussy va intenta o acţiune în justiţie pe care o va câştiga. Reprezentarea 
operei s-a desfăşurat la 30 aprilie 1902 la Opera Comică din Paris într-o 
atmosferă inadecvată provocată de un grup de prieteni de-ai lui Maeterlinck. În 
pauză, aceştia s-ar fi luat la bătaie cu partizanii lui Debussy, motiv pentru care a 
fost necesară intervenția poliției. Ulterior, opera Pelléas si Melisande va fi 
reprezentată timp de trei luni, fiind primită cu un succes triumfal. 

În ceea ce priveşte forma muzicală, un studiu extrem de amănunţit si 
de competent este realizat de Constantin Bugeanu!*, care dovedeşte 
preocuparea lui Debussy pentru forma muzicală în ciuda unor aparente 
contrare. Analiza lui Constantin Bugeanu cuprinde Scena 1 şi 2 din Actul I, 
Scena 1 şi 3 din Actul al II-lea, Scena 1 şi 4 din Actul al III-lea, Scena 4 din 
Actul al IV-lea şi Actul al V-lea, suficient ca să demonstreze prezența 
incontestabilă a formei bar atât la nivelul sectiunilor mici sau medii, cât şi la 
nivelul formelor mari. 

Forma bar este o formă strofică structurată tripartit care asociază două 
parti identice sau uşor diferite cu o a treia parte ce aduce un material tematic 
nou. Este o formă care şi-a găsit o amplă aplicabilitate în creaţia 
minnesängerilor sau a meistersingerilor, care a fost ulterior întrebuințată si de 
Richard Wagner în creaţia sa, şi care avea să fie utilizată şi de Debussy. O 
astfel de formă, de tipul AA’B, poate suporta principiul eliziunii care determina 
eliminarea unei secţiuni din componența ei (AA’, AB sau A’B care se 
aseamănă cu formele bistrofice sau cu două secțiuni diferite, singurul lucru ce 
ne indică eliziunea fiind compararea cu secţiunile asemănătoare care prezintă 
formele model complete din care provin formele elidate) sau principiul 
potentärii conform căruia aceeaşi structură se poate regăsi la mai multe nivele 
de analiză, comportând în consecință mai multe grade de existență sau 
combinându-se cu alte forme. Contrabarul (ABB”), barul cu repriză (AA’BA 
sau AABA’), liedul (ABA) constituie forme care decurg sau care se inrudesc cu 
forma de bar. Toate aceste forme se regăsesc în diverse ipostaze şi la multiple 
nivele aşa cum demonstrează Constantin Bugeanu pe tot parcursul actelor 
analizate din cadrul operei Pelléas şi Melisande. 

Nu intentionäm să reluăm analiza efectuată de Constantin Bugeanu, ci 
ne vom opri asupra uneia dintre cele mai fermecătoare melodii, aproape unică, 
care se încadrează perfect în contextul operei, fără să aducă deloc cu aria de 
bravură. Este cântecul Mélisandei din Actul al III-lea, Scena I, cântec care 
întrebuințează după cum vom vedea forma de bar. 


15 vezi Constantin Bugeanu, Pelléas si Mélisande — analiza formei, în Studii de muzicologie, vol. 
III, Ed. Muzicală, Bucuresti, 1967. 

Fără să fie umbrit de intervenţia orchestrei, cu excepția anumitor 
momente de tăcere, la mijloc şi la final, această temă este lipsită de dramatism, 
cu o expresie aproape plană ce lasă să se întrevadă în punctul de maximă 
întindere vocală un posibil climax care împarte melodia în două segmente ce 
descriu o veritabilă secțiune de aur. Este o melodie de factură modal-liturgică, 
scrisă în protus autenticus (dorian) transpus pe treapta mi, cu fraze scurte, cele 
mai multe anacruzice, fiecare având o întindere de două măsuri, în care se 
cadenteazä pe aproape fiecare treaptă din mod (VI, V, VIL IL D, cu initialis pe 
treptele V, VI, I, VII şi desfăşurare ritmică aproape uniformă, întretăiată de 
formule de triolet sau de formule inegale. 

Mersul melodic, nemodulant, adoptă salturi intervalice de maxim o 
cvartă perfectă ce nu evită şi desfăşurările arpegiate, conturând un profil cu un 
ambitus de decimă mică, o singură dată atins, cu vox finalis pe treapta I. 
Cadentele medii (clausula media) fructifică, cum aminteam deja, mersul 
arpegiat dar şi treapta a VII-a (cu funcţia de subton), în timp ce cadenta finală 
(clausula finalis) aduce pe revers intervalul din debutul piesei. 

Frazele sunt simetrice, melodia rezultând din juxtapunerea a două 
forme de bar (AAB şi AA’B), prima formă de bar reluând identic strofa, în 
timp ce a doua o preia un pic modificat. Epodele încheie conclusiv fiecare 
frază. Atragem atenţia că din motive de simplificare am utilizat aceleaşi notații 
pentru frazele muzicale din ambele forme bar, fără să existe analogii muzicale 
între acestea. 

Richard Wagner întrebuințează o astfel de forma nu numai din 
necesităţi dramaturgice, ci şi din nevoia de a crea un cadru muzical credibil 
care conform subiectului abordat (întrecerile muzicale dintre minnesângeri in 
opera Tannhäuser sau cele dintre meistersingeri din Maeștrii cântăreți) 
pretinde abordarea unor astfel de forme. Întrebuintarea unei astfel de forme 
capătă valoare simbolică la Debussy, semnificând un spaţiu muzical fără 
determinatii de ordin temporal sau stilistic aflat în strânsă legătură cu tematica 
operei pe care o ilustrează şi cu aspecte de natură formală. 

Chiar dacă Constantin Bugeanu consideră leitmotivul un aspect 
secundar în constituirea formei, îl vom aduce mai departe în discuţie ca şi temei 
în constituirea dramei muzicale strâns unită cu drama literară. Mai întâi vom 
căuta să-l definim în contextul creației wagneriene pentru ca ulterior să 
încercăm a-l depista ca şi principiu de creaţie şi la Debussy. Realizăm acest 
demers întrucât, aşa cum afirma Constantin Bugeanu, „nu poate fi negată o 
anumită influenţă (nu de esenţă epigonică) a lui Wagner asupra lui Debussy. 
După ce a cunoscut în profunzime dramele wagneriene, Debussy a avut o 
reacţie antiwagneriană şi a subliniat, pe bună dreptate, ceea ce îl separa de 
predecesorul său. Dar el a reținut de la Wagner lecţia profundă, principiile, care 
îi permiteau să continue o anumită tradiţie şi în acelaşi timp să fie personal şi 
inovator.” "#7 


5. Leitmotivul wagnerian 


Elementul care dă unitate melodiei infinite wagneriene şi care nu o 
lasă să plutească undeva in abstract, la granița dintre speculație filosofică şi 
muzică, este leitmotivul sau motivul conducător. El are în primul rând o 
explicaţie de natură psihologică. Întrucât estetica romantismului era 
fundamentată de sensibilitatea creatoare, sentimentele umane aflându-se 
permanent într-o extrem de complexă interdependentä, va decurge în mod 
firesc o exacerbare a subiectivitätii care va împinge imaginaţia afectivă până la 
asemenea cote încât va broda muzical fiecare impresie pe care compozitorul o 
va primi de la realitatea exterioară. Celebru este cazul lui Schumann care la 
vârsta de opt ani schița portrete muzicale, trasând prin diverse întorsături 
melodice şi ritmuri variate nuanțele morale sau aspectele fizice ale camarazilor 
săi. Programatismul muzical şi varianta particulară a acestuia, leitmotivele, îşi 
găseşte resurse în imaginaţia afectivă cu sursa în interior. Aceasta se deosebeşte 
de imaginaţia senzorială care-şi are sursele în afară, ne explică Théodule Ribot, 
prin faptul că ea reprezintă o transformare de evenimente exterioare în 
fenomene emoționale, cu posibilitatea de a fi exprimate într-o formă 
convenabilă. Leitmotivul constituie în felul acesta expresia muzicală distinctă, 
specifică unui anumit temperament, care se asociază unui fapt real printr-o 
mecanică ce ţine de o anumită psihologie abisală. 

Cultivat iniţial inconştient sau accidental, Wagner devine conştient de 
posibilitatea exploatării resurselor unei astfel de tehnici abia în operele de 
maturitate, începând cu Tetralogia şi Tristan şi Isolda, când se definitivase şi 
concepția lui estetică. Fără să fi fost denumit astfel de el (Hans von Wolzogen, 
mare admirator al lui Wagner, autorul unor cuprinzătoare analize consacrate 


137 idem, p. 125. 

vieţii şi creației compozitorului, va înlocui termenul întrebuințat de Wagner — 
Grundthema adică temă fundamentală — cu cel de Leit-motiv), leitmotivul 
devine mijloc de introspectie care permite dezvăluirea psihologiei interioare a 
personajelor, permanenta evoluţie a stărilor sufleteşti ale acestora. Leitmotivul 
este alcătuit din câteva note, bine individualizat din punct de vedere melodic, 
ritmic, armonic care se asociază unui anumit personaj, unei anumite idei sau 
stări sufleteşti, unei anumite acţiuni sau scene, şi care pe parcursul întregii 
opere apare în diverse conjuncturi timbrale, armonice etc. În dicționarul 
Larousse, rolul leitmotivului este definit în felul următor: ,,Leitmotivul este o 
temă care, asociată prin convenţie unei idei sau unui personaj, permite muzicii, 
prin modul în care este utilizată sau eventual variată, nu numai de a evoca 
prezenţa acestei idei sau acestui personaj, ci de a sugera transformările sau de a 
revela gândurile interioare ale actorilor, pentru a servi drept bază, în maniera 
unei teme simfonice, la arhitectura unei scene muzicale.” 158 

În altă parte se insistă şi mai mult cu explicaţiile: „Fiecare personaj — 
în diferitele aspecte ale poveştii sau personalităţii sale -, fiecare sentiment, 
obiect, situație se văd legate de o temă, uneori redusă la câteva sunete, sau de 
un acord, chiar o tonalitate sau o structură ritmică. Fiecare motiv este 
susceptibil de a fi alterat, ranversat, putând suporta atâtea modificări câte vor fi 
necesare pentru a traduce muzical evoluţia unui gând. Nu este vorba despre o 
carte de vizită sau despre un comentariu pleonastic; ci mai degrabă despre un 
limbaj paralel.”1% 

Deseori, leitmotivele traduc muzical transformările care survin în 
spiritul eroilor dramei fapt care i-a determinat pe unii muzicologi să vorbească 
de construirea unui limbaj paralel. Prin leitmotiv, atenția spectatorului este 
fixată pe derularea faptelor de conştiinţă ale eroilor şi nu pe acţiunile exterioare 
pe care aceştia le săvârşesc în cadrul dramei, acţiuni care pot să coincidă sau nu 
cu trăirile interioare specificate. 


6. Leitmotivul la Debussy 


Influenţa pe care Wagner a exercitat-o asupra lui Debussy se întrevede 
şi în faptul că Debussy întrebuințează în cadrul operei sale leitmotive. Este 
adevărat că acestea nu mai au pregnanta pe care o aveau în operele lui Wagner, 
Pierre Boulez afirmând despre ele că „este vorba mai degrabă de arabescuri 
legate de personajele însele, doar cu variatiuni decorative şi care nu irigä opera 
in totalitate.”!* Este felul lui Debussy, chiar dacă el nu a confirmat-o vreodată, 


1% Antoine Golea; Marc Vignal, op. cit., p. 445. 
1% idem, p. 512. 
14 apud Antoine Goléa; Marc Vignal, op. cit., p. 135. 

de a recunoaşte utilitatea intrebuintarii unui astfel de principiu asupra căruia tot 
el atrage atenția în privinţa aplicării abuzive din partea lui Wagner în ultimele 
opere din Inelul nibelungului. Caracterul previzibil al operelor wagneriene va 
instaura fenomenul de degenerescentä stilistică ca urmare a exagerării unui 
procedeu cu repercusiuni nocive asupra auditoriului. 

Reacţia lui Debussy după prima prezentare în public a operei Pelléas 
şi Melisande a fost cât se poate de elocventă, publicând un articol în foiletonul 
muzical Gil Blas din Paris în care afirma cu inconfundabilul său umor negru 
următoarele: „Este greu să-ți imaginezi condiţia in care cel mai puternic creier 
poate fi răscolit la auzul întregului /nel: el devine bântuit de un cadril de leit- 
motive în care Chemarea cornului lui Siegfried dansează pe tema Lancea lui 
Wotan, în timp ce tema Cursa încurajează în mod ciudat Cavalerul singuratic. 
Oh! Ce intolerabile aceste coifuiri, personaje dezbrăcate de caracter devin în a 
patra seară. Ele nu apar niciodată fără a fi escortate de inconfundabilul 
leitmotiv. Câteodată ele chiar îl cântă — sugerând o regiune lunatică în care, în 
timp ce tin in mână cartea de vizită, ti-ar putea cânta textul din aceasta.”*! 
Atitudinea lui sardonică este întrucâtva justificată de starea de iritatie pe care 
Debussy o trăia după scandalul prezentării operei sale, de reacția ostilă cu care 
unii critici au comentat opera sa. 

Deşi Debussy, aşa cum spuneam mai devreme, se declară împotriva 
utilizării leitmotivelor, adevărul este că el le întrebuinţează în opera Pelléas si 
Melisande, le foloseşte din plin şi sistematic. Personajele sale nu le cântă, aşa 
cum se întâmplă la Wagner, însă prezenţa lor este anunţată de orchestră, fie 
înainte de a apare pe scenă, fie chiar în momentul apariţiei lor sau chiar după. 

Nu ne propunem să realizăm un catalog al tuturor leitmotivelor 
întrebuințate de Debussy, ci doar o trecere în revistă a celor mai importante 
dintre ele, a acelora care se impun mai des în cadrul tramei sonore şi care au un 
rol sporit în constituirea ei. Încă de la începutul operei se impun două 
leitmotive, primul denumit de Maurice Emmanuel „al timpurilor de demult”!?, 
a cărui pondere este mai mică, şi care va fi utilizat în manieră inversată de Bela 
Bartok în opera lui Castelul prinţului Barbă Albastră, 


M1 apud M. D. Calvocoressi, Debussy and the leitmotive, The Musical Times — August, 1925. 

„It is hard to imagine the condition in which the strongest brain may be thrown by a hearing of the 
hole Ring: it becomes haunted by a quadrile of leitmotives in which Siegfried 's horn-call dances 
with the themes of Wotan 's spear, while the theme of the Curse indulges in a weird cavalier seul. 
Oh! How intolerable those helmeted, skin-clad characters become on the fourth evening! They 
never appear except escorted by their confounded leitmotive. Sometimes they even sing it — it 
suggests a mild lunatic who, while handing you his visiting-card, would sing to you the next 
thereof!” 

12 apud Constantin Bugeanu, op. cit., p. 130. 

urmat imediat de leitmotivul lui Golaud pe care îl redăm mai jos: 


Cel de-al doilea leitmotiv este lipsit de pregnantä melodică, o bicordie 
de altfel a cărei monotonie repetitivă este depăşită de elementul ritmic şi 
armonic, fiind subordonat acestor două componente. Dintre acestea, armonia 
este cea care reține în primul rând atenția prin inlantuirea a două structuri 
sonore care se pliază pe gama hexatonală, constituind un prim moment de 
culoare locală cu valoare simbolică. Pendularea omofonă a celor două acorduri 
instaurează un climat de incertitudine tonală, incertitudine care coboară din 
planul conştiinţei lui Golaud. Este o conştiinţă care trădează nelinişte şi 
tensiune existenţială, care este brăzdată de incertitudine caracterială. 

Leitmotivul descrie chiar frământările interioare, frământările 
psihologice ale personajului. Corneliu Cezar intuieşte o astfel de corelație între 
intervalele muzicale şi conținutul expresiv al lor, fapt care ne determină să 
extindem acest tip de interpretare în descifrarea profilului psihologic al 
personajelor sau a sensului acţiunilor, aşa cum sunt ele întrezărite de Debussy 
însuşi. 

Interesantă este destăinuirea pe care ne-o face tot Corneliu Cezar în 
tratatul său de Sonologie în care ne vorbeşte de semnificația gamei prin tonuri, 
a acordului major de cvintă mărită sau a cvartei mărite strâns legată de impresia 
de libertate, dilatare, expansiune şi de faptul că „toate semnificaţiile analogice 
sunt nu numai echivalente, ci concomitent complementare, ambivalente şi 

polar opuse” ”, semnificații de care Debussy se pare că era conştient. Sensul 


lor, care s-ar regăsi în astrogramele unor criminali celebri, ne determină să 
credem că toate aceste structuri melodice şi armonice, corelate personajului 
Golaud, insinuează încă de la început caracterul malefic al acestuia, al cărui 
instinct criminal avea să răbufnească către final, în scena trei din actul patru. 
Astfel, Debussy ne instiinteaza prin caracterul leitmotivului că acel diabolus in 
musica conturează diabolus in opera, personajul fiind definit încă de la început 
nu prin acțiunile faptelor sale ci printr-o ideogramă muzicală. Golaud pare 
initial salvatorul Mélisandei pentru ca în final, comportamentul lui să determine 
moartea ei. Imaginea iniţială a lui Golaud construieşte o relație polară cu 
leitmotivul lui Golaud, dar şi cu imaginea finală despre acesta, imagine care 
este detronată treptat de cursul evenimential al operei. 

Despre gama hexatonică, Constantin Bugeanu afirmă că ea apare de 
obicei legată de Golaud, fără să-şi menţină întotdeauna legătura cu tema lui. 
Mai mult, Christiane Spieth-Weissenbacher o investeşte cu funcţie simbolică ce 
semnifică „supărarea soțului orbit de gelozie”!*%, desi ea nu apare decât rareori 
în contextul manifestării unei astfel de stări emotive. Mai degrabă se poate 
vorbi de carenta caracterială a unui personaj ce manifestă înclinaţie către 
gelozie. 

Structuri care încorporează gama hexatonica sunt legate şi de 
ilustrarea anumitor situații marcate de o anumită tensiune emotivă care nu este 
neapărat gelozia. Acestea însoțesc şi alte reacții afective precum teama, 
incertitudinea, sentimentul de insecuritate sau de nesiguranță (intrarea 
Mélisandei în grota întunecată, ieşirea lui Pélleas din cavernele castelului, 
neliniştea lui Yniold etc). 

Leitmotivul lui Golaud reapare în mai multe ipostaze pe parcursul 
întregii opere, preluat identic, transpus pe alte structuri sonore sau în alte 
registre, prin reducerea sau creşterea densităţii sonore, prin păstrarea ritmului în 
noi contexte melodice sau armonice, alimentând naşterea unor leitmotive noi 
sau împletindu-se cu alte leitmotive în mod treptat, alternativ sau paralel, 
deseori regăsindu-se contrapunctat cu /eitmotivul Melisandei, pe care îl 
întregeşte şi-l completează ritmic sau armonic. Leitmotivul Melisandei: 


a 
b - 


3 Corneliu Cezar, Tratat de Sonologie — Spre o hermeneutică a muzicii, Ed. Anastasia, Bucuresti, 
2003, p. 254. 
' Christiane Spieth-Weissenbacher, op. cit., p. 91. 


160 


cunoaşte cea mai largă întrebuințare în cadrul operei datorită virtualitätilor lui 
melodice, ritmice sau armonice. Astfel, el este predispus unor dezvoltări mai 
ample, suferind augmentări sau diminuări ritmice, recurente sau pasaje în 
oglindă, transpus pe nenumărate trepte care determină o tratare aproape ciclică, 
însoţit de acompaniament acordic sau figurat, cu broderii sau note de pasaj care 
întregesc aspectul său de arabesc, de liant care sudează la nivel de 
microstructură diverse entități formale, cu reluarea lui mai mult sau mai putin 
pasională, care se combină nu numai cu J/eitmotivul lui Golaud ci si cu alte 
leitmotive, cum ar fi cel al lui Pelléas. Leitmotivul Melisandei rămâne probabil 
unul dintre cele mai întrebuințate leitmotive din cadrul întregii opere. 

Secunda mare care-l compune se asociază cu o terță mică (enarmonică 
cu secunda mărită care este prezentă în textul melodic) fapt care reclamă, 
parafrazându-l pe Cezar Corneliu, feminitate şi intimitate, puritate şi pudoare, 
subconştient, dificultate, interioritate şi tristeţe. În fond, leitmotivul descrie 
profilul unui arc muzical ale cărui extremități sunt susținute de două sunete de 
aceeaşi înălțime, în valori de doime, astfel că el aduce şi o simetrie frântă de 
prezenţa celor două optimi. Este eterna reîntoarcere la sine, revenirea la matcă 
şi posibilitatea unui nou început. 

Interesant este faptul că /eitmotivul Melisandei se înrudeşte mai mult 
cu leitmotivul lui Pelleas decât cu cel al lui Golaud prin faptul că debutează cu 
aceeaşi valoare de doime şi acelaşi mers de secundă ascendentă de pătrime care 
este urmată de un salt de terță mare însă în sens contrar. El este construit pe o 
intervalică din ce în ce mai extinsă cu mers melodic frânt şi stagnare pe aceeaşi 
valoare de doime însă cu o treaptă mai jos fata de nota de debut. Cvarta 
perfectă prezentă în ambele sensuri la finalul leitmotivului impune ambitusul 
acestuia şi sonoritatea specifică ei: 


Secunda mare prezentă la ambele leitmotive în sens ascendent, terta 
mică şi mare care instituie o relaţie complementară cu semnificaţii polare opuse 
(mic-mare; ascendent-descendent), debutul şi finalul pe aceleaşi valori sunt 
caracteristici care le înrudesc la nivel intim, morfologic. Ele impun o sonoritate 
de duioşie si blândete pasională, de melancolie activă şi nu pasivă, de atracţie şi 
sensibilitate, de comuniune firească lipsită de orice crispare ritmică sau 
armonică. Ca întindere, leitmotivul lui Pelleas depăşeşte doar cu o pătrime 
leitmotivul Melisandei, şi atunci când sunt transpuse pe aceeaşi treaptă ele se 

completează din punct de vedere armonic pe o relaţie de sorginte modală care 
antrenează un acord minor şi altul major în relaţie de secundă mare 
descendentă şi cu revenire în sens ascendent la cel minor (I-VII-I): 


Sa ft i EE 


Spre deosebire de această conjunctură, împletirea leitmotivului Isoldei 
şi al lui Tristan din opera wagneriană cu acelaşi nume, cu cromatismul lor 
convergent, traduce o stare de atracție pasională nefirească, maladivă, prin 
prelungirea unor disonante a căror rezolvare mereu amânată denunţă motoarele 
dorinţei care-i poartă pe cei doi eroi, confirmând în plan muzical unul din 
postulatele filosofiei orientale conform căruia dorinţa este cea care naşte 
suferință. 

În afară de leitmotivele prezentate până acum se regăsesc cu o anumită 
constantä şi alte leitmotive care particularizează muzical anumite scene din 
cadrul operei, fără să fie legate indisolubil de acestea. Iată bunăoară leitmotivul 
amenințării a cărui componență armonică aminteşte de anumite leitmotive 
wagneriene din /nelul nibelungului sau din Tristan şi Isolda: 


sau alte leitmotive precum cel al înțelepciunii prezentat sub forma unui arpegiu 
frânt sau a unui fulger care provoacă în plan spiritual o lumină lăuntrică. Este 
un leitmotiv asociat deseori şi cu Arkel, figura emblematică a unui arhonte care 
ştie întotdeauna să medieze şi să atenueze conflicte umane. 

lată-l şi pe cel al minunatului păr al Mélisandei, variantă a 
leitmotivului Melisandei prin diminuarea, recurenta şi deformarea ritmică a 
acestuia, 


pe P | PP | __—4 PIC III 

a căror componență este una predominant melodică, îndeplinind 
atribuţiile unor arabescuri care ornează întregul edificiu al operei. 

Constantin Bugeanu, în admirabila analiză de forme pe care o face 
operei Pelleas şi Melisande, identifică mai multe leitmotive dintre care amintim 
şi pe cel al coroanei, al inelului lui Golaud, al pasilor lui Golaud, al căderii, al 
mării, al clarului de lună, al infometatilor, al subteranelor, al lui Yniold, al 
suspiciunii lui Golaud, al solitudinii, al plecării, al dragostei nemarturisite, al 
morții, al extazului, al iubirii. 

Toate acestea vor determina o scriitură de o complexitate organică, în 
care variaţii tipice de tip omofon se întrepătrund cu utilizarea unor procedee de 
factură polifonică pentru a da la iveală una dintre cele mai admirabile creaţii ale 
secolului al XX-lea, opera Pelléas si Melisande, operă care alături de Wozzeck 
de Alban Berg şi Oedip de George Enescu constituie în accepțiunea lui Vasile 
Iliuţ o mare culme a teatrului liric contemporan. 

Capitolul VIII 
parsifalul lui Claude Debussy- 
Martiriul Sfântului Sebastian (1911) 


Debussy n-a aparținut unui cult anume şi nici n-a manifestat vreo 
preferință religioasă. În romanul Pendulul lui Foucault de Umberto Eco, 
autorul îi atribuie lui Debussy legături secrete cu mişcarea rosicrucienilor şi se 
pare că aşa a şi fost. Gustave Moreau, Stravinski, Georges Rouault şi Erik Satie 
sunt alți arişti celebri care ar fi colaborat cu anumite organizaţii de orientare 
gnosticä. Cu toate acestea putem afirma totuşi că elanul existenţial al lui 
Debussy era îndreptat către natură şi către artă. Aceste două realități conturau 
plenar existenţa lui. Altceva în afara lor nu era, astfel că, fuga de sine şi 
seductia naturii şi artei îi dădeau iluzia propriei sale interioritäti. Spiritul lui, 
asemenea unei feline, era atent la fiecare bucurie pe care i-o prilejuia contactul 
cu realitatea. Această ieşire din sine l-a risipit în infinitele nuanțe gustate, 
seductia simţurilor i-a stimulat spiritul să se manifeste în plan creator, sufletul 
lui s-a înfiorat la cea mai discretă atingere pe care o primea de la lume. 

Preocuparea lui Debussy pentru religie s-a manifestat în arta sa mai 
degrabă sub forma unui sincretism religios. Atenţia lui s-a îndreptat către 
antichitate, către spiritualitatea orientală sau către creştinism. Atunci când 
compune Preludiu la după-amiaza unui faun sau Epigrafele antice, baletul 
Khamma (atât de asemănătoare ca idee cu Ritualul primăverii de Stravinski) 
sau Martiriul Sfântului Sebastian, el are în vedere formele în care poate 
ipostazia misterul religios. 

Compunând Martiriul Sfântului Sebastian, Debussy va scrie cea de-a 
doua piesă ca importanţă, după Pelléas si Melisande, pentru creaţia scenică. 
Serghei Diaghilev, directorul baletelor ruse care initiase împreună cu trupa lui o 
serie de stagiuni la Paris, avea să intermedieze legătura dintre Claude Debussy 
şi Gabriele d’Annunzio, propunându-le să colaboreze la o lucrare pe tema 
acestui sacrificiu. D’Annunzio avea scrisă deja lucrarea. Se pare că vederea 
unui pin rănit care sângera răşină şi prezența hieraticä a Idei Rubinstein, una 
dintre dansatoarele trupei de balet, aveau să-l impulsioneze pe poet în 
conceperea şi finalizarea misterului său. Rolul Sfântului Sebastian avea să fie 
dedicat ei. Debussy va compune muzica în trei luni deşi afirmase că i-ar fi 
trebuit o perioadă mult mai amplă pentru reculegere. În sfârşit, pe 21 mai 1911, 

misterul ar fi trebuit să fie reprezentat la teatrul Châtelet, deşi plana o atmosferă 
de incertă ostilitate datorită deciziei arhiepiscopului de Paris care interzisese 
piesa, scandalizat de faptul că rolul unui martir creştin fusese atribuit unei 
femei. La aceasta avea să se adauge starea de doliu naţional decretată în aceeaşi 
zi ca urmare a decesului ministrului de război, motiv pentru care reprezentarea 
piesei avea să fie amânată pentru a doua zi. 

Putem noi face prezentarea unei lucrări care se întinde pe durata a 
cinci ore şi care cuprinde în varianta originală a versiunii literare aproximativ 
patru mii de versuri? Claude Debussy şi Gabriel d’Annunzio cu siguranță au 
crezut că da, şi în 1911, în Paris, ei au prezentat chintesenta versiunii franceze, 
combinând orchestra şi muzica vocală, actul narator, mima şi dansul. Deşi 
proiectul a fost grăbit, compozitorul nu a fost nemulțumit de rezultat. Cu două 
săptămâni înainte de premieră lucrarea lui d'Annunzio fusese interzisă şi de 
Vatican. Arhiepiscopul Parisului se făcuse vocea Vaticanului interzicând 
catolicilor să meargă la spectacol şi amenințând cu excomunicarea pe toţi 
credincioşii care ar fi îndrăznit să aplaude. Debussy a declarat: vă asigur că am 
Scris muzica ca şi cum ar fi fost comandată de biserică. Oricum, criticii n-au 
fost nici ei binevoitori cu această lucrare ce părea destinată eşecului încă de la 
început, şi nici reprezentări ulterioare ale ei nu vor avea parte de un succes 
binemeritat. 


1. Legenda Misterului 


Istoria martiriului Sfântului Sebastian este, ca şi celelalte poveşti ale 
martirilor din creştinismul timpuriu, intrată în legendă. Împăratul Diocletian 
conducea Roma în secolul al IV-lea. Sebastian, aşa cum spune povestea, era un 
tânăr atât de frumos încât împăratul roman s-a îndrăgostit de el. Dar Sebastian, 
convertit la noua credinţă creştină, a respins avansurile lui Diocletian şi a fost, 
la ordinele împăratului, legat de un copac şi ucis cu săgeți. Sebastian a fost 
canonizat şi comemorat în ziua de 20 ianuarie pentru sfintenia morţii sale. 

Se spune că Sebastian era un cavaler da vază, arcaş în oastea 
împăratului Diocletian şi totodată favorit al acestuia datorită frumuseţii fizice 
deosebite. Convertindu-se la creştinism, el va ajuta de multe ori pe frații săi în 
credință care erau închişi sau conduşi la supliciu. Mai mult chiar, s-a silit să 
atragă la credința creştină pe multi dintre soldaţi şi prizonieri. Însuşi 
guvernatorul Romei şi fiul său Tiburtiu, convertiți de Sebastian, ar fi murit cu 
moarte de martiri. Aflând de toate acestea, Diocletian (ultimul dintre împărații 
romani care va prigoni creştinismul, a cărui prezenţă istorică se pare că este 
profetitä şi de Apocalipsa lui loan sub forma fiarei ce va veni) va dispune să fie 

adus în fata lui poruncind celui mai iubit dintre centurionii săi să adopte cultul 
lui Apolo. Renegând, împăratul, mirat, va face apel la vechea prietenie: Cum? 
Ti-am deschis larg poarta palatului şi ţi-am pregătit calea pentru o carieră 
strălucită, iar tu unelteai împotriva mea. Trecând repede la amenințări, 
împăratul Diocletian îl obligă la supliciu pentru a se lepäda de credinţa creştină. 
Sebastian va dansa pe cărbunii aprinşi care se vor transforma într-o grădină de 
crini ce simbolizează nevinovăția lui. Speriat, Diocletian va da comanda să-l 
lege de trunchiul unui copac unde va fi ciuruit cu săgeți de proprii lui soldați, 
„în timp ce în suflet şi în spirit Sebastian atinge luminile paradisului.”'** O 
legendă spune că el ar fi supravieţuit primului martiriu, fiind îngrijit de o 
femeie creştină din Roma. După vindecarea rănilor, Sebastian s-a prezentat din 
nou autorităților păgâne care l-au osândit la moarte şi l-au executat. 

Picturile care se referă la eveniment sunt numeroase, dar în ceea ce 
priveşte artistul, timpul sau locul în care el a lucrat, ele toate combină 
elementele unei scene oribile (un tânăr bărbat aproape gol, legat de un copac şi 
cu o mulțime de săgeți înfipte in el) alături de frumuseţea bărbatului însuşi. 
Circumstantele crimei, mixtura între înalta credință şi pasiunea oarbă, acestea 
sunt elementele pe care scriitorii zilelor noastre le-ar urmări cu aviditate. 
Vincenzo Foppa cu Martiriul Sfântului Sebastian, Liberale da Verona cu 
Martiriul Sfântului Sebastian, Perugino cu Madona cu Pruncul şi sfântul, 
Giovanni Bellini cu Alegoria sacră, Gerrit van Honthorst cu Sfântul Sebastian, 
Georges de La Tour cu Sfântul Sebastian îngrijit de Irina, Pierre Puget cu 
Sfântul Sebastian, Jusepe de Ribera cu Sfântul Sebastian, sunt numai câteva 
nume de pictori care au fost fascinati de acest subiect. 


2. Misticism şi vizionarism 
la Claude Debussy 


Arta oferă omului posibilitatea binelui, moralitatea subsumată ideii de 
frumos; arta exprimă deziluzia lui, tensiunea dintre real şi ideal, dar în acelaşi 
timp speranţa că frumuseţea îl poate mântui. Caracterul ei salvific îşi găseşte 
finalitate în stările sufleteşti pe care le provoacă, stări polarizate în jurul ideii că 
omul îşi poate depăşi condiţia, că el se poate desprinde de sub imperiul 
necesității pentru a avea acces la libertatea şi fericirea deplină. Frumosul 
promovat de artă nu înseamnă doar formalism, el îşi extrage substanţa din viata 
rezonând şi contribuind în acelaşi timp la trezirea - fiindu-ne îngăduit să 
intrebuintam o expresie a lui Rudolf Otto - sentimentului numinos. Sentimentul 
sublimului striveşte şi în acelaşi timp înalță, el, aşa cum îl definea pentru prima 


145 Marguerite Long, op. cit., p. 122. 

dată Longinus, „înalță sufletul în regiuni supreme şi face să se nască în noi o 
stare admirabilă de uimire.”* Departe de intenţia a metaforiza, să ne amintim 
de Bach compunând Patimirile sale, de Beethoven cu oratoriul Cristos pe 
muntele măslinilor, de Wagner cu al lui Parsifal, de Schönberg atunci cand 
scrie Moise şi Aron, şi, cu atât mai mult, de Debussy, care a plâns la magia 
dramei sale atunci când această lucrare se afla în repetiţii pe scena teatrului 
Châtelet. Astfel că, arta nu numai că mărturiseşte despre frumos, ci în acelaşi 
timp preschimbă sufletul muzicalizând sentimentele, ea înalță sufletul către 
virtute. Trăirile estetice nu dezbină ci, dimpotrivă, ele cheamă la unitate ființa 
umană. Este o unitate instabilă şi extrem de firavă, suficientă ca să lase în 
sufletul omului nostalgia paradisului. Arta nu-l mântuieşte pe om însă ea poate 
să aline dorul omului pentru perfecţiune, pentru absolut. 

Mai mult, arta întrezăreşte o frumuseţe de dincolo, o frumuseţe care 
scapă oricărei determinări cauzale sau conceptuale, înfățişând-o acestei lumi. 
Dar în acelaşi timp, ea eternizeazä vremelnicul, ea poetizeazä aspectele 
prozaice ale vieţii instaurând sub carapacea profanului sentimentul sacrului. De 
aceea, arta cheamă la înnoire lăsând în mod tainic în culcusul sufletului ideea 
de desăvârşire. 

În religie, omul se desăvârşeşte prin slujirea aproapelui şi atunci când 
el îşi jertfeşte viata pentru acesta sau pentru credința creştină, măreția actului 
său naşte nu numai Biserica după cum spunea Tertullian, ci are repercusiuni 
asupra culturii unui popor. Debussy însuşi afirma într-un articol despre Wagner 
scris în 1903 că „jertfa de sine este totuşi una dintre cele mai frumoase virtuţi 
creştine”, prefigurând în felul acesta preferința lui pentru un astfel de subiect. 
În fond, frumosul se împletește aici cu ideea de virtute si moralitate, Debussy 
reînviind unul dintre cele mai străvechi concepte ale filosofiei greceşti, 
kalokagathia. Arta nu trebuie să aducă prejudicii spiritului, pare să afirme 
Debussy, ea trebuie să înnobileze firea lui, să impulsioneze elanul său către 
aflarea fericirii. Ca o contradicţie a constituţiei sale artistice, este interesant de 
remarcat faptul că a încurajat experienţele muzicale pe care le desfăşura Edgar 
Varèse, experimente care, aşa cum se va vedea mai târziu, vor distruge misterul 
artei. 

Menirea artei este să întrupeze misterul şi esența vieţii. Misterul 
intermediază între artă şi realitate, el devine puntea care determină instalarea 
privitorului în fluxul de imagini pe care conştiinţa lui le selectează de la 
realitate în miile de experiențe anterioare creând în felul acesta fondul 
aperceptiv al acestuia, care se asociază printr-un mecanism imanent şi obscur, 
asemenea unei maşinării a cărei finalitate funciară scapă analizei imediate. 


M6 apud Dicţionar de estetică generală, Ed. Politică, Bucuresti, 1972, p. 340. 
14 Claude Debussy, op. cit., Domnul Croche..., p. 108. 

Artistul îşi ascute simţurile descoperind noi receptacole, noi canale 
prin care el să poată avea acces la misterul vieţii. Sensibilitatea lui este 
acutizată, dominată de impulsuri febrile şi inconştiente, focul său interior se 
aseamănă rugului care nu se mistuie niciodată. În felul acesta, el are iluzia 
eternității, intră în posesia supraindividualului, a ceea ce este supranatural 
transformându-l în natural. În fata sufletelor scrobite el se simte stingher. De 
aceea, idealul lui de libertate artistică îl impune nu prin exercitarea facultății 
volitive, el nu constrânge prin forță fizică. Forţa lui uzează de arsenalul rațiunii 
şi al sensibilităţii. El se impune doborând bariere interioare. 

Misterul contemplat nu provine din viziunea divinității. Este, mai 
degrabă, un mister al simţurilor. Lumea este filtrată şi subordonată simţurilor. 
Impresionismul vorbeşte de o realitate a simţurilor care o precede pe cea a 
lumii înconjurătoare. Este o lume mai mult simțită decât contemplata, în care 
beţia simţurilor îşi revendică pretenția de drog permis. Misterul artei 
impresioniste şi simboliste se aseamănă unui vis de o infinită frumuseţe care 
construieşte o punte a imaginarului peste o mare de lumină şi tăcere. 

Subiectul religios l-a atras pe Debussy în măsura în care el 
corespundea estetismului său cvasireligios. Nu religiozitatea îl atrăgea pe 
Debussy la acest subiect, cum de altfel nici pe d’Annunzio, ci aura de mister şi 
de exotism pe care o degajă o astfel de tematică. Este aceeaşi fascinatie pe care 
o încearcă un neofit atunci când se apropie de tainele cabalei sau ereziei 
gnostice, fără ca el să fie încă trăitor şi cunoscător al acelor precepte în care 
crede că stă ascunsă înţelepciunea lumii. Debussy vrea să creadă în misterul şi 
paradoxul creştinismului, preferând arta (ca intermediar pentru iniţierea sa) 
oricărui cult sau sistem de reguli morale. Debussy se apropie de domeniul 
credinţei cu îndoiala metodică ce-l caracterizează pe omul modern, care ştie că 
ştiinţa nu poate oferi răspunsuri tuturor problemelor pe care sufletul le ridică şi 
care întrezăreşte în credință un posibil răspuns. El preferă sinceritatea, 
prefacatoriei; pasiunea,  aridităţii sufleteşti; înțelepciunea credinței, 
obscurantismului naiv. „Nu-i evident ca un om care vede misterul în toate 
lucrurile să fie necesar atras de un subiect religios? Când Sfântul se înalță către 
Paradis, cred că am reuşit să exprimăm toate sentimentele pe care le trezeau în 
mine ideea înălțării. Am reuşit? Asta nu mă priveşte. Nu mai avem credința 
naivă de altă dată. Credința pe care o exprimă muzica mea este ea ortodoxă sau 
nu? Nu pot să o spun. Este credința mea personală care cântă cu toată 
sinceritatea.” "S 

După cum mărturiseşte Marguerite Long, Debussy a lucrat la acest 
mister într-o adevărată stare de exaltare, (stare care l-a răpit şi pe d’ Annunzio) 
identificându-se cu sfântul său atât de mult încât, puţin a lipsit ca Debussy 
însuşi să fie pătruns de credință. Atât de mult se aseamănă sfântul lui 


8 apud Marguerite Long, op. cit., p. 129, preluat din Comoedia, 18 mai 1911. 

d'Annunzio cu emblematicele chipuri ale pictorului Dante Gabriel Rosetti, 
radiind mister, senzualitate şi misticism! Şi mai mult, acest chip se regăseşte în 
viziunile lui Gustave Moreau, fascinând prin exotism şi opulenţă orientală, sau 
în picturile lui Odilon Redon şi James Whistler prin aura lor hieraticä. Şi oare 
nu răzbate din acest Mister fervoarea religioasă care-l contaminase pe poetul 
Paul Claudel? 

Ce a rezultat? A rezultat un poem lung a cărui reprezentare durează 
mai mult de patru ore, în care scenele muzicale se întind pe durata unei ore 
conturând, aşa cum afirma Emile Vuillermoz, „un lung farmec, o imensă 
incantatie, o vrăjitorie realizată cu cuvinte rare, ritmuri ciudate, sonorități 
halucinante”, „o emoţionantă sinteză de mituri si de simboluri păgâne si 
creştine, o senzuală echivocitate între Isus şi Adonis, un extaz mistic ce frizează 
erezia şi manifestările pure ale tandretei evanghelice ca în cântecul Vocilor 
celeste sau în episodul Bunul Păstor ce compun o atmosferă stranie care ne 
revelează o faţă necunoscută a geniului său.” Astfel, Debussy se ataşează de 
acest poem nu numai prin tematică, ci şi prin predilectia lui pentru simbolismul 
de tip magico-religios şi mai ales pentru simbolismul manifestat de activitatea 
subconştientă a omului. În fond, una dintre facultățile principale ale omului este 
aceea de a simboliza. Sfera de semnificaţie a simbolurilor se află undeva la 
granița dintre convențional şi contingent, prin urmare, a recurge la o 
interpretare a lor prin prisma programatismului sui-generis pe care Debussy îl 
utilizează la multe dintre lucrările sale, nu ni se pare un fapt lipsit de 
importanță. Debussy imbratiseazi mixtura de simboluri creştine (crinul, 
fecioara, crucea largă şi profundă, arborele vieţii, cerul indulgent, rănile, 
săgeata, miliția ardentă) şi simboluri profane (ramura de măslin, rândunica, 
focul, erosul, torta, fereastra) - fără ca demarcatia să fie strictă, unele dintre ele 
găsindu-se în ambele contexte - fascinat fiind de potenţialul poetic pe care 
acestea îl ascund şi care îi fusese dezvăluit de dramaturgul d” Annunzio. 

Lucrarea Martiriul Sfântului Sebastian debutează cu Preludiul la 
Curtea crinilor, o amplă frescă ce desfăşoară sonorități maiestuoase şi calme 
expuse de suflători la unison, cel mult la octavă, amintind de polifonia în 
panglică specifică primelor cântări creştine, la care se adaugă, prin intervenții 
pasagere, cordarii, cele două harpe şi alămurile, reprezentate de corni, cornul 
englez şi trompete, completând o atmosferă exotică, nu numai prin combinaţiile 
timbrale întrebuințate ci şi prin melodismul dominat de structuri pentatonice şi 
armonia a cărei densitate variabilă atinge un punct culminant înainte de 


14 idem, p. 126 — 127. 

150 Émile Vuillermoz, op. cit., Istoria muzicii, p. 358. 

„Une troublante synthèse de mythe et de symboles paiens et chrétiens, une sensuelle équivoque 
établie entre Jésus at Adonis, une extase mystique frôlant l’érésie et de pures effusions de tandresse 
évangélique comme le chant de la Vox coelestis ou l’épisode du Bon Pasteur y composent une 
atmosphère étrange qui nous révèle une face inconnue de son génie.” 

intervenţia naratorului care anunță în felul acesta cadrul temporal şi spațial 
unde se desfăşoară acțiunea: grădina prefectului, Roma, 380. 

Sebastian asistă la mărturia de credinţă a celor doi frați gemeni, Mark 
şi Marcellian, dispuşi să se sacrifice pentru aceasta, Sebastian însuşi cu chipul 
transfigurat invocând un semn de la Dumnezeu, săgeata trasă spre cer care nu s- 
a mai întors. D’Annunzio împleteşte drama lui Sebastian cu cea a martirilor 
Mark şi Marcellian, doi frați care, aşa cum ne înştiințează Martirologiul 
Roman, au fost reținuți de judecătorul Fabian în timpul persecuțiilor lui 
Diocletian, legaţi de un stâlp şi străpunşi în picioare cu cuie ascuţite. Deoarece 
nu au încetat să laude pe Cristos, au fost sträpunsi cu sulițe dintr-o parte în alta, 
şi, îmbrăcaţi în slava muceniciei, au intrat în împărăţia cerească. Sebastian era 
creştin însă exemplul celor doi frați va marca definitiv propriul său destin. 

Intervenţiile naratorului (care îşi va asuma şi rolul Cezarului) şi ale lui 
Sebastian constau într-un ton declamat a cărui expresie fluctueaza în funcție de 
evoluţia acţiunii. Doar cei doi frați gemeni diafonizează, iar corul de arcaşi 
survine cu repetiții melodice în timp ce orchestra contribuie la unificarea 
acțiunii interludiind sau comentând asemenea unui personaj principal prin 
efecte tehnice sau expresive specifice, înscriind formule melodice mozaicate a 
căror textură variază policrom într-o devenire continuă. Apogeul are loc în final 
prin viziunea corului de serafimi, orchestra amplificând cu maxim de resurse 
acest efect. Timpanul, clopotele şi alămurile contribuie la crearea unei revelații 
în care tot cerul cântă. 

Al doilea act, Camera magică, corespunde momentului de ispită al lui 
Sebastian când, aflat în fata porților care ascund toți idolii Romei şi zodiacele 
universului, este fermecat de vocea cristalină a fecioarei Erigone pe care o 
înlătură invocând un semn vizibil din partea cerului. Viziunea muzicală a lui 
Debussy este una cinematografică. El construieşte prin intermediul cliseelor 
tematice ambianța decorativă a camerei. Sonoritätile tremolate asemenea unei 
pedale de tip ostinat, infiltrarea modurilor cromatice sau a hexatoniei în sens 
descendent parcurgând patru octave şi întregul evantai orchestral, coloritul 
extrem de divers a cărei densitate este fluctuantă, determină o invazie a 
teatralitatii scenice, în care sunetele se transformă în imagini, imagini care 
trimit mai întâi la senzaţii şi emoții, şi abia apoi la acțiune. 

Întâlnind-o pe Erigone, Sebastian este sedus de duioşia infinită a 
acestui glas care expune o melopee pe structuri pentatonice, fapt care amplifică 
efectul exotic al scenei. Amestecului de mister, de ocultism pe care îl degajă 
această cameră i se adaugă tentatia disimulată a erotismului, mascat de vocea 
senzuală a preotesei al cărei farmec sporeşte prin intervenţiile flautului sau 
piculinei. $i în Ispitirea Sfântului Anton de Gustave Flaubert sau în Thais de 
Anatol France, eroul trece prin momente de cumpănă sufletească în care îi sunt 
puse la încercare virtuțile morale. Sebastian nu ezită şi cu toată dragostea, cu 

toată forța şi fervoarea credinței sale se roagă pentru un nou semn care să-l 
sprijine în îndeplinirea misiunii divine. Este un semn care nu întârzie să apară 
căci, o nouă voce (simbol al Fecioarei Maria) eliberată de orice rostire pătimaşă 
îi prefigurează apropiata agonie într-o formă poetică de neuitat: // éclaire de sa 
figure / Ma tristesse et la nuit d'été. Melodia se deapănă într-un registru din 
extremul acut sugerând în felul acesta înălțimile abisale din care ea coboară, în 
timp ce orchestra abia îşi face simțită prezenţa înnobilând firul melodic cu 
armonii diafane ce amintesc de țesătura eterofonica. 

Al treilea act se numeşte Conciliul dumnezeilor falşi. Conciliul sau 
sinodul reprezenta în cadrul bisericii o reuniune compusă din majoritatea 
episcopilor convocată de împărat sau de papă pentru a discuta şi stabili orientări 
sau a lua hotărâri în probleme importante în ceea ce priveşte dogma cât şi 
chestiuni legate de ordine interioară şi practică religioasă. În anul 325 avusese 
loc conciliul de la Niceea şi la un an după petrecerea martiriului lui Sebastian, 
biserica primară va convoca un alt conciliu la Constantinopol. Transferul 
acestui termen în perimetrul legislaţiei şi politicii romane poate părea un pic 
forțat. Împăratul convoacă această adunare înconjurându-se de toți astrologii, 
inteleptii şi slujitorii din temple, împreună cu el tronând şi totemul fiecărei 
zeități din întregul imperiu, ca simbol al propriei sale autorității printre zei şi 
oameni. Orchestra se rezumă doar la trompete ce intonează, de cele mai multe 
ori monodic, o melodie maiestuoasă însoţită de ritmul timpanilor, amintind de 
acele euphemia ce făceau parte din ceremonialul curții din acea perioadă. 
Debussy exploatează aici şi acel stil de cântare antifonic specific acelor 
vremuri, ca o modalitate de a completa sărăcia armonică. 

Împăratul convoacă acest conciliu cu intenția de a preaslăvi 
frumuseţea trupească a lui Sebastian, de a-l declara zeu şi de a-i alege un chip 
sub care să fie adorat. Sebastian refuză amintind că el cunoaşte botezul 
adevărat, botezul care aduce viaţa duhovnicească sub legea lui Cristos, singurul 
rege al universului. Această afirmaţie il înfurie pe Cezar, el însuşi recunoscând 
ca autoritate deplină peste zei pe Apollo, cel care luminează întreaga lume din 
carul de foc. Declaraţiei inspirate a lui Sebastian, Cezar îi opune un imn care 
slăveşte atotputernicia zeului sau. Slujitorii lui Apollo încep să ridice un cântec 
de slavă domnului din Delos şi Sminthe într-o execuţie vocală monodică, o 
scurtă invocatie însoțită de acompaniamentul acordic al harpei căreia i se 
adaugă discret şi intervenţia corzilor completând o armonie plagală, totul 
evoluând către un punct culminant care este întrerupt de strigătul lui Sebastian. 

Tăcerea pe care o impune Sebastian este determinată şi de mărturisirea 
de credință pe care o face acesta, pe de o parte denigrându-l pe Apollo pe care-l 
numeşte demon mort căruia nu-i recunoaşte nici o autoritate, pe de altă parte el 
însuşi declarându-se creştin, supus celui care este stăpân peste viață şi moarte, 
Cristos. Este unul dintre cele mai tensionate momente în care împăratul face 

mărturisiri contradictorii. El cere condamnarea la moarte a lui Sebastian dar în 
acelaşi timp este subjugat de frumuseţea chipului său astfel că, încoronarea 
promisă lui riscă să se transforme într-o crimă. Pasiunea lui pentru Sebastian îl 
determină să-i ceară a-i cânta, dorinţa lui lovindu-se de un nou refuz şi de o 
reînnoită mărturisire de credință. Sebastian îi cere împăratului să asculte 
melodia crucificatului, tânărul print al estului, pe care el însuşi va dansa cu 
pasiune. Orchestra capătă o înfăţişare gravă şi meditativă, rareori întâlnită la 
Debussy sub forma aceasta. Este unul dintre puţinele locuri în care Debussy 
valorifică moştenirea primită de la Wagner sub forma unei armonii dense, 
intens cromatizată. În fond, ea aprofundează şi revelează în acelaşi timp 
conflictul născut în sufletul împăratului care vede în mărturisirile lui Sebastian 
dorinţa de a fi declarat zeu suprem şi de a i se ridica altare şi temple în care să 
fie cinstit. Evoluţia orchestrală precede şi prefigurează evoluţia ulterioară a 
dramei transformându-se treptat într-o alegorie muzicală a ideii morții. Sufletul 
lui Sebastian este întristat de moarte, el retrăieşte suferința lui Cristos din 
Grădina Ghetsimani. Atât de enescian sună pe alocuri orchestra încât există 
riscul de a-l confunda pe unul cu celălalt. Loviturile de timpan întăresc 
previziunea sumbră a morții. Mai mult, stridente armonice presărate adesea pe 
parcursul acestei scene construiesc o sublimă Vale a Plângerii, în care sufletul 
trăieşte cu maximă acuitate contrastul dintre bine şi rău. Este unul dintre 
puţinele cazuri din creația lui Debussy în care muzica primeşte pecetea 
metafizicii. 

Şi ce poate fi mai elocvent atunci când vorbim de înrudirea dintre 
Debussy şi Enescu remarcând câteva caracteristici mai rar întrebuințate de 
Debussy şi care aveau să fie principii de bază în construcția melodică 
enesciană. Căci aici întâlnim atât oscilatia dintre terta mare şi cea mică, în care 
terta mică este adusă prin alunecare descendent cromatică iar terta mare este 
atacată prin salt melodic ascendent urmată de o nouă coborâre cromatică, tot 
pasajul amintit fiind realizat pe silaba ah! din intervenţia muzicală a femeilor 
din Byblos care-l deplâng pe Sebastian; dar şi celula alcătuită dintr-un semiton 
şi o terță mică (enarmonică cu secunda mărită) întrebuințată în mai multe 
rânduri, care survine în melodismul lui Debussy ca inspiraţie de sorginte 
folclorică. Şi în atâtea rânduri apar şi cromatisme antrenate de mişcări melodice 
divergente care creează o atmosferă ce va prefigura muzica specifică secolului 
al XX-lea. 

După lamentatia muzicală a femeilor din Byblos survine o nouă voce 
care aminteşte de cea din actul al doilea (simbolizând de astă dată persoana lui 
Cristos) al cărei: J’expire, je meurs, 6 beauté! Je meurs, mais pour renaître 
imperissablement!, îl aminteşte pe cel al Sfintei Tereza: Je meurs de ne pas 
mourir!, sau îl prefigurează pe cel al lui Daniel Turcea: Știu, vom muri, dar 
câtă splendoare! Orchestra deapănă în continuare o melodie infinită de esenţă 

wagneriană şi mahleriană, tehnică ce va căpăta în mâinile lui Debussy valoare 
simbolică. Acordurile de septimă şi de nonă expuse de cordari creează o 
armonie intens cromatizată care dublează starea meditativă a eroului sedus de 
idealul de puritate morală întrezărit în persoana cristică. Este un moment scurt 
şi de maximă concentrare expresivă, care demonstrează faptul că Debussy 
stăpâneşte la perfectie această tehnică subordonând-o unor considerente 
estetice. El nu face abuz de ea ci, dimpotrivă, devine modalitatea de a evoca 
lumea de dincolo sub forma unui dor de esență misterioasă ce cuprinde sufletul 
lui Sebastian. 

Sebastian se numără printre acei sfinți din primele secole ale bisericii 
care a cucerit cerul prin violență. El este conştient de faptul că moartea 
înseamnă câştigul propriei vieţi, întocmai ca în parabola evanghelică despre 
bobul de grâu. Rugämintile împăratului, care îi oferă totul sedus de frumuseţea 
lui, sunt zadarnice. Asemenea Mântuitorului care fusese ispitit să aibă întreg 
pământul la picioarele sale, Sebastian se dezice de tot ceea ce înseamnă 
deşertăciune lumească. Acest episod interpune Cetatea lumească pe de o parte, 
pe de altă parte Cetatea divină, văzute într-o confruntare permanentă, aşa cum 
episcopul Augustin, aproape contemporan cu Sebastian, şi le imaginase. 

Mai mult, Sebastian alege viata de martir, sedus fiind de un ideal 
transcendental a cărui cunoaştere presupune renunţarea la viata pentru a câştiga 
adevărata viata. lată paradoxul creştinismului pe care Sebastian îl înțelege cu o 
maximă acuitate încă de la începutul convertirii sale când este fascinat de 
sacrificiul celor doi frați gemeni, Mark şi Marcellian. Este viata supranaturală, 
viata harului, viata celui care se află în grațiile Domnului, el însuşi confirmând 
starea de binecuvântare a aceluia care vine în numele Domnului Cristos. 

Parafrazând cuvintele apostolului Pavel care cerea să dispară omul 
vechi şi să facem loc omului nou, să permitem lui Cristos să locuiască în noi, să 
devenim asemenea lui prin gest, cuvânt şi simtire, Sebastian acceptă martiriul 
în virtutea identităţii lui cu Cristos, cel pe care îl iubeşte mai presus de orice, 
afirmând că El şi cu mine una suntem. Identitatea lui cu persoana cristică este 
atât de intensă încât Sebastian preia multe expresii utilizate de Cristos pe când 
predica. Isus utilizează această expresie referindu-se la identitatea de substanță 
cu Tatăl, prima persoană a Treimii. De aceea nu trebuie să ne scandalizeze 
acest lucru, motivând o posibilă atitudine eretică a lui d’Annunzio însuşi, atâta 
vreme cât pentru anumite considerente estetice pot apare, în aparenţă, licenţe de 
natură dogmatică. Interpretarea se poate face în contextul oferit de apostolul 
Pavel, înlăturând astfel acest risc. Sebastian se identifică atât de mult cu 
persoana cristică încât retrăieşte nu numai spiritual ci şi trupeşte patimile lui. 

Intervenţia corului de sirieni sau a femeilor din Byblos, văzuţi într-o 
conjunctură mixtă, continuă să aduleze persoana lui Sebastian. Vivacitatea 
ritmică, glisando-urile orchestrale sau vocale, anumite combinaţii timbrale, 

melodicul subordonat în acest caz elementului ritmic, scriitura polimodală, 
fluctuațiile de tempo şi frictiunile armonice amintesc de inovațiile lui 
Stravinski. Debussy avea să-l cunoască pe Stravinski şi să admire mult lucrările 
acestuia fapt care se va reflecta în unele pagini ale sale. Atât baletul Jocuri cât 
şi misterul Martiriul Sfântului Sebastian vor purta amprenta maestrului rus. 

Exasperat de statornicia lui Sebastian, împăratul cere tuturor să-l 
plângă, căci el îşi proclamă izbânda peste toți idolii Romei. De fiecare dată 
când invocă moartea lui Sebastian, revine obsesiv conflictul sufletesc al 
împăratului reliefat contrastant prin expresia dar este atât de frumos. Läsati-l să 
moară afirmă într-un final, corul perpetuând starea de jale printr-un cântec 
tânguitor, un cântec de înmormântare ce aminteşte de funerarele threni, 
imaginat sub forma unei pedale prelungite peste care se adaugă corul într-o 
inspirată pendulare între secunda mică şi secunda mare, la a cărei atmosferă de 
suferinţă interiorizată contribuie şi orchestra cu o sonoritate restrânsă, prin 
reluarea unor motive cromatice în mers melodic divergent ce frizeaza 
microtoniile de sorginte orientală. Intervenţia harpei cu un motiv sacadat de 
cvartă mărită, transformarea sunetului prelung al pedalei într-o oscilație de 
două sunete situate la interval de secundă mare, descrescendo-ul tot mai 
pronunţat contribuie la adâncirea expresiei şi la instalarea unui sentiment 
funebru. 

Referitor la rolul expresiv al orchestrei pe toată durata actului al 
treilea, Marguerite Long elogiază calitatea acesteia care „găseşte limbajul 
însuşi al torturilor: ardere, înroşirea alămurilor, troznituri, gâfâiala sclavilor- 
călăi etiopieni. Tobe în aritmie aproape cardiacă a unei Patimi în care 
Sebastian, îngrozit, se clatină, întreabă: 

L-ati văzut pe acela pe care-l iubesc? L-ati văzut? 
CORUL 
Cât este de frumos! Cât este de frumos! 
SEBASTIAN 
Isuse, vino la mine! Flacăra mea, Regele meu! 

Fiţi imbätati, ochiti de aproape, eu sunt ținta. În fata oamenilor săi pe 
care-i îndeamnă, Sfântul se prăbuşeşte sub săgețile lor ca şi sub florile 
femeilor.”!5! 

Cel de-al patrulea act, Laurul rănit, debutează într-o atmosferă 
încordată realizată printr-un acompaniament tremolat obținut atât de timpan cât 
şi de cordari, în care cornul englez suprapune o monodie compusă din cvarte 
mărite, secunde şi terțe mari în ambele sensuri care se pliazä pe o structură 
hexatonică ale cărei caracteristici sunt mult atenuate prin prevalența unor 
anumite trepte. Sebastian este legat de trunchiul unui copac, neîncetând să-i 


151 Marguerite Long, op. cit., p. 125. 

îmbărbăteze pe cei care vor executa pedeapsa infamă, numindu-i frații mei. 
Revine aproape ca un leitmotiv expresia mor pentru a nu muri care semnifică 
încrederea lui Sebastian că moartea lui va constitui temelia atâtor creştini ce-i 
vor urma în credința lui pentru Cristos. Sägetile care-l străpung sunt cuiele 
Mântuitorului său, copacul de care a fost legat devine cruce aidoma celei pe 
care a fost răstignit Cristos. Suferinta lui se identifică cu fiinţa arborelui care 
tremură o dată cu el. Debussy evocă suferințele lui Sebastian făcând apel din 
nou la limbajul wagnerian. Pe măsură ce suferințele lui se amplifică anunțând 
momentul apropiat al morţii, atât corul sirienilor şi al femeilor din Byblos cât şi 
intervenţiile orchestrale devin sacadate şi crispate în sonorități. O ultimă 
rugăciune a corului într-o sonoritate stinsă precedă intervenţia naratorului care 
anunță simplu moartea lui. Întreg ritualul de înmormântare a lui Sebastian se 
desfăşoară în acordurile harpei şi al cântecului monodic al corului ce imprimă 
melodiei specificul tetracordurilor cromatice. Rănile de pe trupul lui Sebastian 
dispar iar sufletul lui se înalță până la porțile paradisului. 

Pentru a evoca înălțimile Paradisului, cel de-al cincilea act şi ultimul 
al acestui Mister, Debussy reînvie arta chansoniştilor francezi, a lui Claude 
Goudimel, Clement Janequin etc, demonstrând că stăpâneşte o tehnică pe care o 
utilizează numai atunci când ea este subordonată unui anumit ideal estetic, la 
fel cum a făcut intrebuintand tehnica wagneriană a melodiei infinite pentru a 
reda presimtirile morții în sufletul lui Sebastian. Viziunea finală este una 
dantescă, plină de lumină increată şi de elan, sufletul lui Sebastian străbătând 
pe rând cercul martirilor, al fecioarelor, al apostolilor şi al îngerilor, pentru a se 
adăuga în final la marea mulțime a sfinţilor. Cântul monodic se îmbină cu cel în 
stil madrigalesc a capella, vocile feminine alternează cu cele bărbăteşti, pentru 
ca spre final să se adauge şi orchestra, o dată cu cântecul sufletului lui 
Sebastian. 

Referitor la identificarea dintre autor şi personaj, a lui Debussy şi a lui 
Sebastian, George Bălan remarcă cu extremă acuitate psihologică rolul pe care 
această capodoperă îl joacă în economia mântuirii, valoarea spirituală şi 
semnificaţia ei în strânsă legătură cu destinul artistic şi moral al 
compozitorului. George Bălan are în vedere o anumită viziune despre iubire, 
realizând totodată un paralelism între traseul artistic şi spiritual al lui Wagner şi 
Debussy. Pelléas şi Melisande constituie replica mai putin zgomotoasă a iubirii 
care i-a unit pe Tristan şi Isolda în moarte. 

Atunci când compunea opera Tristan şi Isolda, Wagner citise deja din 
scrierile filosofului Schopenhauer, identificându-se cu concepţia acestuia 
despre viata şi iubire. Viaţa nu însemna altceva decât un nesfârşit prilej de 
durere, destinul omului este receptat ca fatalitate astfel că, orice împotrivire în 
faţa acestuia este de prisos. Iubirea este un sentiment care nu este declanşat şi 
coordonat de inima omului, ci, mai degrabă, o realitate exterioară omului care îl 

subjugă şi îi condiţionează existența. Acest lucru pare să-l afirme Wagner 
atunci când, în cadrul operei, lasă drept izvor al iubirii dintre Tristan şi Isolda 
acea potiune care, o dată băută, declanşează naşterea acestui sentiment. Iubirea 
capătă statut magic. Actioneazä ca prezență insesizabilă, magia ei farmecă şi 
supune totodată. Wagner admite mijlocirea acelei licori din nevoia de a justifica 
propriul lui comportament atunci când se îndrăgosteşte de Mathilde 
Wesendonck, soţia celui care l-a ajutat de atâtea ori. E ca şi cum ar afirma că 
răul pe care îl înfăptuieşte nu-l priveşte pe sine. Filtrul iubirii este de vină. Nu 
aminteşte acest lucru de episodul biblic în care bărbatul Adam dădea vina pe 
femeie, iar Eva dădea vina pe şarpe? Răul înfăptuit nu constă în libertatea 
omului, acest lucru fiind forma cea mai subtilă de a înşela conştiinţa prin 
autoiluzionare, întrupând răul într-o prezență exterioară. Wagner identifică 
cumva răul cu iubirea sub chipul acelei potiuni. Ele sunt legate în mod necesar 
una de cealaltă, de aceea la Wagner femeia devine, în mod paradoxal, mijloc de 
mântuire dar şi instrumentul prin care bărbatul înfăptuieşte păcatul. 

Dar poate că Wagner nu consideră păcat ceea ce el însuşi înfăptuieşte. 
Poate nu are conştiinţa păcatului atunci când deciziile lui sunt dictate de ceea ce 
însăşi inima îi dictează. Nu-l prefigurează oare în felul acesta pe Nietzsche cu 
lucrarea lui Dincolo de bine şi de rău? Pe Nietzsche nu-l cunoscuse încă şi 
poate că Wagner însuşi este unul din inspiratorii acestei lucrări. Lucrul la opera 
Tristan şi Isolda îl începuse în 1856, iar premiera are loc la Miinchen în 1865. 
Pe Nietzsche îl va cunoaşte cinci ani mai târziu când Wagner divorțase de 
prima soţie şi se recăsătorise cu Cosima. 

Afirmând că totul este reductibil la iubire nu aderă Wagner în felul 
acesta principiilor romantismului care centrau viata şi creația pe activitatea 
interioară a sufletului? Eul romantic este lăsat în voia pasiunilor, al 
simtämintelor cele mai profunde devenind „un glas pierdut al uriaşei polifonii; 
o polifonie în el şi în jurul lui e toată viaţa în rosturile ei cele mai adânci. Tot 
vuietul ei răsună într-însul ca un ecou într-o scoică. Este glasul oceanului vieții 
neconstiente, al experienţei nelămurite, al fenomenelor.”1*? 

Pesimismul radical al acestei opere reflectă mentalitatea umană care 
nu mai ştie de Dumnezeu, care nu mai crede în atotputernicia lui. Interesant 
este faptul că la origine, acest poem în versuri semnat de Godfried von 
Strasburg, păstrează o sumedenie de elemente creştine care înviorează şi 
conferă plus de substanţă şi profunzime iubirii dintre cei doi. Wagner elimină 
acțiunea complicată a textului originar, exagerând pesimismul care stă la baza 
el. 

Ne-am abătut un pic de la cursul ideilor iniţiale pentru a realiza o 
legătură mai profundă cu viziunea despre iubire a lui Debussy, şi cu modul în 


'5 Emanoil Ciomac, op. cit., Ed. Muzicală, Bucureşti, 1967, p.139. 

care aceasta evoluează. Pelléas si Mélisande aduce în fond o concepție 
asemănătoare despre iubire. Personajele sunt ghidate din umbră de forte 
necunoscute care, în drama lui Maeterlinck, nu mai sunt generate de o substanță 
ce întruneşte capacităţi magice. În această dramă, asemenea tragediilor lui 
Euripide din Grecia antică, destinul, forță incontrolabilă, este responsabil 
pentru declanşarea şi evoluţia acestui sentiment, determinând deznodământul 
fatidic. 

În continuare, George Bălan atribuie lui Debussy o atitudine 
penitentialä, atitudine provocată de concepţia despre iubire pe care acesta a 
dezvoltat-o în opera Pelléas şi Melisande. El reacţionează asemenea lui Wagner 
(care compusese Parsifal ca replică la Tristan si Isolda), scriind muzica la 
Martiriul Sfântului Sebastian. Pentru George Bălan, opera Pelléas si Melisande 
nu aduce nimic nou, ca problematică a erosului, în raport cu opera Tristan si 
Isolda. Cu Parsifal, Wagner restaurează erosul, redând acestuia una dintre cele 
mai profunde semnificaţii. Iubirea rezidă în jertfă de sine, într-un eros asumat 
care să contribuie la zidirea ființei umane. lar Debussy, prin Martiriul Sfântului 
Sebastian duce mai departe, într-o viziune integratoare, concepţia despre iubire 
văzută ca sacrificiu permanent, ca şi renunțare la viata din iubire pentru 
aproapele, căci nu este iubire mai mare, spune evanghelistul, decât a aceluia 
care îşi dă viata pentru prietenul său. Debussy reiterează o concepţie profund 
creştină despre iubire căci în creştinism, prefacerea pâinii şi vinului, semnifică 
reactualizarea jertfei de pe cruce a lui Isus cu care Sebastian s-a identificat până 
în ultima clipă. 

Ideea jertfei de sine din dragoste pentru comunitate reapare la Debussy 
la scurt timp după ce terminase Misterul, pentru că în acelaşi an va începe 
lucrul la baletul Khamma, pe care-l va termina anul următor, şi în care este 
vorba de o dansatoare ce acceptă, pentru a îndupleca zeii, să danseze până se 
prăbuşeşte moartă. Oare nu acelaşi tip de subiect va inspira Ritualul primăverii 
al lui Stravinski? Aici apare în mod adiacent sugerată ideea forței mântuitoare 
pe care arta o deține, forță mijlocita de artistul care acceptă până la sacrificiu de 
sine să ducă mai departe principiile sale estetice. 

În ce măsură stă în picioare ideea actului penitential pe care Debussy 1- 
ar fi realizat cu Misterul sau, de vreme ce în acelaşi an (1912-1913) va 
compune o lucrare, este vorba de Jocuri, al cărei subiect reprezintă un discret 
joc erotic în trei, rămâne un fapt discutabil. Acest lucru nu diminuează forţa 
morală ce străbate Misterul său, una dintre cele mai reprezentative şi vizionare 
creaţii ale compozitorului, în care concepţia oratorială şi muzica de scenă, stilul 
madrigalesc şi polifoniile instrumentale în stil wagnerian sau mahlerian, 
inspiratele arii şi recitativele se împletesc pentru a glorifica cu o intensitate 
lirică neintdlnita, cum afirma un preot ce asistase la premiera misterului, 
dragostea pentru Cristos. 

Capitolul IX 
specificul programatismului 
în creaţia lui Claude Debussy 


Se poate vorbi de programatism muzical la Debussy? În mod cert, 
suntem departe de ideea programatică aşa cum fusese ea imaginată la început 
de Berlioz sau Liszt. Ne punem tranşant această întrebare întrucât, prea simplu 
se admite în diverse studii muzicologice faptul că multe dintre opusurile lui 
Debussy sunt programatice, fără a se aduce în discuţie caracterul aparte al 
acestui procedeu de fuziune dintre arta poetică şi cea muzicală la Debussy. 

Iniţiativa romantismului de a insera elemente literare în lucrări de 
factură pur instrumentală va determina o tot mai accentuată desprindere a 
formelor de sub tutela clasicismului şi romantismului, ajungându-se la 
promovarea unor structuri lipsite de orice schemă convențională. Gradul de 
complexitate al formelor muzicale va creşte sub impulsul dat de ideea poetică, 
ajungându-se până la a se vorbi de forme poematice sau forme caleidoscopice. 

Pe de altă parte, prin programatism se ajunge la o mai profundă 
legătură între formă şi conținut, căutându-se o permanentă adecvare a 
conţinutului muzical la cel literar. La Debussy raportul dintre cele două 
universuri semantice pare a se răsturna, deoarece el nu urmăreşte un plan literar 
prestabilit. Va face acest lucru atunci când compune muzică de scenă sau 
lieduri. Nu este cazul miniaturilor pianistice sau a lucrărilor simfonice aşa zis 
programatice in care nu esaloneazä strategii narative, ci se rezumă la 
reprezentarea unor schiţe ale eului liric debussyst. 

Şi aici este cazul să facem distincţia mai clară a caracterului aparte 
privind programatismul la Debussy. El contemplă peisajul eliminându-l treptat 
din schema privirii sale. Autorul reţine numai efectul provocat de acesta pentru 
a-l transpune în muzică. Debussy urmăreşte mai mult decât orice compozitor 
până la el să redea impresia particulară declanşată de actul perceptiv pentru a 
elimina pe deplin conţinutul noematic, forma categorială a percepţiei. De aceea, 
el se lasă furat de efectele de culoare, de jocul capricios al liniilor melodice, de 
efectele de ansamblu specifice sonoritätilor muzicale, de procedeele de 
construcţie interioară care nu mai amintesc de schematismul tradițional, deşi nu 
înseamnă că ele nu necesită o mai strictă elaborare şi preocupare din partea 
autorului. 

Vom realiza într-o primă fază un istoric al cristalizării ideii de 
programatism în creaţiile compozitorilor din diverse epoci stilistice, după care 
vom urmări modul în care a fost teoretizată şi aplicată această noțiune specifica 
perioadei romantice, delimitând-o de formele de gândire pre-programatică 
existente anterior, care decurgeau în mod intuitiv, fără să aibă la bază ideea 
înrudirii dintre arta poetică şi cea muzicală. Specificul programatismului la 
Debussy îl vom străbate mai pe larg în capitolul dedicat lui, astfel încât să 
încercăm o prelungire a stării romantice creatoare de imagini poetice pentru a 
depăşi simbolismul imediat, de natură senzorială, la care au recurs în biografiile 
lor despre Claude Debussy unii dintre cei mai cunoscuţi autori precum: Alfred 
Cortot, Marguerite Long sau Romeo Alexandrescu; cu riscul de a încremeni în 
simboluri convenţionale, de natură profană sau religioasă. 


1. Premise ale programatismului 


Ideea de programatism, de a asocia inspirația melodică unor idei sau 
simtäminte poetice, nu este nouă. Ea există încă din Antichitate, mai exact în 
epoca elenă, când, în cadrul concursurilor pythice de la Delphi, închinate zeului 
Apollo, se încerca zugrăvirea muzicală a luptei dintre zeul Apollo şi balaurul 
Python. Improvizatiile realizate de cântăreții din aulos sau din kitară urmăreau 
nu numai evidenţierea calităților tehnice ale interpretului ci şi capacitatea 
acestuia de a trata muzical acest subiect. 

Preocupări programatice, în sensul în care se urmărea redarea unor 
elemente din natură prin procedee muzicale imitative, există şi în perioada 
Renaşterii, o dată cu avântul muzicii a capella. În creaţia lui Clement Janequin 
există nenumărate mărturii muzicale în care sunt ilustrate întâmplări războinice 
sau scene de vânătoare. Cea mai cunoscută lucrare a lui Janequin rămâne Le 
chant des oyseaux, unde, prin efecte vocale imitative, se urmărea a se reda 
cântecul păsărilor. Aceeaşi tendință de a imita mediul natural o au în creaţiile 
lor şi Claude Le Jeune, Orlando di Lasso, Costeley. Sensuri descriptive apar şi 
în cazul cacciei, gen muzical apărut în perioada Renaşterii, în care, prin 
mijlocirea tehnicii polifonice imitative, era redat ecoul. 

Johannes Eckard a încercat să transpună în sunete mişcarea vie din 
piaţa San Marco din Venetia, cu mai mult de două secole înainte de încercarea 
similară a lui Mussorgski care va reda aceeaşi forfotă şi agitaţie specifică pieței 
din Limoges de astă dată. 

Se remarcă tendințe programatice şi în creațiile unor compozitori 
francezi din secolul al XVII-lea şi prima jumătate a secolului al XVIII-lea, în 
suitele pentru clavecin de François Couperin, Jean Philippe Rameau sau 
Daquin, cu un conţinut extrem de variat. 

Johann Kuhnau a compus o suită de lucrări intitulată Povestiri biblice, 
iar Johann Sebastian Bach se va abate de la descriptivismul programatismului 
specific înaintaşilor săi prin cultivarea unui programatism mai apropiat 
mentalitätii romantice. În lucrarea pentru clavecin Capriciu la plecarea fratelui 
iubit, Bach urmăreşte să reliefeze intensitatea unor sentimente declanşate de 
despărţirea de fratele cel mai apropiat de vârsta lui. Lucrarea, structurată sub 
forma unei suite compusă din şase parti, debutează cu un programatism 
psihologic urmat de un programatism de tip narativ. 

Programatism există şi în celebrele concerte Cele patru anotimpuri ale 
lui Antonio Vivaldi, în Metamorfozele lui Carl Ditters von Dittersdorf sau în 
gratioasele simfonii ale lui Stamitz din şcoala de la Mannheim, în simfoniile 
timpurii ale lui Joseph Haydn, singurele care poartă denumiri programatice date 
chiar de autor fiind simfoniile: Dimineața, Amiaza şi Seara, corespunzătoare 
numerelor 6, 7, şi 8. Celelalte titluri programatice care însoțesc simfoniile lui 
Haydn au fost inventate de contemporanii lui, în urma audierii acestor lucrări. 
Si în creaţia pentru muzica de cameră a lui Haydn apar denumiri programatice 
aşa cum se întâmplă în Cvartetul păsărilor, Cvartetul Ciocârlia, Cvartetul 
disonantelor, Cavalcada, Răsăritul soarelui etc. 

Cel care se apropie cel mai mult de programatismul înţeles în maniera 
compozitorilor romantici a fost Ludwig van Beethoven. Compunând Simfonia a 
VI-a pe care o va denumi Pastorala, simfonie care are drept sursă de inspiraţie 
natura, Beethoven avea să imbratiseze un programatism avant la lettre 
afirmând suveranitatea muzicii care are putinţa de picta stări sufleteşti: 
„Descrierea este inutilă, trebuie să te apropii mai mult de expresia 
sentimentului, decât de pictura muzicală.”!5 Chiar dacă programatismul său 
rămâne ancorat în substanța imaginii care inspiră paginile sale muzicale, 
Beethoven trasează la modul teoretic care ar trebui să fie evoluţia unui astfel de 
procedeu larg imbratisat de romantici. 


2. Naşterea programatismului modern 


Una din ideile majore ale romantismului muzical, pe care vom încerca 
să o explicăm acum şi din care îşi va avea originea, ca reacție adversă la 
aceasta, cugetarea lui Hanslick, este aceea de programatism muzical. În timp ce 
clasicismul aşează creația artistică sub patronajul raţiunii, axându-se pe o 
concepţie formală asupra artei, dominată de cizelarea detaliului, romantismul, 
departe de a se dezice de facultatea rațională, o subordonează intuitiei şi 
emotiei artistice. Privind arta mai mult ca finalitate, artiştii romantici sunt 
preocupaţi să dezvăluie în cadrul acesteia capacitatea ei de comuniune 


15 Antoine Goléa; Marc Vignal, op. cit., p.43. 

interumană, realizând un pas înainte fata de concepția clasică. Dacă până atunci 
arta era privită ca divertisment, mijloc de distracţie şi relaxare, romanticii 
deplasează centrul de greutate din sfera agreabilului în aria valorilor morale, a 
problematicii umane. Astfel, pe lângă faptul că au fost realizatori de valori 
estetice, activitatea lor creatoare a fost fundamentată de exprimarea în scris a 
concepțiilor artistice care deseori nu se limitau doar la acestea. Este cunoscut 
cazul lui Robert Schumann, Franz Liszt, Hector Berlioz şi Richard Wagner care 
s-au extins în abordarea unor probleme şi de altă natură decât cea strict 
muzicală, dintre aceştia evidentiindu-se, prin amploarea scrierilor sale, ultimul 
dintre cei amintiți. Tendinţa în epocă era de a şterge granițele dintre arte şi de a 
le subordona pe toate unei arte supreme, fapt care marchează predilectia 
acestora pentru construcţii generalizatoare şi sisteme filosofice. Artistul 
romantic devine încetul cu încetul un erudit, familiarizat cu cele mai diverse 
domenii ale cunoaşterii. 

Pentru a amplifica sentimentul estetic în actul de receptare şi plecând 
de la concepţia că arta muzicală se adresează omului militând pentru formarea 
conştiinţei sociale şi morale a acestuia, artiştii romantici vor formula şi 
promova ideea de programatism în muzică. Ea va fi privită de Berlioz, Liszt, 
Schumann şi Wagner - inițiatorii ei - ca o soluție la criza ivită în sânul 
clasicismului şi văzută ca o modalitate de a o depăşi printr-o posibilă înrudire 
între arta poetică şi arta muzicală. Se pleca de la premiza că actul de creaţie 
trebuie să decurgă din starea poetică şi nu din alinierea docilă la formele 
tradiţionale ivite în interiorul clasicismului. Astfel, muzica reuşea să-şi menţină 
vie capacitatea de a emotiona nu numai un public restrâns de auditori ci mase 
largi de oameni, revitalizând în aceştia ideea de înrudire spirituală. 

Programatismul, luat în sens restrâns, pleacă de la un text literar 
căutând să dea bază muzicală ideilor şi sentimentelor prescrise, fiind văzut ca o 
modalitate de a reda o realitate complexă pe care muzica sau poezia singură nu 
ar fi putut să o realizeze. Ceea ce înrudeşte cele două arte şi face posibilă 
comunicarea dintre acestea este emoția artistică, condiția necesară înfăptuirii 
unei creaţii care să posede atributele originalității. Formând această unitate, arta 
va putea să aspire la clădirea omului total în care raţiunea şi pasiunile sunt 
reconciliate. 

Sensul restrâns al acestei noțiuni a fost dat de Franz Liszt, 
programatismul presupunând un subiect, o acţiune, ale cărei evenimente sunt 
urmărite şi transpuse în sonorități cât se poate de sugestive. Conţinutul acestui 
program (filosofic, epic, dramatic) poate fi expus în detaliu sub forma unui text 
înscris pe o coală de hârtie, prezentat separat de reprezentatia propriu-zisă, sau 
doar sugerat printr-un titlu elocvent care desemnează o lucrare pur 
instrumentală (ce nu se cântă cu cuvinte). 

Rolul acestui text era de a sustrage imaginaţia auditoriului din arbitrar 
şi de a o orienta către o idee poetică precisă. Aşa se va întâmpla bunăoară în 
1830 cu Simfonia fantastică a lui Hector Berlioz când, înainte de prezentarea ei, 
autorul va înmâna publicului din sală programul care cuprindea o serie de 
întâmplări, reale sau imaginare. Liszt va fi cucerit de această idee şi va urmări 
să-i convingă şi pe alţii, bunăoară pe Schumann, de legitimitatea acestei 
metode. El va considera forma muzicală subordonată cuvintelor, „revenirea ei, 
schimbarea, motivele şi modulatiile acestor motive sunt condiţionate de relația 
lor cu o idee poetică.” 15 

De regulă, programatismul este ilustrat cu mijloace orchestrale, 
întrucât orchestra posedă cele mai generoase mijloace de a sluji acestei idei. 
Chiar dacă Liszt este cel care teoretizează pentru prima dată ideea de 
programatism cu care altoieşte genul muzical de simfonie transformându-l într- 
un nou gen muzical pe care-l numeşte sugestiv poem simfonic, programatismul 
îşi are ca precursor în creație pe Ludwig van Beethoven, cel care inițiază 
uverturile simfonice, uverturi care vor constitui o replică muzicală la drama 
Coriolan de H. J. Von Colin sau pentru drama Egmont de Goethe. Simfonia a 
IX-a reprezintă un pas înainte în aplicarea programatismului completând în 
partea a patra a simfoniei puterea de expresie a muzicii cu cea a poeziei lui 
Schiller. Această fuziune între arta muzicală şi cea literară îşi au ca suport 
viziunea filozofică privind raportul existent între arte. Schlegel îndemna „artele 
să se hrănească unele prin altele şi să găsească puntea de trecere de la una la 
cealaltă. Statuile se pot transforma în tablouri, poemele - în muzică...”155 
Programatismul va apărea în muzică pe fondul disputelor din plan filosofic 
privind raportul dintre formă şi conţinut în artă. Prin el este supraestimat rolul 
fondului, al conţinutului eteronom specific artei muzicale. 

Există şi un sens mai larg atribuit programatismului în sfera căruia este 
inclusă muzica de esenţă narativă, evocatoare, descriptivă sau ilustrativă care 
face referință la un domeniu extramuzical, aplicabilă şi la genuri cum ar fi 
muzica de balet, muzica cu text ca opera, oratoriul, cantata, liedul, chansonul, 
madrigalul etc., în egală măsură cu cea de care am vorbit până acum. Ne vom 
limita doar la muzica programatică ce nu presupune îmbinarea concretă cu o 
altă formă de expresie artistică. 

În funcţie de gradul de fuziune între arta muzicală şi cea literară, 
George Pascu distinge mai multe tipuri de programatism menite să conducă 
ascultătorul pe drumul înţelegerii imaginilor muzicale, ierarhizate plecând de le 
concret la abstract. Există programatismul narativ care urmăreşte îndeaproape 


'5 apud Marc Vignal, op. cit., p. 649. 

...le retour, le changement, les motifs et les modulations de ces motifs sont conditionnés par leur 
relation a une idée poétique... 

153 apud Theodor Bălan, Liszt, Ed. Muzicală, Bucureşti, 1963, p. 305. 

redarea fidelă a ideilor şi a planului acţiunii din interiorul unui text aşa cum se 
întâmplă cu Vltava de Bedrich Smetana sau Simfonia fantastică de Hector 
Berlioz. 

Un alt tip de programatism este cel generalizat în care sunt conturate 
doar evenimentele principale, discursul muzical axându-se pe redarea 
sentimentelor, a conflictelor de natură psihologică, având ca exemplu lucrarea 
Romeo şi Julieta de P. I. Ceaikovski. 

De aici şi până la programatismul nedeclarat, care aproape se 
identifică cu programatismul psihologic chopinian unde muzica oglindeşte doar 
dinamica afectelor, conturul, profunzimea, spectrul realizat de acestea, nu mai 
este decât un pas. Stă mărturie Simfonia Patetică a lui P. I. Ceaikovski sau 
Simfonia cutremurului de Cesar Franck, unde orice idee literară dispare, 
denumirea lucrării survenind în urma audierii acesteia ca o precizare a 
climatului afectiv în care a fost creat opusul. De multe ori se întâmplă ca aceste 
etichetări să nu aparțină autorului ci persoanelor din anturajul lui, care urmăresc 
convertirea semnificației muzicale într-una literară pentru a uşura 
comprehensibilitatea ei. 

Legat de afirmaţia anterior făcută, epoca modernă aduce un sens şi mai 
larg programatismului, atribuind această calitate nu numai lucrărilor aflate în 
situația mai sus menționată, ci şi pieselor la care putem lipi un titlu evocator sau 
o idee descriptivă explicită, fără ca aceasta să fi fost imaginată de autorul 
însuşi. Plecând de la o astfel de acceptiune, putem afirma că întreaga muzică 
instrumentală devine programatică cu condiţia ca auditia piesei să fie corelată 
unei idei oarecare declanşată de asocierile mentale hazardate care se produc în 
mintea ascultătorului. 

Programul nu tine de structura pieselor muzicale, putând alimenta 
diverse genuri muzicale cum ar fi: sonata (Les Adieux de Beethoven), concertul 
(În memoria unui înger de Alban Berg), simfonia (Harold în Italia de Hector 
Berlioz, Simfonia Alpilor de Richard Strauss), poemul simfonic (Asa grăit-a 
Zarathustra de Richard Strauss, Pelleas şi Melisande de A. Schônberg, 
Finlandia de Jean Sibelius) preludiul (Catedrala scufundată de Claude 
Debussy, Ondine de Maurice Ravel), cvartetul (Pentru sfârşitul veacurilor de 
Olivier Messiaen, Vânătoarea de W. A. Mozart), suita pentru instrument solist 
(Kreisleriana de Robert Schumann, Mama mea gâsca de Maurice Ravel) sau 
suita de balet (Daphnis si Chloe de Maurice Ravel, Dragostea celor trei 
portocale de Serghei Prokofiev). Din această cauză, nu poate exista o 
determinare formală sau sintactică a muzicii programatice. Ea se evidenţiază 
prin independenţa culorii instrumentale, prin îndrăzneala unei scriituri cu efecte 
deliberat imitative. 

3. Surse programatice în creaţia lui Claude 
Debussy. Simboluri poetice. 


Demersul nostru ulterior va consta în încercarea de a decripta sensurile 
posibile care se ascund în spatele titlurilor evocatoare, chiar cu riscul de a le 
transforma în simboluri intelectuale, întrucât Debussy lasă deseori impresia 
unui poet-muzician şi nu a unui muzician-poet. Ne vom alia părerii lui Paul 
Valéry care afirma că „simbolismul (al nostru-) este pur şi simplu folosirea, 
intrebuintarea abilă a pluralitätii semnificatiilor şi asociaţiilor — unui cuvânt. "15 
De asemenea, vom încerca să desluşim caracterul aparte al programatismului la 
Debussy, care ţine mai degrabă de lipsa unei concizii teatrale, de spontaneitate 
şi nu de urmărirea unui efect anume specific teatrului. 

Dacă privim în ansamblu creaţia lui Claude Debussy puţine sunt 
piesele care nu sunt însoţite de un titlu evocator. Aşa întâlnim bunăoară din 
muzica de cameră acel Trio pentru pian, vioară şi violoncel, celebrul Cvartet 
de coarde şi Cele trei sonate compuse de Debussy către sfârşitul vieţii; din 
literatura muzicală dedicată pianului găsim acel Divertisment la patru mâini, 
suita numită Pentru pian alcătuită din trei mişcări, ici-colo câte o piesă de sine 
stătătoare şi cele două caiete de Studii pentru pian; iar din muzica orchestrală 
Fantezia pentru pian şi orchestră, Cele două Rapsodii, una pentru saxofon alto 
şi orchestră iar cealaltă pentru clarinet cu pian sau orchestră, o Piesă mică 
pentru clarinet şi pian sau orchestră etc. 

La Debussy nu întâlnim programatism în accepțiunea romantica a 
acestei notiuni asa cum exista la Berlioz, Liszt sau Richard Strauss. El nu 
urmăreşte transpunerea muzicală a vieţii interioare a vreunui erou literar sau 
chiar a propriei vieți sufleteşti. Spaţiul diegetic lipseşte din cuprinsul lucrărilor 
sale, Debussy construind un eu liric ambiguu, aflat sub incidența 
contingentului, a imposibilului de prevăzut. De altfel, Debussy restrânge 
întreaga lui viata afectivă la nivelul unor impresii difuze, el refuză să se 
ancoreze, măcar atunci când este vorba despre artă, în sentimente trainice. 
Debussy identifică esteticul cu impresiile fugare, cu expresia nehotärâtä, cu 
linia melodică abia întrezărită. Programatismul lui Debussy nu are un caracter 
narativ aşa cum nu are caracter descriptiv sau confesiv. Din această cauză se 
poate afirma că arta lui Debussy are funcţie auctorială limitată. Pentru 
Debussy, pianul sau orchestra nu sunt prilej de confesiune în maniera 
compozitorilor romantici. Acest lucru nu înseamnă „că ar repudia sau ar 
dispretui emoția muzicală, ci datorită unei rezerve nobile, el înţelege mai 
degrabă să ne-o sugereze prin räsunetul ei indirect decât să ne facă să o simțim 

in mod direct.” 7 Atunci când Mussorgski scrie Tablouri dintr-o expoziţie, 
intenția lui răzbate din spatele opusului muzical. Este ca şi cum te-ar lua de 
mână şi te-ar plimba prin toată galeria de tablouri pentru a-ţi povesti caracterul 
fiecăruia în parte. Acea Promenadă are funcția unui leitmotiv, devenind 
simbolul gestului de însoțitor al autorului ce asigură trecerea de la un tablou la 
altul. La Debussy clarul de lună devine clar de inimă, o inimă dominată de 
emoții evanescente. 

Debussy caută să evoce mai mult senzații decât sentimente, mai mult 
impresii decât idei, fără a întrebuința efecte onomatopeice. Programatismului 
lui Debussy îi lipseşte discursul literar, exteriorizat, de tipul declamativ sau 
narativ. Descriptivismul lui se bazează pe sugestie, pe tot ceea ce ar 
corespunde limbajului aluziv. În telul acesta trebuie înțeles programatismul lui 
Debussy. Pentru Debussy, primordial era să caute echivalente sau 
corespondențe sonore la tot ceea ce resimțea el în contact cu natura sau cu 
diverse alte cadre care, în sine, nu aveau nimic neobişnuit sau măreț, care nu se 
remarcau în vreun fel din climatul cotidian al lucrurilor. Astfel, el se aliază 
esteticii impresioniste care îşi alege din natură cadre lipsite de importanţă, 
multiplicând la infinit sursele de trăiri estetice. 

De asemenea, prin faptul că urmăreşte să obţină acele echivalente 
sonore declanşate de contactul cu realitatea, îl apropie atât de estetica 
impresionistă cât şi de estetica simbolistă. El caută să redea acea emoție pe care 
ochiul comun nu o remarcă, el poetizează tot ceea ce conform atitudinii 
normale este lipsit de valoare, el caută să răstoarne viziunea convenţională şi 
aridă a individului şi să dezvăluie un univers infinit de emoţii acolo unde nu am 
fi putut bănui că acesta există. Prin oscilatiile şi multiplele vibrații ale muzicii 
sunt imitate stările sufleteşti, intrând în rezonanţă cu ele şi uneori dând impresia 
că se contopesc. Asemănările dintre exprimarea muzicală şi suflet constau într- 
un simbolism obscur care nu se bazează pe evidențe sau analogii mecanice. 

Totodată, programatismul lui Debussy este dominat de imprevizibil 
întrucât este construit pe baza emergentei lente a elementelor sufleteşti care 
urmăresc mai degrabă capriciul psiho-dinamicii interioare decât discursul 
retoric al rațiunii. Întreaga tramă muzicală a lui Debussy se bazează pe 
juxtapunerea iraţională a elementelor constitutive, lăsând impresia că ele se 
desfăşoară fără o logică interioară. Din acest punct de vedere, Debussy nu 
numai că prelungeşte concepţia lui Wagner despre arta muzicală, ci o depăşeşte 
prin renunţarea la tot ceea ce ar putea împiedica derularea dramei muzicale. 
Debussy urmăreşte să se apropie mai mult de expresia naturală, să înlăture orice 
act reflexiv care ar putea stânjeni discursul muzical, lucru care la Wagner, cu 
toată acea îmbinare între elementul poetic şi muzical, nu reuşeşte să scape de 

prezenţa ideii de construcţie în cadrul amplelor simfonii din interiorul operelor 
sale. La Debussy sintaxa muzicală nu mai este evidentă, fapt pentru care piesele 
sale lasă impresia lichefierii ambianţei sonore, a plutirii într-o atmosferă 
rarefiată, debarasată de senzaţia greutăţii. 


3.1. Preludiu la După-amiaza unui faun (1892-1894) 


Puţine sunt lucrările pur instrumentale ale lui Debussy care au drept 
sursă inspiratoare o operă literară. Dintre acestea celebră este lucrarea Preludiu 
la După-amiaza unui faun care se inspiră din egloga lui Mallarme cu acelaşi 
nume. Mai putin se ştie faptul că ceea ce-l inspirase pe Mallarmé fusese un 
tablou de Boucher, din colecţiile Galeriei Naţionale din Londra. Tabloul 
reprezenta un faun, care ascuns în stuful lacului, pândeşte nimfele. 

Piesa literară a lui Mallarme nu urmăreşte vreun fir narator călăuzitor. 
Ea reînvie spiritul antichităţii eline recreând un cadru natural populat de fauni şi 
nimfe, rezumându-se la a reda simtämintele de care este cuprins un faun în fuga 
lui către nimfele speriate şi somnul cotropitor care-l răpune după-amiază, în 
urma acestui istovitor efort. Faunul devine aici simbolul pasionalului, elementul 
sălbatic al firii umane aflat în näzuinta lui către fericire pe care o vede realizată 
în unicitatea clipei, în beţia simţurilor, în avântul şi sinteza dintre pasiune şi 
inteligență, concepție care coincide cu mentalitatea vechilor greci asupra 
esenței vieţii umane. În contextul civilizaţiei europene dominată de creştinism, 
unii comentatori văd, nu numai în creaţia lui Claude Debussy, dar şi a altor 
artişti, o reînviere a păgânismului din vechime, curent pe care l-au definit prin 
cel de neopăgânism. 

Nu se poate face o distincţie între simtirile de care este cuprins faunul 
şi cele ale poetului. Faunul devine o întrupare a eului poetic al lui Mallarme. 
Ilustratia muzicală a lui Claude Debussy realizează o sinteză a poemului lui 
Mallarmé. Poemul nu este construit pe baza derulării vreunei acţiuni, astfel ca, 
şi muzica lui Debussy nu avea cum să urmărească un programatism narativ sau 
descriptiv. Ea derulează în subsidiar o replică, un comentariu la toate 
transformările care survin în sufletul faunului care întruchipează de astă dată şi 
eul liric al lui Claude Debussy. Melopeea lenevoasă a flautului care 
îmbrățişează mersul cromatic combinat cu cel diatonic declanşează în spiritul 
ascultătorului o stare de moleşeală asemănătoare cu cea provocată de 
strălucirea soarelui mediteranean. Marguerite Long afirma că doar „acela care 
vara, în plină natură, culcat în iarba cäldutä, aude obscurul contrapunct al sevei 
şi al sângelui, acela poate să guste această după-amiază fierbinte şi 
binecuvântată... (...) orchestra (...) pune stăpânire pe acest poem de bucurie, 
de lumină şi de voluptate păgână: 

Trestia vastă şi geamănă pe care cântăm sub cerul albastru 

Expune tema lâncedă de cromatismul care va traversa tot Preludiul 
sub freamatul harpelor şi tremolo-ul viorilor. A doua idee vine să insufleteasca 
malurile siciliene ale linistitei mlastini şi cântă dorinţele simţurilor. Apoi 
urmează potolirea, fuga faunului în tăcerea mândră a amiezii. Cum s-ar putea 
să uiţi, în ultimele măsuri, acele două note de talgere antice, vibrații de lumină, 
scutături de senin care lasă în noi: 

Artificialul vizibil şi senin 

Al inspiraţiei care se reintoarce la cer.” 


3.2. Nocturnele pentru orchestră (1897-1899) 


Mai multe lucrări au ca sursă de inspiraţie tablourile unor pictori 
celebri. Aşa se întâmplă cu suita orchestrală Nocturne, compusă din trei 
mişcări: Nori, Serbări şi Sirene, fiecare evocând atmosfera unor tablouri de 
James Whistler (1843-1903) care fuseseră grupate sub acelaşi nume. Debussy 
avea să-l întâlnească pe Whistler fie în salonul lui Mallarme, fie la Bailly, 
proprietarul librăriei Arta independentă. Whistler se face remarcat in arta 
picturală prin faptul că începând cu anii '80 dă nume sintetice personajelor şi 
peisajelor din tablourile sale definindu-le Simfonii sau Nocturne şi adaugă 
culori predominante. Nocturnele sale, deşi evocă atmosfera unui peisaj surprins 
noaptea, sunt inspirate de Chopin. El încearcă să creeze o analogie muzicală, 
deplasându-se către ideea de abstracție şi îndepărtându-se de descrierea precisă, 
asumată de fotografie. Unul dintre cele mai cunoscute tablouri de Whistler este 
Nocturnă în albastru şi auriu: vechiul pod de la Battersea, tablou în care 
predomină efectul de fum, care învăluie contururile. Debussy va cunoaşte 
Nocturnele lui Whistler sub titlul de Armonie în albastru şi argintiu. 
Compozitorul vorbise cu prietenul său Paul Poujaud de anumite experiențe 
auditive şi vizuale care avuseseră impact direct asupra compoziţiei Nocturnelor 
sale. Norii dintr-o furtună şi sirena unui vapor cu aburi (a se remarca analogia 
timbrului de sirenă de vapor cu timbrul specific cornului englez) vor influența 
compunerea primei mişcări, în timp ce o petrecere populară cu defilarea gărzii 
republicane vor influenţa cea de a doua mişcare. 

Nocturnele lui Debussy inspirate de pictura lui Whistler cuprind, cum 
aminteam deja, trei mişcări. Prima mişcare se numeşte Nori şi surprinde 
aspectul „imuabil al cerului, cu marşul lent şi melancolic al norilor sfârşind 
într-o agonie de gri, uşor nuanţată cu alb.” A doua mişcare, numită Serbări, 
redă „mişcarea, ritmul dansant al atmosferei, cu fulgerele bruşte de lumină, cu 

pulberile luminoase participând la un ritm total, întrerupt la un moment dat de 
episodul unui cortegiu, viziune ameţitoare şi himerică care traversează această 
serbare, amestecându-se cu ea; dar fondul rămâne, persistă şi este mereu 
sărbătoresc şi amestecul său de muzică, de pulbere luminoasă, participă la un 
ritm total.” În ultima mişcare, numită Sirene, se aude „marea şi ritmurile sale 
nenumărate, apoi, printre valurile argintate de lună, se aude, râde şi trece 
cântecul misterios al sirenelor.”!S În cadrul acestei mişcări corul este utilizat ca 
şi culoare orchestrală. 

Cele trei Nocturne au fost compuse de Claude Debussy între anii 
1897-1899. Ele vor constitui cumva replica mai târzie a unei alte lucrări celebre 
care se inspiră din pictură. Este vorba de lucrarea Tablouri dintr-o expoziție 
compusă de Modest Mussorgski în anul 1874, după ce vizitase o expoziţie 
organizată în memoria pictorului V. A. Hartman, prieten cu el şi admirator al 
Grupului celor cinci. În urma vizitării acestei expoziţii, Mussorgski va schiţa în 
muzică cele mai reprezentative tablouri ale fostului său prieten. Aşa cum 
aminteam deja, Debussy nu-l poartă pe auditor prin galeria de tablouri în 
maniera în care o face Mussorgski. El preferă să transforme emoția estetică 
provocată de vederea tablourilor lui Whistler într-o nouă emoție, o convertește 
în limbaj muzical pentru a dematerializa imaginea lor şi a le lăsa în felul acesta 
să vietuiascä mai durabil în sensibilitatea şi profunzimea sufletului. Promenada 
lui Mussorgski se aseamănă în mare măsură cu ideea fixă la Berlioz. 


3.3. Marea (1903-1905) 


Dând un nume pieselor sale, Debussy pune ordine în gândirea şi 
sensibilitatea noastră, directioneazä suvoiul de emoţii în albia unei anumite 
imagini plastice înainte de a percepe forma şi structura piesei muzicale. Astfel, 
se poate spune că „titlul este cel care ilustrează muzica, şi nu invers.7160 
Compunând ultima mişcare din Nocturnele sale, Sirene, Debussy rămâne ataşat 
acestei imagini. Este puntea care leagă ultima lui lucrare orchestrală de 
următoarea (doar Rapsodia pentru saxofon alto, lăsată neterminată, desparte 
cele două piese). După ce a evocat imagini de ambiantä şi atmosferă sonoră, 
Debussy se lasă străbătut de armonii acvatice sedus de ideea unei libertăţi 
absolute în plan creator. Este interesant acest traseu simbolic pe care îl parcurge 
creaţia lui Debussy, ca o reînviere a concepțiilor antice greceşti despre lume. 
Aerul (vântul, cântecul sirenelor, miresmele şi parfumurile care împânzesc 
atmosfera), apa (marea, norii, ceața, ploaia, zăpada), focul (artificiile, lumina 
lunii, reflexele luminii, aurul peştilor) şi pământul (colinele, insula, mormântul, 


15 Jean Barraqué, op. cit., p. 107-108. 

canope, grădina) devin elemente constitutive ale imaginaţiei lui, fiecare dintre 
ele căpătând forme diverse. 

De astă dată, Debussy se ancorează într-o imagine a copilăriei sale, 
atunci când cu emoție contempla pentru prima dată marea. El constată cu 
oarecare ironie întorsătura pe care au luat-o lucrurile în viata lui, întrucât la 
început fusese destinat unei cariere de marinar pentru ca apoi existenţa lui să 
cunoască un alt curs al destinului. Nenumăratele amintiri din acea perioadă îl 
determină să compună una dintre capodoperele sale cele mai de seamă. Replica 
artistică a lui va fi poemul simfonic intitulat Marea, imaginat sub forma a trei 
schiţe simfonice din care lipseşte orice intenție descriptivă: Din zori şi până-n 
amiază pe mare, Jocul valurilor şi Dialogul vântului cu marea. 

Interesant este faptul că iniţial Debussy imaginase alte titluri pentru 
prima şi a treia parte din această lucrare, acestea fiind Marea frumoasă din 
insulele Sanguinaires (Mer belle aux Iles Sanguinaires) şi Vântul face marea să 
danseze (Le vent fait danser la mer). Aparent, putem trage concluzia că nu 
există o legătură între titlurile alese şi muzica propriu-zisă. Ar fi greşit să 
credem aşa ceva. În fond, această schimbare a titlurilor nu este una esențială. În 
prima mişcare, imaginea dominantă rămâne marea, numai că, din peisajul ei 
este eliminată vederea insulelor Sanguinaires, în timp ce în a treia mişcare nu 
este schimbat nici procedeul stilistic şi nici imaginea evocată care sugerează de 
fapt o furtună pe mare. Debussy modifică doar modul de interacţiune în plan 
poetic şi conceptual al celor două elemente, vântul şi marea, care în primul caz 
dansează în timp ce în al doilea ele dialogheazä, imaginea poetică pierzând în 
felul acesta din plasticitate şi câştigând în forță de sugestie. Şocant poate părea 
ceea ce Léon Vallas menţionează despre Debussy, şi anume faptul că alesese 
acest titlu pentru că îi plăcea contrastul dintre frumoasă (belle) şi sângeroasă 
(sanguinaire), şi nu pentru a traduce imaginea mării din jurul acelor insule. 
Léon Vallas exagerează că Debussy n-ar fi fost preocupat de prezența mării în 
imaginile sale, contrastul exprimat nefiind de natură să o excludă ca prezență 
poetică. Ba mai mult, poeţii simbolişti, în special Baudelaire evocă deseori 
realitatea în astfel de contraste violente, aşa cum face în poezia Armonie în 
amurg, poezie pe versurile căreia Debussy avea să compună un lied: 

„Frumos şi grav e cerul ca bolta din altare; 
Si soarele în zare s-a înecat în sânge...” 

Cele expuse până acum dovedesc faptul că între titlurile pieselor şi 
muzica lui Debussy nu există o relație servilă. Debussy se sprijină pe impresiile 
primite de la mare atunci când începe să compună lucrarea Marea însă, o dată 

lucrul început, el este preocupat mai degrabă de organizarea sintaxei muzicale, 
de coerenţa sistemului pe care îl construieşte. 

Marea este unul din subiectele preferate ale pictorilor impresionişti şi 
scriitorilor simbolişti. Ea este prezentă atât de des la Boudin, cel care îl va iniția 
pe tânărul Claude Monet în pictura de plein-air şi în tuşa divizată, devenind 
celebru cu peisajele sale de la malul mării, producţia sa abundând de mici 
tablouri care lărgesc formatul marinelor până la depărtările unde artistul ar vrea 
să înoate. Claude Monet rămâne pictorul care a redat marea în mai multe dintre 
pânzele sale, Terasa pe mare la Sainte-Adresse, Stâncile de la Belle-ile sau 
celebrul tablou Impresie - răsărit de soare, înrudindu-se cu Debussy prin 
tematica abordată. Aceeaşi predilecție pentru mare o manifestă şi poeții 
simbolişti, la Mallarme cu Briză marină sau la Rimbaud cu Marină. 

Debussy este pictorul şi poetul mării, el muzicalizează tot ceea ce 
atinge plonjând în profunzimea infinită a vastelor armonii pentru a aduce la 
suprafață epifanii de frumuseţe. Imaginaţia lui transformă întreaga orchestră 
simfonică într-un laborator experimental în care probează cele mai felurite 
aliaje sonore pentru a evoca o imagine lipsită de orice traseu evenimential. 
Perspectiva este statică, ea fixează privirea auditoriului în imobilitate privând-o 
de orice reper formal pentru a-i conferi impresia nemărginirii. Răsăritul 
soarelui, suflul brizei, zborul unui pescăruş, stâncile răsărite din apă, valurile 
muşcând din salba mării, norii care incetoseaz4 imaginea soarelui de amiază, 
pânza vreunei ambarcaţiuni ce străbate spațiul contemplat sau miile de reflexe 
ale luminii solare în apa mării sunt imagini fugare, lipsite de vreo consistență. 
Este lumea sufletească a lui Debussy care ştie să facă muzică din orice. 

Marea este simbolul naşterii şi al morţii, al eternelor prefaceri care 
intervin în marile cicluri ale vieţii. Ea semnifică starea intermediară între 
realitatea formală şi informală, între act şi potentä, între certitudine si 
incertitudine, granița dintre neant şi existență, dintre conştient şi subconstient. 
Pentru mistici, marea este sălaşul lumii şi al inimii omului, al patimilor 
incontrolabile care o agită. Ea este pragul care-l separă pe om de Dumnezeu, la 
străbaterea căruia unii îşi află mântuirea, iar alţii se scufundă şi pier. 


3.4. Imagini pentru orchestră (1905-1912) 


Lucrarea constituie o replică de proporții orchestrale a /maginilor 
pentru pian, dezvăluindu-l pe compozitor mereu urmărit de ideea de a-şi găsi 
surse de inspiraţie care să-i permită experimente noi în plan armonic sau 
coloristic. Prima mişcare se numeşte Gigă şi este o evocare a spiritului cultural 
al Scoției; cea de-a doua se numeşte Jberia fiind constituită ea însăşi din mai 
multe parti, Printre drumuri şi şosele, Parfumurile nopții şi Dimineaţa unei zile 

de sărbătoare, triptic care reconstituie muzical imaginea Spaniei; ultima 
mişcare intitulată Rondourile primăverii este consacrată Franţei. 

Giga împleteşte sonorități de cimpoi specifice muzicii populare 
scoțiene cu teme intonate de oboe d'amore de o tristeţe reţinută, deşi debutul ei 
este departe până şi de evocarea ideii de dans, iar măsura binară nu mai are 
corespondent cu măsura specifică acestuia dans. 

Iberia este cea mai cunoscută mişcare din această suită, ea însăşi 
constituindu-se ca o suită în sine cântată deseori separat de prima şi a treia 
mişcare. Deşi nu călătorise deloc în ţara în care au vietuit El Greco, Velâzquez 
şi Goya, Debussy reconstituie prin cele trei mişcări un tablou sintetic inserând 
pe alocuri şi sonorități specifice tradiției muzicale spaniole. Tema pe care o 
inițiază clarinetul în Printre drumuri şi şosele este expusă fragmentat şi de alte 
instrumente urmărind redarea unor impresii fragmentate, într-un tempo ce 
aminteşte de dansul traditional de jota. Ritmurile se întretaie purtând pe crestele 
lor un motiv concis de triolet urmat de două optimi, sonoritätile orchestrei 
oscilează în toată masa, pizzicato-urile de la instrumentele de coarde ce 
amintesc de chitară, tambure şi castaniete, episoadele de factură lirică inserate 
în cadrul piesei cu revenirile obsesive ale temei iniţiale compun o atmosferă 
extrem de pitorească. Ultimele trei acorduri ale orchestrei, cântate placat şi în 
surdină, creează legătura cu următoarea parte. Cea de-a doua piesă, Parfumurile 
nopții, impune o atmosferă uşor doinită, în care intervențiile oboiului se 
împletesc cu cele ale viorilor şi cu rabufnirile pasionale ale orchestrei, în care 
harpa adaugă elementul ei de culoare caracteristic. Antoine Golea compară 
această lucrare cu Jocul valurilor din poemul simfonic Marea, recunoscând 
rolul suveran al culorii orchestrale care, ca şi dincolo, devine generatoare de 
formă, numind-o capodoperă în capodoperă. Din atmosfera meditativă a celei 
de-a doua piese se intra direct în ultima din tripticul /beria, reinstaland 
înflăcărarea ritmică de la început. Dimineaţa unei zile de sărbătoare este 
străbătută de unele reminiscente melodice preluate din muzica tradițională 
spaniolă, orchestra transformându-se pe rând fie într-o chitară imensă care 
acompaniază marea diversitate de melodii, fie într-un instrument care aduce 
armonii specifice muzicii lui Debussy. Este poate cea mai descriptivă dintre 
lucrări, sunetul de clopot, pizzicato-ul şi tremolourile instrumentelor de coarde, 
alămurile, efectele de percuție ce amintesc de tamburine copleşesc urechile 
noastre într-o cascadă de sunete de o inepuizabilă fantezie. Iberia avea să fie 
apreciată de Manuel de Falla astfel: „ecourile satelor, într-un fel de sevilliană — 
tema generatoare a lucrării — par să plutească în atmosfera clară în care lumina 
e sclipitoare; îmbătătoarea magie a nopților andaluze; voioşia poporului în 
sărbătoare care dansează în timp ce merge, la acordurile vesele ale unui taraf de 
ghitare şi de bandurrias. Toate acestea se învârtesc în văzduh, apropiindu-se, 
îndepărtându-se, iar imaginația noastră, fără încetare ţinută trează, se 

minunează în fata puternicilor farmece ale unei muzici intens expresive şi bogat 
nuantate. Influenţa /beriei a fost mare şi decisivă asupra tinerilor maeştri 
spanioli”!* concluzionează la final Manuel de Falla. 

Întreaga suită se încheie cu Rondourile primăverii care are la bază un 
cântec popular francez intitulat Nu mai mergem la pădure (Nous n’irons plus 
au bois), cu toate că acest procedeu de preluare a unor teme în lucrările sale era 
dezaprobat de Debussy. Piesa a fost dedicată soţiei sale Emma Claude Debussy, 
constituind o pagină muzicală în care „orchestra sună ca un cristal şi este 
delicată ca o mână de femeie.”!™ 

Întreg ciclul de piese se transformă într-un album de cărţi postale care 
încearcă să redea în mod sintetic însemnele caracteristice spiritualității celor 
trei culturi selectate de Claude Debussy: Scoţia, Spania şi Franţa. Este un 
album pe care şi noi îl ştergem din când în când de praful uitării pentru a evoca 
în memorie amintiri de mult apuse. 


3.5. Suita Stampe (1903), Masti (1904) 
ŞI Insula voioasă (1904) 


Suita Stampe ia naştere ca urmare a vizitării Expoziţiei din 1889, 
expoziţie la care Debussy va asculta fascinat pentru prima dată muzica 
javanezilor. Trebuie să fi fost extrem de coplesit de aceste impresii dacă după 
paisprezece ani, flacăra lor va rabufni la suprafață sub forma unei suite pentru 
pian. Intensitatea emoțiilor resimtite reiese şi din scrisoarea lui către Pierre 
Louis căruia îi vorbeşte de muzica javaneza „care conţinea toate nuanțele, chiar 
şi acelea care nu pot fi denumite, unde tonica şi dominanta nu erau decât 
închipuite fantome menite să sperie copiii mici.” Era atât de fascinat de muzica 
lor întrucât ea nu decurgea dintr-o ştiinţă a compoziţiei anterior căpătate, 
considerând conservatorul lor „ritmul etern al mării, vântul spulberând frunzele, 
miile de zgomote pe care ei le ascultau cu atâta preocupare, fără să privească în 
tratate arbitrare.”"™ 

Acestor impresii aveau să se adauge vederea stampele expuse în 1899, 
stampele constituind modele de artă chineză sau japoneză, minitablouri pictate 
în relief pe o matrita de lemn, cu un colorit extrem de aprins care reprezentau 
scene din viaţa cotidiană ce preferau deseori frumusețea feminină redată prin 
linii curbe stilizate şi prin întinderea uniformă a culorii, expresie a unei 


162 apud Max Pommer, Debussy — Imagini pentru orchestră, Ed. Peters, Leipzig, 1975, p. 223. 

1% idem, p. 225. 

1% Ambele citate sunt preluate de pe site-ul http://gamelan.free.fr care reproduce fragmente dintr-o 
scrisoare către Pierre Louis din 22 ianuarie 1895 şi dintr-un articol numit Despre gust publicat în 
revista S.I.M. din 15 februarie 1915. 

concepții rafinate şi hedoniste asupra vieţii. Urmând aceeaşi manieră de a reda 
câteva flash-uri din viaţa cotidiană, în care omul, în persoana autorului, este 
prezent doar ca stare de spirit, Claude Debussy va compune suita Stampe 
alcătuită din trei mişcări: Pagode, Seară în Granada şi Grădini sub ploaie. Se 
pare că Indonezia (Cambodgia de astăzi), tara khmerilor, a celor care vor 
construi celebrul templu din Angkor, este inspiratoarea primei stampe. După 
anul 1860 aveau să demareze săpăturile şi restaurările templului invadat de 
junglă, lucrări care aveau să fie efectuate de francezi la inițiativa naturalistului 
Henri Mouhot. Probabil că astfel a aflat Debussy de existența acestui templu 
dominat de pagode din piatră, într-o perioadă în care orice veste despre orientul 
îndepărtat provoca o emoție foarte puternică în rândul francezilor. 

Din nou chemarea Spaniei este cea care îl constrânge pe Debussy să 
compună a doua stampă, Seară în Granada. Ritmul de habaneră nu mai 
păstrează şi caracterul dansant specific ei, lucru care se va întâmpla mai târziu 
şi cu preludiul Poarta vinului, tenta meditativă cu care debutează fiind 
întretăiată de izbucnirile de pasiune reţinută ale pianului, infiltrarea unui mod 
cromatic sau al unor structuri pentatonice conferind o culoare locală deosebită 
acestei piese. Alfred Cortot descrie admirabil această stampă afirmând despre 
ea că „nu se mulţumeşte doar cu evocarea nopţilor Spaniei şi farmecului lor 
cunoscut, chitare şi castaniete, ci vom simți în ea cum freamătă de voluptate un 
suflet occidental la evocarea tulburătoare şi parfumată a grădinilor Alhambrei 
în seara saturată de miresme; vom auzi prin intermediul dorinței sale acele 
cântece dureroase de dragoste ce se înfiripă la căderea nopții în cartierele maure 
şi prin care se exprimă destine monotone şi înfierbântate ca şi zgomotele 
înăbuşite ale acestor ritmuri iberice după care dansează fetele frumoase, grave 
şi arogante.”155 

Cea de a treia stampă, Grădini sub ploaie, reînvie „ceva din regretul 
unei fericiri dispărute”!%, grădina fiind simbolul Raiului pământesc sau al 
stărilor sufleteşti lipsite de vinovăţie caracteristice vârstei copiilor. Asociată 
ploii, imaginea grădinii devine simbolul fertilităţii morale. De altfel, Debussy 
pretindea în cadrul acestei stampe să ne imaginăm o horă de copii la Jardin du 
Luxemburg, copii care, am adăuga noi, ignoră şăgalnic stropii de ploaie. 
Utilizarea a două cântece din repertoriul copiilor, Dodo, copilul do şi Nu mai 
mergem la pădure, cel de-al doilea utilizat de Debussy şi într-una din Imaginile 
pentru orchestră, întăreşte această afirmaţie. Imaginaţia poate să vadă în această 
stampă Grădinile Babylonului sau serele care expuneau pentru prima dată 
adevărate oaze de vegetație luxuriantă preluată din pădurile ecuatoriale, 
expoziţii care vor produce un impact deosebit de puternic asupra oamenilor de 
la sfârşitul secolului al XIX-lea aflați in continuă căutare de senzaţional şi 


1% Alfred Cortot, op. cit., p. 17. 
166 idem. 

exotic. Anglia şi Franţa vor fi promotoarele unor astfel de expoziţii, prilej de a- 
şi etala puterea economică. 

Alfred Cortot vede în lucrarea Mästi o adevărată comedie italiană care 
evocă figura elocventului Scaramouche, ridicolului Cassandre, enervantei 
Zerbinette sau visătorului Pierrot, a lui Arlechin sau Colombinei. Margueritte 
Long ne destăinuie adevărata stare de spirit care-l determină pe Debussy să 
compună piesa Masti. Conform chiar spuselor autorului „asta nu este Comedia 
Italianä!, ci expresia tragică a existenţei.”!% Este remarcabil acest antagonism 
existent între starea de suflet şi expresia lucrării, fapt care ne duce cu gândul la 
alti compozitori care au reacționat în mod identic în momente de descumpănire 
sufletească. Este cazul să-i amintim poate pe Beethoven, Chopin, Berlioz sau 
Brahms care au compus uneori piese muzicale opuse ca şi caracter stării lor 
sufleteşti. Este unul din misterele artei care ne destăinuie supraviețuirea 
sufletească a compozitorului în mijlocul artei sale. Este vorba de cultivarea unei 
forme de ironie sau autoironie — care, în fond, este tot o mască - pe care 
Debussy a preluat-o de la scriitorii romantici. Este atitudinea celui stăpânit de 
amor propriu, amor ce se transformă deseori în orgoliu, care îşi acoperă rana 
din suflet cu vălul ironiei, punând stavilă lamentaţiilor pentru a adopta o 
atitudine mai demnă. Obsedat de spectrul ridicolului, Debussy glumeşte atunci 
când compune această piesă, eludând în felul acesta problema lui sufletească 
din teamă de a nu cade pradă ironiei altora. Confesiunii romantice el îi preferă 
atitudinea rezervată a unei persoane raționale al cărei însemn este ironia. 
Debussy se dăruieşte subiectului său în măsura în care reuşeşte să se tind cumva 
deasupra lui şi să nu se lase afectat de el. De aici apare această răsturnare de 
situaţie dintre starea sentimentală şi finalizarea estetică. 

Insula voioasă este inspirată de tabloul Îmbarcarea pentru Cythera de 
Antoine Watteau, tablou care înfăţişează mai multe perechi de tineri 
îndrăgostiți care se grăbesc să urce în barca îndreptată spre insula Venerei, zeița 
dragostei, născută din spuma mării lângă insula Cythera. Cadrul natural este 
redat într-o atmosferă evanescentă plină de senzualitate. Acest specific pare să-l 
surprindă şi lucrarea pentru pian pe care Marguerite Long o numea „viziune 
fastuoasă, un vânt de bucurie de o prodigioasă exuberantä, o Sărbătoare a 
ritmului...”'® În realitate ea este o piesă care asemenea tabloului de Watteau 
exprimă dezamăgirea care se ascunde în spatele bucuriei de multe ori 
superficiale de a trăi, cu teme de nuanță populară, cu izbucniri patetice în 
maniera lui Chopin, cu inserarea sonoritätilor hexatonale care aduc o uşoară 
nuanţă de nostalgie dizolvată în atmosfera de ansamblu a piesei. 


1% apud Marguerite Long, op. cit., p. 115. 
168 idem, p. 48. 

3.6. Imagini I (1904-1905) şi Imagini IT (1907) 
pentru pian 


Imagini? Care imagini? Imaginile pe care le afişăm în lume, imaginile 
care se derulează la cinematograf, imaginile pe care subiectivitatea noastră le 
recoltează de la realitate? Oricare ar fi semnificația unei astfel de noţiuni, 
imaginea este un fapt simptomatic al civilizaţiei moderne, una din categoriile 
determinante ale contemporaneitätii. De fapt, imaginea ce reprezintă? Ea 
smulge aspectele mobile ale realităţii pentru a le fixa în nişte cadre statice, 
urmărind ulterior să recompună mişcarea prin asocierea mecanică a lor. 
Mişcarea care rezultă în acea lume virtuală este una iluzorie. Impresionismul 
prefigurează idolatria imaginii, carentä a prezentului. Gilbert Durand vorbea de 
un iconoclasm răsturnat al civilizației contemporane în sensul în care nu 
repudierea imaginii ci supraabundenta ei provoacă stingerea misterului, iluzia 
comunicării, risipirea în realităţii neesentiale a umanului. Oare arta, unul din 
barometrele cele mai palpabile ale spiritului umanităţii, nu are de suferit în 
dimensiunea ei profund funciară? 

Imaginile, ca şi realitate, rămân incorporate în estetica 
impresionismului, ele sunt elemente caduce aservite sensibilităţii noastre, flash- 
uri, instantanee care se imprimă într-un fond emotiv lipsit de trăinicie. Debussy 
este fascinat de mirajul poetic pe care acestea îl manifestă propunându-l ca titlu 
în două dintre lucrările sale, mai întâi cele dedicate pianului, şi abia apoi celor 
dedicate orchestrei, amplificând resursele pianului la dimensiunea coloristică a 
orchestrei. Se poate admite că aproape întreaga lui creaţie pianistică sau 
orchestrală se derulează asemenea unor imagini de o coloratură şi diversitate 
inepuizabilă. 

Primele Imagini pentru pian contin trei mişcări: Reflexe in apă, 
Omagiu lui Rameau şi Mişcare. Atât imaginile pianistice cât şi cele orchestrale 
rămân fidele structurii tripartite. Cele orchestrale încorporează o a doua serie de 
imagini in mişcarea a doua, Iberia, despre care am discutat deja, aşa încât 
asemănarea, cel puţin la nivel formal este completă, primele păstrând un sens 
mai mult evocator, iar celelalte apropiindu-se mai mult de un sens plastic. 
Reflexe în apă îl aminteşte cel mai mult pe Claude Monet, cel care a căutat să 
imprime pe pânzele sale sclipirea apei, mirajul luminii care se pulverizează în 
zeci de nuanţe pe milioanele de creste ale micilor valuri prezente în atâtea 
tablouri de-ale sale. Şi oare nu sunt reflexele în apă regăsite în Havuzul lui 
Baudelaire cu reluarea leitmotivică a imaginii lui (grația căderii stropilor de apă 
fiind un simbol al desfătării celor doi iubiţi), versuri pe care Debussy avea să 
compună un lied? 

Clarul snop desfoaie La gerbe d’eau qui berce 


Mii de flori Ses mille fleurs, 

Phoebe le înmoaie Que la lune traverse 

În culori, De ses pâleurs, 

Lacrimi ca o ploaie — Tombe comme une averse 
Stropi sonori.’” De larges pleurs. 


Si oare nu în aceeaşi manieră au scris Liszt şi Ravel, alegând acelaşi 
minunat subiect al freamătului luminii printre drapajele de apă care capătă un 
aspect multicolor în Jocurile de apă de la Villa d'Este (1877-1883) sau Jocuri 
de apă (1902). Cele câteva note care compun tema din această piesă, 
împodobită cu ornamente şi arabescuri şi învăluită de mii de arpegii şi acorduri 
creează imaginea imaterială, impalpabilă a sufletului stăpânit de o imaginaţie 
fluidă, permanent roditoare. lată cum redă Marguerite Long revenirea temei în 
finalul piesei, îmbinând sincronic imaginaţia ei cu imaginaţia maestrului: „La 
reluarea temei, aceste trei sunete care freamătă, trec la bas, în timp ce mâna 
dreaptă a pianistului, rapidă, circulară, pare să dea reflexe suprafeţei claviaturii 
strălucitoare. 

- Un mic cerc în apă! Spunea Maestrul. O pietricicä ce cade înăuntru. 
O pietricică, un cerc...iată apele veritabile, nepretuite, ale diamantului 
debussyst.”10 

Următoarele două piese, Omagiu lui Rameau şi Mișcare, îşi pierd 
caracterul evocator specific primei piese, înscriindu-se în inspiraţia de factură 
neoclasică prin care Debussy îşi exprimă admirația fata de clavecinistii 
francezi. Omagiu ... este o sarabandă, prefigurată, de altfel, de una din lucrările 
lui de tinereţe care apare în suita Pentru pian, intitulată Sarabandă. Ultima 
piesă, cea care încheie ciclul primelor Imagini, se înscrie în tipologia pieselor 
gen tocată sau studiu, cu veşnica obsesie a surprinderii anumitor procedee 
tehnice care să redea fluenta mişcării perpetue care, aşa cum spunea Alfred 
Cortot, nu se confundă „măcar în mod exterior, cu virtuozitatea inventivă a lui 
Liszt sau a lui Chopin, din care totuşi s-a nascut.”!”! Reflexele în apă, ca si 
fenomen fizic, reprezintă infinitatea posibilităților creatoare, ele conţin tot ceea 
ce este în fază virtuală, tot ceea ce nu are încă formă dar care are toate semnele 
unei dezvoltări ulterioare. 

Cea de-a doua suită de Imagini conţine tot trei mişcări, fiecare dintre 
ele păstrând un titlu sugestiv: C/opote traversate de frunze, Luna coboară peste 
templul dispărut şi Peşti de aur. Se remarcă în fiecare piesă prezenţa a două 
simboluri (clopote-frunze, lunä-templu, peşti-aur) care întregesc imaginea 
specifică fiecărei piese. În studiul lui Tamagawa privind influența muzicii 


1% Charles Baudelaire, op. cit., poezia este tradusă de Virgil Teodorescu, p. 275-276. 
17 Marguerite Long, op. cit., p. 35. 
171 Alfred Cortot, op. cit., p. 19. 

javaneze asupra acestei suite, apare stipulată ideea că imaginile exprimate în 
titlurile ei ar fi de proveniență orientală. În afară de corespondentele 
structurale si de efectele timbrale preluate de la javanezi, in 
Clopote...corespondenta se realizează cu clopotele tubulare utilizate de acest tip 
de orchestră şi cu semnificaţia străveche a acestor instrumente în cultura lor. În 
Luna coboară... ar exista într-unul dintre primele manuscrise ale acestei lucrări 
o referință la numele lui Buda, speculându-se ideea că iniţial această piesă s-ar 
fi numit Luna coboară deasupra templului lui Buda, în timp ce în ultima piesă 
se susține în mod eronat că titlul nu mai evocă o ambiantä orientală. 

Există o simbolistică legată de imaginea evocată de fiecare titlu. 
Astfel, în timp ce primele două piese configurează imagini dinamice, ce 
presupun mişcarea (prima sonoră, cea de-a doua vizuală), ultima piesă aduce în 
prim plan o imagine descriptiv-statică. 

În Clopote... simbolismul este legat mai degrabă de perceperea 
sunetului a cărui vibraţie se răsfiră printre frunzele care cad. Este vibrația 
primordială care generează totul, este vibrația sufletului care intuieşte, fără să-şi 
explice, natura ascunsă a lucrurilor. Pe alocuri intervin motive pentatonice care 
ne transportă cu gândul la civilizația îndepărtată a orientului pentru care 
clopotul, prin sunetele emise, reprezintă criteriul armoniei universale. 
Repeziciunea cu care se răspândeşte unda sonoră rămâne legată ca semnificație 
de lumea fenomenelor, de lumea aparentelor în care sensurile profunde apar ca 
nişte ecouri măturate de frunze. Aici întrezărim, fără să vedem, ne pierdem în 
oglindirile a mii de miraje sonore fără să le pricepem rostul, rătăcim asemenea 
frunzelor fără să percepem sursa acestor vibrații. 

Cea de a doua piesă, Luna coboară..., prelungeşte starea celei dintâi 
menținând voluptatea visului, a scufundării în subconştient, ca o imperioasă 
nevoie de a se regăsi pe sine acolo unde se găseşte izvorul profund al vieții 
afective. 

Templul este legat ca şi semnificație de aşezământul care adăposteşte 
divinitatea. Dispariţia lui vorbeşte astfel de o moarte a lui Dumnezeu, 
prefigurată deja de Nietzsche, moarte pe care Debussy nu o exprimă explicit. 
Luna rămâne imaginea palidă a morții dar şi simbolul dependenţei de divinitate. 
Corelatia dintre cele două semnificaţii trimite cu gândul la repudierea lui 
Dumnezeu din sălaşul sufletului fapt care determină istovirea morală şi afectivă 
a lui, şi copleşirea, în felul acesta, de tot felul de sentimente crepusculare. 

Caracterul ireal al imaginii evocate în titlu aminteşte de ruinele Abației 
în stejaris de Caspar David Friedrich sau de Calugar pe malul mării de acelaşi 


1 În lucrarea Claude Debussy's Images, Series Two, and the influences on Debussy's 
compositional style, Jodi Lambert Blount aminteşte de studiul lui Tamagawa Kiyoshi, Echoes 
from the East: The Javanese Gamelan and its influence on the music of Claude Debussy, ce 
fusese susținut de autor în 1988, la Universitatea Texană din Austin. 

autor unde, în special în a doua lucrare amintită, se remarcă absenţa totală a 
formelor care scoate în evidență raportul dintre mistica divină şi natură. 
Aproape atematică, fără elemente de virtuozitate, într-un tempo doux et sans 
rigueur, cu o armonie picturală formată fie din succesiuni de acorduri în faux- 
bourdon, fie din acorduri de cvartă şi cvintă, cu tâsniri delicate ale unor motive 
ce se pliază pe structuri pentatonice şi expresive intervenţii poliritmice, piesa 
lui Debussy impune o atmosferă de stranie meditaţie, în care gândurile şi 
sentimentele celui implicat se reduc la o masă amorfă, lipsită de concizie 
sonoră. 

Ultima piesă, Peşti de aur, are drept sursă de inspiraţie, aşa cum ne 
destăinuie Marguerite Long, un panou de lac japonez realizată din mici trăsături 
de penel care decora biroul lui Debussy. Interesantă această simetrie de imagini 
care ia naştere între piesa de debut a primului ciclu şi piesa de final a celui de-al 
doilea ciclu, reflexele apei contopindu-se aproape ca imagine cu mişcările iuți 
ale peştilor auriti de lumina solară. Aceeaşi preocupare din partea lui Debussy 
pentru a pune elementul tehnic în slujba efectelor de culoare unifică cele două 
lucrări marginale ale /maginilor. Acelaşi umor caracteristic lui Debussy, 
aceeaşi vervă creatoare compun acest opus muzical prin încadrarea unor 
sonorități care amintesc expresia unui vals parodiat cu metrii aflaţi permanent 
în schimbare. Ca şi simbolistică, peştii rămân legaţi de mediul natural în care 
viețuiesc, prezența lor aducând în prim plan apa. Ideea de fertilitate si 
înțelepciune înrudeşte cele două simboluri, peştii şi aurul, unificând conţinutul 
manifest al unei anumite prezenţe de sensul lor latent. 


3.7. Suita Colţul copiilor (1906-1908) 


„Copilăria este simbolul inocentei; este starea anterioară căderii în 
greşeală; deci, starea edenică, simbolizată în diverse tradiţii prin întoarcerea la 
starea embrionară de care copilăria este apropiată. Copilăria este simbolul 
simplităţii naturale, al spontaneitatii...”'” Reîntoarcerea la copilărie înseamnă 
a-ți regăsi obârşia într-un imens rezervor de potential pentru a obţine forte noi. 
Este o fază trecătoare de regresie şi dezintegrare de care depinde o fază 
progresivă de reintegrare şi regenerescentä. 

Debussy va reda universul copilăriei impresionat de manifestarea 
misterului vieții în însăşi interiorul familiei sale. El compune suita Colțul 
copiilor pe care o dedică micii şi dragii mele Chouchou, cu scuzele duioase ale 
tatălui ei pentru ceea ce va urma. Initiative de acest gen apar şi la alti 
compozitori celebri de dinainte sau după Debussy. Viaţa copilului captivat de 
primele impresii pe care le trăieşte în contact cu lumea este ilustrată în lucrări 


3 Jean Chevalier; Alain Gheerbrant, Dictionar de simboluri, Ed. Artemis, Bucuresti, 1994, p. 363. 

muzicale compuse de Schumann cu suita pentru pian Scene pentru copii, de 
Mussorgski cu ciclul de lieduri Camera copiilor, de Gabriel Faure cu Dolly, de 
Ceaikovski cu baletul Spărgătorul de nuci, şi ulterior de Maurice Ravel cu suita 
pentru pian Ma Mere l'oie apărută în acelaşi an cu suita lui Debussy; sau de 
George Enescu cu suita pentru vioară şi pian Impresii din copilărie, şi chiar 
Prokofiev cu cele Trei romanțe pentru copii op. 68 scrise după cum precizează 
chiar autorul pentru copii şi despre copii. 

Extensia poate fi realizată şi în cadrul artelor plastice sau literare, 
demonstrând extraordinara vivacitate a unui subiect de care toți suntem pätrunsi 
şi la care revenim din când în când. În psihologie se vorbeşte deseori de 
decalajul care poate exista la un moment dat între vârsta cronologică, cea 
biologică şi cea psihică datorat ritmurilor diferite de dezvoltare şi maturizare 
care poate strica planurile. Astfel, un copil de 10 ani poate fi un supraadaptat şi 
deci supraresponsabil, iar un adult de 35 de ani poate fi complet lipsit de toate 
aceste aspecte. În cazul nostru, putem privi lucrurile şi altfel: copilul de 4-5 ani 
continuă să existe în noi şi să ne îmbogăţească viaţa adultă. Maturizarea nu 
înseamnă asfixierea copilului din noi, nici ascunderea lui, nici fuga de el. 
Maturizarea începe prin stabilirea unui contact sănătos şi real cu copilul din noi. 
Este poate motivul pentru care atâția compozitori, scriitori sau artişti plastici au 
dedicat atâtea capodopere universului copilăriei. 

Suita Colţul copiilor cuprinde şase piese cu titluri programatice în care 
nu există nici o preocupare din partea autorului pentru tehnică pianistică, acesta 
urmărind redarea cât mai sugestivă a unei anumite stări de spirit sau a unei 
imagini care s-a imprimat în mod deosebit în imaginaţia noastră a tuturor. Ea 
conţine: Doctor Gradus ad Parnassum, Cântecul de leagăn al lui Jimbo, 
Serenadă pentru păpuşă, Zăpada dansează, Micul păstor şi Dansul lui 
Golliwog. 

În Doctor... este redată viziunea copilului la pian plictisit de repetarea 
la nesfârşit a exerciţiilor lui Muzio Clementi sau Karl Czerny. Ironia este 
evidentă. Gradus ad Parnassum constituia un manual de compoziţie scris de J. 
J. Fux în secolul al XVIII-lea după care aveau să studieze multi compozitori 
celebri, reproşând deseori schemele rigide care erau menite să conducă fluxul 
inspirator al acestora. Ironia este cu atât mai evidentă cu cât i se atribuie 
tânărului pianist titlul de doctor. 

Cântecul... reînvie imaginea atât de adoratelor jucării de pâslă fata de 
care copilul adoptă atitudinea pe care adultul o are faţă de sine. ÎI mângâie, îl 
dezmiardă, îi povestesc vrute şi nevrute purtându-se cu el ca şi cu o ființă 
însufletitä. În final, osteniti, adorm amândoi unul în braţele celuilalt, magia 
jucariei având darul de a risipi din sufletul copilului teama de întuneric. 

Serenada... perpetuează fascinația jocului, păpuşa substituindu-se 
copilului iar copilul părinților. Copilul învaţă prin joc, imaginând mici scenarii, 
să se adapteze la lumea în care va pătrunde ulterior ca şi adult. 

Cine nu-şi aminteşte de primele căderi ale fulgilor de zăpadă care 
anunţă întotdeauna apropiatele sărbători de iarnă aşa cum vrea să evoce 
următoarea piesă, Zăpada dansează. Cu un sentiment de uimire şi de siguranță, 
ochii copilului urmăresc fascinati dansul fulgilor prin văzduh sau broderiile pe 
care aceştia le împânzesc la fereastră constatând poate pentru prima dată că nici 
un fulg nu se aseamănă cu celălalt. Şi atunci se lasă purtat de vârtejul infinit al 
imaginației. 

Micul păstor aduce în prim plan imaginea micilor jucărioare sculptate 
din lemn care de atâtea ori au umplut peisajul copilăriei noastre, oferindu-ne 
clipe de nevinovată admiraţie. 

În final, Dansul... imprimă ritmuri sincopate specifice genului de 
music-hall. Alfred Cortot îşi imaginează mişcările dezordonate şi dezarticulate 
ale unui clovn care-şi doreşte să dubleze ritmul piesei provocând râsete prin 
stângăcia lui. Reproducerea este cu atât mai veridică cu cât în partea mediană 
apare parodiat leitmotivul iubirii din opera wagneriană Tristan şi Isolda, sensul 
strâmbăturii prin ridicarea mâinilor în dreptul nasului fiind o sugestivă 
caricaturizare a celui atins de fiorul dragostei. Clovnul, un alter-ego al nostru, 
lasă să-i tâsneascä lacrimi în cascadă fie din ochi, fie din nas, ironizând sau 
mascând propria lui stare sufletească. 


3.8. Preludiile pentru pian, caietul I şi Il 
(1909-1910 şi 1910-1912) 


Preludiul constituie pentru Claude Debussy prilejul de a evoca o 
imaginație muzicală şi poetică inepuizabilă. Ca şi gen, preludiul se va constitui 
încă din perioada Barocului, având de atunci un caracter improvizatoric 
desfăşurat sub forma unui melodism capricios dominat de arpegii de toate 
felurile, mai putin armonic sau polifonic, în care tehnica instrumentală era 
dirijată de imaginaţia şi fantezia compozitorului. Preludiul însoțea o forma de 
structură elaborată cum era fuga, structura lui contrastând cu structura fugii fapt 
care avea să consacre împletirea celor două genuri. De asemenea, el putea să fie 
întâlnit ca piesă cu care debutează suita instrumentală sau orchestrală, cu rol 
pregătitor în receptarea întregii suite. 

Cel care avea să înnoiască acest gen şi să-l transforme într-o piesă de 
sine stătătoare, intuind virtualitätile poetice ale lui, avea să fie Chopin. La 
Chopin preludiile iau naştere sub apăsarea unui sentiment extrem de intens care 
reclamă confesiune lirică. Din această cauză ele stau sub semnul unui 
programatism de natură psihologică. Artistul romantic exploatează la maxim 

de descătuşare de sub dominaţia (sau tirania) sentimentelor care le-au generat. 

O dată cu Debussy, mare admirator şi interpret al lui Chopin, preludiul 
excepția unuia singur, sunt piese programatice ce rezultă din impresiile pe care 
Debussy le resimte în contact cu realitatea sau din farmecul declanşat de 
anumite legende care au marcat sensibilitatea compozitorului. Dacă preludiile 
lui Chopin nu sunt purtătoare de titluri programatice - denumirile ulterioare au 
fost date fie de auditoriu, fie de diverşi interpreți ale acestora cu intenţia de a 
fixa mai bine etosul lor -, la Debussy preludiile sunt însoțite de titluri 
evocatoare trecute sugestiv la sfârşitul piesei. Era ca şi cum s-ar dori mai întâi 
ca muzica, în desfăşurarea ei concretă, să impulsioneze receptivitatea 
auditoriului fără ca aceasta să fie influenţată de intenția programatica marcată la 
sfârşit. Muzica trebuia să domine şi nu imaginea. Imaginea „solicită încetişor 
receptivitatea noastră, o invită prin alegerea savantă a subiectelor la un efort 
delicat ce reprezintă aproape un fel de colaborare şi se mulţumeşte cu un uşor 
impuls, al cărei elan ea ştie că imaginaţia noastră îl va amplifica.”'* Rolul 
acelor titluri este unul evocator şi în nici un caz descriptiv. Debussy era 
conştient de uşurinţa fanteziei noastre în a prelungi semnificația preludiilor cu 
anumite imagini sau metafore. Era conştient de capacitatea minţii noastre de a 
simboliza, dar şi de faptul că s-ar fi putut căuta o apropiere prea mare între 
muzică şi imagine, că s-ar fi urmărit mai degrabă cine ştie ce efecte 
onomatopeice decât lucrarea în sine. De aceea le aşează la sfârşit. Nu ele fac 
subiectul auditiei deşi ele au declanşat naşterea acestor bijuterii muzicale. 
Subiectul artei muzicale şi al artei în general constă în transmiterea 
particularitätii acelor imagini artistice care se întrupează într-o formă voalată în 
opera de artă. 

Specificul creaţiei artistice este bine surprins de esteticianul Benedetto 
Croce. Senzatiile pe care le primim de la realitate sunt transformate de psihicul 
nostru în impresii, în reprezentări care sunt înconjurate de o anumită aură 
afectivă. Doar creatorul artistic are capacitatea de al le transforma în expresii, 
în rezultate sintetice ca urmare a efortului conjugat dintre sensibilitate şi 
intelect, tehnica fiind cea care dă posibilitatea exteriorizării lor, după specificul 
fiecărei arte. Arta impresionistă pare că fuge de această înfrățire dintre 
afectivitate şi rațiune, ea vrea să reţină numai impresia. Vazuta din acest punct 
pictorilor impresionişti, fie aduce o notă aparte impresionismului în general. 
Acest lucru justifică şi mai bine reacţia violentă atunci când numele lui era 
asociat cu arta impresionistă. 


14 Alfred Cortot, op. cit., p. 24. 

Debussy fixează sensibilitatea şi receptivitatea noastră într-o imagine 
poetică din teama de a nu lăsa prea mult frâu liber imaginaţiei noastre. 
Atitudinea lui este mai putin simbolistă decât impresionistă în cadrul acestor 
preludii, cel puţin pornind de la acest aspect. Faptul că menţionează sursa 
inspiratoare denotă faptul că imaginea acesteia are importanță pentru el, chiar 
dacă una secundară. Nu i-ar fi convenit probabil să ne imaginăm în cadrul 
preludiului Ce-a văzut vântul de apus cine ştie ce bătălie antică, în aceeaşi 
măsură în care nu şi-ar fi dorit să fim subjugati de ideea de a căuta cine ştie ce 
analogii sonore dintre acest preludiu şi fenomenul fizic desfăşurat în natură. Şi 
totuşi o corespondenţă de natură mult mai misterioasă şi incontrolabilă există. 
Debussy uşurează receptarea muzicii sale prin corelarea unei imagini fiecărui 
preludiu, însă ea nu este decât pretextul pentru care imaginaţia auditoriului se 
lasă în voia muzicii, este trambulina care plonjează imaginaţia lui în universul 
obscur al subconştientului la care putem avea acces doar prin intermediul 
simbolurilor. 

Există o serie de scenarii care descriu cadrul imagistic al acestor 
preludii întocmite de o serie de autori printre care îi amintim pe Marguerite 
Long, Romeo Alexandrescu, Alfred Cortot etc. Acestea coincid mai mult sau 
mai puţin în funcție de intenţiile fiecăruia. Ele păstrează mai mult un stil 
descriptiv, impresionist, contrazicând în mod paradoxal afirmația lui 
Marguerite Long care le considera simboliste în sensul în care Debussy 
urmărea sesizarea acelor corespondențe tainice dintre suflet şi natură. De aceea 
nu vom încerca să literaturizăm în marginea acestor titluri, aplicând o metodă 
referential-descriptivä aşa cum au procedat autorii de mai sus. Vom încerca să 
reținem mai degrabă sursa care a stat la baza compunerii fiecărui preludiu şi să 
prelungim gândirea lui Debussy printr-un simbolism poetic care să evidentieze 
măcar parțial metamorfozele sufleteşti ale maestrului în cadrul fiecărui 
preludiu, într-un efort de a evoca ceea ce limba noastră nu poate să descrie. 
Este tot o metodă descriptivistă care verbalizează sensurile simbolico-filosofice 
ale opusului muzical. 

Debussy a compus două caiete de preludii, fiecare caiet conţinând 
douăsprezece piese, ca o reminiscență a celor douăsprezece tonalități majore şi 
minore din armonia funcţională, deşi nu mai are legătură cu aceasta. Cele două 
caiete vor fi compuse între anii 1909-1912, fiind despărțite de o singură piesă 
dedicată pianului numită Mai lent decât un vals. 


Primul preludiu, Dansatoarele din Delfi, are ca sursă inspiratoare o 
reproducere dintr-un fragment sculptural al faimosului templu grec format 
dintr-un grup de trei preotese, reproducere pe care Debussy o văzuse la Louvre. 
Delfi era un loc din muntele Parnas unde zeul Apolo îl ucise pe şarpele Piton. 
Aici ar fi instituit Apolo acele celebre oracole - consultate de regi şi oameni de 


202 


stat pentru a prevedea destinul lor -, dar şi acele întreceri sportive şi jocuri 
desfăşurate în cinstea lui. Fragmentul reproduce dansul ritualic al preoteselor 
desfăşurat într-o manieră solemnă şi reținută care reînvie spiritul apolinic al 
acelor ceremonii. Aceiaşi manieră sculpturală este redată şi în modul de tratare 
formală a preludiului, un ABA, care inchide în sine forma circulară a dansului. 
Este încă un caz în care imaginația maestrului Debussy este stimulată de o 
operă de artă. 


Cel de-al doilea preludiu, Pânze, pare să fi fost inspirat de o carte 
poştală pentru data de 15 august cum ne destăinuie Marguerite Long. 
Imaginaţia noastră face deja conexiunea cu alte lucrări picturale din creația 
pictorilor impresionişti în care pânzele ambarcatiunilor constituie o prezență 
des consemnată în tablori de Claude Monet, Terasa pe mare la Sainte-Adresse 
sau Podul din Argenteuil, Marry Cassat, Plimbare cu barca, Edouard Manet, 
Monet lucrând în barca sa atelier sau În barcă. Leitmotivul fulgurant expus 
descendent hexatonic, augmentat sau dublu augmentat, reînvie imaginea 
pânzelor de la diverse ambarcaţiuni care trec fugar dar cu mişcări diferite prin 
câmpul percepţiei noastre. 


Preludiul Vântul în câmpie este unul din preludiile la care riscul de se 
urmări cine ştie ce intenţii descriptive este cel mai mare. Vântul este simbolul 
vanitatii umane, element instabil din natură care se risipeşte haotic într-o 
violență oarbă. Grecii asociau vânturile cu nişte zeități neliniştite şi zvăpăiate 
ascunse în peşterile adânci din Insulele Eoliene. În prima carte, Infernul, din 
Divina Comedie, Dante Alighieri imaginează sufletele damnatilor care au 
păcătuit trupeşte purtate de un vârtej perpetuu, simbol al instabilității 
emoționale, al usurintei cu care au tratat viata sentimentală. Pe de altă parte, 
vântul este simbolul spiritului divin, al Duhului lui Dumnezeu. El devine un 
mesager al dumnezeirii care se manifestă o dată cu murmurul blând al vântului 
sau cu dezlantuirea furtunii. Totodată el este spiritul mânat de dorința de a crea, 
de a zămisli lumea din haos. Asociat câmpiei, imaginea sugerată de titlu se 
transformă într-o reprezentare a Câmpiilor Elisee care, la greci, sunt simbolul 
vieții eterne, al bucuriei şi păcii, al mântuirii şi fericirii depline. 


Al patrulea preludiu, Sunetele şi miresmele plutesc în văzduhul 
înserării, recreează o atmosferă tipic baudelaire-iană, o atmosferă în care 
multiplele impresii culese de la realitate construiesc eul muzical al 
compozitorului, un caleidoscop de trăiri surprinse într-o infinitate de 
combinaţii, un havuz ale cărei petale se sting la atingerea cu suprafața 
transparentă a timpului. Titlul acestui preludiu evocă teoria estetică a 
corespondentelor specifică artei simboliste, reflectă lâncezeala spiritului 

cotropit de dulci simtiri, de reverberatiile iluziilor, de un sentiment pacificator 
provocat de diversitatea trăirilor cele mai efemere, care îşi sunt suficiente prin 
ele însele, care nu au nici un fel de finalitate, un fel de beţie şi plutire a 
spiritului prin zonele nebănuite ale subconstientului a cărei singură valoare este 
plăcerea de moment pe care o procură. Preludiul devine o parafrază muzicală a 
poemului Corespunderi de Baudelaire: 


Ca nişte lungi ecouri unite-n depărtare 
Într-un acord în care mari taine se ascund, 
Ca noaptea sau lumina, adânc, fără hotare, 

Parfum, culoare, sunet, se-ngână şi-şi răspund. 


Sunt proaspete parfumuri ca trupuri de copii, 
Dulci ca un ton de flaut, verzi ca nişte câmpii, 
Iar altele bogate, trufaşe, prihănite, 


Purtând în ele-avânturi de lucruri infinite, 
Ca moscul, ambra, smirna, tămâia, care cântă 


Tot ce vräjeste mintea si simturile-ncântä. "5 


De altfel, titlul este, aşa cum remarcă Vasile Iliut, al treilea vers din 
poezia Armonie de seară de Baudelaire, poezie pe care Debussy compusese 
încă din anul 1889, deci cu aproximativ douăzeci de ani mai devreme, un lied 
de tinereţe ce anunţa deja predilectia autorului pentru evocarea unor astfel de 
atmosfere. 


Cel de-al cincilea preludiu, numit Colinele din Anacapri, este legat de 
amintirile lui Debussy într-o călătorie din Italia. Marguerite Long vorbeşte de 
tarantele, dansuri îndrăcite ale napolitanilor, în măsură ternară, care aveau rolul 
de a proteja dansatorul de pişcătura tarantulelor, căci de aici provine denumirea 
lor. Aceste dansuri se împletesc cu sunetele clopotelor de la mânăstiri. Ritmul 
viu de tarantelă se înfăşoară în jurul nepăsării unui refren popular. Un cântec 
popular care sugerează focul, dragostea şi îndrăzneala unui ragazzo napolitan, 
prototipul amantului italian încrezător în arta seducţiei sale. 


Preludiul Pasi pe zăpadă este unul dintre preludiile care trebuie cântat 
între doi ochi, aşa cum însuşi autorul menţiona. Căutarea acestei corespondențe 
între suflet şi natură este ilustrată aici de menţiunea autorului de la începutul 


5 Charles Baudelaire, op. cit., poezia este tradusă de Al. Philippide, p. 14 

preludiului conform căreia ritmul trebuie să aibă valoarea sonoră a unui fond 
de peisaj trist şi înghețat. Ritmul ostinat care apare aproape permanent în 
planul median dintre temă şi acompaniament, devine un leitmotiv al paşilor 
imprimaţi pe zăpada albă, abia depusă. Urma paşilor devine un simbol al 
efemerului. Autorul pare să mediteze cu nostalgie şi tristețe la caracterul 
trecător al sorții, întinderea albă de zăpadă semnificând necunoscutul care 
precede şi succede clipa prezentă. Sentimentul dezolant al propriei singurätäti îl 
derutează. Călătorul care străbate nesfârşita întindere de zăpada se substituie lui 
Debussy într-o imagine de o rară frumuseţe. Teama, regretul, nostalgia, 
resemnarea devin sentimentele dominante ale autorului. Peste toate se 
instalează o pace aproape nepământeană, ca şi peisajul ce se deschide în fața 
călătorului. Monotonia paşilor care se succed asemenea formulei ostinate din 
preludiu, devine o transpunere a melancoliei reținute ce marchează uncori, în 
mod imprevizibil, cursul vieții noastre. Preludiul devine o emblematică ilustrare 
a poeziei fugarului. 


Ce a văzut vântul de Vest este un preludiu care evocă glasul furtunii 
dezläntuite. Deşi vântul de apus este, de obicei, identificat cu vântul de 
primăvară, cu Zephyrus sau Favonius cum i se mai spunea în latină, cel care la 
sfârşitul iernii aduce suflare de viata, Debussy îl transformă într-o forță care 
aminteşte mai degrabă de încleştarea titanilor din vechime. El transpune ca 
nimeni altul întreaga încordare a elementelor naturii scăpate parcă din 
străfundurile pământului. 

Şi Vivaldi, şi Haydn, şi Beethoven, şi Berlioz, şi Rossini, şi Richard 
Strauss, şi Enescu, şi probabil multi alti compozitori au încercat să ilustreze un 
astfel de fenomen cu mijloacele pe care le punea la îndemână muzica. Dintre 
toți, Debussy pare să fi surprins cel mai bine muzicalitatea furtunii cu 
mijloacele cele mai restrânse oferite de pian, însuşi pianul devenind aici un 
instrument politimbral. Vâjâielile, creşterile sau descreşterile de intensitate ale 
rafalelor, protuberantele care se perindă prin văzduh, nuanțele elementului 
lichid pus în mişcare de o forță oarbă, imensitatea cerului ce pare să se fi 
revărsat apocaliptic peste noi sunt redate printr-o dinamică şi ritmică 
convulsivă. Dintre toţi, Debussy păstrează caracterul cel mai putin descriptiv. 
Impresia este că maestrul străbate această furtună fără să fie câtuşi de puţin 
afectat de ea. Fiecare senzaţie este transformată instantaneu într-o imagine 
sonoră de o prospețime diafană. Nici o încercare de a copia natura, nici un 
mimesis în tentativa lui de a reda aceste impresii. Debussy devine alchimistul 
suprem care ştie să transforme cele mai fine inflexiuni exterioare în reverberatii 
interioare, de natură muzicală. Furtuna dezlantuita devine pentru Debussy o 
evocare a preistoriei la fel cum radiaţia de fond dezvăluie astrofizicienilor 
primordialitatea universului. Vântul pare să fi devenit un element care 

contribuie la naşterea lumilor, un mediator al marilor echilibre cosmice şi 
morale. Se cuvine să amintim şi faptul că poetul englez Percy Shelley are o 
poezie numită Odă a vântului de Apus, pretext de a asemăna viaţa lui cu 
frunzele purtate de vânt. 


Fata cu părul bălai este o parafrază muzicală a poemului cu acelaşi 
nume, subintitulat şi Cântec scoțian, ce avea să fie scris de poetul parnasianist 
Leconte de Lisle si introdus de acesta în ciclul numit Poeme antice. În anul 
1882, Debussy compusese un lied de sine stătător pe versurile aceluiaşi poem, 
lied descoperit destul de târziu, fără să aibă, aşa cum susţine Alfred Cortot, 
valoarea omologului său instrumental. Impresiile resimtite atunci de Debussy 
reapar în încercarea lui de a le transpune în formă pur muzicală. Este un alt 
preludiu, la fel ca şi preludiul patru, Sunetele şi miresmele plutesc în văzduhul 
înserării, care are ca sursă de inspiraţie o lucrare literară. 


Al nouălea preludiu, Serenada întreruptă, zugrăveşte imaginea unui 
chitarist spaniol preocupat sa-şi expună într-o serenadă nocturnă, sub o 
fereastră închisă, cântecul său de dragoste, evocând melodia unei Iberii foarte 
populare. Tentativa chitaristului este ilustrată cu mult umor întrucât este 
permanent întrerupt de mici incidente care se petrec pe stradă. Timiditatea lui îl 
face să tresară la fiecare zgomot de pe stradă, chiar şi atunci când pe strada 
vecină se aude o fanfară studenţească, astfel că, serenada lui se transformă într- 
o cântare crispată, care stârneşte mai mult hazul. Scena aminteşte într-o 
oarecare măsură de cântecul lui Beckmesser din opera Maeștrii cântăreți de 
Richard Wagner, unde tentativa acestuia de a-i face Evei o serenadă este 
secondată de loviturile de ciocan ale cizmarului Hans Sachs, de la casa vecină, 
care în felul acesta marca greşelile de execuţie ale lui Beckmesser, îndrăcindu-l 
şi mai mult. 


Catedrala scufundată aminteşte de încercările lui Monet de a picta la 
diverse ore, urmărind anumite efecte de lumină şi culoare, faţada catedralei din 
Rouen. Preludiul are la bază o legendă bretonă conform căreia în diminetile 
senine, când marea este transparentă, catedrala de la Ys, care îşi doarme sub 
undele acvatice somnul ei blestemat, apare uneori încet din străfundul 
oceanului, din străfundul anilor. Şi se aud sunetele clopotelor şi cântecele 
preoților. Apoi viziunea dispare iarăşi sub marea nepăsătoare. 

Robert Dezarneaux semnala începutul amintirilor din copilărie şi din 
tinereţe ale lui Ernst Renan, spunând că desigur ele i-au procurat lui Debussy 
ideca tabloului său sonor. Acest lucru ne este dezvăluit de Alfred Cortot care, 
ne spune el în continuare, sentimentul poetic ar fi îmbogăţit cu valoarea unui 
simbol, deoarece textul lui Renan nu se limitează numai la pitoresc. 

Edouard Lalo avea să compună în anul 1878 opera Regele Ys-ului, în 
trei acte şi cinci tablouri, după altă legendă bretonă care ar fi determinat 
naşterea legendei legată de apariția şi scufundarea periodică a acelei catedrale. 
Această istorioară avea să fie adaptată de Ed. Blau în forma libretului care va 
sta la baza operei lui Lalo. Legenda vorbeşte despre cele două fiice ale regelui 
Ys-ului, Margred şi Rozzen, care îl iubeau pe viteazul Mylio, învingătorul lui 
Karnac, duşmanul cetăţii. Regele consimte la căsătoria lui Mylio cu Rozzen. 
Orbită de gelozie, Margred îi destăinuie lui Karnac locul de unde poate fi 
deschisă ecluza. Şi, în timp ce în capelă se oficiază căsătoria celor doi, Karnac 
deschide ecluza, astfel că apele mării inundă teritoriul Ys-ului. Margred, 
blestemată de popor, se aruncă în apă, astfel că valurile se liniştesc, spre 
bucuria celor rămaşi în viata. 

Această legendă aminteşte întrucâtva de scufundarea continentului 
mitic al Atlantidei, menţionat în scrierile sale de Platon. Mitul Atlantidei pare 
să renască cu unele modificări în mitul de origine bretonă, ca un simbol al 
paradisului pierdut. Pentru că oamenii au lăsat să piardă cele mai frumoase din 
lucrurile cele mai de preţ, sunt până la urmă alungaţi din paradisul pe care 
valurile îl înghit o dată cu ei. Nu sugerează oare aceasta, spune Jean Chevalier, 
că raiul şi iadul sunt mai întâi în noi înşine? 

Imaginea catedralei, zveltă şi impunătoare, ivirea ei fantomatică şi 
miraculoasă din apele mării în timp ce sunetele de orgă împânzesc întreaga 
atmosferă într-o ceață sonoră, prelungeşte legenda care stă la baza operei lui 
Lalo. Este foarte posibil ca Claude Debussy să fi audiat această operă într-una 
din reprezentațiile ei la Paris. Lalo era membru al Societății Naţionale de 
Muzică care fusese înfiinţată în anul 1871, societate ce-şi propusese încurajarea 
creației muzicale nationale şi promovarea acesteia în viata de concert. În cadrul 
unor astfel de inițiative avea să-şi prezinte şi Lalo creaţia lui care fusese 
probabil audiată şi de Claude Debussy, pe atunci foarte tânăr. Contactul lui 
Debussy cu manifestările de muzică din capitala franceză este dovedit şi de 
articolele dedicate de el unor astfel de prilejuri artistice. De aceea am putea 
înainta şi o a doua posibilă ipoteză. Auditia operei lui Edouard Lalo ar fi putut 
alimenta naşterea acestui preludiu, în afară de contactul lui Debussy cu scrierile 
lui Renan, aşa cum reiese din mărturiile lui Robert Dézarneaux. 


Cel de-al unsprezecelea preludiu, Dansul lui Puck, învie imaginea 
piticului Puck din comedia Visul unei nopți de vară. Predilectia lui Debussy 
pentru Shakespeare se reflectă şi în alte lucrări. Pusese pe muzică fragmente din 
Regele Lear, muzică de scenă pentru orchestră cu părţile Fanfară şi Somnul lui 
Lear, sau schitase un Cum vă place. Spiriduşul shakespearean apare redat într-o 
manieră hazlie, veşnic pus pe şotii. Este o altă pagină în care se afirmă umorul 
lui Debussy. 

Ultimul preludiu din primul ciclu, Menestrelii, reprezintă, aşa cum 
afirmă Alfred Cortot, o evocare umoristică şi genială a atmosferei de music- 
hall. Măscărici englezi se dedau flegmatic pe scenă la evoluţii trepidante, în 
timp ce o răbufnire de muzică senzuală sugerează farmecul uşor al locului de 
plăcere. Este o ambiantä de local de noapte, unde jazul începea să domnească. 
Marguerite Long întrezăreşte felul de a vedea al lui Claude Debussy care se 
identifică în acest preludiu cu cel al lui Toulouse-Lautrec sau Jean de Tinan, 
mari admiratori ai petrecerilor nocturne. S-ar putea afirma că în această piesă 
Debussy este la fel de impresionist pe cât este Toulouse de Lautrec în tablourile 
sale în care este reprezentată atmosfera din celebrul Moulin Rouge. 


Următoarele douăsprezece preludii reunite în cel de-al doilea caiet îşi 
păstrează titlurile evocatoare, mai putin cel de-al unsprezecelea care aminteşte 
de statutul studiilor. Ne întrebăm totuşi câtă poezie s-ar mai fi desprins din 
aceste preludii dacă Debussy nu ar fi menţionat aceste titluri? Poate că forța de 
sugestie poetică s-ar fi redus la mai putin de jumătate decât cea pe care le-o 
atribuim acum. Poate că le-am fi privit într-o manieră extrem de apropiată de 
studiile lui, piese care, în general, sunt considerate de o inspiraţie abstractă. 
Sau, poate că dacă şi studiile ar fi păstrat o denumire cine ştie ce forță 
evocatoare ar fi avut? Cert este că şi preludiile din al doilea volum se inspiră 
din impresii de acelaşi caracter. Numai că aici, remarcă Alfred Cortot, 
compunerea unora dintre ele pare determinată de atracția inițială a unei 
combinaţii de sonorități la care subiectul se va adapta după aceea, şi nu chiar de 
senzația pe care aceste sonorități ar fi exprimat-o. 


Primul preludiu din acest volum, Cefuri, îl confirmă pe Debussy un 
compozitor, cel putin prin tematică, de factură impresionistă. Debussy se 
alătură aici lui Pissaro, Sisley, Monet, prin atât de îndrăgitul subiect al redării 
unui aspect din natură, care prin sine nu are ceva spectaculos, dar care îi atrage 
prin-un fel de provocare tacită de a-şi testa capacităţile de reprezentare a unui 
obiect căruia îi lipseşte un contur clar delimitat, o formă bine definită a cărei 
luminozitate şi culoare se află in continuă prefacere. Pe de altă parte, ceața este 
un subiect care predispune, aşa cum afirma Jean Chevalier, către o simbolistică 
a nedeterminatului, al unui stadiu evolutiv în care formele nu se desluşesc sau 
în care vechile forme nu sunt înlocuite încă de forme noi, precise. Ea 
simbolizează de asemenea un amestec de aer, apă şi foc de dinaintea oricărei 
închegări, un fel de vălmăşag al începuturilor. Interesantă este conexiunea pe 
care o fac unele texte irlandeze dintre ceaţă sau brumă şi muzica tărâmului de 
dincolo. Poate că Debussy nu s-a gândit la acest element din natură în felul 
expus anterior. Pentru el poate că ceața este ceață şi atâta tot. Or, în felul acesta 

noi confirmăm de fapt alianţa lui, ca spirit, cu pictorii impresionişti, pentru care 
ceața nu semnifica ceva anume, nici măcar ceață. Imaginati-va impresia pe care 
o trăieşte un om atunci când vede pentru prima dată un astfel de fenomen. 
Impresia este de orbire, de teamă nelămurită, de senzația că lumea din jurul său 
nu mai este cea pe care o cunoaşte, că formele obişnuite s-au lichefiat. De aceea 
trăirile lui copie într-un fel realitatea înconjurătoare, ele îşi pierd conturul 
devenind evanescente. Pare paradoxal şi prezumtiv acest mod de expunere, însă 
nu trebuie să uităm de atitudinea pictorilor impresionişti care neagă orice 
demers raţional şi care promova descătuşarea de orice cutumă, de orice balast 
emotiv. Impresionistii urmăreau să contopească elementele din natură într-o 
singură substanță. Apă, foc, aer, pământ devin sub efectul luminii un singur 
element, un fel de substanță primordială din care este compusă lumea. 
Urmărirea unor efecte vaporizate se remarcă şi în cadrul acestui preludiu, 
confirmând remarca lui A. Suarés că Debussy face armonie din tot ce este abur, 
fluid sau nori! Debussy lasă elementul melodic să plutească în vag, construind 
o armonie imprecisă, adevărată ceață sonoră. Cele câteva note care par să 
constituie uneori o temă muzicală se retrag înapoi în negura din care au apărut. 
Preludiul marchează în mod simbolic trecerea de la un stadiu marcat de 
încercări şi îndoieli în primul caiet de preludii, la un stadiu de plenară 
confirmare a noilor sonorități muzicale cucerite în cel de-al doilea volum. 


Cel de-al doilea preludiu prelungeşte atmosfera de toamnă instaurată 
în primul preludiu printr-un titlu sugestiv, Frunze veştede. Simbolistica 
frunzelor este legată cumva de sorta oamenilor. Lamartine se aseamănă pe sine 
unei frunze moarte şi roagă vântul să-l ducă asemenea acesteia. Mulțimea 
frunzelor, caracterul lor muritor şi sensibilitatea lor exagerată la vânt le-au făcut 
embleme perfecte pentru lumea de dedesubt. Totuşi Debussy este urmărit mai 
degrabă de spectrul coloristic al lor, de marea diversitate de nuanţe decât de 
numărul lor imens care asemenea unui baldachin compun sfera cerească. 
Frunzele moarte simbolizează o lume muribundă, o lume în agonie, care se 
descompune. Starea compozitorului se pliazä perfect cadrului natural. 
Melancolia reţinută care răzbate din atmosfera acestui preludiu clădeşte o 
viziune aproape atemporală dominată de o pace suprafirească, lipsită de orice 
umbră de angoasă. Frunzele care se desprind cu încetinitorul marchează 
imanenta şi ireversibilitatea clipelor, o curgere care se derulează din ce în ce 
mai încet, curgere care se opreşte o dată cu cufundarea în moarte. Nu este nici o 
viziune tragică în acest preludiu. Copacii despodobiti de frunze se vor regenera 
într-un alt anotimp al vremurilor viitoare. În felul acesta este sugerată ideea 
eternei reîntoarceri, alternanţa ciclică şi veşnica reîncepere. 

Următorul preludiu, Puerta del Vino, are drept sursă de inspirație o 
carte poştală trimisă de Manuel de Falla din Andaluzia, în care era reprezentată 
celebra Poartă din Grenada. Debussy a fost atât de izbit de intensitatea 
contrastelor de lumină şi de umbră din această imagine încât a întreprins 
imediat transpunerea în muzică spunând: o să fac ceva cu asta. Intuirea 
atmosferei spaniole care se citeşte în acest preludiu este cu atât mai izbitoare cu 
cât, în acea epocă, Debussy nu trecuse niciodată Pirineii. De altfel, a cunoscut 
doar în ultimii ani ai vieții sale Fontarabia şi San Sebastian, confirma Alfred 
Cortot. Desigur, ritmul preludiului este unul de habaneră însă caracterul 
dansant al acesteia dispare cu totul, rămânând doar o amintire. Caracterul 
spaniol al preludiului este diluat până când, pare să spună Debussy, se păstrează 
doar esenţa acestui dans. Brâncuşi proceda în acelaşi mod. Intervenea în forma 
obiectului până la limita la care acesta mai putea fi numit cu cuvântul care-l 
desemna, în speranța că va surprinde esența ideală a lui. La Debussy 
contemplarea naturii sau a diverselor situaţii care-l impresionează nu se mai 
petrece de facto, chiar dacă el este întâmplător în mijlocul acesteia. Acest tip de 
contemplare se petrece în spirit, prin urmărirea răsunetului afectiv trezit în 
conştiinţă şi convertirea acestuia în imagini sonore. Este, dacă vreţi, o retragere 
în sine a compozitorului, pentru a culege de acolo efectele unor impresii care 
sunt mult mai puternice decât acestea. lată dansatoarea care se cabrează sub 
impulsul ritmului prin mişcări bruşte şi pasionale. Fiinţa ei emană o deosebită 
stăpânire de sine, o graţie şi o precizie seducătoare. Sonoritätile preludiului sunt 
contrastante, la fel ca şi dansul femeii care îmbină gesturile violente cu 
mişcările cele mai expresive şi interiorizate cu putință. 


Zânele sunt minunate dansatoare este un preludiu care reţine prin 
virtuozitate ce „trebuie să fie aici plăcută, impalpabilă şi de o suplete 
aeriană”, un preludiu care impresionează prin multitudinea de conjuncturi 
sonore care trasează concise arii formale. Zânele sunt asociate, de regulă, 
ritmului ternar, aşa cum este conceput şi acest preludiu. Să fie oare simplă 
coincidență? Debussy era fascinat de tot ceea ce-i punea în funcțiune 
imaginația. Zânele simbolizează aici puterile supranormale ale spiritului. De 
aceea, preludiul este construit după o inepuizabilă imaginaţie. Încă o dată, 
Debussy se arată fascinat de tărâmul misterelor şi al visului, de sediul care 
declanşează şi impulsionează întreaga noastră afectivitate. Sensul ascensional al 
vieţii sufleteşti, al psihismului, se materializează în imaginea diafană a unor 
zâne care se lasă antrenate de un dans a cărui muzică nu se aude. Muzica 
irumpe din gesturile gratioase ale zânelor, contopirea dintre melodie şi gest 
fiind perfectă. De aceea, preludiul lui Debussy îşi pierde orice caracter dansant. 


176 Marguerite Long, op. cit., p. 87. 

El nu este un dans, ci o feerie magică, un decor menit să accentueze impresia de 
irealitate pe care o construieşte încă de la început. 


Următorul preludiu se numeşte Mărăcini. La o primă vedere, aspectul 
unui mărăcine este respingător şi cu totul neînsemnat pentru a deveni titlul 
unuia dintre preludiile lui Debussy. Autorul, aşa cum ne destăinuie Marguerite 
Long, este mai degrabă fascinat de acele tufişuri care cresc la baza marilor 
copaci decât de acea floare cu ţepi care îi evocă tonuri de porțelan. Debussy 
reacţionează în felul acesta la tot ceea ce este artificial, care are rol de podoabă 
sau de ornament. El instaurează în arta muzicală un adevărat cult pentru natural 
şi firesc. Nu credem că greşim atunci când spunem că acest preludiu rezonează 
ca ambiantä, ca muzicalitate şi armonie, cu un alt preludiu din primul volum, 
Fata cu părul bălai. Limpezimea armonică de sorginte romantică cu unele 
infiltratii modale, linia melodica cursivă, de o prospețime diafana, înfăşurată 
într-un acompaniament acordic, reînvie o atmosferă poetică de specifică 
ingenuitate prerafaelită. Debussy reconstruieste aici decoruri muzicale din 
perioada în care stilul lui nu se cristalizase încă, preludiul constituind o 
luminoasă aducere-aminte a acelor vremuri. De aceea, poate să mire denumirea 
pe care a ales-o pentru acesta. În fapt, aceste trimiteri la perioada de tinerețe 
instaurează un sentiment de duioasă nostalgie, un fel de ancorare în trecut, atât 
de specifică compozitorilor de geniu, pentru a păstra atât copilăria sufletească, 
pe care trecerea timpului poate să o şteargă, cât şi prospetimea creaţiei, firescul 
şi naturaletea ei, simbolizată prin imaginea acelor arbuşti. 


Al şaselea preludiu din caietul al doilea se numeşte General Lavine — 
excentric. Marguerite Long aminteşte de bucuria şi admiraţia lui Debussy 
pentru circ (Debussy frecventa circul Médrano), în special pentru prestațiile 
clovnilor care-l atrăgeau prin capacitatea lor de a exprima cu uşurinţă orice 
stare sufletească (se pare că, ne informează din nou Margerite Long, Debussy 
avea un veritabil talent de mim, de imitator: făcea să râdă, ori plângea la 
comandă) prin posibilitatea de a mima stângăcia şi mecanica gesturilor menite 
să instaleze privitorul în universul comicului de situație. Jean Chevalier 
constată că „în mod traditional, clovnul este figura regelui asasinat. El 
simbolizează răsturnarea însuşirilor regale, prin veşmintele, vorbele, atitudinile 
lui. Majestății i se substituie poznele şi necuviinta; suveranităţii, lipsa oricărei 
autorități; fricii, râsul; biruintei, înfrângerea; loviturilor date altora, loviturile 
primite; ceremoniilor celor mai solemne, ridicolul; morţii, zeflemeaua. El este 
ca un revers al medaliei, contrariul regalității: parodia incarnata.”'”’ Predilectia 
lui Debussy pentru un astfel de personaj nu se regăseşte oare în faptul că a 


177 Jean Chevalier, Alain Gheerbrant, op. cit., p. 338. 

compus o lucrare pentru scenă plecând de la piesa Regele Lear de 
Shakespeare? 

Extrapolând simbolismul convenţional, clovnul devine reprezentarea 
mai mult sau mai putin accentuată a fiecăruia dintre noi. Imagine a autoironiei 
fruste, el exprimă raportul dintre convenţional şi firesc, determinând o mai justă 
reconsiderare a poziţiei noastre faţă de noi înşine şi fata de ceilalți. Sören 
Kierkegaard trasează aceeaşi problemă în limitele limbajului religios atunci 
când afirmă că singurul creştin autentic a fost Cristos însuşi. Cu alte cuvinte, 
noi imităm sau tindem către identificare cu idealul de viata creştină sau umană 
propus, ceea ce se manifestă la suprafață fiind o copie, de multe ori grotescă, 
neizbutită, caricaturală, comică a acestuia. De aici survine predilectia artiştilor 
pentru astfel de scene, din nevoia de a sancţiona sau recuza conventionalul 
prezent atât în artă cât şi în viaţă. Ca şi caracter, piesa aminteşte de alte lucrări 
ale lui Debussy, Golliwog’s Cake Walk (1906) din suita pentru pian Colţul 
copiilor sau Micul negru (1909), fiind scrisă, după cum însuşi autorul 
precizează chiar la începutul preludiului, „dans le style et le mouvement d'un 
cake-walk.” Cake-walk-ul este un dans de salon, în măsură binară, de origine 
americană, care se execută cu ridicări ample de genunchi şi cambrări accentuate 
ale corpului. Alfred Cortot aseamănă lucrarea cu „exactitatea ironică şi verva 
unui Toulouse-Lautrec”!5, amestec de muzică de cabaret, pantomimă, umor, 
bună dispoziţie, lumină şi culoare revărsate din belşug. 


Terasa audienţelor sub clar de lună este al şaptelea preludiu din 
caietul al doilea. Se pare că titlul acestui preludiu a fost extras de către Debussy 
dintr-o „Scrisoare din India” publicată în ziarul „Le temps”, semnată de un 
anume René Puaux, expresie care l-a încântat pe Debussy, stimulându-i 
imaginația. Preludiul debutează cu un motiv preluat din mai vechea lui lucrare 
Clar de lună din Suita bergamască, însă nu are deloc de a face cu atmosfera 
evocată acolo. Debussy construieşte un peisaj muzical cvasi-selenar în care 
armonia şi-a diminuat atracția tonală, melodica pare desprinsă de pe alte 
tărâmuri, emoţiile sunt depănate cu încetineală şi delicateţe, singura măsură de 
forte de la mijlocul acestui preludiu amintind că această viziune nepământeană 
se înfăţişează omului. Totul se fixează în imponderabilitatea unei priviri care 
intuieşte rânduiala cosmică în imobilitatea stelelor de pe bolta cerească. Aluzia 
unui vals atunci când apare singura măsură de nouă optimi, instalează în 
imaginație viziuni fugare, halucinante, desprinse parcă dintr-un scenariu care 
îngheaţă tresăriri ale unui spirit cuprins de teamă şi fascinatie. 


Al optulea preludiu, Ondine, devine evocator al mediilor acvatice, al 
sonoritätilor fluide atât de dragi compozitorului. Debussy deapănă adevărate 


1 Alfred Cortot, op. cit., p. 28. 

drapaje sonore cu intenția programatica de a reda apariţia învăluită în mister a 
unei ondine, jocul ei cu valurile şi întrecerea cu celelalte vieţuitoare ale 
adâncurilor, cântecul ei fragmentat de diverse episoade urmat de fuga ei şi 
scufundarea în apele adânci ale lacului. Preludiul este construit în cea de-a doua 
parte dintr-un pasaj muzical de treisprezece note expus prima dată în măsura 
treizeci şi treizeci şi unu, care reapare ulterior în diverse ipostaze melodice 
îndeplinind funcţie de leitmotiv. Este leitmotivul ondinei jucăuşe, fie captivată 
de cântec, fie captivată de exercitarea seducţiei feminine. În mitologiile 
germanice şi scandinave, ondinele sunt zâne ale apelor care se oferă să 
călăuzească prin ceturi, mlaştini şi păduri pe călătorii rätäciti pentru a-i duce la 
pierzanie. Ele sunt frumoase, viclene şi au un caracter crud, simbolizând de fapt 
primejdiile seducţiei, amorul căruia i te dedai fără nici un control rational şi 
care duce în final la moarte. Pasionalul se îmbină într-un mod sumbru cu 
perspectiva morţii aşa cum se întâmplă în multe din capodoperele istoriei 
literaturii universale. Maurice Ravel are o lucrare cu un titlu identic dedicată tot 
pianului, mai putin plastică decât lucrarea lui Debussy, mai amplă dar mai 
rezervată ca expresie şi ca resurse muzicale întrebuințate. 


Omagiu lui Samuel Pickwick Esq. P.P.M.D.C. este un preludiu dedicat 
personajului lui Dickens. Debussy se inspiră pentru a doua oară în cadrul 
preludiilor dintr-o lucrare literară. Amestec de seriozitate (atunci când 
parafrazează în acorduri generoase imnul englezesc God save the king) şi umor 
(atunci când face recurs la un alt citat dintr-un cântec popular englez, aproape 
fluierat), preludiul reconstituie figura lui Pickwick, un tip ironic şi în acelaşi 
timp de treabă. 


Următorul preludiu se numeşte Canope. „Urna grecească ce 
împodobea biroul său, ne dezvăluie Margueritte Long, i-a servit ca temă lui 
Debussy — sau mai bine zis capacul ei numit canopa.”'” Funcţia ei era aceea de 
vas funerar care adăposteşte cenuşa unei persoane defuncte, de aceea 
simbolismul comun al urnei este acela de casă sau locuinţă. Ea semnifică şi tot 
ceea ce duce la împăcare şi acceptare de sine, la dezrobire şi păstrarea unui 
contact netulburat cu lumea. Este, la rândul ei, o lume ce s-a închis în sine, 
pentru a face loc spiritului, rezultat şi nu reziduu al arderii interioare. 


Tertele alternate este titlul următorului preludiu. Lipsit de intenție 
programatică, lucru care reiese din titlu dar şi din scriitura tehnică pe care o 
adoptă, menţinută pe întreg parcursul acestuia - lucru unic la toate preludiile lui 
Debussy - preludiul reprezintă o lucrare care aminteşte de argumentele tehnice 
ale claveciniştilor francezi pe care Debussy îi admira mult, dar şi de maniera de 


1 Marguerite Long, op. cit., p. 89. 

studiu fără pedală pe care se pare că ar fi moştenit-o de la Chopin prin fosta 
elevă a acestuia, doamna Mauté de Fleurville. Preludiul reprezintă, mai 
degrabă, un preambul la Studiile sale care vor purta titluri asemănătoare şi vor 
fi axate pe rezolvarea unor chestiuni de tehnică pianistică. Pentru Romeo 
Alexandrescu, preludiul are valoare enigmatică, invitându-ne să-i descoperim 
un posibil titlu programatic. Intuind parcă acest lucru, Alfred Cortot aseamănă 
acest joc de terţe cu „o pisică cu un ghem, (pe care) îl face să sară, îl aruncă 
într-un colt, apoi, după un moment de indiferență aparentă, cu o lovitură bruscă 
de labä, începe iar joaca.”!* 


Ultimul preludiu din suita celui de-al doilea caiet, Focuri de artificii, 
reprezintă o încununare a tuturor eforturilor creatoare ale lui Debussy, apoteoza 
genului de preludiu, explozie de imagini plastice şi de mijloace tehnice 
întrebuințate. Virtuozitatea preludiului devine aici un reflex al unei sărbători 
populare, în el sunt redate exaltările şi manifestările emotive de scurtă durată 
ale mulțimii care asistă la spectacolul de artificii. Prin câteva note este sugerată 
la un moment dat şi La Marseillaise care precede brusca melancolie a 
sfârşitului de sărbătoare. 

Primordial în conturarea formei acestui preludiu, rămâne elementul 
tehnic, dar mai ales cel al ritmului a cărui tendință este să spargă limitele 
impuse de bara de măsură. Schimbările bruşte de tempo, de tehnică sau de 
ritmică devin elemente evocatoare ale evenimentelor pirotehnice care se petrec 
în atmosferă. Prin acest preludiu, Debussy părăseşte acest gen muzical pentru a 
păşi în sfera altor experimente muzicale şi pianistice. 


Ar fi de prisos, aşa cum semnalam încă de la început, să se caute vreo 
corespondență între muzica preludiilor şi titlurile corespunzătoare lor. Ceea ce 
le apropie nu este nici pe departe vreo analogie mecanică între acestea. 
Sugestivă rămâne starea sau impresia afectivă pe care o declanşează în comun 
atât conţinutul muzical cât şi acel titlu înscris la sfârşitul piesei. Interesant este 
faptul că în mai multe rânduri titlul îl hotăra împreună cu fetiţa lui după ce 
piesa era deja compusă. Într-o astfel de situaţie se poate afirma faptul că 
muzica lui nu depindea de sursa inspiratoare aşa cum se întâmpla la 
compozitorii romantici. Debussy pare să spună că muzica lui nu ar fi avut 
nevoie de titlu pentru a contura o anumită expresie. Că exista un impuls pe care 
imaginaţia lui o primea de la realitatea înconjurătoare este un fapt neîndoielnic, 
motiv pentru care a notat acele titluri. Acest impuls nu avea însă consistenţa şi 
forța de a determina şi configura o dramaturgie sonoră. Între cele două realități 
pare să existe o prăpastie de netrecut, fapt care-l separă de concepția 


1% Alfred Cortot, op. cit., p. 29. 

wagneriană privind unitatea factorului poetic şi muzical în cadrul dramei 
muzicale. Elementul poetic avea pondere primordială la romantici. Debussy 
reține doar impresia după care muzica decurge de la sine, într-un act firesc de 
exercitare a facultăților imaginative. Titlul, realitatea evocată devine la el 
pretext pentru a face muzică. De aici şi faptul că muzica lui este lipsită de 
acțiune, de confruntare, de dialectică. Este o muzică lipsită de dramaturgie 
sonoră în înțelesul obişnuit al cuvântului. lată cum se confirmă impresionismul 
lui. 

Debussy prefigurează concepția constructivistă a lui Stravinski 
privitoare la raportul existent între muzică şi impresie, având în vedere nu 
numai impresia care declanşează actul creator, ci şi impresiile care sunt 
determinate de audiție. Satisfactia estetică provine în urma contemplării 
arhitecturii sonore, aşa cum reiese din cuvintele lui: „Tocmai această 
construcţie, această ordine la care s-a ajuns este cea care produce în noi o 
emoție cu totul deosebită, neavând nimic comun cu senzațiile şi cu reacțiile 
noastre datorate impresiilor vieţii cotidiene. Nu se poate preciza senzația 
produsă de muzică, decât identificând-o cu aceea pe care o provoacă în noi 
contemplatia unui joc de forme, arhitectura. Goethe a înțeles bine acest lucru, 
când spunea că arhitectura este muzică pietrificată.”!8! 

Programatismul lui Debussy diluează ideea poetică, el iese din limitele 
epicului şi dramaticului pentru a stabili corespondențe mai solide cu genul liric. 
Este un lirism nu în manieră confesivă sau patetică cum se întâlneşte la 
romantici, ci un lirism care păstrează o oarecare obiectivitate, o detaşare care 
nu refuză implicarea emotivă dar care transcende actul în sine al manifestării 
subiective. 

Mai mult, programatismul lui Debussy este ancorat în special în 
ilustrarea unei imagini plastice care face apropierea mai strânsă între arta 
muzicală şi arta picturală decât cu arta literară. El nu caută să redea muzical 
idei, fapte, acțiuni, stări sufleteşti, ci mai degrabă impresii, instantanee ale 
realității asemănătoare celor promovate de pictorii impresionisti. 


3.9. Şase epigrafe antice (1914) 


Către sfârşitul vieţii Debussy compune suita pentru pian Șase epigrafe 
antice. Această idee de a transpune inscripții sau invocări împrumutate 
ritualurilor de viata din antichitate îi venise lui Debussy în urma lecturii unora 
dintre operele prietenului său Pierre Louys. El făcuse deja experiența 


181 apud Vasile Iliut, op. cit., vol. IV, Ed. Muzicală, Bucuresti, 1998, p. 94. 

compunerii unei muzici de scenă pentru Cântecele lui Bilitis între anii 1900 — 
1901, în care cele mai multe dintre titluri se vor regăsi şi în varianta pianistică. 

Epigraful (în traducere literală înseamnă scriere pe) reprezintă o 
inscripţie realizată pe fațada unui monument care exprimă o scurtă invocatie, 
un elan al sufletului surprins în câteva cuvinte sintetice, o săgeată a spiritului 
către cer, un hai-ku adaptat mentalitätii occidentale. Epitaful, în traducere 
literală, adaugă epigrafului locaţia, însemnând scriere pe mormânt. 

După Martiriul Sfântului Sebastian, această suită pentru pian exprimă 
cel mai elocvent înclinația către un anumit tip de religiozitate specific lui 
Debussy, asemănător celui pe care îl promovează popoarele primitive. Lucrul 
se evidenţiază prin modul în care construieşte fiecare piesă în parte. Ceea ce au 
ele comun este prezenţa unor formule ritmico-melodice ostinate care le conferă 
caracterul de invocatie, simbol al litaniilor, metaniilor sau mantrelor pe care 
credincioşi din diverse religii le adresează divinității, şi care se bazează 
exclusiv pe principiul repetitiei. 

Temele sunt construite uneori pe baza a câtorva motive extrem de 
concise care trădează prezenţa scărilor prepentatonice sau pentatonice în cadrul 
lor, relieful este mai pregnant, se merge mult pe claritate şi simplitate melodică. 
Învolburarea impresionistă este mai puţin prezentă în aceste lucrări. 
Acompaniamentul participă delicat la conturarea ideii melodice. 

Suita cuprinde şase piese care poartă următoarele titluri: Pentru a-l 
invoca pe Pan, zeul vântului de vară, Pentru mormântul fără nume, Pentru o 
noapte favorabilă, Pentru dansatoarea cu şerpi, Pentru egipteancă, Pentru a 
mulțumi ploii de dimineaţă. Imaginile evocate au un caracter descriptiv mai 
puţin pronunţat, ele fixându-se în tipul de religiozitate care exprimă o anumită 
stare sufletească, sau care pretinde anumite favoruri de la o divinitate 
neprecizată. De fapt, Debussy adulează ființa umană capabilă să investească cu 
simboluri lucruri neinsufletite, să le trezească la viata printr-un transfer afectiv 
prin care recunoaşte lumea înconjurătoare ca făcând parte din sine. Este starea 
artistului impresionist, veşnic sedus de redobândirea purității originare, care 
vede lucrurile din jur încărcate de o aură de mister, motiv pentru care li se 
adresează cu un spirit de adâncă religiozitate. Nu este o credință naivă, ci o 
religiozitate asumată, în care el investeşte valoric întreaga lume, şi investind-o 
va recunoaşte frumosul ca identificându-se cu credința cea mai sublimă. 

Capitolul X 
Natura - cadru de desfăşurare a 
peisajului interior 


Debussy concepe natura ca un spectacol grandios în care el se 
regăseşte în dublă ipostază, cea de actor şi cea de spectator în acelaşi timp. 
Actor, în măsura în care se identifică cu ea, sufletul lui contopindu-se cu 
sufletul naturii recunoscând afinitätile profunde care îi leagă. Spectator, în 
măsura în care o percepe plenar, împletind bucuria cunoaşterii cu emoții de 
factură estetică sau religioasă. De fapt, distincţia actor-spectator se menţine 
doar la nivel conceptual, pragul dintre obiect şi subiect, actor şi spectator 
dispărând. 

Debussy contemplă natura insufletind-o pe măsură ce o străbate cu 
privirea. La el, vântul dialoghează cu valurile, insulele se bucură la atingerea 
razelor solare, luna coboară deasupra ruinelor templului, vântul îi destăinuie 
poveştile lui, valurile se joacă, zăpada dansează, miresmele şi parfumurile 
plutesc în aerul serii, noaptea îmbracă aura destinului propice, razele lunii se 
întâlnesc prin terase, sunetele clopotelor străbat frunzele în cădere. Totodată, 
prin creațiile sale, Debussy intră într-o misterioasă comuniune cu elementele 
din natură, amintite în titluri, invocă vântul, se roagă ploii de dimineaţă, 
priveşte înotul ondinei prin undele apei, admiră dansul zânelor sau explozia 
focurilor de artificii în atmosferă, ascultă vântul din câmpie sau se înfioară la 
apariția catedralei din ape, contemplă paşii pe zăpadă, reflexele apei, peştii de 
aur, grădinile sub ploaie, frunzele căzând, ceturile, mărăcinii, colinele, sirenele, 
marea. Toate acestea întregesc märetul univers al naturii lui Debussy care 
devine o replică a peisajului său sentimental. Debussy nu percepe niciodată 
natura ca un univers ostil sieşi, bucuria de a trăi şi contopirea cu lucrurile care o 
compun anulează distantarea de ea. El este sensibil la frumuseţea nesfârşită a 
lumii transformând-o într-un univers de sunete pe măsură ce o contemplă. 

La Debussy, natura devine cadrul în care se regăseşte pe sine, o 
incapacitate de a comunica cu oamenii determinându-l să se apropie în arta lui 
mai mult de natură decât de aceştia. Omul real, ca şi obiect al investigației 
artistice, devine într-o foarte mică măsură subiectul preocupărilor sale, şi atunci 
îl surprinde în situaţii hazlii sau idealizate. Nu-i plăcea compania oamenilor din 
să întrevadă mai degrabă latura lor convențională, interesele meschine şi 
nimicnicia faptelor de care se lasă purtați cel mai adesea. De aceea, preferă fără 

nici o remuşcare natura, asemenea artiştilor romantici, întrucât îi dădea 
posibilitatea să se recunoască pe sine într-o proiecție ideatică a conştiinţei sale. 


1. Pasul naturii în grațiile artei muzicale 


Natura nu este element decorativ în arta lui Debussy, cum se întâmplă 
la artiştii din Renaştere, simplu cadru de fundal care completează spaţiile libere 
ale tabloului, ci capătă formă simbolică, mediind stările sufleteşti ale lui 
Debussy. În Renaștere, omul este cel care insufleteste natura, fără să existe vreo 
legătură simbolică între cei doi. Natura rămâne la stadiul de ambient în care 
omul participă în mod descriptiv la descoperirea sinelui. Astfel, ea rămâne 
exterioară problematicii lui. Totuşi, scriitorii renascentişti sunt cei care descriu 
printre primii impresia profundă pe care o vastă privelişte o lasă asupra 
sensibilităţii lor. Francesco de Assisi, Dante Alighieri, Boccaccio, Petrarca 
vorbesc pentru prima dată de evoluţia unui sentiment al naturii, de înfiorarea pe 
care sufletul uman o poate resimti in fata naturii. Compozitorii o vor reda 
printr-un mimesis frust, apelând deseori la efecte onomatopeice. Este cazul 
unora precum Clement Janequin, Orlando di Lasso, Claude le Jeune, în care se 
urmăreşte efectul, arta copiind fidel natura. Ideea promovată de curentul 
umanist conform căreia natura este un imens mecanism în care artistul nu mai 
este preocupat de reprezentarea divinității ci de trăirile afective ale omului în 
câmpul credinţei, determina acest tip de raportare imitativă fata de ea. Natura 
rămâne înțeleasă de compozitorii renaşterii ca ordine şi înţelepciune, un izvor 
de plenitudine armonioasă care reiese din monumentalitatea şi abstractiunea 
polifoniei vocale, ale căror linii melodice sunt „izolate şi interiorizate precum 
stelele, fără să ştie una de alta, fiecare fiind o perioadă melodică ce se roteşte 
într-un sistem.”1% 

De la cadrul intimist al muzicii a capella la orchestra simfonică de tip 
baroc ale cărei mijloace expresive sunt mult sporite o dată cu cucerirea 
functionalitatii tonal-armonice este aceeaşi distanță ca de la concepția 
integratoare a Evului Mediu şi a Renaşterii în care omul era valoarea supremă 
aşezată în capul unei scări ierarhice precis delimitate la ideea, diametral opusă, 
conform căreia el este un simplu element angrenat haotic într-un mare 
mecanism. Natura este redată în continuare ca element străin omului, cadru 
funcțional al acestuia față de care îl leagă o mare admiraţie. Vivaldi, Couperin 
perpetuează reproducerea naturii prin imitație, prin copiere ad literam utilizând 
un ansamblu de procedee mult sporit față de Renastere. 

La clasici, natura este extrem de putin pretuitä, găsindu-se, nu numai 
în literatură, ci şi în muzică, câteva scăpări sumare cu caracter descriptiv, care 

dovedeşte lipsa unui sentiment fervent în relaţia lor cu natura. Mai mult, ea are 
ceva din înfăţişarea unui mecanism imens, a cărei încercare de a o integra 
preocupările artistice este menită să stârnească mai degrabă hazul. 

Ulterior, romantismul va integra omul în natură şi natura în sistemul 
de referință uman într-o manieră antropomorfică. Încă din Preromantism natura 
este un reflex, un simbol al naturii umane care se dezice de perspectiva 
obiectivă a Renaşterii şi a Clasicismului prin acceptarea principiului 
subiectivitatii cu rol fundamental în arta romantică. Goethe realizează apologia 
acestui principiu atunci când va afirma prin gura lui Faust că sentimentul e totul 
iar numele nu este decât sunet şi fum. La Beethoven se manifestă pentru prima 
dată sentimentul muzical al naturii care se exprimă, afirmă George Bălan, ca o 
vrajă „fascinantă şi consolatoare pe care peisajul o exercită asupra sufletului 
intrat în zodia dureroasă a individualismului.”18 

Scriitorii romantici vor contribui la modificarea percepţiei asupra 
naturii. Lamartine percepe natura ca un limbaj special, un concert de armonii, 
Hugo ca un organism unic care dispune de sensibilitate, J. J. Rouseau ca o 
realitate emblematică, Hölderlin se lasă complet pradă nostalgici obiectului 
astfel încât îi este greu să mai distingă între subiect şi obiect. Literatura 
romantică va influența direct atitudinea compozitorilor romantici si 
postromantici precum Franz Schubert, Felix Mendelssohn Bartholdy, Robert 
Schumann, Frederic Chopin, Franz Liszt, Hector Berlioz, Karl Maria von 
Weber, Richard Wagner, Gustave Mahler, Richard Strauss, Edvard Grieg, 
Bedrich Smetana, Mussorgski, Rimski Korsakov, Borodin sau Piotr Ilici 
Ceaikovski la care natura devine experienţă a animismului romantic, panoramă 
a contemplatiei subiective, sursă inspiratoare menită să-l smulgă forului interior 
şi să-i clădească sentimentul libertăţii, sentimentul sublimului. Frumosul 
natural este cel care face să atipeascä pasiunile romantice sau cel putin să le 
îmblânzească. 

Poetica munţilor revine obsesiv în creațiile câtorva compozitori 
romantici. Simfonia Alpilor la Strauss, Manfred la Ceaikovski, Simfonia a VI — 
a la Mahler, Rapsodia pentru alto, cor şi orchestra pe versurile poeziei lui 
Goethe Călătorie în munţii Harz de Johannes Brahms, sau Harold în Italia de 
Berlioz dezvăluie auditoriului experiența muntelui ca fiind „ceva ce înalță 
sufletul spre Dumnezeu, invocând umbra infinitului şi stârnind gânduri şi 
pasiuni marete.”!™ 

Imaginea unei furtuni îşi găseşte replica muzicală în Simfonia a VI — a 
de Beethoven, în Simfonia fantastică de Hector Berlioz, în Simfonia Alpilor de 
Richard Strauss sau in Uvertura la opera Wilhelm Tell de Gioacchino Rossini, 


1% George Bălan, Răspunsurile muzicii, Ed. Univers, Bucureşti, 1998, p. 109. 
184 Umberto Eco, op. cit., p. 282. 

fiind redată ca o forță nemărginită care umileste natura noastră sensibilă lăsând- 
o pradă sentimentului de neputinţă care este compensat doar de conştiinţa 
măreției noastre morale, experiență din care ia naştere sublimul. 

Idilicul apare ca o recuperare a sinelui, natura prilejuindu-i eroului 
romantic să uite de propriile lui frământări sufleteşti, să regăsească sentimentul 
generozitatii izvorât dintr-o admiraţie nemărginită fata de frumusețile naturii. 
Astfel de cadre conțin imaginea apei curgătoare, simbol al purificării şi al 
uitării. În Simfonia a VI — a de Beethoven, în Simfonia fantastică de Berlioz, în 
poemul Vitava de Smetana sau în preludiul Aurul Rinului de Richard Wagner 
apare semnificaţia moralizatoare a naturii, a capacităților ei cathartice. 

Ea este pe rând paliativ al stărilor dezechilibrate specifice artistului 
romantic, loc de refugiu şi de restaurare sufletească, expresie a dramatismului 
interior, simbol al dinamicii sufleteşti sau stare de suflet în care toate 
elementele care o compun sunt impregnate cu sentimente şi valori umane care-i 
conferă un aspect moralizator. Debussy preia de la romantism chintesenta 
tuturor acestor concepții, le distilează oferindu-ne unul dintre cele mai 
admirabile monumente pe care omul îl poate închina naturii. 

Faptul ca insufleteste elementele naturii dezvăluie preferința lui 
Debussy de a se confesa prin intermediul ei, fără să o facă direct ca la 
compozitorii romantici, deşi şi aceştia apelează de multe ori la ca fără a se 
retrage vreodată din cadrul ei. La romantici natura potenteazä starea lor 
sufletească care atinge uneori dimensiuni apocaliptice, în timp ce Debussy 
preferă să se retragă cu discreţie şi să lase natura să dezvăluie stările lui 
interioare. Romanticii transformă natura într-un aliat care însoţeşte zbuciumul 
lor, în prim plan rămânând ființa răvăşită a artistului. La Debussy natura are 
întâietate, fapt pentru care se vorbeşte deseori de prezenţa tacită a autorului 
impresionist în cadrul creaţiilor sale, de faptul că acesta îşi trădează identitatea 
prin particularitatea emoţiilor dezvăluite de opera de artă. 


2. Teoria Einfuhlungului 


Există atât la romantici, cât şi la impresionişti, ideea, pe care o 
aminteam mai devreme, că natura se transformă în stare de suflet, idee regăsită 
în special în filosofia germană la Schlegel, Novalis, Friedrich Vischer, Th. 
Lipps, J. Volkelt, Worringer sub forma simpatiei estetice sau a Einfühlungului. 
Conform acestei teorii contemplarea naturii (sau contemplarea obiectului de 
artă) devine o contemplare simbolică a sufletului, acesta proiectând în natură 
„propriile noastre conținuturi psihice, dăruindu-le o expresivitate umană străină 
de ele, insufletind cadrele moarte şi transformându-le în simboluri. E 
sălăşluirea sufletului uman în formele indiferente ale naturii sau artei care încep 
de-atunci de abia a-l exprima. Procesul e învăluit de un adevărat şi nepătruns 

mister, o simbolizare afectivă obscură fără înrudiri cu simbolismul 
intelectual.” 

Un atare împrumut subiectiv se desfăşoară cu o astfel de fervoare încât 
se poate întâmpla să uităm de faptul că noi suntem cei care proiectăm viața 
noastră interioară asupra obiectelor din natură, să nu mai avem conștiința 
propriului nostru împrumut. Există un tip de asociationism în care se recunoaşte 
o legătură inexplicabilă între percepţia elementelor din natură şi sentimentele 
umane. Prin conştientizarea acestui lucru se poate recurge la o analiză mai 
atentă a obiectelor, selectate dealtfel în mod inconştient, pentru a defini mai 
bine structura sufletească a celui luat în cauză. 

Diversitatea elementelor din natură cântate de Debussy vorbesc de un 
univers lăuntric de o inepuizabilă simtire. Stările lui sufleteşti se materializează 
adesea în obiecte din natură care nu au nimic deosebit în sine, ceață, mărăcini, 
frunze, elemente care traduc emoții umane aparent statice, care evoluează 
extrem de încet de la una la alta, fără să se altereze în esenţă caracterul lor. 

Alteori, ele insufletesc elemente instabile din natură, valuri, vânturi, 
focuri de artificii, care dezvăluie o un alt tempo al vieţii interioare, de o 
coloratură şi dinamică dusă la extrem. Sunt imagini care deschid o amplă 
perspectivă asupra conţinutului subiectiv al autorului, permiţând realizarea unor 
analize panoramice. 

Se remarcă, de asemenea, predilectia incursiunii în universul 
imaginarului şi al visului, zânele, catedrala scufundată, ondinele, ruinele, 
tinzându-se către o plasticizare simbolică a sentimentelor în intenția de a 
deschide accesul cunoaşterii raţionale către mit, legendă, poveste, ca modalitate 
de a-şi exterioriza destinul creator, de a face să tâsneascä la suprafaţă activitatea 
autentică a sufletului, a omului Debussy, neconstrâns de forma pietrificată a 
convențiilor umane. Mitul constituie de fapt o încercare de a statua în plan 
conştient activitatea subconştientului, un efort de a traduce în plan rational ceea 
ce aparține irationalului. Natura devine încorporată în mit, ea contribuie la 
construcţia veridică a acestuia, face mitul verosimil. 

Se pare că tendinţa aceasta de a conferi o viaţă internă elementelor din 
natură, viaţă atribuită de Debussy provine din imboldul panteistic înnăscut de a 
ne contopi cu universul. Se manifestă, din nevoia de a evada din 
conventionalismul epocii moderne, o tendință de a valoriza impresii, sentimente 
caracteristice popoarelor rămase la un stadiu primitiv care aveau la bază o 
concepție panteistă şi animistă asupra lumii înconjurătoare. 


185 Al. Dima, Domeniul esteticii — privire sintetică introductivă, Ed. Universităţii „AL. I. Cuza”, 
Iaşi, 1998, p. 147. 

3. Panteism 


Unii autori vorbesc despre o concepţie panteistă care domină creaţia 
lui Debussy. Bunăoară, Eugeniu Sperantia are în vedere viziunea muzicală a lui 
Claude Debussy, identificând-o cu „un fel de panteism sui generis exprimat 
fără cuvinte şi fără concepte.” 18 Face acest lucru după o scurtă prezentare a 
teoriei Einfiihlungului, văzută ca o coborâre intuitivă în obiect, ca o identificare 
cu el în care ne regăsim pe noi, dar totodată ne extindem pe noi înşine asupra 
lucrurilor şi lumii întregi, înglobându-le, încorporându-le în noi. 

Trebuie remarcată reținerea lui Eugeniu Sperantia de a identifica teoria 
Einfiihlungului cu panteismul. Panteismul este in fond o doctrină filosofică în 
care se susține identitatea de substanță existentă între zei sau Dumnezeu şi 
lume. Panteismul nu susține faptul că totul este în Dumnezeu, ci Dumnezeu 
este totul, a cărui prezenţă se face simțită la diverse nivele şi în grade diferite ca 
un imbold spre o treaptă mai înaltă a Dumnezeirii, constituind în felul acesta 
măsura progresului în natură. Dumnezeu este imanent lumii, el nu este un 
principiu transcendent care există în afara lumii ci o realitate încorporată în 
formele naturii. 

Termenul a fost creat de J. Fay pentru a apăra teismul contra deismului 
lui J. Toland. Acest concept se regăseşte şi în religia vedică sau la stoici, la 
neoplatonişti, în filosofia renascentistă a lui G. Bruno sau, mai târziu, la 
Spinoza şi ulterior la cei mai de seamă reprezentanți ai iluminismului şi 
romantismului german precum Lessing, Herder, Goethe, Fichte, 
Schleiermacher, Schelling. 

În încercarea de a defini conceptul de panteism, trebuie să-l delimităm 
mai întâi de alte noțiuni care au o sferă semantică asemănătoare. Panteismul se 
identifică uneori cu panenteismul, panpsihismul, animismul şi hilozoismul, 
existând unele nuanțe care le separă. Astfel, panenteismul include lumea în 
Dumnezeu fără să fie stabilită o relaţie cognitivă între lume şi Dumnezeu. Pe de 
altă parte, panpsihismul acreditează ideea unei realități fizice insufletite in 
maniera trăsăturilor psihice specifice sufletului uman. Animismul se găseşte ca 
experiență religioasă la culturile primitive care nu fac o distincție între spiritual 
şi material, organic şi anorganic, intern şi extern, şi care nu posedă noțiunea 
unui spirit universal unic atribuind câte o zeitate care produce, determină şi 
dirijează fiecare element din natură în parte, în timp ce hilozoismul concepe 
materia ca fiind însufletitä de caracteristicile intrinseci, specifice ei, fără să fie 
vorba de intervenția vreunui principiu divin. 


186 Eugeniu Sperantia, op. cit., p. 174. 

Judecând prin prisma acestor definiții, putem trage concluzia că teoria 
Einfiihlungului se înrudeşte cel mai putin cu noţiunea de panteism, fapt care ne 
determină să credem că acest termen este folosit în mod abuziv sau i se acordă 
un sens mai larg decât cel îndeobşte cunoscut, care poate îngloba fiecare 
noţiune prezentată mai sus, sub forma unui concept unificator, aşa cum se 
întâmplă la Charles Koechlin. De altfel, termenii expuşi nu se află nici în raport 
de contradicţie, nici în raport de contrarietate. Pentru Koechlin, „Debussy nu 
spiritualizează materia. El nu o neagă şi nu o suprimă, însă o încarcă cu 
adoratia unei inimi, cu această dragoste de viață, recunoştinţă a celui care a 
îndurat voluptatea. Şi panteismul său (deja prezent în Preludiu la După-amiaza 
unui Faun), se regăseşte în întregime aici: atât de uman, el devine măreț şi 
religios, atunci când trebuie. Astfel, în Scena părului (Sunt nenumărate 
stele...este frumoasă această noapte...), în contemplarea mării, în misterul 
morții Melisandei, şi în întregul rol al lui Arkel. El este încă în admirabilul 
Andante din Iberia. Din acest punct de vedere, inspirația lui Claude Debussy, 
păgân voluptuos, depăşeşte cu mult ceea ce am văzut. — Un astfel de păgânism 
are consecinţele sale muzicale (sau mai curând, se naşte din şarmul inerent 
muzicii? Corespondenţă prestabilită, cred; influență reciprocă). Voluptate a 


urechii: nu simplă plăcere fizică, iar cât priveşte expresia, cu toate acestea îi 

datoreazä ascultare. 


Debussy n-a fost un om credincios, însă pasiunea lui pentru artă şi 
pentru natură ascunde un sentiment de religiozitate. Şi ce poate fi mai 
semnificativ în ilustrarea unei astfel de idei atunci când amintim chiar cuvintele 
lui: „Să simţi suprema şi mişcătoarea frumuseţe a spectacolului la care Natura 
invită oaspeţii ei efemeri, iată ceea ce numesc eu rugăciune”15%, cuvinte în care 
chiar Marguerite Long recunoaşte urmele unui panteism, foarte simplu şi foarte 
uman. La el, plăcerea de a contempla natura are o voluptate aproape fizică, 
violent fizică, saturată de nuanțe. Autorul o priveşte cu ochii unui păgân căruia 
îi lipseşte orice sentiment de vinovăţie asemenea unui faun aflat la pândă 
îndărătul simţurilor sale, gata să adulmece cea mai fină reverberatie a ei şi să le 


15 Charles Koechlin, op. cit., p. 72-73. 

„Debussy ne spiritualise pas la matière. Il ne la nie et ne la supprime, mais il charge de l’adoration 
du coeur, comme de cet amour de la vie, reconnaissance de qui a subi la volupté. Et son panthéisme 
(déjà celui de Prélude à l’Après-midi d'un Faune), c’est tout cela: si humain, il en devient haut et 
religieux, lorsqu'il le faut. Ainsi, dans la Scène de cheveux (Il y a d'innombrables étoiles …il fait 
beau cette nuit...), dans la contemplation de la mer, dans le mystère de la mort de Mélisande, et 
dans tout le rôle d’Arkel. Il l’est encore dans l’admirable Andante d’Ibéria. De ce point de vue, 
l’inspiration de Claude Debussy, païen voluptueux, d’épasse de beaucoup ce qu’on a vu. — Un tel 
paganisme a ses conséquences musicales (ou bien, est-il né du charme inhérent à la Musique? 
Correspondance préétablie, je suppose; influence réciproque). Emotion devant la beauté: elle n’est 
point coupable. Volupté de l’oreille: non pas simple plaisir physique, mais relatif à l’expression, et 
cependant à quoi l’obéissance est due.” 

88 apud Marguerite Long, op. cit., p. 118. 

transforme în armonii sonore de o inepuizabilă şi inefabilă candoare. 
Panteismul său nu se exprimă niciodată în mod explicit, ci are întotdeauna o 
dimensiune implicită. Modul său de a ne comunica emoţiile, atenția deosebită 
pe care o manifestă pentru lucruri care scapă interesului imediat, rolul central al 
naturii în creațiile sale, felul în care se exprimă atunci când scrie despre artă şi 
corelatiile ei cu natura lucrurilor înconjurătoare ne duc cu gândul la o concepție 
panteistă asupra lumii. Pentru Debussy lumea este o prezență a cărei suficientä 
se regăseşte în sine. Dumnezeul său este lumea aşa cum o percepe prin 
simţurile sale, simţurile sale sunt cele care îi vorbesc de un Dumnezeu văzut iar 
nu de un Dumnezeu ca obiect al intuitiei, rațiunii sau credinței. Cu atât mai 
puţin, Dumnezeu astfel conceput are legătură cu creştinismul sau cu orice 
formă de religie. Debussy mergea într-o perioadă la biserică din dorinţa de a 
nota din cântecele pe care le auzea acolo şi de a se familiariza cu modalismul 
de factură liturgică. 

În ce măsură putem vorbi despre panteism la Debussy? De multe ori 
când vorbeşte despre natură, Debussy şi-o imaginează ca o ființă insufletita, o 
ființă al cărei suflet este capabil să trăiască sentimente umane. Într-o primă 
instanță, el remarcă faptul că primul dintre muzicienii care sesizează această 
profundă legătură existentă între sufletul artistului şi sufletul naturii este Karl 
Maria von Weber. „Acest om fusese înfiorat poate cel dintâi de legătura care 
trebuie să existe între sufletul necuprins al naturii şi sufletul unui personaj.”!” 
De altfel, acest lucru îl recunoaşte ca fiind o calitate a acelora care rămân strâns 
uniţi cu natura, a acelora care îşi au ca sursă de inspiraţie vibrația frumosului 
natural în tainitele sufletului uman, remarcat îndeobşte la reprezentanții 
popoarelor primitive, fapt care îl determină să spună lucruri paradoxale legate 
de practica creatoare din zilele lui. „Îmi plac mai mult cele câteva sunete ale 
fluierului unui păstor egiptean, el colaborează cu peisajul şi aude armonii 
nestiute de tratatele voastre... Muzicienii nu ascultă decât muzica scrisă de 
mâini îndemânatice; niciodată cea care este înscrisă în natură. Să vezi soarele 
ridicându-se este mai folositor decât să asculti Simfonia Pastorală!”1% 

Debussy încearcă să descrie care sunt reacțiile unui suflet pătruns de 
misticism estetic, a sufletului care este invadat de însuşi sufletul lucrurilor de pe 
această lume, un extaz al materialitatii, un extaz în absența Dumnezeului 
creştin. Debussy vorbeşte de încorporarea sufletului uman naturii dar nu în 
sensul în care recuperează o carentä a acesteia. Natura posedă propriul ei suflet 
a cărei frumuseţe trezeşte sentimentul mărginirii noastre, sufletul omului fiind 
incapabil să se alieze sufletului naturii. De aceea, omul tace în faţa 
monumentalitatii unui spectacol din natură: „o adevărată impresie de frumuseţe 
nu ar putea să producă alt efect decât tăcerea! (...) Când asişti la acea feerie de 


1% Claude Debussy, op. cit., Domnul Croche..., p. 75. 
1% idem, p. 10. 

fiecare zi care este apusul soarelui, iti vine vreodată în minte să aplauzi? Vei 
recunoaşte totuşi că este un spectacol cu o desfăşurare mai neprevăzută decât 
toate micile voastre povestiri sonore! Mai mult decât atât...te simți prea 
neînsemnat în faţa lui si nu eşti în stare să-i încorporezi sufletul dumitale! În 
fata unei aşa zise opere de artă însă, prinzi curaj, ai la îndemână un jargon 
clasic care iti permite să vorbeşti despre ea cât iti pofteste inima.” "" 

Debussy recunoaşte acele corespondențe existente între sufletul 
omului şi sufletului naturii însă, calitățile naturii sunt ridicate la o asemenea 
putere încât depăşesc orice închipuire a noastră. De aici vine incapacitatea 
noastră de a încorpora sufletul nostru naturii. El se aseamănă cu sufletul naturii 
doar prin analogie. Debussy găseşte în natură perfecțiunea, o perfecțiune pe 
care autorul o vede ca fiind de esență morală, în timp ce sufletul uman nu face 
decât să tindă către perfecțiune. 

Atunci când vorbeşte despre Dumnezeu, Toma d’ Aquino utilizează via 
eminentiae, cale prin care atribuie ființei supreme calități luate din sfera 
umanului al căror sens însă este transfigurat în aşa fel încât să îşi piardă 
semnificația umană determinată. Acelaşi lucru se întâmplă la Debussy, numai 
că el îl substituie pe Dumnezeu cu natura. Debussy este pătruns de sentimentul 
cosmicitatii, de la cele mai neînsemnate frunze până la marile cicluri 
universale. De aceea vorbim de panteism în gândirea şi simtirea lui. El este 
asemenea unui sacerdot în care natura este marele lui templu, recules 
permanent la cele mai fine reverberatii ale ei, străpuns de extaz atunci când o 
contemplă, deschis mai degrabă către realitățile suprasensibile specifice decât 
către aspectul ei aparent. În fata misterului ei el trăieşte propriul lui mysterium 
tremendum care se manifestă fie asemenea unui val domol ce inundă întreaga 
lui ființă, fie sub forma unei excitatii stranii, a unui extaz care nu atinge 
niciodată dimensiuni sonore convulsive. Personalitatea lui Debussy nu-şi pierde 
niciodată propria individualitate, ea nu se dizolvă şi nu dispare în actul 
contemplatiei. Stăpânit de anumite sentimente, el reuşeşte permanent să şi le 
analizeze pentru a căuta la ele doar răsunetul muzical. Nu este un extaz confuz, 
nebulos, ci o stare de uimire profundă, cvasireligioasă, asociată cu o claritate 
absolută a minţii. 


11 idem, p. 5. 

Capitolul XI 

estetica filosofică sau 

Premizele unei gândiri filosofice 
la Claude Debussy 


1. Intuitionismul lui Bergson şi gândirea lui 
Claude Debussy 


Încercarea de a-l apropia pe Claude Debussy de curentul intuitionist al 
cărui cel mai de seamă exponent este Henri Bergson, nu are darul de a încărca 
speculativ memoria despre Debussy sau atitudinea lui referitoare la 
manifestarea concretului artistic. Aceasta din urmă, exprimată într-un limbaj 
fără pretenții şi fără să urmărească vreun criteriu sistematic, se desfăşoară sub 
imboldul intuitiei, prin surprinderea unor expresii de o mare acuitate estetică, ea 
fiind aceea care îl aşează pe muzician în mijlocul fenomenului sonor. 

Opera critică a lui Debussy cuprinde cam patruzeci de articole apărute 
în Revue blanche (în anul 1901), Gil Blas (în anul 1903), S.ZM. - Societatea 
Internaţională de Muzică (între anii 1912-1914), dar şi în alte reviste în care a 
publicat sporadic, scrierea lor fiind prilejuită de diverse manifestări culturale, 
de raportarea lui la creația marilor compozitorilor clasici, romantici şi 
contemporani sau de necesitatea de a reflecta în marginea fenomenului estetic 
văzut în toată amploarea lui, scrieri pe care autorul le pigmentează cu impresii 
de natură muzicală străbătute de un fin umor, în care, cu tot respectul fata de 
tradiţie, îşi permite să nu facă compromis în ce priveşte bunul gust. Expresii 
precum forme administrative, căutare penibila a efectului, certificat de 
fantezie, virtuozul asemănat cu circarul, fără să aibă aerul unui intrus, 
tonalități arbitrar de precise, iz de lucru stătut, Wagner, mare anteprenor de 
simboluri, iubea muzica (Franz Liszt) excluzând orice sentiment, perfecțiunea 
gătită cu mănuşi albe, morga academică, despre liedurile lui Schubert afirma 
că miros a fund de sertar al unor blânde fete de prin provincie etc. construiesc 
un umor inepuizabil care amendează orice licenţă artistică. 

O parte din aceste articole avea să fie grupată chiar de Claude Debussy 
într-o culegere cu titlul Domnul Croche antidiletant pe care o înmânează lui G. 


226 


Jean Aubry spre publicare. Le alege pe acestea întrucât le consideră cele mai 
importante şi mai substanţiale, articole din care va recurge şi la unele 
împrumuturi atunci când îşi va relua activitatea de critic. 


2. Criterii justificative 


Apropierea de Henri Bergson are darul de a opera subsumarea 
multiplelor manifestări ale concretului artistic unei sfere a generalitätilor de 
ordin estetic şi filosofic. Această asociere este dictată de mai multe criterii, 
primul dintre ele, suficient dar nu şi necesar, fiind criteriul istoric. Atât Henri 
Bergson (1859-1941) cât şi Claude Debussy (1862-1918) se formează şi respiră 
acelaşi aer de spiritualitate occidentală specifică sfârşitului de secol XIX. 

Pictura şi poezia vor cunoaşte înnoiri semnificative ca o reacţie la 
ideea autosuficientei şi vanitätii lumii reale, lume ce domina autarhic conţinutul 
artei în curentele realismului şi naturalismului. Spiritul ştiinţific şi pozitivist 
crease iluzia că putea materializa într-o formă palpabilă idealul de fericire către 
care aspira umanitatea, circumscriind activitatea sufletului unei viziuni 
mecaniciste. Arta se restrângea la redarea cât mai detaliată şi de mare probitate 
ştiinţifică a ceea ce este obiectiv, slujind ideii anterior preconizate. Revoluţia 
franceză crease deja un precedent  întronând rațiunea pe altarul sufletului 
datorită capacităților acesteia de a opera în formă deliberată asupra lumii fizice. 
Apăruse ideea de religie a rațiunii absolute menită să rezolve problemele 
primordiale ale omenirii. Rațiunea se divulga ca mecanică a intelectului în care 
orice existent este adus la starea de lucru, de obiect total determinat, fără rest şi 
fără diferență. El va fi apoi confiscat de gândirea pozitivă, capturat, explicat, 
stăpânit, posedat, utilizat, inlantuit şi făcut eficient într-o economie mai vastă a 
rațiunii şi a puterii. În acest context filosofia romantică va resimti cu durere 
opoziţia dintre spiritual şi senzorial, dintre ideal şi real datorită tendinței de a 
trata separat, ca realități în sine, cele două domenii. Această disjunctie avea să 
ducă la un eşec al facultăţii raționale, substituind acesteia un nou izvor de 
cunoaştere şi anume intuiţia. Distincția dintre lumea numenală şi lumea 
fenomenală, în acceptiune kantiană, este dizolvată prin inserarea unei capacități 
de cunoaştere sui-generis de esență iraţională, opusă cunoaşterii rationale şi 
considerată superioară acesteia şi care ne-ar permite să sesizăm esența 
lucrurilor şi a fenomenelor. Ea va îmbrăca diverse aspecte la Fichte, Schelling, 
Schopenhauer, acordându-i-se o atenţie sporită în detrimentul raţiunii. 
Rebeliunea unor spirite precum Nietzsche, Bergson, Spengler, Dilthey şi 
Unamuno vor zdruncina împărăția raţiunii, aducând-o la stadiul de facultate a 
psihologicului. 

Anul 1870 şi ceea ce i-a urmat vor determina o profundă mutație în 
societatea franceză. Era acuzată ştiinţa de a nu-şi fi ținut toate promisiunile, că 

acea revoluţie tehnico-stiintifica ar fi dus la o depersonalizare a individului, la o 
înstrăinare a acestuia de esenţa lui spirituală, că nu se realizase fericirea 
scontată şi certitudinea absolută dată de rațiune. Va veni rândul psihologiei ca 
ştiinţă a sufletului de a sonda şi diagnostica abisurile conştiinţei umane si de a 
aduce la suprafaţă o realitate neglijată. Spiritul scrutător al analizei va defrişa o 
lume a calitativului, în care adevărul nu mai poate fi surprins de o formulă 
dogmatică ci îşi relevă fatetele aflate în permanentă prefacere. Viaţa sufletului 
surprins în plenitudinea diversitätilor de manifestare, în care arta are rolul de a 
reda infinitul unei gândiri sau al unei emoţii ce nu s-a exprimat încă devine 
preocupare centrală a artistului, intuiţia fiind factorul activ al creaţiei. Arta 
devine dioptrie pentru suflet, modalitate de a descifra aspiraţiile nedesluşite ale 
acestuia, o coborâre în profunzimile în care se agită forțele vii şi anarhice ale 
psihismului individual al artistului. 

Prin contribuţia lui Dilthey se va face distincția dintre cunoaşterea dată 
de rațiune, în care lumea fizică este circumscrisä schematic gândirii, şi 
particularul fenomenelor psihice pe care le trăim şi le înţelegem în ceea ce au 
ele singular, individual. În aceste condiţii are loc o recrudescentä a idealismului 
care coincide cu anii de formare a simbolismului şi impresionismului. 

Al doilea criteriu, şi anume criteriul cultural care a fost expus în 
rândurile de mai sus, devine factorul ce creează afinități mai profunde între 
gândirea lui Bergson şi cea a lui Debussy. Posibilitatea de a-l interpreta pe 
Debussy printr-o grilă ancorată în categoriile lui Bergson dezvăluie aspecte 
inedite şi neelucidate ale cugetărilor debussyste, date, simpatetic vorbind, de 
acea coeziune interioară cu fondul intim al lucrurilor, de acea filiatie stabilită 
între cei doi care îşi recunosc acelaşi trunchi comun de formare: arta simbolistă 
şi cea impresionistă. 

Putem pleda şi pentru un al treilea criteriu, criferiul tradiției 
hermeneutice. Lucian Blaga remarcă un lucru mult reluat de la impresionişti 
încoace. „Henri Bergson e psihologul diferențiat al impresionismului, aşa cum 
Ernst Mach a fost fizicianul aceluiaşi curent.” Argumentul a fost că prin 
Bergson psihologia devine una a nuantelor sufleteşti, a „reflexelor pe care un 
sentiment le primeşte de la celelalte; o psihologie a stărilor aproape 
imperceptibile, a proceselor de conştiinţă care nu se pot cuprinde în cuvinte.” 
Particularitätile limbajului poetic şi pictural, în special al lui Verlaine şi Monet, 
sporesc efectul muzical al artei. Semnificația cuvântului se dizolvă în 
sonoritatea lui, limbajul devine muzicalizat, scopul artistului fiind acela de a 
sugera şi nu de a descrie. Totul devine muzică, transpunere nediferentiatä a 
stărilor sufleteşti, proprie duratei pure bergsoniene, alcătuită din nuanțe 
indefinibile şi inefabile ale conştiinţei pe care graiul omenesc şi intelectul 


'2 Lucian Blaga, op. cit., p. 125. 
1% idem, p. 127. 

nostru nu sunt în stare să le reflecte în mod adecvat. „Principiile 
intuitionismului bergsonian sunt consonante cu impresionismul muzical. Pentru 
Debussy, durata pură reprezintă substanța însăşi a muzicalitatii.”’"* 

Un alt gânditor român, Tudor Vianu, afirmă că bergsonismul se 
inspiră din experienţa artei impresioniste. În Construcția obiectului în estetică, 
după ce îi reproşează lui Bergson faptul că ideile generale asupra artei din 
Datele imediate ale conştiinţei nu sunt însoţite de nici o exemplificare, 
esteticianul român scrie: „Totuşi, considerând momentul istoric în care aceste 
pagini au apărut, este permisă ipoteza că experiența impresionistă 
contemporană le-a inspirat în mare mäsurä.”"” Există totuşi o referinţă care il 
trădează pe Bergson drept un inspirator din arta impresionistă. Atunci când el 
spune că „arta vizează întotdeauna individualul”, că „pictorul fixează pe pânză 
ceea ce a văzut într-un anumit loc, într-o anumită zi, la o anumită oră, în culori 
pierdute pentru totdeauna”!* nu ne destăinuie el în felul acesta preocuparea lui 
pentru arta impresionistă pe care o descrie în câteva cuvinte, fără să mai fie 
nevoie să exemplifice? Acesta ar fi putea unul dintre pasajele care să dezvăluie 
preferința lui pentru această artă. 

Analizând funcția artistului, Bergson conchide că arta copiază 
realitatea. Interesant este faptul că aminteşte numele a doi pictori, lucru aproape 
singular în opera lui filosofică, pictori care prin arta lor neagă această teză. 
Jean-Baptiste-Camille Corot este pictor romantic prin excelență, şi la fel este 
considerat şi William Turner. Or, curentul romantic intervine în ordinea lumii, 
o reconfigurează conform subiectivitätii romantice, o estimează din punct de 
vedere creator. Funcţia mimetică pe care o aminteşte Bergson se dezvăluie în 
măsura în care artistul copiază viziunile care iau naştere la contactul dintre el 
lume. În felul acesta, afirmaţia lui nu mai pare contradictorie. „Dar funcţia 
artistului nu este nicăieri mai evidentă decât în arta care face cel mai mare loc 
imitatiei, adică pictura. Marii pictori sunt acei indivizi care s-au înălțat până la 
o anumită viziune asupra lucrurilor, care a devenit sau va deveni comună 
tuturor oamenilor. Un Corot sau un Turner, de pildă, au întrezărit în natură 
anumite aspecte pe care noi nu le-am fi remarcat. (...) Să aprofundăm niţel ceea 
ce simțim dinaintea unei pânze de Turner sau Corot: şi vom afla că-i acceptăm 
şi-i admirăm pentru că am perceput deja în noi ceea ce ei ne arată. Numai că 
noi am perceput fără a ne fi dat seama. Pentru noi, era un fel de viziune 
sclipitoare şi fugitivă pierdută în mulțimea altor viziuni la fel de sclipitoare şi 
fugitive care se întrepătrund în experiența noastră uzuală asemenea unor 
dissolving views, şi care, prin interferența lor, constituie viziunea palidă şi 
decolorată pe care o avem îndeobşte asupra lucrurilor. Pictorul a izolat-o; şi a 


1% Mihai Nistor, Intuitia estetică la Bergson, Ed. Cantes, laşi, 1998, p. 155. 
15 Tudor Vianu, Studii de filosofie şi estetică, Bucuresti, 1939, p. 109. 
1% Henri Bergson, Teoria râsului, trad. Silviu Lupaşcu, Ed. Institutul European, Iasi, 1992, p. 111. 

fixat-o aşa de bine pe pânză încât de-acum înainte nu vom mai putea să nu 
vedem în realitate ceea ce el însuşi a văzut. "7 

Este adevărat că anterioritatea cronologică a impresionismului nu 
poate constitui dovada descinderii bergsonismului din arta impresionistă, însă 
ceea ce le apropie indubitabil este rolul central pe care-l joacă intuiţia în cadrul 
celor două domenii. Aici ea este înţeleasă ca mijloc de cunoaştere cvasireflexă 
şi totalizatoare a realităţii, ca senzaţie a unei iluminări bruşte şi interioare care 
aminteşte de sugestie magică. Deşi Bergson distinge trei ipostaze ale intuitiei, 
cea de tip estetic, filosofic şi mistic, el le concepe pe toate acestea subordonate 
dimensiunii esteticii, prin faptul că implică stări afective ce depăşesc experiența 
senzorială obişnuită. Artistul, filosoful sau misticul sunt părtaşii unor emoții 
care tin mai de grabă de domeniul esteticului. Bergson conturează astfel o 
atitudine panestetică asupra realității înconjurătoare, fapt promovat şi de 
impresionişti. Realitatea surprinsă sub aspectele ei contingente şi tranzitorii 
provoacă artistului acea dilatare a conştiinţei grație căreia transformă percepția 
comună într-una care-i dezvăluie viata ca înnoire perpetuă. 

Putem aduce în discuţie şi teoria arhetipală a inconştientului colectiv a 
lui C.G.Jung prin care se consideră că s-ar putea explica posibilitățile de 
comunicare umană si în special artistică la nivel subconștient. În concepția lui 
Jung, arhetipurile sunt „posibilități reprezentative moştenite care renasc cu 
fiecare ființă umană; aceste forme pot produce la indivizii cei mai diferiți 
reprezentări şi reacţii practic identice, a căror origine n-ar putea fi atribuită nici 
unei experienţe individuale. Ele constituie modele primitive, forme simbolice, 
imagini sau scheme înnăscute, exprimate în cultura popoarelor şi a căror 
totalitate defineşte inconştientul colectiv.”15% 

Existenţa stilului luat în sensul cel mai larg, care reuneşte multiplele 
manifestări din domeniul creaţiei într-un tot unitar, operând o concentrare a 
semnificatiilor de tip estetic-normativ, istoric-descriptiv, individual sau general, 
dovedeşte o oarecare aplicabilitate a acestei teorii. Jung se divulgă aici ca fiind 
de orientare ereditaristă, insistând pe pregnanta fondului genetic în declanşarea 
comunicării conceptuale şi iconice. Teoria lui acreditează afinitatea dintre 
Bergson şi Debussy, ambii construind modele homeopatice de gândire 
filosofică sau estetică. Şi unul şi celălalt sunt manifestările izocrone ale 
aceluiaşi spirit cultural al sfârşitului de secol XIX. 


7 Henri Bergson, Introducere în metafizică, trad. Diana Morärasu, Ed. Institutul European, Iasi, 
1998, p. 124. 

1% C.D.Georgescu, Preliminarii la o posibilă teorie a arhetipurilor în muzică, în „Studii de 
muzicologie”, vol. XVII, Bucureşti, 1983. 

3. Afinitäti între bergsonism şi debussysm la 
Lucian Blaga 


Aşa cum aminteam deja într-un capitol anterior, Lucian Blaga este 
unul dintre puţinii filosofi care vorbeşte de o psihologie a impresionismului, 
care apropie gândirea lui Bergson de curentul impresionist, ba mai mult, 
construieşte un paralelism între filosofia lui şi arta lui Debussy pe care o 
numeşte impresionistă. 

Fără să fi cunoscut în profunzime noțiuni specifice artei muzicale, 
Lucian Blaga intuieşte legătura existentă la nivel structural între arta lui 
Debussy şi intuitionismul bergsonian. În fapt, si una şi cealaltă reprezintă 
manifestări distincte ale aceluiaşi tip de sensibilitate decadentă. Teoretizând 
psihologia nuantelor, Bergson realiza acelaşi lucru pe care Debussy îl contura 
la nivelul artei sale. 

În 1889 Bergson avea să publice lucrarea lui de doctorat Eseu asupra 
datelor imediate ale conştiinţei. Grupul de pictori impresionisti se 
dezmembrase deja de doi ani iar experiențele neoimpresioniste se aflau în fază 
finală. În 1890 Georges Seurat va picta ultima lui lucrare numită Circul, rămasă 
neterminată din cauza morții premature a pictorului, iar începând cu anul 1901, 
Claude Debussy îşi începe activitatea critică prin publicarea primelor articole în 
Revue Blanche, activitate care se va prelungi cu unele întreruperi până în anul 
1914. Totodată, la numai trei ani de la debutul său scriitoricesc, va fi prezentată 
la Paris prima lucrare a lui Debussy considerată impresionistă, Preludiu la 
După-Amiaza unui faun. 

Chiar dacă scrierile lui Bergson precedă primele apariții muzicale de 
seamă ale lui Debussy, nu ni se pare greşită interpretarea pe care Lucian Blaga 
o face celor doi. Cu toate că la nivel periferic, strict temporal, actele culturale 
par a se conditiona, există totuşi o ordine mai profundă care se suprapune şi nu 
tine cont de ordinea cronologică. Această aparentă contradicție îşi găseşte 
rezolvare în ideea pe care Lucian Blaga o aminteşte atunci când constată că 
bergsonismul se inspiră din experienţa artei picturale impresioniste. Or, spiritul 
artei picturale impresioniste va renaşte sub chipul artei muzicale impresioniste 
astfel că, comentariul bergsonian se pliază şi pe calapodul acesteia, chiar dacă 
nu-i succede. 

Lucian Blaga recunoaşte încă de la început specificul formal al artei 
lui Debussy, faptul că structura se lasă mai greu recunoscută şi interpretabilă, 
că muzica lui este „străină de orice logică ce ar putea s-o rotunjească într-un tot 
cu încheieturi organice.” Aceasta se dezvăluie după multiple audiții şi reveniri 
asupra partiturii muzicale astfel că, într-o primă acceptiune ea poate părea de 
natură iraţională. Studii îndelungate şi aprofundate au dovedit tocmai 

contrariul. Este adevărat că rațiunea construcţiei unui opus muzical debussyst 
nu mai are eficacitatea si limpezimea artei clasice sau romantice. Acest lucru se 
petrece întrucât „muzica lui Debussy, ocolind orice ideologie, dă expresie 
stărilor sufleteşti celor mai puţin consistente, celor mai fragede şi mai apropiate 
de inconştient, fără patos, fără retorică.” Micro şi macrostructura pieselor 
muzicale debussyste se pliază după contururile stărilor afective, sunt 
configurate după cum dictează acestea. La fel cum Bergson muzicalizează 
schemele şi structurile gândirii, în aceeaşi măsură Debussy topeşte formele 
muzicale tradiționale pentru a imbratisa tipare lipsite de conventionalism. 
Bergson vorbeşte de o simfonie a conştiinţei in timp ce Debussy reclamă 
dreptul acesteia la libertate creatoare. 

Mai mult, tonalitatea însăşi devine ştearsă, năruind orice sentiment de 
stabilitate sonoră. Din această cauză, expresii precum: tonalitatea ca act de 
supraviețuire, a îneca tonalitatea, tonalitate difuză, piesa care scaldă într-o 
tonalitate vagă sau tonalitate flotantă definesc extrem de bine specificul ei în 
creaţia lui Debussy. El nu neagă tonalitatea dar nici nu o clädeste şi nici nu 
recurge la vreun demers prin care să o consolideze. Aceasta se întâmplă întrucât 
„conturul tonurilor se şterge, cum în psihologia lui Bergson, adversarul 
atomismului psihic, se şterg contururile stărilor de conştiinţă.” 

Interesant este faptul că Lucian Blaga vorbeşte de o metafizică a 
impresionismului care se constituie nu din idei ci din presimtiri. „Metafizicii 
impresioniste îi lipseşte palpabilul care intră în formule. Pentru a înţelege, 
bunăoară, metafizica bergsoniană, trebuie necontenit să ieşi din zalele 
cuvintelor.” La fel trebuie procedat şi cu Debussy. Pentru a înţelege muzica 
impresionistă trebuie să pui între paranteze experiența muzicii clasice sau 
romantice, să evadezi din albia ei, să-ți pliezi sensibilitatea muzicală după 
calapodul ei. Trebuie să devii tu însuți un spirit decadent sau cel putin să 
mimezi această stare. Lucian Blaga admite lipsa elementului matematic din 
creaţia lui Debussy astfel că muzica lui Debussy nu este o muzică gândită ci 
simțită, la fel cum metafizica lui Bergson este intuită şi nu rezultatul unui act de 
reflexie. Iată de ce „metafizica lui Bergson pare un comentar în marginea artei 
lui Debussy.” 1% 

Cu o acuitate intelectuală extraordinară, prefigurând multe studii 
teoretice de specialitate, Blaga remarcă faptul că „elementele care alcătuiesc 
armoniile lui Debussy nu au precizia intelectuală a celor ce fac armoniile lui 
Wagner; s-ar putea afirma că armoniile lui Debussy sunt mai putin clare, iar 
disonantele mai putin strigătoare ca ale lui Wagner.” Disonanta este un 
fenomen sonor care tine de un anumit dinamism şi tensiune sonoră pe care, din 
punct de vedere psihologic vorbind, o rezolvăm într-un element de echilibru şi 


' Lucian Blaga, op. cit., p. 131. (toate textele între ghilimele aparțin aceleiaşi note de subsol) 

de stabilitate. De aceea, ea devine un simbol al pasionalului, al emoțiilor 
descătuşate care-şi găsesc repaus în matca rationalului. Comparatia cu Wagner 
îl delimitează mai bine pe Debussy de curentul romantic. Estetica romantică se 
bazează pe dominaţia afectivității asupra raţiunii aşa că, era firesc ca lucrurile 
să evolueze în direcţia acumulării unor tensiuni care vor răbufni într-o primă 
fază la Wagner, în timp ce estetica impresionistă pretinde sensibilitate discretă, 
ca o sinteză între pasional şi rațional, lucru pe care l-am afirmat de câte ori am 
avut ocazia. 

„Muzica lui Debussy e, de fapt, desubstantializatä: ea se pulverizează, 
organizându-se din nou, liber, pe un plan al ineditului şi de ezitare, pe un plan 
de incertitudine, de spontaneitate a momentului, ce îngăduie numai notații 
efemere; ea are o creştere imprecisă şi scapă oricărei logici care ar încerca să o 
articuleze” fapt care decurge din adoptarea aceleiaşi psihologii a nuantelor 
sufleteşti în care acestea se contopesc unele cu altele, îşi împrumută reflexele 
unora altora, ele sunt sentimente fără ancoră cărora le lipseşte stabilitatea. 

Forma la Debussy nu mai devine o problemă de construcţie, Debussy 
nu vine cu o mentalitate constructivistă asupra muzicii, cu o atitudine reflexivă 
asupra ei, el nu ia o poziţie apriori elaborată. Debussy se complace sensibilităţii 
obiective specifice artei impresioniste. Evadând din cadrele gândirii rigoriste, 
Debussy rezumă în muzică propria lui simtire. Forma muzicală pare din această 
cauză lipsită de osatură, de coloană vertebrală. Evoluţia ei este sortită 
indeterminismului muzical, are caracterul spontaneitatii şi inspiraţiei, 
elementele muzicale nu lasă loc predictiei şi anticipării. Iată de ce se vorbeşte 
despre aspectul aluziv al formelor la Debussy sau despre caracterul ezitant al 
acestora, lipsite fiind de ideea de dezvoltare. Articulațiile structurale se îmbină 
conform altor principii decât cadenta tonală şi, mai mult, ele nu se bazează pe 
elemente comune care să dezvăluie vreun plan dialectic specific gândirii 
muzicale a lui Debussy. Le el, forma caleidoscopică îşi găseşte aplicabilitate 
conform simtirii acestuia. Forma se constituie prin gruparea elementelor 
muzicale în jurul vreunui procedeu tehnic, ritmic sau coloristic pentru ca 
ulterior să se pulverizeze şi să urmărească o altă rută. Şi asta întrucât „sufletul 
decadent e, înainte de toate, sensibilitate, numai în al doilea rând, gând şi 
aproape deloc, ceea ce e timpul de azi: vrere."200 


2% idem, p. 132. 

4. Specificul gândirii lui Debussy şi 
corelatiile lui cu filosofia bergsoniană, si nu 
numai... 


Nu se poate semnala această corespondență a gândirii estetice a lui 
Debussy cu gândirea filosofică a lui Bergson fără a explica noțiunile de bază în 
jurul cărora gravitează întreaga cugetare a acestuia din urmă. O dată cu 
realizarea acestui demers vom puncta momentele de interferență menite să 
amplifice sau să pună într-o lumină nouă ceea ce la Debussy, exprimându-se, a 
rămas neexprimat. Cuvântul, ca orice limbaj, îşi revelează funcţia lui simbolică. 
El dezvăluie dar în acelaşi timp  maschează si täinuieste. Încercarea de a 
penetra forma rigidă şi solidificată a limbajului, de a sonda multitudinea de 
semnificaţii şi de a desluşi posibile noi sensuri, se revendică a fi o hermeneutică 
culturală al cărei obiect sunt creaţiile spirituale. În lumea spiritului „fiecare 
obiectivare a acestuia (opera) emană o dublă infinitate de sensuri: cea dată 
obiectiv de modificarea istorică a sensurilor majore ale operei, adică de 
oglindirea ei într-o conştiinţă socială dinamică şi cea dată subiectiv de 
diversitatea poziţiilor în care se situează individul cunoscător (mai bine-zis 
interpret) în raport cu opera. De aceea hermeneutica culturală este tocmai 
modul suprem în care spiritul se raportează la sine, intelegandu-se pe sine din 


multiplicitatea creațiilor sale, este gândire a gândirii în sensul cel mai plenar al 
D EPS 5201 


4.1. Actul creator şi contemplarea estetică 


Cea dintâi lucrare publicată a lui Bergson, Eseu asupra datelor 
imediate ale conştiinţei, prefigurează aproape toate direcțiile pe care gândirea 
acestuia avea să evolueze. Cele mai multe dintre scrierile lui ulterioare nu fac 
decât să dezvolte elementele inovatoare prezente încă de la început în acest 
eseu. Chiar titlul acestui eseu atrage atenţia prin rolul sporit acordat datelor 
imediate ale conştiinţei, fapt recognoscibil şi în câmpul experienţelor artistice 
impresioniste. Arta impresionistă pleacă de la analiza senzatiilor şi perceptiilor, 
rezumându-se de cele mai multe ori la acestea. Or, aceste experienţe reprezintă 
un dat de natură mai mult sau mai putin obiectivă care constituie preocuparea 
fundamentală a impresioniştilor. 


%1 Lucian Stanciu, Hermeneutica în spiritualitatea greacă, în „Studii de istorie a filozofiei 
universale”, vol.IV, Ed. Academiei, Bucureşti, 1974, p. 86. 

Eseul debutează cu încercarea lui Bergson de a explica diferenţierea 
între două tipuri de cunoaştere pornind de la analiza stărilor de conştiinţă, a 
senzatiilor, sentimentelor şi pasiunilor. El constată imposibilitatea noastră de a 
măsura stările psihologice, deşi permanent atribuim referiri de ordin cantitativ 
acestora. Or, cantitatea este o caracteristică a lumii exterioare care poate fi 
fixată cu ajutorul intelectului. Calitativul ar fi atributul interioritati1. 

Cu alte cuvinte, Bergson distinge între extensiv (ca fiind măsurabil) şi 
intensiv (ca fiind nemăsurabil), între cunoaşterea extrinsecă bazată pe date 
empirice şi cunoaşterea interioară la care ajungem prin intuiție. ,,Intuitia ne 
permite să cuprindem realitatea în profunzime, realitatea interioară în care 
timpul nu e numai o succesiune de clipe ce se urmează într-o ordine rectilinie, 
ci durată pură, proces fluid ce conservă trecutul şi anticipă viitorul, o 
necontenită curgere psihică, devenire neîntreruptă. Arta urmărind să prindă 
viata nu in exteriorizările ei mecanice, ci în ceea ce are ea viu şi organic - 
intuiţia având ca obiect organicul, viul, mişcarea, spiritul însuşi - e viziunea 
directă a spiritului de către spirit, ca o funcţie a intuitiei, capabilă să ne ofere o 
cunoaştere privind însuşi interiorul vieții. Ea este, deci, experienţa internă, viata 
interioară, un mijloc imediat de cunoaştere, un act personal având ca obiect viu 
şi vital viata cu manifestările ei spirituale, viata in fluiditatea ei”? Arta 
îndeamnă la efort asupra noastră înşine, ea ne ajută să depăşim bariera care 
apare între noi şi lume şi determină o comunicare intermediată de intuiţie, 
comunicare ce ne permite să avem acces la lucrurile însele şi implicit la noi 
înşine. Ceea ce vedem în mod obişnuit nu este vederea propriu zisă, ci o vedere 
periferică, lipsită de acuitatea unei contemplatii estetice pure. Cu toate acestea, 
„ce altceva vizează arta, dacă nu să ne arate, în natură şi în spirit, în afara 
noastră şi în noi înşine, lucruri care altminteri n-ar lovi in mod explicit simţurile 
şi conștiința?” Conduita adultului obişnuită cu un tip de cunoaştere practică 
determină întunecarea vederii lui. Conflictul valorilor, al atitudinilor provoacă 
orientarea acestuia în funcţie de scopul propus. Mentalitatea lui urmăreşte de 
cele mai multe ori o cunoaştere sau simplificare practică pentru a putea să 
obțină de la realitate iluzia posesiunii. De aceea, limbajul lui devine 
convențional şi generalizator, schematic şi simplificator, fiind incapabil să 
surprindă individualitatea lucrurilor. Menirea aceasta o are arta. Pentru 
Bergson, „fie că este pictură, sculptură, poezie sau muzică, arta nu are alt obiect 
decât acela de a îndepărta simbolurile utile din punct de vedere practic, 
generalitätile convenţional şi social acceptate, în sfârşit, tot ceea ce maschează 
pentru noi realitatea, pentru a ne pune fata în fata cu realitatea însăşi. Dintr-o 
neînțelegere asupra acestui punct s-a născut dezbaterea între realism şi idealism 


%2 Alexandru Husar, op. cit., Ed. Meridiane, Bucuresti, 1988, p. 138. 
23 Henri Bergson, op. cit., Introducere..., p. 123. 


235 


în artă. (...) realismul este prezent în operă atunci când idealismul se află în 
suflet, şi că numai prin forța idealismului restabilim contactul cu realitatea.””™* 

Din start trebuie precizat că pentru Debussy actul creator muzical şi 
starea de contemplatie estetică este propensiune către universul interior, o 
modalitate de a scruta procesele care se petrec în adâncurile noastre spirituale. 
Zămislirea operei muzicale se produce ca rod al vibratiei interioare care la 
Debussy atinge o gingăşie şi un rafinament estetic deosebit. Raportarea la 
tradiție sau la formele muzicale incetatenite sunt pentru el un fapt exterior 
procesului de creație artistică. „Muzica nu este prin esenţa ei un lucru care să 
curgă într-o formă riguroasă şi tradițională”2%5, ci în interiorul ei se desfăşoară 
libertatea sentimentelor aflate în plenitudinea manifestărilor sale. Sentimentele 
în forma lor evanescentă, văzute ca pâlpâiri ale unui fond lăuntric restabilit în 
urma aplanării tensiunii dialectice romantice, constituie impulsul, forţa motrice 
care declanşează sensul şi configuraţia oricărei lucrări muzicale. 

Pentru Debussy „muzica este suma unor forte răzlețe”? care n-au 
atins niciodată intensitatea torentului de energie psihică specifică 
romantismului. $i nici nu avea cum să se întâmple acest lucru atâta timp cât 
sentimentele sunt menținute la nivelul unor impresii care îi permit să-şi apere 
„emoția de orice estetică de prisos”. În concepţia lui scopul artei nu constă în 
a risipi sau stârni sentimente, ci, mai curând, în a-i da formă sentimentului, 
astfel încât să-i putem recunoaşte adevărata natură şi semnificaţia pe care o are 
în exprimarea noastră. Meritul unei opere muzicale nu se măsoară atât în forţa 
cu care sentimentul sugerat pune stăpânire pe noi, cât mai ales în bogăţia 
acestui sentiment. ,,Gradatiile lui Debussy nu ating niciodată paroxismul unui 
forte-fortissimo. În muzica sa se mişcă munţii fără tunete si bubuituri 
ostentative. Este un spaţiu muzical imens în care cele mai spectaculoase 
confruntări se pot resoarbe înainte de a ne strivi."*% În felul acesta se opune 
Claude Debussy esteticii romantice care se întruchipează plenar în creația şi 
gândirea lui Richard Wagner. Debussy se manifestă printr-o atitudine 
protestatară fata de orice gândire estetică academică şi tradițională, confirmând 
descătuşarea de orice afectivitate de prisos. 

În spatele substanţei sonore, Debussy „încearcă să desluşească 
mişcările multiple care au făcut-o să se nască şi ceea ce cuprinde ea ca viata 
lăuntrică””%, fluxul interior fiind văzut ca o permanentă prefacere ce 
fundamentează orice experiență autentică muzicală. Acest lucru este exprimat 


* Henri Bergson, op.cit., Teoria..., p. 109. 

%5 Wilhelm Berger, Muzica simfonică romantică - modernă 1890-1930, vol. III, trad. Alfred 
Hoffman, Ed. Muzicală, Bucuresti, 1974, p. 187. 

206 Claude Debussy, op. cit., Domnul Croche..., p. 10. 

207 idem, p. 8. 

28 Valentin Timaru, op. cit., p. 86. 

2 Claude Debussy, op. cit., Domnul Croche..., p. 7. 

într-o formă apropiată la Bergson, pentru care simpatia joacă rolul primordial 
de a ne transporta în interiorul obiectului estetic. „Cum altfel am putea înţelege 
forţa expresivă - sau mai curând sugestivă - a muzicii dacă nu vom fi de acord 
că repetăm interior sunetele auzite, transpunându-ne astfel în starea psihologică 
din care s-au născut, stare deosebită, pe care n-am putea-o exprima, dar care ne 
este sugerată confuz prin mişcările ansamblului organismului”?!%. În procesul 
de contemplare estetică, pentru a naşte sensul originar de care vorbeşte Pascal 
Bentoiu, muzica trebuie să freamăte mai întâi în interiorul nostru. Acest freamăt 
condiționează surprinderea acestei stări psihologice descrisă de Pascal Bentoiu 
într-un limbaj bergsonian ca „realitate de complexitate şi coloratura 
variabilă”?!!. Creaţia artistică provoacă acelaşi demers în sens invers. Pentru a 
exista ca realitate fizică, muzica freamătă în interior ca urmare a suscitării 
sensului psihologic. Procesul prin care este smulsă din fluxul ¢rditului in 
conştiinţă şi redată prin fluidul de sunete nu alterează câtusi de putin identitatea 
de esență a acestora, deoarece, dinamica sonoră se întrepătrunde şi nu se 
substituie dinamicii interioare a sufletului, fiind dificilă o demarcaţie stricto 
senso între ele. Această stare de coeziune simpatetică a celor două domenii, în 
aparență eteronome, declanşează exteriorizarea vieţii profunde a sufletului. 
Bergson nu concepe sentimentele ca realități delimitate şi cuantificabile, ci 
fiecare dintre acestea se absoarbe în celelalte, căpătând o infinitate de nuanțe. 
„Cu cât coborâm în abisurile conştiinţei, cu atât avem mai putin libertatea de a 
întâmpina faptele psihologice drept lucruri care se juxtapun. Când spunem că 
un obiect ocupă un loc însemnat în suflet sau chiar sufletul în întregime, ar 
trebui să înțelegem prin aceasta că imaginea lui a modificat nuanţa miilor de 
percepții şi amintiri şi doar în acest sens ea a pătruns în spațiul sufletesc, fără a 
o transpune în termeni spaţiali."?"? 


4.2. Timpul muzical şi durata pură 


Fluiditatea substanţei sonore debussyste, înțelegând prin aceasta 
efectele de continuitate sau de ambiguitate a tempoului, acreditează un timp 
muzical aflat în consonantä cu timpul durată sau durata pură bergsoniană. 
Bergson face distincţia între un timp fizic, exterior nouă şi mecanic, şi un timp 
de natură subiectivă aflat în profunzimea noastră, în care evenimentele sunt 
într-o continuă prefacere şi evoluţie. În această durată profundă nu există 
niciodată, conform ideilor lui, două momente identice. Exemplul clasic la care 


21 Henri Bergson, op. cit., Eseu..., p. 49. 
211 Pascal Bentoiu, Imagine si sens, Ed. Muzicală, Bucuresti, 1973. 
*12 Henri Bergson, op. cit., Eseu..., p. 29. 

recurge atunci când explică acest concept este imaginea orologiului care bate 
ora şase. Percepute în timpul fizic, cele şase bătăi ale orologiului nu se 
diferenţiază una de alta. În profunzimea subiectului ele sunt apreciate calitativ, 
fiind diferenţiate prin simplul fapt că ele se succed una alteia. 

Acelaşi lucru pare să decurgă şi din analiza timpului muzical la 
Debussy. Configurarea improvizată a motivelor muzicale, repetițiile motivelor 
muzicale până la a le transforma în secvențe compartimentate, motivele lipsite 
de pregnantä melodică al căror rol este unul figurativ-ornamental la care 
preschimbarea se face uneori extrem lent şi de subtil astfel încât par a decurge 
unul dintr-altul asemenea bătăilor orologiului, identice şi totuşi distincte, ne 
duce cu gândul la durata pură bergsoniană. Timpul muzical debussyst este 
lipsit de dialectică la fel ca şi durata pură bergsoniană. Şi într-un caz, şi în 
celălalt, elementele se înşiruie fără să se afle în confruntare, ele devin nu din 
teză şi antiteză, ci din simplă şi subtilă prefacere. La Debussy, cronologia se 
dizolvă în nuanţe, iar dramaturgia devine şi ea una a culorilor. 

Acest efect este obținut şi prin rolul sporit al armoniei în cadrul 
opusului muzical. În general, se admite că melodia este purtătoare de cinetism. 
Acesta lucru este preluat la Debussy de armonie, care, departe de a fi statică, 
împlineşte o cronologie al cărei şir evenimential trece în plan secund prin 
complexitatea structurilor acordice implicate în cadrul conductului muzical. 
Creaţia lui Debussy semnifică debutul modernităţii, cronologia muzicală 
specifică lui devenind un atribut al perioadei care i-a urmat. Despre un spirit al 
timpului în manieră bergsoniană, care afectează arta muzicală de la sfârşitul 
secolului al XIX-lea şi începutul secolului XX, aminteşte Laura Vasiliu atunci 
când afirmă că „începutul modernităţii este marcat de modificarea substanțială 
a percepţiei realului şi devenirii. Un nou sentiment al timpului se infiltrează la 
toate nivelele cunoaşterii umane, constituind chiar subiect de cercetare si 
redefinire teoretică. Perceperea intuitivă a experienţei temporale (...) - aşa cum 
o înţelege H. Bergson — se relevă si din temporalitatea operelor muzicale.”215 

Interesantă este afirmaţia lui Adrian Iorgulescu care, parafrazându-l pe 
Bergson, constată că întreaga muzică ,,fiinteaza obiectiv într-un timp-durata, 
care la nivelul aperceptiv se transformă în fimp-spațiu.””"* Timpul muzical 
devine un reviriment al timpului aflat în profunzimea subiectivitatii noastre. 


4.3. Limbajul muzical şi durata pură 


Important de reţinut este faptul că limbajul muzical al lui Debussy, de 
o factură cu totul nouă, păstrează caracteristicile duratei pure bergsoniene. 


21 Laura Vasiliu, op. cit., p. 125. 
214 Adrian Iorgulescu, op. cit., p. 271. 

Transformările pe care acesta le suferă pe parcursul auditiei muzicale vor să 
sugereze nu atât o schimbare cantitativă în parametri muzicali, cât mai degrabă 
să surprindă acea schimbare calitativă care se realizează în punctul de joncțiune 
dintre fenomenul fizic şi conştiinţa care-l percepe. În acest sens, Claude 
Debussy reinventează limbajul muzical investindu-l cu capacități de sugestie. 
Pentru el muzica înseamnă „căutarea unei lumi de senzaţii şi forme înnoite fără 
încetare”?15, un perpetuu fluctuant care centrează atenţia pe atmosfera interioară 
a lucrării. Din acest motiv suspendă pe alocuri tonalitatea sau o păstrează în 
formă vagă, indefinită. Încercând să distileze muzica de sentimentul stabilităţii 
tonale, Debussy reuşeşte să se situeze într-o zonă a emoţiilor crepusculare, 
inefabile şi evanescente. Tonalitatea apare ca un act de supraviețuire fără să 
mai posede capacitatea de a configura forma sonoră la nivel micro sau macro- 
structural. Din punct de vedere armonic funcționalitatea se deplasează către 
domeniul timbral căutând realizarea unui efect calitativ global. Culoarea 
armonică devine personaj central în cadrul dramaturgiei abstracte a sonorului 
întrucât „în muzică a cânta înseamnă a picta”216. Melodiile politimbrale 
amintesc de acea trecere uşoară, insesizabilă de la un sentiment la altul, de la o 
stare la alta. Emotiile nu sunt strict delimitate ci decurg dintr-una în alta, 
instalând o atmosferă voalată. „Debussy duce la desăvârşire poetica 
momentului fugar, care reprezintă marca singulară a geniului său"?! Prin 
aceasta Debussy se aliniază concepției impresioniste a pictorilor ce vizau 
surprinderea şi redarea instantaneului, a realității în aspectele ei fugitive şi 
discontinui. Uneori timpul muzical se lichefiază, dând impresia că forţează şi 
sparge carura metrică a barei de măsură prin utilizarea eşafodajelor poliritmice, 
complexe care abuzează de formule iraționale. Timbrul muzical este cel care 
preia sarcina structurärii şi evoluţiei timpului muzical. Prin suprapunerea 
parțială a structurilor de culori se tinde paradoxal la o impresie de 
cvasiimobilitate a timpului muzical. Debussy iniţiază un nou mod de a simți in 
arta muzicală, tendința lui fiind aceea de a elimina dimensiunea temporală a 
acesteia. Timpul este perceput ca o curgere continuă, succesiune fără 
diferențiere, pură penetratie, multiplicitate nediferentiatä şi calitativă, imagine a 
duratei pure bergsoniene. Trebuie menţionat faptul că aceste caracteristici ale 
limbajului muzical debussyst nu sunt o dominantă. Am semnalat aici doar acele 
elemente care sunt consonante cu durata pură a lui Bergson, acele coordonate 
stilistice care îl apropie pe Debussy de experiența impresionistă şi care îl 
definesc într-un mod unic şi inconfundabil. Debussy face apel la un astfel de 
limbaj dintr-o constrângere interioară şi în nici un caz din dorinţa de a se 
conforma atitudinii academice predominantă în acel timp. Discursul lui critic 


215 idem, p. 54. 
216 apud Romeo Alexandrescu, op. cit., p. 164. 
217 Antoine Goléa şi Marc Vignal, op. cit., p. 137. 

este plin de reproşuri la adresa celor care reduc meşteşugul componistic doar la 
latura lui tehnică, când acesta ar trebui în primul rând să decurgă dintr-o stare 
afectivă. Ei sunt aceia care transformă muzica în „cântec speculativ”215 
exagerând latura discursivă pentru a camufla vidul spiritual care îi 
caracterizează. Debussy se ancorează în cadrul categoriilor de imaginaţie şi 
libertate acestea fiind singurele care certifică autenticitatea actului componistic: 
„Vrem limbaj liber într-o muzică liberă, vrem melopeea continuă, variația 
infinită, într-un cuvânt libertatea frazei muzicale. Vrem triumful muzicii 
naturale, liberă şi mobilă precum limbajul, plastică şi ritmică precum dansul 
antic.” 


4.4. Arta muzicală şi celelalte arte 


Muzica este pentru Debussy o artă care îi subjugă voinţa şi 
sentimentele implicându-l într-un mod afectiv total. Ea se manifestă ca o vrajă 
căreia nu i se poate sustrage şi care îl atrage în mod hipnotic. Copleşit de un 
astfel de sentiment el se dedică acesteia cu iubire pasională, cu dragostea ce 
caută să surprindă emoția unică, inefabilă şi de nedescris. „Iubesc prea mult 
muzica pentru a putea vorbi despre ea altfel decât cu pasiune.”2* Emotia 
primară, bogată în conținut, îşi găseşte echivalentul adecvat in forma sensibilă a 
muzicii, muzica fiind considerată cel mai abstract limbaj. Ea rămâne abstractă 
în sensul în care este străină oricărei delimitări notionale. Celelalte arte recurg 
la concepte şi idei, la imagini şi reprezentări figurative în timp ce muzica 
pătrunde nemijlocit interioritatea, constituindu-se ca expresia cea mai pură a 
sufletului. Imaterială prin substanță, fiind în sens strict fizic doar oscilatia 
complexă şi organizată a diverselor unde sonore, muzica exprimă dinamica şi 
mobilitatea nuantelor fine ale träirilor noastre sufleteşti, debarasate de orice 
concept. Nu raporturile armonice dintre sunete sunt muzică, ci mai ales acea 
muzicalitate dată de fluiditatea sentimentelor care decurg spontan dintr-unul 
într-altul fără să aibă cea mai uşoară expresie artificială. 

În felul acesta muzica ia forma vizibilă a sufletului, având capacitatea 
de a transpune în limbaj sonor cea mai fină reverberatie care se produce în 
interiorul lui fără să existe cea mai mică urmă de îndoială că ar denatura 
semnificația originară dorită. În hermeneutică, acest lucru s-ar exprima prin 
faptul că ea se abate cel mai mult de la regulile interpretării, cum se întâmplă cu 
celelalte arte la care predomină categoriile rațiunii. Muzica posedă un sistem de 


218 Claude Debussy, op. cit., Domnul Croche..., p. 10. 

219 apud Henri Delacroix, Psihologia artei, trad. Victor Ivanovici şi Virgil Mazilescu, Ed. 
Meridiane, Bucureşti, 1983, p. 265, din „Tribune de Saint-Gervais” de Ch. Bordes, sept. 1903. 

220 apud Romeo Alexandrescu, op. cit., p. 177. 

semne care, tocmai prin faptul că tăinuiesc aspectele raționale ale realității, îi 
conferă plus de substanţă şi expresie, cunoscând în epoca romantică gradul cel 
mai mare de credibilitate de care se poate bucura o artă. Gilbert Durand 
remarcă extrem de limpede caracteristicile muzicii atunci când o priveşte în 
accepțiunea ei de limbaj care se comunică prin sine: „Muzica este un mod de 
expresie, un limbaj dacă vrem, dar care — în raport cu limbajul îndrăgit de 
lingvist sau cu scriitura grafismului şi a plasticii — prezintă acest caracter 
fundamental de a fi limbajul cel mai putin scris din câte există. Mai mult decât 
altundeva, în muzică lectura — adică receptarea, interpretarea — are întâietate 
absolută asupra scriiturii, aceasta din urmă fiind doar un mijloc semiologic de 
transmitere. Muzica rezidă în actul înfăptuirii muzicii, cu alte cuvinte în a cânta 
cu vocea sau prin intermediul unui instrument. O altă caracteristică: în vreme ce 
limbajul lingvistic se conceptualizează, iar limbajul pictural poate întotdeauna — 
deşi non-figurativul există - să-şi reprezinte direct tema, muzica scapă 
conceptualizării, ea nu este figurativă decât în foarte rarele cazuri când 
zgomotele naturale — vântul, marea, cântecul păsărilor — corespund construcţiei 
muzicale. Aşadar, nu este decât un pas, repede făcut, pentru a afirma non- 
semanticitatea muzicii. "2! 

În viziune bergsoniană, arta este o creaţie pură şi forma cea mai 
elevată a cunoaşterii. Muzica ocupă conform acestuia un loc central în cadrul 
artelor datorită imaterialitätii sale. Al. Thibaudet constată că „există la limita 
bergsonismului un fel de a considera muzica drept esența lucrurilor, 
asemănătoare cu aceea pe care o găsim la Schopenhauer. Pentru a treia oară de 
la Pytagora, muzica ia loc în altarul filosofiei.””” Ea are capacitatea de a realiza 
o ființă afectivă nouă, de a construi sentimente noi, de a ne determina să 
participăm plenar la ritmul vieţii interioare. „Prin intuiție estetică, artistul 
plonjează în profunzimile cele mai secrete ale ființei şi graţie acestei simpatii 
spontane surprinde ritmurile ei creatoare." Această posibilitate decurge din 
însăşi modalitatea prin care muzica exprimă sentimentele, dezgolite de orice 
conţinut notional. Lipsa oricărei asocieri cu lumea fizică sau rațională o 
apropie firesc de lumea afectelor. Încercarea de a explica emoția unică şi 
irepetabilă pe care o redă în formă sensibilă arta muzicală, are de cele mai 
multe ori efect invers celui scontat. Limbajul cu noţiunile sale surprinde 
generalitäti şi relaţii între obiecte, în timp ce arta muzicală caracterizează stări 
sufleteşti particulare şi indicibile. Pentru Henri Bergson singura modalitate de a 
cunoaşte aceste emoţii este aceea oferită de experienţa artistică. Muzica 
împinge posibilităţile de exprimare ale omului dincolo de cuvânt sau imagine, 
reuşind să cuprindă o varietate infinită de nuanţe sufleteşti. Ea are capacitatea 


1 Gilbert Durand, Arte şi arhetipuri, Ed. Meridiane, Bucuresti, 2003, p. 73 
222 apud Mihai Nistor, op. cit., p. 96. 
223 idem, p. 117. 

de a se construi ca limbaj nemijlocit al sufletului putând să redea specificul 
fiecărei emoții în parte. Dacă imaginea sau cuvântul ar exprima toată 
diversitatea de trăiri umane atunci arta sunetelor sau arta în general ar cădea în 
dizgrație. Perenitatea muzicii provine din faptul că abordează un limbaj fără 
trimitere directă la o realitate fizică sau rațională. Sunetul, lipsit de orice 
plasticitate, evocă ceea ce nu poate face imaginea sau cuvântul. El devine 
materie complementară acestora, toate trei oferind posibilitatea întregirii sferei 
de semnificații artistice. Claude Debussy intuieşte acest raport când afirmă că 
„muzica începe acolo unde cuvântul este neputincios, muzica există pentru a 
exprima inexprimabilul; aş vrea ca ea să pară a ieşi din neguri şi, din când în 
când să se reîntoarcă în neguri, să fie totdeauna discret’.””4 

Prin faptul că muzica nu exprimă concepte, ea este arta care se 
sustrage în acest fel cel mai mult riscului de a eticheta sau de a schematiza 
anumite stări sufleteşti născute sub incidenţa unui anumit moment sau unei 
anumite conjuncturi. „Din sentimentele noastre nu sesizăm decât aspectul lor 
impersonal, acela pe care limbajul l-a putut fixa o dată pentru totdeauna, pentru 
că este aproape acelaşi, în aceleaşi condiţii, pentru toți oamenii. Astfel, până şi 
în înţelegerea individului care suntem, individualitatea ne scapă. Ne mişcăm 
printre generalitäti şi simboluri, ca într-un câmp închis în care forța noastră se 
măsoară util cu alte forte; şi fascinati de acţiune, atraşi de ea, spre binele nostru 
cel mai mare, pe terenul pe care ea şi l-a ales, trăim într-o zonă de mijloc între 
lucruri si noi, exteriori lucrurilor, exteriori de asemenea şi nouă înşine. "22% 

Discretia cu care se exprimă arta lui Debussy este o caracteristică 
dominantă a acestuia. Personalitatea lui Debussy pare a fi absorbită de structura 
diafană a muzicii sale pentru a fi transpusă în stare sublimată. Negura în care 
pare a-şi avea sălaşul muzica, conform părerii lui Debussy, dezvăluie caracterul 
tainic al acesteia, puterea revelatorie de a vorbi de realități impenetrabile 
oricărui alt limbaj adoptat. Ceea ce spunea Gaëtan Picon atunci când se referea 
la Paul Verlaine se aplică în acest context şi lui Debussy. Lumea lui Debussy 
este „lumea reflectată în apă, devenită ceaţă vagă în care sufletul se oglindește. 
În această negură unde se confundă lumea şi privirea, se aprind totuşi puncte 
scânteietoare, senzații privilegiate, subliniate, cuvinte si imagini-cheie (am 
spune noi sunete şi leitmotive), fără de care cântecul verlainian (lui Debussy) s- 
ar reduce într-adevăr la nişte romanțe fără vorbe, cântec pur, privat de cuvinte, 
tăcere. Dar aceste senzaţii — culori, sunete, miresme, forme — nu ne ajung decât 
străbătând un mediu estompat: aburi, ceaţă, ploaie sau încă — landă, mare — 


224 apud Vasile Iliut, op. cit., vol. III, p. 30. 
25 Henri Bergson, op. cit., Teoria..., p. 107. 

pânze întinse si unde care îndulcesc strigătul, vocea, printr-o distanță 
99226 
protectoare... 


4.5. Intuitia estetica 


Deşi Debussy nu utilizează niciodată termenul de intuiţie, noţiunea 
transpare în unele definiții pe care el le atribuie muzicii. Bergson numeşte 
intuiţia drept „simpatia prin care ne transportăm în interiorul unui obiect pentru 
a coincide cu ceea ce are unic şi, prin urmare, inexprimabil.”””’ Intuitia nu este 
metodă, introspectie sau senzorialitate. Ea este capabilă, grație simpatiei, să 
contopească în sine nemijlocirea instinctului şi capacitatea de cunoaştere 
proprie inteligenţei, ceea ce îngăduie conştiinţei să se deschidă la profunzimea 
vieții. Facultatea intuitivă este o transcendere a instinctualitatii primare şi o 
proiecție către structuri raţionale având ca scop suprem al cunoaşterii durata 
pură sau simfonia conştiinţei. 

Matematica este prin excelență un domeniu al demersului intelectual 
pur ale cărei categorii fiinteazä apriori în conştiinţă. În cadrul ei gândirea 
parcurge de fiecare dată un anumit număr de paşi, un anumit algoritm operând 
cu obiecte ideale sau noțiuni fără vreo bază empirică, pentru a ajunge să 
construiască în final o teorie bazată numai pe silogisme. Cu toate acestea 
Debussy numeşte muzica „matematică tainică ale cărei elemente participă la 
infinit’, plasticitatea metaforei evocate având puterea de a străpunge crusta 
împietrită de generalitäti convenţionale ale domeniului rational facilitând 
instalarea in fluxul neîntrerupt al duratei pure. Muzica devine balet grațios ale 
cărei elemente se supun unei perpetue mişcări browniene, în care intuiţia 
mijloceşte cunoaşterea dar şi participarea la freamătul interior al acesteia. 
Matematica tainică dezvăluie caracterul infrarational al intuitiei al cărei scop 
este imersiunea în profunzimea simfonică a conştiinţei, redată prin acea viziune 
a unei aparent haotice mobilități. Rațiunea este sublimată în sentiment, 
cunoaşterea şi comunicarea estetică înfățişându-se într-o unitate dialectică a 
sensibilului şi rationalului. 

Alfonso Fontanelli, nobil diplomat al curţii, om de litere şi muzician al 
curții din Ferrara, din secolul al XVI-lea, transmite impresii despre arta unuia 
dintre cei mai controversati madrigalişti ai acestei perioade, este vorba despre 
Gesualdo da Venosa, într-un limbaj extrem de asemănător cu cel cu care 
Debussy descrie propria lui artă. Fontanelli aprecia arta lui Gesualdo drept o 


26 apud Ovidiu Crohmălniceanu, Antologia poeziei franceze de la Rimbaud până azi, Ed. 

muzică ce „se mişcă într-un stil straniu” şi care cuprinde o „artă infinită” 22 


Sunt expresii de o mare forță sugestivă care rezonează cu afirmaţiile lui 
Debussy. lată aprecieri asemănătoare cu referire la capodopere muzicale care 
nu numai că sunt despărțite de sute de ani, dar aparțin unor stiluri diferite. Ideea 
de mişcare specifică muzicii se regăseşte şi la Fontanelli şi la Debussy. Muzica 
celor doi vizati — Gesualdo şi Debussy - parcurge traiectorii cărora le lipseşte 
precizia matematică întrucât ea este stranie sau tainică. Armonia lor este 
tulburătoare, ea desfăşoară spaţii sonore care, prin recurs la percepția sensibilă, 
dau naştere în plan rațional ideii de infinitate. lată modul în care Debussy 
interpelează planul metafizicii, chiar dacă preocuparea lui pentru acest domeniu 
este explicit limitată. Mai mult, ideea unei ordini infinite determină şi un 
sentiment moral, echivalent unei ordini a spiritului, în aceeaşi manieră în care 
esteticul la Bergson fuzionează cu dimensiunea etică. 

Matematica lui Debussy are conexiuni cu domeniul metafizicii, ei îi 
lipseşte o abordare constructivistă, este mai apropiată demersului intuitiv şi 
inconştient decât celui rational si lucid. În realitate, matematica este o ştiinţă 
care face apel la diverse entități problematice, ea uzează de conceptele de 
număr, clasă, operaţie, funcție, matrice etc. motiv pentru care este trecută în 
categoria disciplinelor raționale. Dimpotrivă, la Debussy, matematica reflectă 
dinamica interioară a sufletului, muzica însăşi devine matematică al cărei 
element raţional scapă vederii imediate. Îi lipseşte înfăţişarea discursivă, apriori 
elaborată, elementul reflexiv şi tatonarea în jurul ideii. 

Arta lui Debussy este o artă dezbărată de orice materialitate. Vorbind 
de matematică tainică, Debussy recunoaşte statutul artei sale de artă a intuitiei 
prin care ne desprinde de materie şi pătrundem în ceea ce lucrurile au esențial şi 
particular. Ea nu dezvăluie adevăruri relative, relaţii sau raporturi între idei aşa 
cum face ştiinţa matematică, ci vizează trăirea afectivă, participarea noastră la 
misterul creaţiei. De aceea, putem aduce mai degrabă în discuţie irationalismul 
estetic promovat atât de Debussy prin arta lui, cât şi de Bergson prin scrierile 
sale. Prin irationalism nu se înţelege aici lipsa unei rațiuni, ci mai degrabă 
tăinuirea ei în formulele şi mecanismele complexe ale realităţii materiale sau 
spirituale, al cărui adevăr este adus la suprafață de facultatea intuitiei. Intuitia 
devine organul principal prin care artistul poate avea acces la domeniul 
esteticului, mijlocindu-i acestuia o cromatică diversă de stări emotive. 

Atunci când Debussy afirmă că „s-ar putea găsi invataminte preţioase 
în divertismentele oferite de prinții javanezi, in care atracţia de neimpotrivit a 
limbajului fără cuvinte care este Pantomima atinge aproape Absolutul, deoarece 
glăsuieşte prin acte şi nu prin procedee”23, el aproape că redefineşte intuiţia 
bergsoniană. Bergson face la un moment dat distincţia între act şi concepție 


229 apud Ioana Ştefănescu, op. cit., vol. I, p. 156. 
230 Claude Debussy, op. cit., Domnul Croche..., p. 97. 

spatializatä, considerând mişcarea drept ceva care nu se compune din stări pe 
loc. El aminteşte în acest context de aporiile lui Zenon si de deductiile greşite 
care decurgeau din conceperea mişcării in sens spatializat. Mişcarea este, 
pentru Bergson, act accesibil numai intuitiei. Percepând manifestarea artei ca 
un sistem neîngrădit de rațiune, în care procedeele sunt substituite de acte, 
Debussy vorbeşte despre intuiţie, fără să o definească în mod conceptual. Din 
textul amintit, intuiţia (limbajul fără cuvinte) este înţeleasă ca trăire interioară 
care surprinde numai ceea ce reprezintă caracterul unic şi irepetabil al unui act, 
gest, lucru etc. Pentru el, ca şi la Bergson, Absolutul poate fi sesizat numai prin 
intuiţie. Este poate singurul context în care Debussy face referință la o realitate 
a cărei existență implică cel mai mare grad de generalitate. Debussy 
simpatizează cu metafizica dar în acelaşi timp fuge de ea întrucât recunoaşte 
caracterul ei artificial şi constructivist, că îndeletnicirea cu aşa ceva nu 
determină decât discuţii sterile antrenate doar de dragul speculatiei. 

Într-o manieră asemănătoare, filosofia existentialistä, reprezentată de 
cei doi mari filosofi, Sartre şi Heidegger, face distincţia dintre ceea ce poate fi 
circumscris categoriilor gândirii şi ceea ce se traduce prin act sau trăire 
interioară, motiv pentru care aceasta se perpetuează şi atunci cand are în 
vedere diferenţa dintre a exista, înțelegând prin aceasta subiectul transformat în 
obiect de cunoaştere, şi a fi, unde subiectul cunoscător accede la misterul şi 
impenetrabilul fiinţei. 


4.6. Cunoaşterea estetică 


Pe de altă parte, deşi nu o exprimă explicit, Debussy se plasează în 
interiorul fenomenului muzical graţie rezonantei care se produce între obiectul 
estetic şi subiectul cunoscător. Permanenta sciziune dintre cele două realități 
este resimţită în filosofia lui Bergson, ca şi în creaţia artiştilor impresionişti ca 
o contopire a obiectului cu subiectul. Granița gnoseologicä este dizolvată 
datorită calităţii cu totul specială a intuitiei de a accede spontan la imanenta 
lucrurilor. Este o prelungire a opticii romantice care vedea creaţia artistică drept 
stare de suflet şi care în impresionism are statut central. Artistul nu mai redă 
realitatea aşa cum se vede, ca imagine conturată, în care cortexul a realizat acea 
sinteză a senzatiilor primite din exterior, ci caută să o surprindă ca „imagine de 
început, originară, cât mai pură şi nemijlocită””!, întrucât în felul acesta putem 
avea parte de toată frăgezimea şi ingenuitatea emoţiilor primare. Viziunile 
fugare, sentimentele evanescente, impresiile sunt zvâcniri ale duratei pure care 
încearcă să străpungă inerția materiei brute, a clişeelor emotive. Stările 
artistului impregnează obiectul estetic modificând structura şi forma acestuia 


31 Werner Hoffman, op. cit., vol. I, p. 209-210. 

care abia mai aminteşte de tradiţiile anterioare. El ajunge la acestea printr-o 
detaşare de sfera utilului astfel încât să devină posibil fenomenul de emergenta 
a subiectului la fondul esenţial al lucrurilor. În acest caz, Bergson vorbeşte 
„despre o detaşare naturală, înnăscută structurii simţurilor sau conştiinţei şi care 
se manifestă de îndată într-o manieră virginală, într-un fel de a vedea, de a 
înţelege sau de a gândi. Dacă această detaşare ar fi completă, dacă sufletul n-ar 
mai adera la acţiune prin nici una din percepțiile sale, ar fi atunci sufletul unui 
artist aşa cum lumea nu a mai văzut încă. Ar excela în toate artele pe rând sau, 
mai curând, le-ar topi pe toate într-una singură. Ar înţelege lucrurile în puritatea 
lor originală, de asemenea formele, culorile şi sunetele lumii materiale, precum 
şi cele mai subtile mișcări ale vieţii interioare.”2? 

În actul percepției estetice, contopirea între subiect şi obiect tinde către 
suprimarea acestei distanțe motiv pentru care este abolită judecata de gust. 
Exercitiul revelatiei obiectului estetic în sfera subiectului estetic determină din 
această cauză o absorbţie a axiologicului în ontologic. 

În concepția lui Claude Debussy, arta este purtătoare de mister, ea este 
revelatoarea dimensiunii tainice a lumii. În repetate rânduri el revine asupra 
acestui mister, îl evidențiază, fără să încerce vreodată a-l teoretiza într-un 
sistem filosofic. Or, „orizontul misterului, specific uman, nu este un produs 
teoretic, ci un dat existențial, premergător oricărui act teoretic (...) Existenţa în 
orizontul misterului este permanent tensionată, în sensul că din momentul în 
care conştiinţa se deschide către el, actul revelator îi devine constitutiv, luând 
forma creaţiilor culturale.” Lucian Blaga vorbeşte despre omul luciferic şi 
tipul de cunoaștere luciferică instituit de acesta prin care el se orientează spre 
mister în permanenta lui fascinatie de a-l explica şi revela prin anumite 
mijloacele care tin de o atitudine ce nu mai aminteşte de specificul cunoaşterii 
paradisiace. În acest sens, arta are menirea de a sonda insondabilul. Întreaga 
artă impresionistă şi simbolistă redimensionează actul cunoaşterii care 
înseamnă mister, prezență tainică, iar estetica lui Debussy constituie o luare de 
poziție împotriva celor care înfăptuiesc „o crimă împotriva misterului” sau 
„ucid misterul”.”*4 În articolele sale, Debussy evită termenii de specialitate care 
deseori îşi asumă pretenţia de a explica în totalitate fenomenul estetic. Or, 
pentru Debussy obiectul estetic înseamnă prezenţă inepuizabilă, el neputând fi 
niciodată circumscris în totalitate cunoaşterii. Procedând în felul acesta, 
Debussy admite existența unui tip de cunoaştere estetică în care elementul 
problematizării se amplifică la infinit. 


232 Henri Bergson, op. cit., Teoria..., p. 107. 
233 Nicolae Rambu, Filosofia valorilor, Ed. Didactică şi Pedagogică, Bucuresti, 1997, p. 79. 
234 Claude Debussy, op. cit., Domnul Croche..., p. 7. 

4.7. Conţinut şi formă muzicală 


Paul Dukas afirma, după ce a ascultat în primă audiție Preludiu la 
după-amiaza unui faun (creaţie ce avea la bază versurile lui Mallarmé), că 
Ideea dă naştere formei sau altfel exprimat că acel halo emotiv pe care îl 
îmbracă gândirea reprezintă sursa naşterii acestei lucrări muzicale. Prin creație 
artistică se descoperă starea lăuntrică a autorului. Forma îmbracă aspectele 
fluide, tranzitorii ale limbajului muzical, fără a se insista asupra detaliilor 
retinând doar impresia globală, în toată bogăția şi amploarea ei de viata. 

Cu un secol în urmă, Hegel exprimase într-o manieră asemănătoare 
ceea ce spunea Paul Dukas, şi anume că forma este simbolul ideii. Vazute in 
această lumină, unele creaţii ale lui Debussy păstrează apartenența simbolică. 
Acest lucru nu trebuie înțeles că forma artistică, aşa cum o percepe Debussy, 
este un dat. Dimpotrivă, ea este reprodusă la un alt nivel, la nivelul la care se 
conjugă intim fantezia creatoare, care-şi trage mai mult ca niciodată resursele 
din percepția sensibilă, cu rațiunea, de care ea nu mai poate fi separată. Forma 
muzicală rezultă din împletirea datelor sensibilului cu construcția rațională. 
Ideea se smulge de sub dominaţia purei imaterialitäti pentru a penetra 
structurile rigide ale realităţii şi a configura o formă. În fond, tot Hegel va 
defini frumosul drept forma sensibilă a ideii. Este însăşi viziunea romantică 
despre artă conform căreia artistul romantic ia în posesie lumea materială şi o 
transformă după cum îi dictează eul său creator şi numeşte frumoasă întreaga 
artă care este patronată de facultatea imaginaţiei. Ideea de construcţie este 
subjugată de ideea de imaginaţie, motiv pentru care Debussy va recunoaşte şi în 
creaţia altor contemporani de-ai săi acest principiu dominant al propriei sale 
muzici afirmând că „ea (muzica) este pentru el (Paul Dukas) un tezaur nesfârşit 
de forme, de amintiri posibile, care îi îngăduie să-şi mlădieze ideile pe măsura 
domeniului său imaginativ.””*° 


4.8. Categorii estetice 


Atunci când vorbim despre frumos la Debussy nu se poate să nu 
amintim ceea ce Julien Green afirma referindu-se la frumosul care scapă unei 
analize imediate şi care se răsfrânge ca o stare binefăcătoare, o stare de 
beatitudine sufletească care întrezăreşte un scop în fiecare lucru al creaţiei. „Eu 
cer, în ceea ce mă priveşte, o invazie a frumuseţii în viata de toate zilele, pentru 
că această frumuseţe oglindeşte frumuseţea infinită a creaţiei.”2* Viziunea lui 
Debussy asupra frumosului coincide cu viziunea panestetică a lui Bergson, în 


335 idem, p. 40. 
236 Julien Green, Jurnal, trad. Modest Morariu, Ed. Univers, Bucureşti, 1982, p. 264. 

sensul că ea poate însoţi orice experiență dacă aceasta este descătuşată de o 
orientare pragmatică. 

Debussy nu se referă niciodată la conceptul de frumos ca la o noțiune 
estetică, dar vorbeşte despre frumuseţe ca o calitate dominantă a artei muzicale, 
care nu apare neapărat legată de domeniul acesteia. El descrie la un moment 
dat, în cartea lui despre domnul Croche, un peisaj pastoral tomnatic a cărui 
frumuseţe „nu solicita nici încurajarea, nici dezaprobarea.” Este motivul 
pentru care putem desprinde câteva caracteristici. 

În concepția lui, frumosul este lipsit de judecata de gust conform 
căreia noi exprimăm prin acte reflexive adeziunea afectivă, căutând o justificare 
a ei. Frumosul subjugă fără să conditioneze din punct de vedere rațional. 
Totodată, Debussy vorbeşte şi de caracterul dezinteresat al acestuia, aliniindu- 
se în felul acesta concepției kantiene care aşează la baza temeliei estetice 
plăcerea dezinteresată. Este frumos pentru că place în manieră dezinteresată şi 
pentru că nu se naşte dintr-un anumit concept sau se asociază acestuia. 
Facultatea de a judeca o lucrare de artă sau un peisaj natural prin intermediul 
unei senzații de plăcere sau de neplăcere, în chip dezinteresat, constituie 
frumosul în viziunea lui Kant. Estetica impresionistă şi implicit poziția lui 
Debussy față de conceptul de frumos pare să aibă filiatii cu estetica kantiană. 
Totodată, Debussy perpetuează şi optica romantică care preluase din aceeaşi 
şcoală kantiană ideea că sentimentul frumosului este disjunct sentimentului 
utilității sau a scopului. 

Pentru Debussy nu există o demarcație între frumosul natural, uman 
sau artistic. În felul acesta se înscrie unei concepţii panestetice, care recunoaşte 
valoarea frumosului în manifestarea oricărui lucru. La el, ideile, impresiile, 
oamenii, peisajele, operele de artă sunt frumoase. Indiferent care este contextul 
în care apar referinţe la ideea de frumos, aceasta are în vedere şi domeniul artei. 
Câteva pasaje sunt exemplificatoare în acest sens. „Cunoşti vreo emoție mai 
frumoasă decât aceea oferită de un om rămas necunoscut de-a lungul veacurilor 
şi a cărui taină ti se dezvăluie din întâmplare?”2%% Consemnul întâmplării pare 
să fie caracteristica fundamentală a frumosului. Acceptarea întâmplării în 
configurarea frumosului echivalează cu abolirea determinismului. În felul 
acesta este negată o relație cauzală între obiect (purtătorul de frumos) şi subiect 
(trăitorul de frumos). Mai mult, el se înscrie în orientarea avangardistă pentru 
care frumosul este asociat mai degrabă cu întâmplătorul, cu imprevizibilul şi 
ciudätenia, cu aparenta absenţă a echilibrului şi a ordinii. 

Pe de altă parte, „o adevărată impresie de frumuseţe nu ar putea să 
producă alt efect decât tăcerea!...”2%, contemplatia devenind una din condiţiile 


237 Claude Debussy, op. cit., Domnul Croche..., p. 14. 
238 idem, p. 12. 
2 idem, p. 5. (citatul a fost amintit integral la cap. X) 

esenţiale ale receptării frumosului în mod autentic. De aceea, Debussy 
dispretuieste manifestările prin aplauze de la sfârşitul bucății muzicale. A avea 
experienţa frumosului presupune parcurgerea unui drum interior în care sufletul 
trebuie purificat de orice manifestare exterioară. El aseamănă experiența 
audierii unei bucăţi muzicale cu experiența contemplării unui apus de soare. 
Fără să vrem, ne aducem aminte de convenţia care devenise tradiţie la Bayreuth 
prin care se cerea ca la orice reprezentare a operei wagneriene Parsifal, finalul 
ei să nu fie precedat de aplauzele spectatorilor. Ca şi Wagner, Debussy concepe 
experiența frumosului ca o stare de reculegere a sufletului. 

Imaginea nefärâmitatä a frumosului perceput ca integritate a părților 
componente se regăseşte şi la Debussy. Frumosul nu înseamnă să mutilezi 
opera de artă şi să scoţi vreo arie sau vreun cântec din contextul ei. Sensul 
plenar al acestora apare întregit doar atunci când ele sunt audiate în legătură cu 
elementele care le precedă sau le succed, depinzând astfel de contextul muzical 
în care au fost inserate. De asemenea, un simţ critic extrem de ascuţit il făcea 
sensibil la remarcile mediocre ale semenilor săi atunci când aceştia judecau 
fenomenul artistic. „Poate că n-am iubit niciodată muzica mai mult decât în 
epoca aceea în care nu auzeam niciodată vorbindu-se despre ea. Îmi apărea în 
frumuseţea ei întreagă şi nu prin mici fragmente simfonice sau lirice supra- 
înfierbântate ori lipsite de amploare.”2* 

Totodată, sentimentul frumosului presupune trăirea subiectivă a operei 
muzicale, angajarea în efortul de a descifra sensul dramelor sonore, efort care 
nu se rezumă doar la o meschină plăcere intelectuală determinată de 
descoperirea anumitor particularități formale. Auditoriul trebuie să se 
mobilizeze ca deplinătate fiintiala, atât intelectual şi afectiv, cât si volitiv, astfel 
încât să întrevadă „posibilitatea de a ajunge pe culmile edificiului sonor şi de a 
respira acolo o atmosferă de frumuseţe deplină.” Atunci când susţine ideea 
artei ca „frumuseţe în acțiune care izbucneşte în momentul cuvenit cu o putere 
tainică şi de nestăpânit”2?, Debussy aproape că îl evocă pe Eduard Hanslick. 

Ideea centrală care stă la baza gândirii lui Hanslick este aceea că 
muzica se constituie din figuri dinamice ale sufletului, fiind incapabilă să 
exprime stări sufleteşti determinate, ca dragostea, bucuria, tristețea sau dorința. 
Muzica nu exprimă ceva concret, mai mult, nici nu trebuie încercat aşa ceva, ea 
este rodul împletirii dintre hazard şi ludic, esența ei nefiind de natura 
emoțională. El compară arta muzicală cu privitul printr-un caleidoscop care 
înfăţişează o inepuizabilă combinaţie de culori şi forme. Teoria lui Hanslick 
este rodul evoluției constante a muzicii şi a desprinderii ei de cuvânt şi gest, aşa 
cum se va întâmpla în muzica simfonică, concertistică şi camerală din cadrul 

clasicismului, conceptul de muzică pură fiind un rezultat relativ târziu al 
istoriei, un atribut al acestei perioade. Se constată, de asemenea, că muzica în 
raport cu celelalte arte suferă de cel mai mare grad de nedeterminare şi că acest 
lucru, în ultima vreme, pare să nu mai fie o caracteristică a ei. Îndepărtarea de 
un conținut cu caracter literar poate fi constatată şi în cazul artelor plastice din 
ultimele decenii. 

Ideea de cinetism rezidă atât în afirmaţia lui Debussy, cât şi în teoria 
lui Hanslick însă, în timp ce la Debussy el are mai mult un substrat afectiv, la 
Hanslick el este legat de derularea evenimentelor muzicale în conştiinţă, fără 
vreun suport de natură emoţională. Debussy percepe frumosul muzical ca fiind 
de natură lirică, opus frumosului de natură ideatică, transcendentală, aşa cum îl 
concepe Eduard Hanslick. 

În altă parte, vorbind despre opera lui Vincent d'Indy, Debussy 
consideră frumosul ca fiind de esență simbolică, a cărui funcţie determinativă 
este aceea de a pietrifica linia fluidă a muzicii. Frumosul nu are valoare 
subiectivă, el nu diferă de la om la om, ci se aliază ideii unei conştiinţe estetice 
sui generis prin care este valorificată ideea de frumos. Chiar dacă mulțimea 
poate să adere unei infatisari perimate a frumosului, frumosul are valoare în 
sine. Arta, spune Debussy, nu este înveşmântată „în simbol decât pentru a face 
să apară şi mai profundă acea veşnică opunere dintre Frumuseţe şi vulgaritatea 
mulțimilor.”2% 

Pe de altă parte, pentru Debussy muzica este „expresia afinitatii 
misterioase dintre Natură şi Imaginatie”*“*, în timp ce la Bergson „arta este o 
creaţie pură şi forma cea mai elevată a cunoaşterii, frumosul fiind o aluzie la 
realitatea tainică, profundă, căreia natura vizibilă îi este expresie si simbol.** 

Depăşind sfera categoriei frumosului, deşi la Debussy nu apare 
menționat niciodată, gratiosul se înscrie în zona categoriilor tradiționale care 
are un răsunet deosebit în cadrul artei muzicale impresioniste. Gratiosul 
evaluează o artă a cărei caracteristică dominantă este expresia decorativă. Unele 
apropieri de arta minimalistă s-ar putea face însă arta impresionistă a lui 
Debussy nu cade niciodată pe panta hedonistă aşa cum procedează aceasta. 

Plecând de la definiția lui Alain conform căreia „graţia este 
perfecțiunea expresiei ce nu nelinisteste, nici nu räneste”#*, muzica 
impresionistă se înscrie de minune acestui deziderat. Ei îi lipseşte expresia silită 
sau contrafăcută, caracterul artificial sau retoric, afectat sau disimulat. 

Este adevărat că dacă considerăm gratiosul într-o acceptie mai veche, 
ca armonie şi eleganță, naturalete şi simplitate, armonie a proporţiilor şi 

simetrie a formelor, acest lucru se regăseşte mai greu în arta muzicală 
impresionistă. Dimpotrivă, atunci când este pus în legătură cu mișcarea 
spontană şi involuntară (J.C.F. Schiller), cu expresia sufletească (F.W.J. 
Schelling) sau cu expresia artistică (R. Bayer), arta lui Debussy găseşte 
corespondențe mai profunde. Melodia transformată în drapaje sonore, 
arabescuri de culoare nu contravine unei estetici dominată de categoria 
gratiosului. 

Pe de altă parte, melancolicul şi comicul constituie experiențe 
specifice artei lui Debussy, deşi el nu vorbeşte despre acestea. Ambele categorii 
sunt caracteristici fundamentale ale artei romantice, caracteristici care sunt 
deplin valorificate în perimetrul artei impresioniste. Melancolicul rămâne o 
trăsătură dominantă a artei simboliste, regăsit şi la Debussy în cadrul multor 
preludii dedicate literaturii pianistice, fără să însemne deziluzie, prăbuşire 
existențială, neant axiologic. Comicul, definit de Bergson ca mecanică placată 
asupra viului, apare şi la Debussy într-o manieră asemănătoare ce caută prin 
efecte tehnice surprinzătoare precum: tehnica colajului, infiltratiile bitonale, 
citatele şi elementele onomatopeice să redea expresia stângace, lipsită de 
suplete şi de continuitate care provoacă hazul. Spre deosebire de comicul artei 
expresioniste care este preocupat să redea aspectul absurd al existenţei, comicul 
artei impresioniste se înscrie în suita acelor efecte de limbaj muzical care 
păstrează o expresie ingenuă, asemenea unei şotii copilăreşti. 


4.9. Raportul dintre muzica impresionistă şi natură 


Arta lui Debussy îşi trage aproape întreaga sursă de inspiraţie din natură. 
Această natură capătă la el o altă modalitate de tălmăcire în limbaj muzical, diferită 
de încercările înaintaşilor clasici sau romantici, exclusiv descriptive. Este cunoscută 
reacţia adversă a lui Debussy fata de partea a doua din simfonia a şasea Pastorala 
de Ludwig van Beethoven unde sunt utilizate procedee muzicale onomatopeice. 
Conform concepţiei lui, era un mod prea frust de a se raporta la realitatea naturală. 
Oricât şi-a dorit Beethoven să redea sentimente şi nu să facă pictură, efectul a fost 
departe încă de intenţia lui. Debussy căuta „tălmăcirea în graiul sentimentului a 
ceea ce este nevăzut în natură”, vizând să confere muzicii capacități de sugestie. 
Sarcina muzicii era nu să descrie ceva, ci pur şi simplu să fie muzică, să ne 
stâmească emoţii, plăcere şi inspirație. Impresiile primite de la natură trebuiau 
convertite în interior într-un mod în care să păstreze cât mai nealterată substanța 
acestora. În arta lui nu se caută redarea a ceea ce vedem, ci dezvăluirea vizibilului, a 
felului în care natura trezeşte sentimentul cenesteziei noastre. Pentru Debussy 
„singură muzica are putinţa de a evoca după plac meleagurile ireale, lumea de 

certitudini şi himere ce trudeşte în ascuns pentru a făuri poezia nopților, miile de 
şoapte anonime ale frunzelor mângâiate de razele lunii.” De aceea ea trebuie să 
sugereze prin valoarea intrinsecă a combinațiilor sonore, ritmice, expresive sau 
timbrale, nuanțele cele mai subtile ale stărilor sufleteşti. A sugera reprezintă o 
modalitate ocolită de redare a realităţii bazată pe asociații de idei şi sentimente 
asemănătoare stârnite de impactul cu masa sonoră. Debussy căuta la natură 
muzicalitatea acesteia, capacitatea ei de a se transpune în combinaţii sonore, efectul 
ei muzical. Pe el nu-l interesa zgomotul valurilor sau al vântului, culoarea peisajului 
sau mirosul parfumurilor împrăştiate în aerul de seară cât mai degrabă amprenta 
diafană pe care o lăsau acestea într-o conştiinţă sensibilă. „S-a spus pe bună dreptate 
despre Debussy că suprimă peisajul pe măsură ce se plimbă prin el, sau că-l 
contemplă pentru a nu îngădui să se filtreze din el decât ecoul sensibil, imaginea 
sunătoare, cântecul căruia orice moment al naturii îi dă naştere într-o sensibilitate 
înflăcărată şi vie...El preschimbă natura în armonii, în emoţii sonore" Se poate 
vorbi în cazul lui de o sinestezie a senzatiilor, de capacitatea lor de a trezi corelaţii 
muzicale şi de a fuziona într-un tot unitar. 

La Bergson se conturează aceeaşi concepţie privind capacitatea de a 
sugera sentimente specifică muzicii. Atât natura cât şi arta în general posedă această 
capacitate cu distincţia că în artă există elementul ritmicității datorită căruia 
patrundem în conştiinţa propriei noaste personalități. Această repetare indefinita 
specifică ritmicitatii provoacă starea de simpatie, acea contagiune fizică in 
consonanta cu atenția subiectului. Starea de rezonanță mecanică împrumută o aură 
de inefabil definitiv şi etern prin transformarea datelor extensive în dimensiuni 
intensive. Impresionati simpatetic vom fi transportaţi instantaneu în indefinibila 
stare psihologică ce le-a generat. Astfel ajungem să cunoaştem acele sentimente 
originare „pe care muzica le sugerează doar”.2* Ea pune stăpânire asupra întregului 
suflet vizând, împreună cu celelalte arte, „să imprime în noi anumite sentimente, 
mai mult decât tinde să le exprime pur şi simplu; ni le sugerează, şi se sustrage 
fericită obligaţiei de a imita natura când află aiurea mijloace mai eficace.”?*! 

Misterul pe care Debussy îl atribuie naturii rezidă în imaginaţia artistului 
şi în capacitatea lui de a simți. El nu este o facultate a universului înconjurător, 
natura fiind cea care are această capacitate de a-i trezi, ca nişte forte latente, 
resursele creatoare transfigurate de sentimentul misterului. Misterul se identifică cu 
starea poetică a lui Debussy. El vorbeşte de poezia tainică a nopților, de miile de 
şoapte anonime al frunzelor mângâiate de lumina lunii, de lumea de meleaguri 
ireale ce trudesc în ascuns pentru a făuri toate acestea, muzica fiind singura artă care 
are posibilitatea de a le evoca. 

Debussy vorbeşte de un suflet al naturii pe care aproape că îl identifică 
sufletul artistului, el atribuie un suflet naturii ca şi cum acesta ar fi o calitate a ei fără 
să remarce prezenţa propriei vibrații lirice la contemplarea frumuseţilor ei. Poezia şi 
misterul naturii decurg din proiecția sufletului în profunzimea realității şi nicidecum 
dintr-o însuşire a lucrurilor. Acest lucru pare să se întrevadă atunci când afirmă 
faptul că nu recurge „la imitarea directă, ci la tălmăcirea în graiul sentimentului a 
ceea ce este nevăzut în natură.” Această remarcă rămâne ambiguă întrucât imediat 
adaugă: „Se poate oare reda misterul unei păduri măsurându-se înălțimea copacilor? 
Şi nu e oare mai curând adâncimea ei de necuprins aceea care înflăcărează 
imaginaţia?”"*? Totuşi, deşi pare să nu remarce atribuirea unor calităţi personale 
naturii, Debussy constată atitudinea scientistă şi utilitară care trebuie să lipsească 
celui care vrea să contemple dintr-o atitudine lirică universul înconjurător. Debussy 
nu vorbeşte de mister şi adâncime de necuprins ca despre o particularitate a 
modului său de a simți însă el combate atitudinea celui cuprins de finalitate 
pragmatică în raport cu realitatea. 

Heinrich Heine vorbeşte despre iubire ca fiind starea din care decurge 
contemplatia naturii. „Natura ştie, asemenea unui mare poet, să realizeze cele mai 
mari efecte cu mijloacele cele mai mici. Numai un soare, copaci, flori, apă şi iubire. 
Negreşit, dacă aceasta din urmă lipseşte din sufletul contemplatorului, totul se 
preface într-o privelişte urâtă, iar soarele are atunci doar atâtea mile în diametru, 
copacii sunt buni pentru încălzit, florile se clasifică după stamine şi apa e 
umeda.’” Este starea celui pentru care natura, arta şi viata se împletesc într-un tot 
unitar, fiecare dintre ele, grație sentimentului amintit, dobândind valențe estetice. Si 
Bergson, şi Debussy, unul de pe poziţia celui ce cugetă celălalt de pe poziţia 
artistului, contemplă lumea cu ochii unui îndrăgostit, mistuiti fiind de taina pe care 
aceasta o emană. 

Gândirea lui Bergson pare a survola de la înălțimi inaccesibile spațiul 
epocii în care a trăit fertilizând curente şi tendințe artistice. Nu se ştie dacă Debussy 
l-a citit pe Bergson (eseul acestuia avea să apară în 1889, dată la care 
impresionismul muzical nu apăruse încă şi nu apăruse nici una din publicațiile lui 
Debussy), însă se ştie cu certitudine că Debussy a fost preocupat de filozofie, 
literatură, teatru, de arta simbolistă sau impresionistă. Acestea vor răsfrânge asupra 
lui o influență considerabilă a căror experiență părea a fi impulsionată de gândirea 
marelui filozof. Debussy surprinde într-un limbaj simplu fără pretenții de 
profunzime filozofică tendința dominantă a epocii în care a trăit, marcată de 
aversiunea împotriva spiritului meschin al rațiunii, de panestetismul romantic, de 
religiozitatea pentru natură, de abandonarea esteticii tradiționale. 

Capitolul XII 
Estetica muzicală 
sau 

Debussy ca şi critic 


„A fi superior altora nu a reprezentat niciodată un mare efort dacă nu îi 
adaugi frumoasa näzuintä de a fi superior tie însuţi... Numai că aceasta este o 
alchimie mai aparte şi căreia trebuie să-i aduci ca jertfă scumpa ta mică 
personalitate...”2% Sunt printre primele cuvinte pe care Debussy le aminteşte 
încă de la începutul acestei culegeri de texte, Domnul Croche antidiletant, din 
care se desprinde dimensiunea morală a personalității lui, una din cerințele 
esenţiale pentru a păstra o atitudine vigilenta fata de creaţie. Subliniez acest 
lucru, întrucât Debussy era conştient de riscurile şi pericolele care-l pândesc pe 
un compozitor aflat în plină afirmare. La el, talentul nativ muzical, dominat de 
geniu, se conjuga cu o viziune matură în privința desfăşurării actului 
componistic, exigenta morală fata de sine însuşi fiind aceea care va determina o 
permanentă valorizare a procesului creaţiei astfel încât să nu existe suişuri şi 
coborâşuri în plan creator. „În artă, de cele mai multe ori nu ai de luptat decât 
cu tine însuţi şi biruintele pe care le obţii astfel sunt poate cele mai frumoase. 
Dar, printr-o ciudată ironie, ti se face teamă, totdeodată, să te înfrângi pe tine 
însuți, şi preferi să faci parte, în linişte, din public sau să-ți urmezi prietenii, 
ceea ce se reduce la acelaşi lucru.””** 

Debussy se raportează fata de tradiţie in sensul în care o preia şi o 
valorifică componistic, conştient de fenomenul epigonic, de riscul de a crea 
într-o anumită manieră, fapt care se remarcă doar în creaţia lui timpurie ce 
poartă uneori amprenta lui Chopin, Schumann sau C. Franck. Căutarea propriei 
individualitati stilistice presupune astfel de împrumuturi care au rolul unor 
achiziții în plan compozițional ce presupune familiarizarea cu un anumit stil sau 
cu o anumită şcoală de creaţie. Este etapa însuşirii tehnicii componistice pentru 
a fi capabil ulterior să se individualizeze ca personalitate creatoare. Totodată, 
lipsa unei unități organice pare să nu caracterizeze nici măcar primele lui 
opusuri muzicale. Debussy a avut atât viziune de detaliu cât şi de ansamblu 

încă de la începuturile lui creatoare fără să dezvăluie o atitudine mecanicistă 
fata de aceasta. 

Pe de alta parte, cu toate ca traditia se recunoaste cu mare dificultate in 
lucrările care l-au consacrat, una din caracteristicile sale stilistice fiind 
originalitatea lui, el nu a urmărit niciodată să şocheze publicul atunci când se 
afla în plină epocă de afirmare. 

Totodată, când devenise deja un compozitor cunoscut, el nu va urmări 
niciodată să suprime elanul fanteziei. Acest lucru presupune cäläuzirea în 
funcţie de inspirație, fără să caute vreodată a face concesii marelui public, fără 
să caute a-l măguli sau seduce prin coborârea ştachetei valorice, aşa cum 
procedaseră în viziunea lui, multi dintre contemporanii săi. 

Creaţia lui Debussy nu cunoaşte elemente de diletantism sau de 
divertisment, autorul raportându-se fata de aceasta printr-o permanentă cizelare 
a ei, urmărind înnoirea mijloacelor expresive, aprofundarea şi concizia stilistică 
dar şi fineţea exprimării, naturaletea care evită elaborările exagerate sau forțate. 

Scrierea acestor articole este prilejuită de manifestările muzicale 
specifice Concertelor Colonne (înfiinţate în 1873 din iniţiativa Societăţii 
Naţionale de Muzică, numite iniţial Concertele Naţionale, fiind dirijate la 
început de Edouard Colonne de la care vor primi ulterior numele, desfăşurând o 
bogată activitate de-a lungul deceniilor, ce se întinde până în zilele noastre), sau 
a Concertelor Lamoureaux (înfiinţate în 1882 din inițiativa dirijorului Charles 
Lamoureaux sub forma societăţii Noile concerte), ambele organizaţii urmărind 
promovarea şi popularizarea muzicii franceze. 

Schimbări esenţiale se produc şi în mentalitatea teatrelor muzicale. 
Opéra-Comique, mai receptivă la nou, după 1872 înscrie în repertoriul său 
lucrări aparținând unor membri ai Societății Naţionale de Muzică. Singură 
Opera rămânea consecvent tradiționalistă, declarând că nu este un teatru al 
încercărilor, prezentând în continuare acelaşi repertoriu prăfuit de trecerea 
anilor, învechit din punct de vedere al concepției de realizare şi de abordare 
muzicală a subiectelor. Va fi unul din motivele principale pentru care Debussy 
va dezaproba într-un articol atitudinea acestei instituţii, pledând pentru înnoirea 
repetoriului şi promovarea noilor compozitori. 

Pe de altă parte, Debussy va căuta să amendeze de pe o poziţie 
constient-criticä orice slăbiciune a compozitorului pentru a reda muzicii 
demnitatea nestirbitä. Caracterului pătimaş şi ironic al discursului său nu-i vor 
scăpa dintre cei consideraţi de posteritate drept compozitori de geniu. Debussy 
îşi disculpă într-un fel această atitudine invocând iubirea lui nestrămutată 
pentru arta muzicală. „Iubesc prea mult muzica pentru a putea vorbi despre ea 
altfel decât cu pasiune. Aş putea oare să evit acea sămânță a patimei care 
străbate până şi în cele mai bune hotărâri ale noastre de a fi drepți, într-atât 
încât suceşte mințile chiar şi celui ferm decis să cumpănească lucrurile aşa cum 

se cuvine? Nu îndrăznesc să o cred, cei pasionați de artă fiind nişte incorigibil 
îndrăgostiţi. ”25% 


Unul dintre compozitorii evocati în modul cel mai contradictoriu este 
Richard Wagner. Debussy a fost într-o primă etapă un înfocat admirator al 
compozitorului german, pentru ca ulterior să adopte fata de acesta o atitudine 
ceva mai rezervată sau chiar ostilă uneori. De altfel, influenţe wagneriene, pe 
care le-am semnalat deja pe parcursul acestei lucrări, se resimt cu ardoare în 
unele creaţii de-ale lui Debussy. 

Atunci când îşi îndreaptă ochiul critic asupra lui Wagner, Debussy îl 
priveşte atât ca poet, cât şi ca muzician, recunoscând acestuia o calitate cu totul 
specială şi anume aceea de a fi capabil să compună o artă „frumoasă şi ciudată, 
impură şi seducătoare.” Recunoastem aici una din trăsăturile atât de specifice 
personalităţilor de geniu, aceea de a se manifesta contradictoriu în câmp 
creator, ce construiesc un frumos ale cărui valențe se exercită pe o axă a 
polaritätilor, a contradictiilor, a rupturilor, des întâlnită la compozitorii 
aparținând modernităţii. Baudelaire este cel care surprinde atât de bine spiritul 
acestei epoci, el însuşi un înfocat wagnerian. Debussy apare în acest context ca 
un ecou al lui Baudelaire, acesta din urmă făcând referinţe la natura duală a 
frumosului: „Frumosul este întotdeauna bizar. Nu vreau să spun că e vorba 
despre un bizar rece şi căutat, pentru că ar însemna atunci că nu ar fi altceva 
decât o dihanie care ar ieşi din rosturile vieţii. Spun doar că el conţine 
întotdeauna o anumită bizarerie, ceea ce îl face să devină acel Frumos 
deosebit. "9% 

Şi Debussy continuă pe de o parte să elogieze arta lui Wagner sau, 
dimpotrivă, să o incrimineze, acolo unde aceasta nu corespunde punctelor lui de 
vedere. Constituie un truism faptul că desfăşurându-şi activitatea de critic 
muzical, Debussy îşi dezvăluie unele dintre principiile de bază ale gândirii lui 
estetice. Iar atunci când vorbeşte despre Wagner, sinceritatea lui capătă forma 
cea mai contradictorie, astfel încât, laudele se împletesc cu ironiile cele mai 
usturătoare. 

Cercetând sistemul estetic wagnerian, se remarcă aproape imediat că 
acesta pare construit în aşa fel încât să slujească ideii maestrului de a preamări 
propria personalitate exaltată. Ce impact trebuie să fi avut Wagner asupra 
tânărului Nietzsche când acesta l-a văzut dirijând de la pupitrul său orchestral 
asemenea unui magician guvernând peste destinele artistice ale cântăreților sau 
instrumentiştilor? Faptul că în mintea lui va incolti ideea supraomului ni se pare 
o repercusiune firească a influenţei pe care personalitatea bătrânului minotaur 

o va exercita asupra mai tânărului său ucenic. În aceeaşi măsură, umbra 
wagneriană va cotropi de fantasme mintea lui Debussy. Acesta va reuşi în scurt 
timp să se dezică de forța ei seducătoare şi să antreneze un război 
antiwagnerian slujind ideii afirmării unei culturi cu specific francez. Astfel, 
întreaga diatribă pe care Debussy o va desfăşura împotriva lui Wagner şi a artei 
wagneriene este scuzabilă. 

Debussy nu se sfieşte să numească unele creaţii wagneriene drept 
obositoare sau, atunci când se referă la întreaga creaţie a lui Wagner, să o 
considere alcătuită din biete capodopere. Mai mult, numeşte câteva lucrări de- 
ale lui Wagner, este vorba de Tannhduser, Siegfried, Lohengrin, „capodopere 
fezandate (...) deşertăciuni înzorzonate şi lipsite de vreun mesaj prea 
limpede." Şi întrucât un război dus pe mai multe flancuri poate avea mai 
multe şanse de reuşită, Debussy atacă şi personajele wagneriene, vorbind de 
„pasiunea bolnăvicioasă a unui Tristan”, de „strigătele de vită turbată ale unei 
Isolde”, de „comentariul grandilocvent asupra neomeniei lui Wotan”, de 
„Amfortas care se vaietä ca o modistă şi scânceşte ca un copil, ce-şi plimbă o 
rană înveninată de-a lungul unor melancolice cantilene, şi asta preţ de trei 
acte”, de Kundry, „veche floare a iadului”, atât de „greoaie sentimentală”2%, de 
„isteria grandilocventä care surmenează eroii wagnerieni”26!, de „Fafner, 
sărman dragon asupra căruia Siegfried, mică brută eroică, îşi va încerca îndată 
virtuțile sabiei sale'2€2, de „Tannhăuser care, în legendă, nu era de fel blândul 
bäietas pocăit în care l-a preschimbat Wagner şi al cărui toiag pârjolit de 
amintirea Venerei n-a mai vrut niciodată să înflorească."2* Si pentru ca 
rezultatul să fie deplin, aduce în discuţie şi montarea unor opere de Wagner în 
spaţiul francez, în cadrul a ceea ce Debussy numeşte şcoala neo-wagneriană, 
unde apar în scenă „nişte copii proaste ale unor Wotani în cizme treisferturi şi 
ale unor Tristani in haină de catifea."7% Remarcăm aici, desigur, persistenta 
acestor viziuni regizorale şi în prezent. 

Wahnfried, vila în care va locui Wagner în ultimii ani şi în care îşi va 
da ultima suflare, semnifică într-o traducere aproximativă pacificarea iluziilor, 
împăcarea amăgirilor. Este efectul pe care îl obţine acesta în ultima lui operă. 
Wagner reuşeşte să clădească în jurul său imaginea unui zeu. Teatrul de la 
Bayreuth şi vila Wahnfried se vor transforma în adevărate sanctuare, centre de 
pelerinaj pentru miile de credincioşi care se vor împărtăşi din cupa (filtrul-sic!) 
operelor sale. Pentru a patrona constiintele oamenilor Wagner a ales forța 

seducătoare a artei sale asigurandu-si în felul acesta nimbul nemuririi şi un loc 
veşnic în panteonul artelor clasice. 

Or, tocmai împotriva acestei imagini mitice pe care o va lăsa Wagner 
despre sine posterităţii va lupta Debussy, conştient de faptul că sub forma 
acestui nimb magic domină cu şi mai multă putere constiintele oamenilor. Din 
această cauză va ataca personalitatea lui Wagner, pe care o ridiculizează 
enuntand expresii extrem de caustice. Astfel, atunci când vorbeşte de 
„cabotinism eroic”2% sau de calitatea lui Wagner de a fi un „mare anteprenor de 
simboluri”*%, loveşte în însăşi estetica lui, persiflând pretenţia lui de a impune 
o artă a viitorului guvernată de principiile eroismului sau al leitmotivelor. Pe de 
altă parte, Debussy scoate în evidență caracterul „unui om căruia nu i-a lipsit 
decât să fie ceva mai uman pentru a fi mare în tot înţelesul cuvântului”#?, şi 
căruia nu-i lipseşte acea abilitate vicleană prin care acesta îşi cucereşte 
publicul. Triplă lovitură caracteristică unui general care cunoaşte extrem de 
bine regulile războiului. Debussy loveşte în arta, estetica şi personalitatea 
wagneriană, ale căror tare le demască, ba mai mult, le amplifică pentru a obţine 
rezultatul scontat. Pentru Debussy, Wagner „I-a jefuit cu constiinciozitate pe 
Liszt” (se referă, desigur, la formulele armonice pe care Wagner le-a preluat în 
mod inventiv de la Liszt), având „în el ceva de vraci”26 care obținea surâsuri 
de incuviintare sau prea slabe reacţii de opoziţie. Imaginea lui Debussy despre 
Wagner este cea a unui mag care a reuşit să vindece prin mijloace 
neconvenţionale neputintele şi slăbiciunile umane, oferindu-le ca leac o muzică 
seducătoare, un panaceu care ia forma unei Arte-Religii. Şi atunci când este 
prins cu garda slăbită, Debussy însuşi aduce elogii acestei arte, asemenea lui 
Tannhăuser înflăcărat de pasiune care cântă dragostea carnală. Vizionând 
reprezentațiile operelor Aurul Rinului şi Walkyria, el va afirma că i „se pare cu 
neputinţă de atins o mai mare desăvârşire”, şi când aduce în discuţie 
preludiul actului trei din Parsifal, va spune că „nimic în muzica lui Wagner nu 
se înalță la o frumusețe mai senina.”?”” 


Arta lui Gluck nu-i provoacă admiraţie însă, cu toate acestea, îi acordă 
respectul cuvenit în virtutea intenţiei binevoitoare de a reforma opera şi de a o 
aduce la demnitatea ei originară. O astfel de reformă, Gluck pare să o fi 
realizat doar în scris, ideea de bază prin care muzica era pusă în slujba 
cuvântului, că acțiunea predomină în dauna muzicii, determinând mai degrabă 
o îndepărtare de manifestarea oricărui lirism în cadrul operei. Debussy îi 

reproşează banalitatea frazei muzicale ce poate fi depăşită doar prin 
interpretarea pe care o dau soliştii, aceştia încercând să adauge profunzime şi 
conținut expresiv acolo unde nu există. Este tocmai ceea ce-l separă pe Gluck 
de Rameau şi Mozart. Un alt lucru pe care Debussy îl reproşează lui Gluck este 
faptul că influența pe care arta lui a exercitat-o asupra muzicii franceze prin 
Spontini, Lesueur, Méhul, va determina şi influența wagneriană, lucru 
neîndoielnic de rău augur. Din această cauză, arta franceză va rătăci în mrejele 
muzicii wagneriene, asemenea poporului israelit pierdut în pustiu, pentru a 
recupera starea ei originară. 


Gounod se aproprie mai mult de idealul artistic al lui Debussy, şi asta 
întrucât s-a străduit să găsească criteriile prin care arta lui să ajungă la sufletul 
mulțimii şi să o emotioneze. Vorbind despre Gounod, Debussy îşi permite să 
constate impactul pe care arta diferitor compozitori îl are asupra publicului. 
Debussy admiră arta lui Gounod şi pretinde publicului o mai mare deschidere 
către ea reproşându-i în mod tacit preferința generală pentru Wagner. Gounod 
este apreciat de Debussy şi pentru faptul că el nu cade în capcana wagneriană 
şi, mai mult, el este recunoscător tradiției, menţinând în felul acesta idealul unei 
arte franceze. Pe de altă parte, afirmând că arta nu este „expresia unei elite”?”!, 
Debussy ironizează încă de la început părerile celor care se cred avizaţi în arta 
muzicală, deşi ei înşişi nu practică muzica. Îi repugnă ideea acestora de a hotărî 
după bunul plac care sunt marile personalități creatoare ale vremurilor în 
aceeaşi măsură în care se sustrage gustului îndoielnic al mulțimilor. Forţa unei 
arte nu constă în adeziunea de moment a unei anumite orientări venită din 
partea unui grup de critici sau din partea publicului. Perenitatea artei rezidă în 
sine, în capacitatea ei de a emotiona şi de a forma gustul estetic al individului, 
lucru pe care l-a avut in vedere şi arta lui Gounod. 


Lui Berlioz, Debussy îi admiră puritatea simfonică al lucrărilor lui, 
reproşându-i totodată simțul dramaturgic al acestuia prezent în opera Troienii. 
Amintirea lui Berlioz este declanşată de iniţiativa unui anume domn Gunzbourg 
de a monta într-o variantă cu totul nouă simfonia Damnatiunea lui Faust. 
Faptul că acesta se raporta fata de lucrarea lui Berlioz de parcă ar fi corectat-o, 
îi permite lui Debussy să reacționeze violent, şi în felul acesta să cunoaştem 
care era viziunea lui cu privire la relația dintre compozitor şi interpret. Debussy 
deplânge atitudinea celor care nu au respect fata de intenţia autorului, chiar 
dacă aceasta nu este atât de bine punctată, însă îl revoltă atunci când interpretul 
intervine nu numai în expresia lucrării, dar şi în corpul acesteia, rearanjând 
diversele parti, corectând sau completând după inspiraţia proprie unele pasaje 
muzicale. Subiectivismul exacerbat provoacă rezultate groteşti, motiv pentru 

care Debussy este uneori extrem de caustic în privința acelui domn. Debussy 
consimte ideii de implicare a interpretului în procesul de tălmăcire a intentiilor 
autorului fără a strivi personalitatea lui. El vrea ca această aderare la opinia 
autorului să nu intervină dintr-o docilitate imatură, ci ca urmare a unei 
convingeri proprii în care să se răsfrângă cu claritate atitudinea maestrului. În 
nenumărate rânduri, pianista Marguerite Long ne atrage atenţia supra 
dificultății în a percepe adevăratul sens al unei anumite lucrări, cu toate că ea l- 
a avut ca garant şi tălmăcitor pe Debussy însuşi. Cu atât mai mult ar fi trebuit 
abordată o atitudine ghidată de un spirit scrutător, cu cât autorul nu lasă să se 
întrevadă propria-i opinie care trebuie cumva ghicită din textul partiturii. Este 
ceea ce nu face Gunzbourg, alegând să se raporteze la partitură ca la un pretext 
pentru a-şi expune propriile lui concepții artistice. 


Vincent d’Indy este unul dintre compozitorii care rezonează profund 
cu structura artistică a lui Debussy. Creaţia acestuia emană o înaltă şi senină 
bunătate, multă omenie şi nevoie de reculegere. Toate acestea sunt expresii 
care aparțin lui Debussy, expresii cu care el elogiază arta lui Vincent d'Indy. 
Finetea, rafinamentul, bunul gust, puritatea expresiei, lirismul şi poezia tainică, 
lipsa  monumentalității, docilitatea şi smerenia spiritului sunt câteva 
caracteristici care sunt regăsite în arta ambilor compozitori. Este unul dintre 
rarele prilejuri de care Debussy se foloseşte pentru a ataca estetica veristă unde 
expresia grandilocventă zdrobeşte muzica iar subiectul îşi extrage poezia prin 
corespondenţă cu realitatea. 


Jules Massenet rămâne unul dintre compozitorii care transformă arta 
muzicală într-o fermecătoare specialitate. Preocupat să redea în operele sale 
sufletul femeii, el devine un privilegiat al acestora, însăşi caracterul 
melodismului său având ceva feminin. Debussy remarcă o oarecare frivolitate 
în muzica lui Massenet însă recunoaşte destinul său ca fiind unul unic. 


La Paul Dukas şi Sonata sa, Debussy descoperă fericita îmbinare 
dintre imaginaţie şi construcție, pentru care muzica înseamnă arhitectură fluidă 
de o inepuizabilă inspiraţie care se mulează perfect pe fondul aperceptiv al 
compozitorului dat de acele imagini şi trăiri personale. Efectul de euritmie al 
muzicii lui, în care ritmul, melodia şi armonia se îmbină într-un tot unitar, dă o 
impresie sculpturală edificiilor sale sonore, Dukas coordonând cu siguranța 
unui mecanism de oţel orice fantezie muzicală. 


Pe Mussorgski, Debussy îl apreciază fără rezerve, manifestând o 


perpetuă dragoste credincioasă față de personalitatea creatoare a acestuia. Îi 
apreciază sensibilitatea rafinată, caracterul pasional, lipsit de ostentatie al 

muzicii sale, puritatea emotiei care guvernează naşterea unor multiple forme 
muzicale a căror înrudire cu tradiţia trece în penumbră. De altfel, apropierea lui 
Debussy de universul copiilor, în afară de elementul autobiografic, se datorează 
şi suitei de şapte melodii pentru voce şi pian, intitulată Camera copiilor, pe care 
Mussorgski o compune în anul 1870, şi care îi era foarte cunoscută lui Debussy. 
El însuşi considera fiecare piesă din acest ciclu drept o capodoperă. 


Deşi admiră arta lui Grieg, Debussy ridică două obiecţii. Una dintre 
ele este aceea de a nu fi reuşit să valorifice pe deplin folclorul specific patriei 
sale în maniera în care o fac Balakirev şi Rimski-Korsakov. Să fie oare un 
reproş la faptul că Grieg nu face apel la citatul folcloric? Este adevărat că 
melodismul lui Grieg este caracterizat de un tematism care se aseamănă cu 
folclorul norvegian, fără să recurgă la împrumuturi din tezaurul acesta. Acest 
lucru pare cu atât mai ciudat cu cât Debussy însuşi citează extrem de rar, 
respingând acest procedeu. Mai mult, fiind asociat cu cei doi compozitori ruşi 
amintiţi mai devreme, compozitori care au practicat acest procedeu stilistic în 
creaţia lor, lucrul poate crea şi mai multă derută. Rezolvarea acestei nedumeriri 
o dă până la urmă tot Debussy. Remarca lui se baza pe auditia a unei singure 
lucrări care probabil nu erau reprezentativă pentru Grieg. Pe de altă parte, 
Debussy îl numeşte pe Grieg „un muzician îndemânatic, mai preocupat de efect 
decât de artă adevărată.” Succesul repurtat de Grieg cu această lucrare s-ar 
putea să fi stârnit invidia lui Debussy, motiv pentru care nu a putut să 
formuleze o opinie nepărtinitoare. Totuşi, de aici reiese o altă cerință a esteticii 
debussyste şi anume aceea de a nu urmări succesul facil care să determine 
scăderea calității producţiilor artistice. Este un lucru asupra căruia va reveni 
obsedant, corijând cu remarci usturătoare acolo unde acest spirit se făcea 
remarcat. 


Cu César Franck, Debussy a studiat timp de trei luni orga, astfel că I- 
a cunoscut îndeaproape pe acesta. Admiratia pe care Debussy i-a purtat-o pare 
să aibă mai degrabă în vedere caracterul lui. Îl consideră un om fără prihană, cu 
un surâs de apostol şi suflet nevinovat de copil, de o imensă bunătate, incapabil 
să fie molipsit de răutatea oamenilor, în stare să înalțe rugăciuni profunde, 
devotat muzicii, la care orice urmă de subiectivism muzical trebuie sever tratat 
astfel încât să nu trezească emoţii de natură extramuzicală, care se raportează 
fata de artă cu o modestie ce merge până la anonimat. Este un om care, in 
viziunea lui Debussy, slujeşte muzica fără să-i pretindă vreo glorie. Caracterul 
modest, discretia exprimării sunt calități pe care Debussy le admiră atât la omul 
cât şi la artistul Cesar Franck. 

Ca şi compozitor, Richard Strauss este extrem de lucid apreciat de 
Debussy, prin maniera lui de a dezvolta anumite culori ritmice — lucru care va fi 
întrebuințat ulterior şi de Debussy - sau prin efectele de politonalitate care au 
mai degrabă un efect stenic decât sfâşietor. Debussy surprinde construcția 
cinematografică a muzicii lui care deapănă imagini orchestrale de o uimitoare 
diversitate sonoră, în care italienismele şi sentimentalismele naive sunt depăşite 
de o modalitate de a-şi dezvolta ideile muzicale fără precedent în epocă. 
Muzica lui solară reprezintă o transfigurare a atitudinii de supraom al cărui 
farmec este cuceritor. 


Nu-i scapă din vedere nici alti compozitori romantici remarcabil. 
Audiind poemul simfonic Mazeppa de Liszt, Debussy face remarci uncori 
contradictorii. Îl consideră plin de defecte, pe alocuri banal dar căruia nu-i 
lipseşte o anumită pasionalitate care sfârşeşte prin a te cuceri. Îi repugnă în 
special atitudinea prea familiară a lui Liszt fata de muzică, părându-i că mai 
mult face caz de iubirea pe care i-o poartă decât de putinţa de a evoca prin 
intermediul acestei arte sentimente proprii. 


Karl Maria von Weber este apropiat simtirii lui Debussy prin 
predilectia acestuia pentru legendă, prin resursele muzicale pe care le 
întrebuințează pentru a valoriza fantasticul, prin legătura tainică resimțită în 
maniera lui Goethe şi Rousseau care există între sufletul uman și natură. În 
ultima lui operă Oberon, Debussy descoperă „accente de frumoasă şi simplă 
umanitate, dezgolite de podoabe inutile”? Debussy îl admiră datorită 
romantismului său voalat care surprindea cu discreţie tainele inimii, oferind 
contemporanilor săi primele tresăriri ale unui spirit romantic. 

Debussy nu este antiromantic. Într-o primă fază, creaţia lui pianistică 
se înscrie în perimetrul artei romantice. El este mai degrabă împotriva celor 
pentru care muzica servea exacerbării cultului propriei personalități. Prin 
muzica lui interiorizată, prin caracterul improvizat, prin fantezia melodică 
inepuizabilă, Chopin este foarte apropiat esteticii lui Debussy. De altfel în 
tinereţe cântase mult din creaţiile compozitorului polonez iar arta de a cânta la 
pian a deprins-o de la o fostă elevă de a lui. Admiră la Chopin tocmai faptul că 
el nu confecționează sonate, nervozitatea lui fiind mai degrabă o nestăpânire a 
fanteziei care cu greu se lasă încadrată în formule convenționale, astfel că, 
Debussy va afirma despre Chopin că „a inaugurat o manieră personală de a 
trata această formă, fără să mai vorbim de încântătoarea muzicalitate pe care o 
născocea cu acest prilej. Era un om cu idei generoase şi pe care le împrospăta 


273 idem, p. 75-76. 
262 


adesea, fără să pretindă plasamentul de sută la sută care constituie gloria cea 
mai limpede a unora dintre maeştrii noştri.274 


Faţă de trecut, Debussy manifestă permanent o admiraţie fără rezerve. 
Compozitorilor renascentişti francezi le recunoaşte acea abilitate extraordinară 
de a transforma ştiinţa contrapunctica în inspiraţie astfel încât să pară că surâde. 
De asemenea, celor italieni şi neerlandezi Debussy le recunoaşte aceleaşi 
calități, aceştia fiind capabili să se slujească de principiul ornamentului pentru 
a-i conferi suplete arhitecturală. Palestrina, Vittoria, Orlando di Lasso 
construiesc edificii sonore în care cantus firmus-ul se aseamănă pilastrilor care 
susțin întreaga greutate a edificiului arhitectonic. 


Iată-l amintindu-i şi pe compozitorii din perioada Barocă, pe Bach, 
acest mare maestru al Frumusetii, capabil să asculte vocea universală, a cărui 
muzică emotioneazä nu prin caracterul ei, ci prin fluiditatea ei, pe Händel, pe 
Rameau căruia îi admiră delicatetea plină de farmec a recitativelor din operele 
sale cărora le lipseşte expresia afectată, pe Alessandro Scarlatti a cărui 
„scriitura corală are culoarea aurului palid”, la care lucrările cu „emoția 
împăcată pe care o degajă este duios de intrematoare.”””* 


Pe clasici îi are deseori în vedere cu remarcile sale. În repetate rânduri 
îşi exprimă admiraţia fata de Mozart, iar pe Beethoven, desi îl consideră un 
compozitor genial, îi reproşează caracterul exagerat descriptiv-onomatopeic al 
celei de-a doua parti din Simfonia a VI-a, Pastorala, care îi evocă mai degrabă 
o scenă dintr-un atelier de miniaturi mecanice decât o scenă la pârâu. Totodată, 
îi critică sonatele pentru pian admițând că ar fi fost prost scrise pentru acest 
instrument. Lui Debussy îi scapă din vedere faptul că Beethoven percepea mai 
întâi lucrarea orchestral şi abia apoi o adapta posibilităților pianistice. Este 
cunoscut faptul că Beethoven trata pianul ca o orchestră simfonică lucru 
determinat de complexitatea auzului său muzical. Cântul în registrele extreme, 
alternarea acestora, polifonizarea discursului muzical, schimbările bruşte de 
nuanțe, desenul capricios al melodiei, de factură instrumentală, densitatea 
armonică întrebuințată, sunt elemente care îngreunează extrem de mult tehnica 
pianistică beethoveniană. Pe de altă parte, Simfonia a IX-a, Simfonia cu coruri 
cum o numea Debussy, este obiect al adoratiei sale. Tema generatoare o 
consideră de o uimitoare frumusețe şi în acelaşi timp măreață, capabilă de un 
uimitor potenţial melodic şi armonic. Astfel că, la revenirea ei, spune Debussy, 
„încercăm o nouă bucurie; şi asta fără oboseală, fără să aibă aerul că se repetă; 
s-ar spune că închipuie izbucnirea himerică a unui arbore ale cărui frunze ar 

tâsnit toate dintr-o dată. Nimic nu este de prisos in această lucrare de proporții 
uriaşe.” Beethoven reprezintă un moment de răscruce in evoluţia simfoniei, 
dupa el existand in general trei tendinte de dezvoltare a acesteia: o directie 
romantica clasicizantă, trasată de compozitorii Felix Mendelssohn Bartholdy, 
Robert Schumann şi Johannes Brahms, una programatică reprezentată de 
Hector Berlioz, Franz Liszt şi Richard Strauss, şi o direcţie revoluționară care a 
împins acest gen la dimensiuni monumentale prin compozitorii Franz Schubert, 
Gustave Mahler şi Anton Bruckner, fără să mai amintim de evoluţia simfoniei 
în cadrul altor culturi. Debussy consideră în mod eronat încheiată evoluția 
acestui gen, însăşi creaţia lui dând dovadă de exemple strălucite care, chiar 
dacă nu poartă acest nume, ilustrează direcţii neaşteptate de dezvoltare a 
genului simfonic. Prin estetica sa, el se diferenţiază net de aceştia, astfel că 
înţelegem motivul pentru care nu putea aprecia marile construcții simfonice ale 
lui Brahms sau Bruckner. 


Judecata de gust a lui Debussy se extinde deseori şi la arta dirijorală 
căreia îi acordă însemnate pagini. El aduce în discuţie măiestria şi capacitatea 
unor personalități însemnate ale vremurilor sale de a tălmăci universul sonor de 
la pupitrul orchestrei. Este vorba de Weingartner pe care-l consideră 
pătrunzător, însă de o meticulozitate exagerată, de Cortot, pasional dar şi 
decorativ, prima calitate apropiindu-l de Weingartner iar cea de-a doua de 
Nikisch, la care virtuozitatea dăunează bunului gust, de Richard Strauss 
dirijându-şi propriile lucrări simfonice, a cărui atitudine emană o energie 
capabilă să smulgă din amortealä un public amortit, sau de Siegfried Wagner, 
lipsit de geniu nu numai în arta dirijorală dar şi în cea componistică, de Richter, 
pe care-l consideră un bun executant. 


Sintetizând cele expuse până aici, putem surprinde schematic câteva 

repere ale esteticii lui Debussy, aşa cum reiese ea din articolele sale: 

- opera de artă trebuie adaptată scopului ei, cerinţelor ei. Izbânda unei 
opere de artă constă în adecvarea ei la conţinutului de idei 
şi sentimente, în posibilitatea de a regla raportul dintre 
formă şi conţinut. Opusul frumosului este în acest caz nu 
urâtul, ci opera de artă neizbutită, al cărei elan esueaza într- 
o formă şi un limbaj lipsit de unitate organică cu subiectul 
pe care vrea să-l ilustreze; 

- natura păstrează un anumit mister, mister care se regăseşte ulterior 
în arta muzicală. Este de fapt sufletul artistului care printr- 
un simbolism ermetic stabileşte corespondențe cu 
frământările naturii, cu marile cicluri ale acesteia. Misterul 

are o nuanţă poetică şi muzicală în acelaşi timp. Natura îl 
predispune pe Debussy către formularea acestui mister sub 
înfăţişarea artei muzicale. El scapă cunoaşterii rationale 
însă putem avea acces la el prin intermediul sunetelor. Arta 
sonoră devine simbolul neconsumat al acestui mister. Insist 
asupra acestui mister întrucât Debussy însuşi vorbeşte în 
repetate rânduri despre misterul artei muzicale sau despre 
misterul naturii. Misterul, identificat cu sufletul 
compozitorului, se regăseşte atât în artă cât şi în natură. 
Misterul naturii oglindeşte misterul persoanei, având 
capacitatea de a trezi eul liric al compozitorului şi de a 
determina întruparea lui în forma manifestată a artei 
muzicale. Microcosmosul uman se reflectă în tăriile 
macrocosmosului naturii care catalizează efortul de 
dezrobire a libertăţii creatoare. 


- ideea de programatism la Debussy slujeşte principiului înfrăţirii 


artelor într-o altă manieră decât cea propusă de Wagner. 
Debussy păstrează doar sursa care declanşează inspiraţia, 
fără să construiască naratiuni care să stea la baza unei 
dramaturgii a opusului muzical. Din această cauză, opusul 
muzical este lipsit de ideea de dramaturgie în sens muzical. 
Aceasta este estompată în sonorități vagi, sclipiri ale frazei, 
prin atenuarea extremităților specifice articulaţiilor 
muzicale, prin diluarea tonalitatii; 


arta are durabilitate in sine, ea nu caută apreciere şi forță în 


adeziunea mulțimilor deseori ghidate de interese străine ei. 
Ea îşi trage seva din contemplatia naturii, ea caută să 
ilustreze ideea morală a binelui dezinteresat; 


trebuie respectate întocmai intenţiile autorului respingând acel 


obicei regretabil conform căruia capodoperele procreează; 


intrebuintarea teoriei liberului schimb în artă nu trebuie să 


determine îndepărtarea tradiției; 


principiul înțelepciunii artistice prin care se urmăreşte cerința unui 


compozitor de a-şi formula întotdeauna propriul lui crez 
artistic. Debussy recunoaşte într-o primă fază nevoia de a 
imita stilul unui înaintaş, lucru care fortifică primii paşi 
creatori ai tânărului aspirant la arta compoziției, însă 
persistenta în umbra acestuia, alianța permanentă cu acesta 
are în sine ceva dubios. Primul semn de maturitate artistică 
este acela in care il faci să cadă pe cel pe care il imiti. 
Exemplul personal al lui Debussy confirmă acest principiu; 

Debussy condamnă metoda de a compune fără un suport ideativ sau 
afectiv, de a transforma actul inspiraţiei în pură speculație; 

el recomandă ocolirea complicatiilor de prisos; 

abolirea esteticii brutale specifică verismului; 

a te depăşi pe tine însuți; 

pledează pentru arta distribuirii emotiei. Dozarea emotiei, controlul 
desăvârşit al ei şi mai ales justificarea acesteia constituie 
unul dintre elementele primordiale care caracterizează arta 
interpretativă a lui Debussy; 

pledează pentru abolirea oricărei idei sau prejudecăţi care ar putea 
restrânge sau încorseta domeniul imaginaţiei. Compozitorul 
trebuie să-şi închine viata unei lumi de senzaţii si forme 
înnoite fără încetare; 

Lucian Blaga consideră stilul ca fiind reprezentat de valori 
extraestetice pătrunse în estetic. Or, Debussy face deseori 
recurs la elemente extraestetice pentru a explica lucruri 
care aparțin de stil. Însăşi calitatea artei sale de a reține 
emoția la nivelul impresiilor vorbeşte de caracterul lui 
Debussy care nu transformă niciodată muzica într-o 
imagine idolatră a propriei sale personalități; 

farmecul expresiei, naturaletea ei ia naştere dintr-o fineţe şi un bun 
gust apropiat artei bizantine sau renascentiste. Debussy 
ocolește tot ceea ce înseamnă stil afectat, ton declamator, 
sensibilitate falsă şi ostentativă sau descriere obiectivă, 
astfel încât muzica să consimtă acelui titlu de nobleţe de 
care au lipsit-o multi compozitori; 

în sfârşit, Debussy ia atitudine împotriva celor pentru care muzica 
nu înseamnă decât cântec speculativ, artă scrisă de mâini 
îndemânatice sau care fac din ea arta de neînțeles ce se 
aseamănă cu mecanismul unei case de fier. Mai mult, el 
reneagă acea poziție în care arta muzicală este privită ca o 
artă auxiliară, de atmosferă sau de acompaniament unor 
anecdote sentimentale sau tragice. 

ANEXA I 


Tabel cronologic cu creaţia muzicală 


BALLADE A LA 
LUNE 
(Alfred de Musset) 


(Andre Girod) 


REVERIE 
(Theodore de 
Banville-Les 
cariatides, caietul 
II, lubirile Elisei) 


a lui Claude Debussy 


Creaţia 
vocal - 


simfonică ; ay 
simfonică 


TRIO, în sol major, 
pentru pian, vioară 
şi violoncel 

. Andantino con 


SYMPHONIE (la 4 
maini) Prevazuta in 
trei mişcări pentru 
orchestră 

1. Andante 

2. Air de ballet 

3. Final. Allegro 
în si minor 

Nu a rămas decât 
versiunea redusă a 
Finalului în 
varianta pentru 


Muzica Creaţia 
de cameră simfonică 


SOUHAIT 
(Theodore de 


(Teophile Gautier- 
Espana) 


PIERROT 
(Theodore de 
Banville-Les 
cariatides, caietul 
trei, 6) 


AIMONS-NOUS 
ET DORMONS 
(Theodore de 
Banville-Les exilés) 


RONDEL 
CHINOIS (Autor 
necunoscut) 


TRAGEDIE (Leone 
Valade-Nocturnes, 
poeme imitate din 
Heinrich Heine) 


JANE cântec 

Creaţia 
vocal - 
simfonică 


DANIEL 
cantată pentru 
3 solişti şi 
orchestră 
(Emile Cecile) 


1881-1882 
HELENE, 
scenă lirică 
pentru 
soprană, cor 
de patru voci 
mixt şi 
orchestră 
(Leconte de 
Lisle-Poeme 
antice) 
Partitura 
orchestrei 
incompletă- 
Participarea 
parţială a lui 
Debussy-a 
treia parte a 
poemului 


Creaţia 
vocal - 
simfonică 


Muzica Creaţia 


Miniatura vocală y : eae 
de camera simfonica 


scotian (Leconte 
de ee Poèmes 
antiques) 


FANTOCHES DIVERTISSEMEN [NOCTURNE ET  |INTERMEZZO |PRINTEMPS, 
(Paul Verlaine T (la 4 mâini) cantată în fa 
- Fêtes galantes) (probabil o violoncel şi  |diez minor, 
prima versiune transcripție a unei orchestră pentru cor de 
piese pentru vioară |(după Canto  |voci feminine 
LE LILAS şi pian) Pentru 38 din şi orchestră 
(Theodore de ipian-  |Lyrisches (Comte de 


Intermezzo de |Segur) 
) 
g LE TRIOMPHE DE 


FETE GALANTE |BACCHUS (la 4 
(Theodore de maini-inspirat din o suită pentru 
poemul lui orchestră în |CHOEUR DE 
Theodore de care aceasta |BRISES 
Banville, Le era a patra  |pentru voce 
triomphe de parte feminină şi cor 
(Armand Renaud- |Bacchus à son -schita 
Nuits persanes)  |retour des Indes) neterminata 
Prevăzută initial in 
EN SOURDINE [patru mişcări HYMNIS 
(Paul Verlaine- pentru orchestră comedie lirică 
Fâtes galantes) 1. Divertissemen pentru solistă, 
prima versiune t-Allegro cor si 
2. Andante orchestră 
MANDOLINE cantabile (Theodore de 
(Paul Verlaine- 3. Scherzo Banville-Imn)- 
Fêtes galantes) |4.  Marche&Bach fragmente 
prima versiune anale neorchestrate 
S-au păstrat doar 
RONDEAU (Alfred |primele două parti. 
de Musset-Poésies 
nouvelles) 


PANTOMIME 
(Paul Verlaine- 
Fêtes galantes) 


CLAIR DE LUNE 
Paul Verlaine- 

Creaţia 
vocal - 
simfonică 


Creaţia 


Miniatura vocală $ AA 
simfonică 


Fêtes galantes) 
prima versiune 


LA FILLE AUX 
CHEVEUX DE LIN 
cântec scoțian 
(Leconte de Lisle- 
Poèmes antiques) 


SÉRÉNADE 

(Theodore de 

Banville- Les 

cariatides) 

COQUETTERIE |PREMIERE SUITE INVOCATION 
POSTHUME D'ORCHESTRE (Alphonse de 
(Theophile Gautier- |(Reducție Lamartine) 
Émaux et camées) |fragmentată pentru cantată pentru 


CHANSON A 
ESPAGNOLE . Ballet 
pentru două voci . Rêve 

. Bacchanale 


cantatä pentru 
trei solisti si 
orchestră 


MUSIQUE (Paul 

Bourget- Les 

aveux, primul caiet, 

Amour) 1883-1886 
DIANE AU 

PAYSAGE BOIS comedie 

SENTIMENTAL eroică pentru 

(Paul Bourget- soprană, tenor 

Mărturisiri, primul şi pian 

caiet, De dragoste) (Theodore de 
Banville) 

L'ARCHET 

(Charles Cros- Le 

coffret de santal, 

Creaţia 

Miniatura vocală |. .. ÿ : ae vocal - 
simfonica 7 7.5 
simfonică 


perpétuelles)- 
neterminata 


CHANSON 
TRISTE (Maurice 
Bouchor- Les 
poèmes de l'amour 
et de la mer) 


FLEUR DES 
EAUX (Maurice 
Bouchor- Les 
poèmes de l'amour 
et de la mer)- 
neterminată 


EGLOGUE -pentru 
soprană şi tenor cu 
pian (Leconte de 
Lisle- Poemes 
antiques) 
ROMANCE (Paul 
Bourget- Poésies, PRINTEMPS 
caietul II) pentru cor la 
patru voci si 
APPARITION orchestră 
(Stephane (Jules Barbier) 
Mallarme) 
L'ENFANT 
LA ROMANCE PRODIGUE 
D'ARIEL (Paul scenă lirică 
Bourget- Les pentru 
aveux (Souvenirs soprană, 
du nord) bariton, tenor 
şi orchestră. 
REGRET (Paul (Eduard 
Bourget- Les Guinand) 
aveux, caietul |, 
Amour) 


Miniatura vocală 


BARCAROLLE 
(Edouard Guinand- 
Au courant de la 
vie. Stances, 
sonnets, poèmes)- 


OUBLIÉES (Paul 
Verlaine) 

1. 1887 - C'est 
l'extase 
(Romances sans 
paroles, 1) 

2. 1887 - II pleure 
dans mon coeur 
(Romances sans 
paroles, 3) 

3. 1885 - L'ombre 
des arbres 
(Romances sans 


Chevaux de bois 
(Peisaje belgiene) 
5. 1886 - Green 
(Aquarelles, 1) 

6. 1886 - Spleen 
(Aquarelles, 2) 


1887-1889 


1888 Le balcon 
fleurs du mal, 


2. 1889 Harmonie 
du soir (Les fleurs 
du mal,47) 

3. 1889 Le jet 
d'eau 
4. 1889 

simfonică 


PRINTEMPS 
suită simfonică 
în Mi major 
pentru cor, 
pian şi 
orchestră 


Creaţia 
vocal - 
simfonică 


1885-1886 
ZULEIMA - 
odă simfonică 
pentru cor şi 
orchestră 
(Georges 
Boyer după 
Almonsor de 
Heinrich 
Heine) — 
pierdută 


1887-1888 LA 
DEMOISELLE 
ÉLUE - poem 
liric in Do 
major, pentru 
voci feminine: 


(Gabriel 
Sarrazin — Les 
poètes 
modernes de 


Miniatura vocală 


Recueillement 
(Poem adăugat la 
a treia ediţie a Les 
fleurs du mal) 

5. 1887 La mort 
des amants (Les 
fleurs du mal, 121) 
AXEL (Villiers de 
L'Isle-Adam- 
fragment de scenă) 


LA BELLE AU 
BOIS DORMANT 
(Vincent Hyspa) 


Creaţia 
simfonică 


PETITE SUITE 
pentru pian (la 4 
mâini; două titluri | 
şi Il sunt comune 
cu Fâtes galantes 
însă fără raport 
muzical ) 
orchestrată de 
Henri Busser în 
1907 

1. En bateau 

2. En cortege 


1889-1890 
FANTAISIE 
POUR PIANO 
ET 
ORCHESTRE 
1. Andante 
ma non troppo 
2. Lentoet 
molto 
espressivo 

Creaţia 
vocal - 
simfonică 


l'Angleterre, 
Dante-Gabriel. 
Rossetti) 


1890-1892 
RODRIGUE 
ET CHIMENE 
operă în trei 
acte (Catulle 
Mendes) — 
neterminată 


Miniatura vocală 


(Gregoire le Roy — 
La chanson du 
pauvre... Poèmes) 


DANS LE JARDIN 
(Paul Gravollet) 


ROMANCES (Paul 


ri 
. Romance 
2. Les cloches 


(Paul Verlaine — 
Fêtes galantes) 

1. En sourdine (a 
doua versiune) 

2. Fantoches (a 
doua versiune) 

3. Clair de lune (a 
doua versiune) 


Creaţia 
vocal - 
simfonică 


Creaţia 
simfonică 


orchestrată de 
Maurice Ravel în 
1923 


BALLADE 


VALSE 
ROMANTIQUE 


1890-1905 SUITE 
BERGAMASQUE 
1. Prelude 

2. Menuet 

3. Clair de lune 
4. Passepied 
ARABESQUE II 


MARCHE 
ECOSSAISE, pe o 
temă populară 
(pentru pian la 
patru mâini) 

Creaţia 
vocal - 
simfonică 


Muzica Creaţia 
de cameră simfonică 


MELODIES (Paul 
Verlaine — 

les cathedrales 
(11,15) 

2. Le son 
du cor s'afflige vers 
les bois (111,9) 

3. L'echelo 
nnement des haies 
moutonne à l'infini 


Miniatura vocalä 


- NOCTURNE 1892-1893 
SCENES (3) 
AU 

Claude Debussy) CREPUSCUL 

. 1892 De rêve E, schiţe 

. 1892 De grève pentru 

. 1893 De fleurs orchestră, 

. 1893 De soir inspirate de o 
serie de 
poeme de 
Henri Regnier 
(numai schite) 
1892-1894 
PRELUDE A 
,L'APRÈS- 
MIDI D'UN 
FAUNE” 
(Stephane 
Mallarme) 


1893 QUATUOR POUR 1893-1902 
CORDES OPUS PELLÉAS ET 
10 MÉLISANDE 
1. Andante me drame lyrique 
non troppo en 5 actes et 
2. Lento et molto 12 tableaux 
espressivo avec orchestre 
3. Allegro molto (Maurice 
Maeterlinck) 

Miniatura vocală 


1897-1898 
CHANSONS DE 


BILITIS (Pierre 
Louys- Les 
chansons de Bilitis) 
1. Laflute de Pan 
2. La chevelure 
3. Le tombeau 
des Naiades 


Creatia 
vocal - 


simfonică 7 PRS 
simfonică 


IMAGES 
INÉDITES 
1. Lent, doux et 
mélancolique 
2. Sarabande 
„Souvenir du 
Louvre” 
3. Quelques 
aspects de 'Nous 
n'irons plus au 
bois" - Toccata 
1894-1901 
POUR LE PIANO 
1. 1901 Prélude 
2. 1894 
Sarabande identică 
cu cea de mai sus 
. 1901 Toccata 
1896-1900 
LA SAULAIE 
melodie pentru 
bariton si 
orchestră 
(Dante-Gabriel 
Rosseti tradus 
de Pierre 
Louys) — 
schiţă 
1897-1899 
NOCTURNES 
tryptique 
symphonique 
pour choeur 
de femmes et 
orchestre 
1. Nuages 
2. Fêtes 
3. Sirènes 
(cu cor de 
femei) 


1898 1898-1908 
CHANSONS 

BERCEUSE 
pentru voce fără 
acompaniament, 
pentru „La tragédie 
de la mort”, piesă 
într-un act de Rene 
Peter 

NUITS 
BLANCHES al 
doilea caiet de 


Muzica 
de cameră 


Creatia 
simfonică 


Creaţia 
vocal - 
simfonică 


DE CHARLES 
D'ORLEANS 
pour choeur à 
4 voix mixtes a 
cappella 
(Charles 
d'Orleans- 
Poésies 
complétes) 

1. 1898 Dieu! 
qu'il la fait bon 
regarder! 

2. 1908 
Quand j'ai ouy 
le tambourin 


sonner 
3. 1898 Yver, 
vous n'estes 
qu'un villain 


1900-1901 
MUSIQUE DE 
SCÈNE POUR 
LES 
"CHANSONS 
DE BILITIS" 
pentru 2 flauti, 


Muzica 
de cameră 

Creaţia 
simfonică 


Creaţia 
vocal - 
simfonică 

2 harpe şi 
celestă 
(pentru a 
acompania 
recitarea de 
poeme de 
Pierre Louys) 
1. Chant 
pastoral 

2. Les 
comparaisons 
3. Les 
contes 

4. Chanson 
5. La partie 
d'osselets 

6. Bilitis 

7. Le 
tombeau sans 
nom 

8. Les 
courtisanes 
égyptiennes 
9. L'eau 
pure du bassin 
10. La 
danseuse aux 
crotales 

11. Le 
souvenir de 
Mnasidica 

12. La pluie 
du matin 


Miniatura vocală 


Muzica 


de cameră 


LINDARAJA, 
pentru 2 piane la 4 
mâini 


D'UN CAHIER 
D'ESQUISSES, 
POUR PIANO 


ESTAMPES 

1. Pagodes 

2. La soirée dans 
Grenade 

3. Jardins sous la 
pluie 

Creatia 
vocal - 
simfonică 


Creaţia 
simfonică 


1901-1911 
RHAPSODIE 
pour 
saxophone 
alto et 
orchestre — a 
doua 
(terminată şi 
orchestrată de 


Roger 
Ducasse, în 
1919, după 
moartea lui 
Debussy) 


1902-1911 
LE DIABLE 
DANS LE 
BEFFROI 
poveste 
muzicală în 
două acte şi 
trei tablouri 
(după Edgar 


1903-1905 LA 
MER 
esquisses 
symphoniques 
pour orchestre 
1. De l'aube 
à midi sur la 
mer 

2. Jeux de 
vagues 

3. Dialogue 
du vent et de 
la mer 


Miniatura vocală 


MASQUES 


. Rondel 
(Charles 
d'Orleans) 
2. La Grotte 


L'ISLE JOYEUSE 


PIÈCE POUR 
PIANO scrisä 


(Tristan L'Hermite) |pentru un concurs 
3. Rondel 
(Charles 


al revistei Musica 


1904-1905 
IMAGES | 
1. 1904 Reflets 
dans l'eau 
2. 1904 
(Paul Verlaine- Hommage à 
Fêtes galantes) [Rameau 
. Lesingénus 3. 1905 
Mouvement 


PROMENOIR DES 
DEUX AMANTS 
(Tristan L'Hermite) 
1. Auprès de 
cette grotte sombre 
(Ode, strophe 1) 

2. Crois mon 
conseil, chère 
Climène (Ode, 
strophe 14) 

3. Je tremble en 
voyant ton visage 
(Ode, strophe 22) 


Muzica 
de cameră 


Creatia 
vocal - 
simfonică 


LE ROI LEAR 
pentru harpă |musicä de 
cromatică cu |scenă pentru 
acompaniame |orchestră 

nt de (Pentru piesa 
orchestră cu  |de 
instrumente de |Shakespeare) 
coarde 1. Fanfare 
1. Danse 2. Le 
sacree sommeil de 
2. Danse Lear 

profane 


Creaţia 
simfonică 


DANSES 


1905-1912 
IMAGES 
POUR 
ORCHESTRE 
1. 1909-1912 


Creaţia 
vocal - 
simfonică 


Muzica Creaţia 
de cameră simfonică 


Gigues 

2. 1905-1908 
Iberia 

° Par les 
rues et les 
chemins 

° Les 
parfums de la 
nuit 

° Le 
matin d'un jour 
de fête 

3. Rondes du 
printemps 


1906-1908 
CHILDREN'S 
CORNER 
(orchestrată de 


Andre Caplet în 
1910) 

1. Docteur 
Gradus ad 
Parnassum 

2. Jumbo's 
Lullaby (Berceuse 
des éléphants) 

3. Serenade for 
the doll (Sérénade 
à la poupée) 

4. The Snowis 
Dancing (La neige 
danse) 

5. The Little 
Sheppherd (Le 
petit berger) 

6. Golliwog's 
Cake Walk 


1907 IMAGES II 
1. Cloches à 

Miniatura vocală 


travers les feuilles 
2. Etlalune 
descend sur le 
temps qui fût 

3. Poissons d'or 


LE PETIT NEGRE 
cake-walk pentru 
pian 


HOMMAGE À 
JOSEPH HAYDN 


1909-1910 
PRÉLUDES | 

1. 1909 
Danseuses de 
Delphes 

2. 1909 Voiles 

3. 1909 Le vent 
dans la plaine 

4. 1910 Les sons 
etles parfums 
tournent dans l'air 
du soir 

5. 1909 Les 
collines d'Anacapri 
6. 1909 Des pas 
sur la neige 

7. 1909 Ce qu'a 
vu le vent d'ouest 


Muzica 
de cameră 


294 


Creatia 
simfonică 


1901-1910 
RHAPSODIE 
pentru clarinet 
cu pian sau 
orchestră 


Creaţia 
vocal - 
simfonică 


1908-1917 LA 
CHUTE DE 
LA MAISON 
USHER 
(Edgar Allan 
Poe) — 
neterminată 


Miniatura vocală 


. Ballade de 
Villon à s'Amye 
2. Ballade que 
Villon feit à la 
requeste de sa 
mère pour prier 
Nostre Dame 
3. Ballade des 
femmes de Paris 


8. 1910 La fille 
aux cheveux de lin 
9. 1909 La 
sérénade 
interrompue 

10. 1909 La 
cathédrale 
engloutie 

11. 1910 La danse 
de Puck 

12. 1910 Minstrels 


LA PLUS QUE 


(orchestrată de 
Debussy în 1910) 


1910-1912 
PRELUDES II 

1. Brouillards 
2. Feuilles mortes 
3. La Puerta del 
Vino 

4. Les fées sont 
d'exquises 
danseuses 

5. Bruyéres 

6. Général 
Lavine, eccentric 
7. La terrasse des 
audiences du clair 
de lune 

8. Ondine 

9. Hommage a 
Samuel Pickwick 
Esq. PPMPC 

10. Canope 
11. Les tierces 


Muzica 
de cameră 

Creația 
simfonică 


PETITE 
PIÈCE POUR 
CLARINETTE 
ET PIANO OU 
ORCHESTRE 
(lucrare de 
descifrat 
pentru 
concursul de 
clarinet de la 
conservator) 


Creația 
vocal - 
simfonică 


Creaţia 
simfonică 


Creaţia 
vocal - 
simfonică 


LE MARTYRE 
DE SAINT 
SEBASTIEN, 
mister vocal — 
simfonic în 
cinci acte 
pentru solişti, 
cor şi 
orchestră 
(Gabriele 
D'Annunzio) 
1. Lacour 
des lys 

2. La 
chambre 


magique 
3. Le concile 
des faux dieux 
4. Le laurier 
blessé 
5. Le paradis 


1911-1912 
KHAMMA 
legendă 
dansată, în trei 
acte 
(W.L.Courtney 
şi Maud Allan) 
comandată de 
dansatoarea 
canadiană 
Maud Allan şi 
orchestrată de 
Charles 


POEMES (Stephen 
Mallarme-Les 
Poésies) 

1. Soupir 

2. Placet futile 
3. Evantail 


Muzica 
de camera 


SYRYNX pentru 
flaut solo (pentru 
piesa Psyche de 
Gabriel Mourey) 

Creatia 
simfonica 


Creatia 
vocal - 
simfonică 


Koechlin în 
1913 

1. Graveet 
lente 

2. Assez 

anime 

3. Très lent 


1912-1913 
JEUX poem 
dansat 
(Nijinsky) într- 


copii (Andre 
Helle) — 
orchestrație 
completată de 
Andre Caplet 
în 1919 

1. Prelude. 
Le sommeil de 


3. Le champ 
de bataille 


N'ONT PLUS DE 
MAISON (Claude 
Debussy) 


Muzica Creaţia 
de cameră simfonică 


EPIGRAPHES 
ANTIQUES (pentru 
la 2 şi la 4 mâini)- 
orchestrate de 
Ernest Ansermet în 
1923 

1. Pour invoquer 
Pan, dieu du vent 
d'ete 

2. Pourun 
tombeau sans nom 
3. Pour que la 
nuit soit propice 

4. Pourla 
danseuse aux 
crotales 

5. Pour 
l'égyptienne 

6. Pour remercier 
la pluie au matin 


BERCEUSE 
HÉROIQUE pentru 
omagiu regelui 
Albert | al Belgiei şi 
soldaţilor săi 
(orchestrată de 
Debussy în 1914) 
PIECE POUR SONATE POUR 
PIANO pentru VIOLONCELLE 
lucrarea , Vêtement |ET PIANO 
du blessé” 1. Prologue 

2. Sérénade 
ENBLANCET |3. Finale 
NOIR (pentru 2 


298 


Creatia 
vocal - 
simfonică 


6. Epilogue 


PALATUL 
TĂCERII SAU 
NO-JA-LI, 
balet într-un 
act (Georges 
de Feure)- 
schiţe 


Miniatura vocală 


Creaţia 
vocal - 


simfonică ; oat 
simfonică 


piane la 4 mâini) |SONATE EN TRIO 
1. Avec POUR FLUTE, 
emportement ALTO ET HARPE 
2. Lent. Sombre |1. Pastorale 

3. Scherzando |2. Interlude 


3. Finale 


ÉTUDES POUR 
PIANO 

Premier livre 

1. Pour les cinq 
doigts d'après 
monsieur Czerny 
2. Pour les tierces 
3. Pour les 
quartes 

4. Pour les sixtes 
5. Pourles 
octaves 

6. Pour les huit 
doigts 


ÉTUDES POUR 
PIANO 
Deuxième livre 

1. Pour les 
degrés 
chromatiques 

2. Pour les 
agréments 

3. Pour les notes 


arpèges composés 
6. Pourles 
accords 

Creaţia 
vocal - 
simfonică 


e RE RE 


Muzica Creaţia 


Miniatura vocală y : eae 
de camera simfonica 


1916-1917 1916-1917 
SONATE POUR ODE À LA 
VIOLON ET FRANCE 
PIANO cantată în Do 
1. Allegro vivo major pentru 
2. Intermède soprana, cor 
3. Finale mixt si 
orchestra 
(Louis Laloy) — 
completata de 
Marius 
Francois 
Gaillard 
plecand de la 
schite 
fragmentare 

ANEXA II 


Lista cu articolele şi scrisorile 
lui Claude Debussy 


APĂRUTE ÎN REVUE BLANCHE 


1 aprilie1901 


15 aprilie 1901 
1 mai 1901 
15 mai 1901 


1 iunie 1901 
1 iulie 1901 
15 noiembrie 1901 


1 octombrie 1901 


Musique. 

La Chambre d’enfants, de Moussorgsky. 
Une Sonate pour piano, de M. P. Dukas. 
Concerts Symphoniques du Vaudeville. 
Bach, Beethoven. 


Le Roi de Paris, de M. G. Hüe; Ouragan, 
de M. A. Bruneau. 
Concerts Nikisch. 


La musique de plein air. 
L’Entretien avec M. Croche. 


De quelques superstitions et d’un opéra 
(les Barbares, de C. Saint-Saëns). 
Grisélidis, de Massenet. 


APĂRUTE ÎN GIL BLAS 


12 ianuarie 1903 
19 ianuarie 1903 


21 şi 26 ianuarie 1903 
2 februarie 1903 


16 februarie 1903 


L’Etranger, de M. V. d’Indy. 


Considérations sur la musique de plein 
air. 

Titania, de M. G. Hue. 

Castor si Pollux, de Rameau, à la Schola 
cantorum. 

M. Weingartner. 


Reprise de la Traviata, de Verdi. 

23 februarie 1903 


2 martie 1903 
9 martie 1903 
16 martie 1903 


19 martie 1903 


23 martie 1903 


30 martie 1903 


6 aprilie 1903 


13 aprilie 1903 
20 aprilie 1903 


27 aprilie 1903 
15 mai 1903 


8 mai 1903 
19 mai 1903 
1 iunie 1903 
6 iunie 1903 
10 iunie 1903 
28 iunie 1903 


Lettre ouverte ă M. Chevalier Gluck. 
Pour le peuple. 


M. Siegfried Wagner aux concerts 
Lamoureux. 

De l’Opéra et de ses rapports avec la 
musique. 

Aux concerts Colonne: Parysatis, de C. 
Saint-Saëns. 

Muguette, de E. Missa. 


A propos de Muguette. 
Penthésilée, de M. A. Bruneau. 
Le Mozart de Saint-Maur. 
Richard Strauss. 


Parsifal et la Société des Grandes 
Auditions de France. 
Les Béatitudes, de C. Franck. 


Grieg. 


Une renaissance de l’Opera-bouffe: le 
Sire de Vergy, de Claude Terasse. 
Reprise de Werther, de Massenet. 


La Tétralogie, de R. Wagner, lettre de 
Londres. 
Berlioz et M. Gunzbour. 


Henric al VIII-lea, de Saint-Saëns. 


Impressions sur la Tétralogie, à Londres. 


La Petite maison (W. Chaumet). 
Les impressions d’un prix de Rome. 


Le Bilan musical en 1903. 

APĂRUTE ÎN REVISTA S. I. M. 


Noiembrie 1912 


Decembrie 1912 
15 ianuarie 1913 
15 februarie 1913 


15 martie 1913 
15 mai 1913 
1 decembrie 1913 


1 ianuarie 1914 
1 februarie 1914 


1 martie 1914 


DIVERSE ARTICOLE 


Musica, octombrie 
1902 

Mercure de France, 
ianuarie 1903 
Revue Bleue, 

26 martie şi 2 aprilie 
1904 

Musica, iulie 1906 
Figaro, 8 mai 1908 


Comoedia, 31 ianuarie 
1910 
Musica, mai 1905 


Figaro, 4 februarie 
1909 

Comoedia, 

4 noiembrie 1909 


Concerts Colonne: les concerts du mois. 
Du respects dans Part. 

Les concerts du mois. 

Fin d’année. Notes sur les concerts. 

De Goût. 

Du Précurseur. 

Concerts Colonne: Fanelli. 

Les concerts. 

Concerts Colonne, Société des Nouveaux 
concerts. 

Lettre de Russie. 

Sur deux chef-d’oeuvre. Les concerts: 
l’Etrangère, de M. Max d’Ollone. 

Pour la musique, Concerts Colonne. 


Réponse à l’enquête sur l’orientation 
musicale 

Réponse à l’enquête sur l’influence 
allemande. 

Réponse à l’enquête sur l’état actuel de la 
musique. francise, par M. P. Landormy. 


A propos de Gounod. 
A propos d’Hippolyte et Aricie. 


Réponse a l’enquête sur la musique 
moderne italienne, par L. Borgex. 
Considerations sur le prix de Rome au 
point de vue musical. 

Que faire au Conservatoire? 


La musique d’aujourd’ hui et de demain. 

Comoedia, 31 ianuarie, La musique moderne italienne. 
1910 


Paris-Journal, 20 mai Une renaissance de l’idéal classique. 
1910 
Crès, mai 1917 Préface — lettre pour la musique française. 


LETTRES DE CLAUDE DEBUSSY À SON ÉDITEUR, 
Publiées par J. Durand (A. Durand et Cie, 1927) 

LETTRES À DEUX AMIS 

(78 lettres intimes á R. Rodet et á J. -Jean Aubry, José Corti, 
1942) 

ANEXA III 


TABEL CRONOLOGIC CU VIAȚA LUI 


CLAUDE DEBUSSY?” 


in corelatie cu câteva date mai însemnate 


din istoria muzicii 


1862 


Pe 23 august, in Saint Germain-en-Laye, localitate din apropierea 
Parisului, se naşte Claude Achille Debussy, primul copil din cei cinci 
ai soţilor Manuel-Achille şi Victoria Sofia Debussy, tineri căsătoriți, 
comercianți de portelanuri. 


1863 


La Paris are loc primul Salon al refuzatilor, care marchează intrarea în 
scenă a unei noi generaţii de pictori: E. Manet cu Dejun pe iarbă şi 
Olympia, J. M. Whistler cu Femeia în alb. 

Pe 2 iunie, la Zara, se naşte Felix Weingartner, dirijor austriac. 


1864 


Familia Debussy pleacă din Saint-Germain şi se stabileşte pentru scurt 
timp la Levallois-Peret, în imediata apropiere a Parisului, de unde se 
mută la Paris în speranța unei redresări a afacerilor de porțelan. 

Pe 12 martie, la Francavilla al Mare, se naşte Gabriele d'Annunzio, 
scriitor italian, cel care avea să scrie libretul pentru Martiriul Sf. 
Sebastian. 

Pe 11 iunie, la Miinchen, se naşte Richard Strauss, compozitor 
german. 


1865 


Are loc premiera operei Tristan şi Isolda, la Miinchen. 
Pe 1 octombrie, la Paris, se naşte Paul Dukas, compozitor francez. 


1866 


Apare Parnasul contemporan (1866-1867), grup de trei volume de 
versuri, manifest al şcolii poetice parnasiene (Leconte de Lisle, 
Banville, Heredia, Sully Prudhomme). 

Pe 29 ianuarie, la Clamecy, se naşte Romain Rolland, muzicolog 
francez care va scrie o carte şi despre Debussy. 

Pe 17 mai, la Honfleur, se naşte Erik Satie, compozitor francez. 


1867 


31 august, orele 11, Baudelaire moare, fiind înmormântat pe 2 
septembrie la cimitirul Montparnasse. 

Pe 25 martie, la Parma, se naşte Arturo Toscanini, dirijor italian 
preocupat şi de muzica lui Debussy. 


277 Datele sunt preluate din Romeo Alexandrescu, op. cit., p. 193 — 196, din Iosif Sava şi Petru 
Rusu, Istoria muzicii universale în date, Ed. Muzicală, Bucureşti, 1983, şi Larousse, Cronologia 
universală, trad. Irina Negrea, Ed. Lider, Bucureşti, 1996. 

Pe 27 noiembrie, la Paris, se naşte Charles Koechlin, compozitor 
francez, autor al unei cărți despre Claude Debussy. 


1868 


Naşul lui Debussy, pictorul Achille Arosa, îl ia pe băiat într-o vacanţă 
de vară pe Coasta de Azur, la Cannes, unde Debussy vede pentru 
prima dată marea Mediterană. 

Modest Mussorgski compune opera Boris Godunov, operă ce va fi 
jucată în premieră în 1897. 

Pe 21 iunie, la München, are loc premiera operei Maestrii cântăreți de 
Richard Wagner. 


1869 


Paul Verlaine publică volumul de poezii Serbările galante. 

Pe 8 martie, moare la Paris, Hector Berlioz. 

Pe 5 aprilie, la Tourcoing, se naşte Albert Roussel, compozitor 
francez. 

Pe 6 iunie, la Triebschen, se naşte Siegfried Wagner, dirijor german. 
Pe 22 septembrie, la München, are loc premiera operei Aurul Rinului 
de Richard Wagner. 


1870 


Debussy ia lecţii de pian cu Cerutti, un cunoscut de-al lui Arossa, 
întâlnit cu ocazia călătoriilor la Cannes. Este prima dată când Debussy 
încearcă să şi picteze, artă în care face dovada talentului său pictural. 
Pe 26 iunie, la München, are loc premiera operei Walkyria de Richard 
Wagner. 

Pe 28 septembrie, la Blamont, se naşte Florent Schmitt, compozitor 
francez. 


1871 


Maria Mante de Fleurville, fostă elevă a lui Chopin a cărei fiică avea 
să ia în căsătorie pe Paul Verlaine, intuieşte înzestrarea muzicală 
deosebită a lui Claude Debussy şi se decide să-i predea lecţii de pian. 
Se pun, la Paris, bazele Societăţii naționale de muzică sub preşedinţia 
lui Cesar Franck. 


1872 


Claude Debussy este admis la Conservator în urma unui 
concurs la care au mai participat încă cinci candidaţi. În 
cei 12 ani petrecuţi la conservator, Debussy a studiat: 
solfegiu cu Albert Lavignac, 

compoziţia cu Ernest Guiraud, 

acompaniament şi transpozitie cu Auguste Basille, 

pianul cu Antoine Marmontel, 

armonia cu Emile Durand, 

orga (doar trei luni) cu César Franck. 

Va lega ulterior o strânsă prietenia cu Albert Lavignac şi Ernest 
Guiraud, iar față de César Franck va manifesta o admiraţie 
permanentă deşi nu s-a prea înţeles cu el. 

Pe 31 martie, la Novgorod, se naşte Serghei Diaghilev, coregraf şi 
regizor rus. 
Pe 22 mai este pusă piatra fundamentală a Teatrului de la Bayreuth. 


1873 


A. Rimbaud publică volumul de versuri Un anotimp în 
infern. 


1874 


La Paris, în fostul atelier al lui Nadar are loc prima 
expoziție impresionistă. (Tabloul lui Claude Monet, 
Impresie, răsărit de soare dă numele curentului). 

Pe 8 februarie, la St. Petersburg, are loc premiera operei 
Boris Godunov de Modest Mussorgski. 

Pe 18 februarie, la Gray, se naşte Louis Laloy, muzicolog 
şi libretist francez. 

Pe 13 septembrie, la Viena, se naşte Arnold Schönberg, 
compozitor austriac. 

La Paris sunt iniţiate Concertele Colonne. 


1875 


Pe 7 martie, la Ciboure, se naşte Maurice Ravel, 
compozitor francez. 


1876 


Claude Debussy obţine premiul întâi şi medalia pentru solfegiu. 

Pe 16 august, la Bayreuth, are loc premiera operei Siegfried de 
Richard Wagner. 

Pe 17 august, la Bayreuth, are loc premiera operei Amurgul zeilor de 
Richard Wagner. 


1877 


Claude Debussy obţine premiul al doilea la pian. 


1878 


Pe 13 noiembrie, la Nimes, se naşte Margueritte Long, pianistă 
franceză. 


1879 


E. Lalo compune opera Regele Ysului. 

Pe 17 mai, la Roanne, se naşte Leon Vallas, muzicolog francez, autor 
al unor cărți despre Debussy. 

César Franck termină oratoriul Beatitudinile (început în 1869). 


1880- 
1882 


Claude Debussy obţine premiul întâi la acompaniament. Marmontel îl 
recomandă Filaretovnei von Meck (marea admiratoare a lui 
Ceaikovski) care îl poartă pe Debussy în calitate de pianist al casei în 
diverse călătorii, Elveţia, Italia. Debussy intră în contact cu muzica 
rusă, în special cu cea a Grupului celor cinci. 

În 1880, pe 17 septembrie, la Paris, se naşte Désiré Emile Ingelbrecht, 
compozitor şi dirijor francez, autor al unor biografii despre Debussy. 
La St. Petersburg se naşte Ida Rubinstein, dansatoare de origine rusă. 
În 1882, pe 26 iulie, la Bayreuth, are loc premiera la opera Parsifal de 

Richard Wagner. 

În 1882, pe 13 august, la Le Havre, se naşte Georges Jean-Aubry, 
muzicolog francez. 

La Paris sunt inaugurate Concertele Lamoureux. 


1883 


Debussy participă la concursul pentru Premiul Romei unde prezintă 
cantata Gladiatorul cu care obține premiul al doilea. 
Pe 13 februarie, la Veneţia, moare Richard Wagner. 


1884 


Debussy câştigă Premiul Romei cu scena lirică Fiul risipitor, juriul 
fiind prezidat de Charles Gounod. Este numit acompaniator la 
societatea , Concordia”. 

1884-1885 G. Seurat pictează tabloul O duminică după-amiază la 
Grande Jatte, care va deveni tabloul manifest al neoimpresionismului, 
bazat pe tehnica divizionistă. 


1885 


În conformitate cu regulamentul concursului, pleacă la Roma. Se 
acomodează foarte greu cu mediul Villei Medicis. 


1886 


Compune A/mansor, cantata pentru voci şi orchestră, care îngrijorează 
comisiile academice de apreciere prin stilul ei neobişnuit de 
independent. 

Jean Moreas publică în suplimentul literar al cotidianului Le Figaro, 
într-un articol numit Manifestul, ceea ce avea să constituie estetica 
noii orientări literare simboliste, şi totodată iniţiază periodicul intitulat 
La symbolisme. 

Pe 31 august, la Bayreuth, moare Franz Liszt. 


1887 


Revine la Paris cu doi ani înaintea termenului regulamentar de 
înapoiere. Ia contactul cu poeții simbolişti, frecventează cenaclurile de 
la „Librăria de artă independentă.” Se împrieteneşte cu Paul Dukas şi 
Ernest Chausson. 


1888 


Debussy călătoreşte la Bayreuth. Revine entuziasmat. 

Henri Bergson publică teza lui de doctorat Eseu asupra datelor 
imediate ale conştiinţei. 

Pe 7 mai, la Opera comică din Paris are loc premiera operei Regele 
Ysului de Edouard Lalo. 


1889 


Debussy călătoreşte din nou la Bayreuth. Revine mult mai reținut, 
simțind că pentru independenţa sa trebuie să se dewagnerizeze. La 
aceasta îl ajută mult studiul şi auditia marilor creații simfonice 
semnate de Mussorgski, Korsakov, Borodin şi revelaţia pe care o are 
la expoziţia universală din Paris, unde ascultă muzica populară 
orientală. Cercetează cu mare interes problemele modalului şi ale 
muzicii preclasice franceze. Este primit la „Societatea Naţională de 
Muzică” din Paris, unde ia şi un rol activ în pregătirea concertelor. 
Scrie Mica suită pentru pian la patru mâini. 

1890 


Rupe relaţiile cu Academia franceză de arte frumoase care refuză să-i 
programeze în cuprins integral lucrările prezentate ca premiant al 
Romei. Face cunoştinţă cu editorul Hartmann, care timp de zece ani 
va fi unul din cei mai constanti şi mai generoşi sprijinitori ai săi. 
Începe să frecventeze „Librăria de artă independentă.” 

Pe 8 noiembrie, la Paris, moare César Franck. 


1891 


Scrie Marşul scoțian, dovedind că arta sa proprie este în bună parte 
formată. Il cunoaşte pe Erik Satie. 


1893 


Se decide să scrie opera Pelléas şi Mélisande şi merge la Gand unde 
cere autorului acestei drame, Maurice Maeterlinck, autorizaţia de a 
adapta piesa la un libret de operă. Obține aprobarea. Începe de îndată 
lucrul. „Societatea Naţională de Muzică” prezintă prima lucrare de 
mare valoare a lui Debussy, Cvartetul de coarde, în interpretarea 
celebrei formaţii Eugene Ysaye. Părăseşte casa părintească unde slaba 
sa situație materială crea nemulțumiri. Se împrieteneşte cu Pierre 
Louys. 


1894 


Prima audiție a preludiului simfonic După amiza unui faun. Dirijează 
Gustave Doret. Succes excepţional. Debussy este recunoscut ca 
incontestabilă personalitate creatoare. Continuă totuşi să întâmpine 
mari dificultăți materiale. 


1896 


Pe 15 august îşi deschide cursurile Schola Cantorum din Paris. 
Pe 11 octombrie, la Viena, moare Anton Bruckner. 
Richard Strauss compune poemul Aşa grait-a Zarathustra. 


1897 


Debussy orchestrează Gymnopediile lui Erik Satie, act de stimă şi 
încurajare colegială dar şi de recunoaştere a unei tendințe a vremii 
aproape ignorate a vremii încă şi asupra căreia înțelegea să atragă 
atenţia în acest fel. 

Pe 3 aprilie, la Viena, moare Johannes Brahms. 

Paul Dukas compune poemul Ucenicul vrăjitor. 

Richard Strauss compune poemul Don Quichote. 


1898 


Richard Strauss compune poemul O viaţă de erou. 


1899 


Prima audiție a Nocturnelor simfonice. Alt răsunător succes. Se 
căsătoreşte cu o modestă salariată a unei case de modă, Lily Texier. 
Jena financiară continuă. 

Pe 7 ianuarie, la Paris, se naşte Francis Poulenc. 

Pe 21 decembrie, la Paris, moare Charles Lamoureux. 

Maurice Ravel compune Pavana pentru o infantă defunctă. 

Arnold Schönberg compune Noapte transfigurată. 


1900 


Moartea editorului Hartmann, moment dureros şi materialmente critic 
pentru Debussy. 
George Enescu apare pentru prima dată ca solist la Paris ca solist al 

Concertelor Colonne cu Concertul pentru vioară şi orchestră de 
Beethoven. 
Florent Schmitt dobândeşte Premiul Romei. 


1901 


Pelleas şi Melisande este acompaniată de Opera Comică din Paris. 
Arnold Schénberg compune Guerrelieder. 
Andre Caplet dobândeşte Premiul Romei. 


1902 


Marele pianist spaniol Riccardo Vines prezintă la „Société nationale” 
suita intitulată Pentru pian de Debussy. E silit să biseze. 

Méssager dirijează la Opera comică premiera lucrării lui Debussy 
Pelleas şi Melisande, pe care compozitorul o terminase în primă 
versiune încă din 1895 iar de atunci o revizuia şi refăcea fără 
întrerupere. Mare antagonism în public, vâlvă în presă, polemici. 
Debussy triumfă. Curând e celebru. Vechile lucrări, aproape ignorate, 
sunt acum cerute. Editorii se luptă pentru ele. Învinge puternica 
editură Durand, pentru care un contract global şi exclusiv cu Debussy 
înseamnă un mare plus de beneficii. Pentru compozitor măsura 
prosperității e însă şi acum foarte modestă: insuficienţa fondurilor 
personale continuă. 

Apare Estetica lui Benedetto Croce. 


1903 


Pe 31 august, la Bourges, se naşte Vladimir Jankélévitch, filozof, 
autor al unor lucrări despre Debussy. 

Arnold Schönberg compune prima formă a poemului simfonic Pelleas 
şi Melisande. 

Apare Estetica lui Theodor Lipps. 


1904 


Vines prezintă cele trei Stampe pentru pian. Debussy se desparte de 
Lily Texier care încearcă să se sinucidă. 


1905 


Prima audiție a tripticului simfonic Marea, lucrare amplă, plină de 
maturitate. 

Se recăsătoreşte, luând pe Emma Moyse. Semnează un contract 
definitiv cu casa de editură „Durand”. 

Maurice Ravel compune ciclul de piese Miroirs. 


1906 


Se reprezintă Pelleas şi Melisande la Bruxelles. Debussy şi Romain 
Rolland încurajează primele experienţe ale lui Edgar Varese. 
Margueritte Long este numită profesor la Conservatorul din Paris. 


1907 


Opera din Viena reprezintă Pelléas şi Mélisande. 


1908 


Debussy compune suita pentru pian Colţul copiilor. Pelléas si 
Melisande e reprezentat la Scala din Milano, la Praga, la München, 
Berlin şi New York. 

Gustave Mahler compune Cântecele pământului. 


1909 


Debussy ia parte, la Londra, la premiera operei sale. Compune /beria 
pentru orchestră şi celelalte Imagini, lucrare de mari proporții şi rară 

măiestrie. Este în permanentă ascendență creatoare în expresie, 
epurare sonoră, personalitate, elan creator. E considerat şef de şcoală 
deşi nu doreşte să fie, multumindu-se să fie o simplă individualitate ce 
nu caută nici aprobări, nici discipoli, ci numai continuarea evoluţiei 
sale proprii. Este numit membru al consiliului superior al 
Conservatorului. Suferă o primă operaţie chirurgicală. 

Pe 20 februarie F.T. Marinetti publică în Le Figaro programul 
futurismului. 

Pe 19 mai, Serghei Diaghilev şi trupa sa deschid la Paris, la Théâtre 
de Chatelet, renumitul Saison russe care va avea o existență de 20 de 
ani. 

Arnold Schönberg compune monodrama Asteptarea. 


1910 


Dirijează lucrările sale simfonice la Budapesta şi Viena. Scrie primele 
douăsprezece preludii. 

Pe 28 martie, la Paris, moare Edouard Colonne. 

Pe 25 iunie, la Opera din Paris, cu concursul trupei de balet condusă 
de Serghei Diaghilev, are loc premiera baletului Pasărea de foc de 
Igor Stravinski. 

Bela Bartok compune opera Castelul prințului Barbă Albastră. 


1911 


Dirijează concerte şi îşi interpretează compoziţii pentru pian la Torino. 
Scrie muzică de scenă pentru Martiriul Sf. Sebastian de G. 
d'Annunzio. 

Pe 19 mai, la Opera Comică din Paris, are loc premiera operei Ora 
spaniolă de Maurice Ravel. 

Pe 13 iunie, la Paris, are loc premiera baletului Petruska de Igor 
Stravinski cu concursul trupei de balet condusă de Serghei Diaghilev. 
F. Pratella publică Manifesto tecnico della musica futurista. 


1912 


Sfârşeşte de compus baletele Khamma şi Jocuri. Pelleas şi Melisande 
este cântat la Boston, Chicago şi Geneva. Nijinski creează baletul pe 
muzica După amiaza unui faun. 

Pe 8 iunie, la Paris, la Théâtre de Chatelet, Serghei Diaghilev şi trupa 
sa prezintă în premieră simfonia coregrafică Daphnis şi Chloe de 
Maurice Ravel. 

Arnold Schönberg compune piesa Pierrot lunaire op. 21. 


1913 


Dirijează cu mare succes concerte la Moscova şi Petersburg. Publică o 
scrisoare de calde impresii culese acolo. Compune a doua serie de 
douăsprezece preludii. 

Pe 29 mai, la Teatrul Champs Elysèes din Paris, Serghei Diaghilev si 
trupa sa prezintă în premieră baletul Ritualul primăverii de Igor 
Stravinski. 


1914 


Face turnee la Amsterdam şi la Roma. Compune Epigrafele antice în 

versiune de pian la patru mâini. Inceputul primului război mondial il 
deprimă puternic. Inceteazä un timp de a compune, caz unic în viaţa 
sa. 


1915- 
1916 


Se decide să reînceapă a compune pentru a nu se arăta copleşit de 
evenimentele militare defavorabile Franţei ce se desfăşurau şi 
semnează acum compoziţiile „Claude Debussy, muzician francez”. 
Scrie pe cuvinte proprii Colindul copiilor rămaşi fără cămin, Studiile 
pentru pian şi pentru prima dată, sonate. O veche boală se agravează şi 
necesită o grea operaţie. Moralul lui Debussy, frământat de 
desfăşurarea războiului imperialist ce se abate asupra Franţei, nu e 
străin de agravarea răului. Face revizia operelor sale complete pentru 
pian ale lui Chopin. 

În 1916, Manuell de Falla compune Impresii pentru pian - Nopți în 
grădinile Spaniei şi baletul Amorul vrăjitor. 

In 1916, Richard Strauss compune Simfonia Alpilor. 


1917 


Desi boala continuă să-l mineze necruţător, Debussy lucrează totuşi. 
Scrie celebra Sonata pentru pian şi vioară, începe o odă pentru Franţa. 
În mai, îşi face o ultimă triumfală apariţie în public, prezentându-si în 
primă audiție sonata, împreună cu Gaston Poulet. Mersul bolii se 
inteteste. Debussy e stoic. Deplânge numai două lucruri: tragedia 
stupidă a războiului şi tristețea de a nu mai putea compune, căci a 
căzut definitiv la pat. 

Maurice Ravel compune suita pentru pian Mormântul lui Couperin. 


1918 


Debussy îşi trăieşte ultimele săptămâni ale vieţii în suferințe 
crescânde. 

La 25 martie, în timp ce tunuri germane de tragere lungă bombardau 
cu sinistră absurditate Parisul, Debussy se stinge. E înmormântat la 
cimitirul Pere Lachaise, iar peste un an, reînhumat la cimitirul Passy, 
unde îşi dorise întotdeauna perpetua vecinătate a arborilor stufoşi de 
acolo, sub frunzişul străbătut de ciripitul păsărilor. 

